
Skiriu Anai 


PROLOGAS 


Akas, ankstyvas I29I m. gegužės 28-osi0s rytas 


ru praskriejo švilpesys, tarsi visos dykumų gyvatės 
būtų pakėlusios galvas nuo smėlio. Pasiekęs kul- 
“ minacinį parabolės tašką sviedinys sukibirkščiavo 
ir sustingo pirmųjų aušros spindulių nušviestame dangu- 
je. Akimirksnį stabtelėjęs, vėl pajudėjo, laikydamasis savo 
kurso, ir triukšmingai atsimušė į vartų bokštą. Į orą išlėkė 
akmenų ir plytų skeveldros, o siena, iš pamatų supurtyta 
smūgio, suvirpėjo. 

Išorinis bokšto kampas, kurio du aukštai buvo apirę, lė- 
tai pasviro ir ėmė slysti žemyn, kartu tempdamas palėpių 
rąstus. Siaubo šūksniai, kuriuos laidė Žmonės, griūvantys 
jiems į po kojomis atsivėrusią prarają, valandėlę užgožė 
griuvimo dundesį, o paskui visa viršutinė pastato dalis kri- 
to ant gynybinės sienos, atverdama joje angą šalia vartų. 
Didžiulis dulkių debesis užklojo griuvėsius, o čia pat - ly- 
dimas klastingo švilpesio — jau leidosi antrasis sviedinys, 


išnykdamas pilkšvoje priedangoje. 


* Akas (Akko, Acco, Acri) - paskutinioji kryžiuočių atrama Jeruzalės karalystėje, 


1291 m. užimta musulmonų (čia ir toliau vertėjos pastabos). 


Paleistą akmenį šįkart lydėjo ne trenksmas, o prislo- 
pintas grumenimas, ataidintis iš nuolaužų kalno. Taikinio 
vietoje liko tik tuštuma ir griuvėsiai, atsiradę po pirmojo 
smūgio. 

Kitoje vartų pusėje kelių dešimčių uolekčių atstumu su- 
drebėjo stebėjimo postas, tarsi ruošdamasis griūti. 

— Jie ir vėl pasinaudojo ta velnio išmone, brolau, — pasakė 
vienas iš dviejų viduje esančių žmonių, sunkiai keldamasis 
nuo žemės ir bėgdamas prie atsivėrusios angos pasižiūrėti, 
kas įvyko. 

— Siena ilgai neatlaikys. 

Antrasis atrėmė smūgį, nusitverdamas sunkaus ąžuolinio 
stalo, prie kurio sėdėjo ir susikaupęs rašė. Jis nusipurtė nuo 
drabužių kalkių nuosėdas ir žvilgsniu nuskubėjo prie sieno- 
je Žiojėjančio plyšio. Bet tai truko tik akimirką. Tuoj pat jis 
vėl palinko prie popieriaus lapų, kuriuos buvo išsidėliojęs 
priešais save. Perbraukė ranka akis, stengdamasis nuginti 
bemiegės nakties nuovargį. Paskui parašė dar kelis žodžius. 
Kai vėl pakėlė akis, jose šmėkštelėjo nevilties šešėlis. 

— Ataskaita baigta. Bet kokia nauda iš jos, jei ji pateks 
ne tam, kam reikia, - sumurmėjo jis. - Pražuvome. Viskas 
baigta ir beprasmiška. 

— Ne! - sušuko draugas ir, sugriebęs jį už pečių, supur- 
tė. - Ne, ne viskas baigta! — staiga stabtelėjo, tarsi pasigai- 
lėjęs savo gesto. - Mes jau pražuvę, bet kažkas dar turi vil- 
ties, - kalbėjo susijaudinęs. — Ten, uoste, stovi vienas laivas. 
Jei kryžiuočiai pajėgs išlaikyti prieplauką dar valandą, kol 
kyla jūros vanduo... 

— Laimė nusigręžė nuo mūsų, brolau. Bet gal tu ir teisus, 
meskime kauliukus, - atsakė prie stalo sėdintis žmogus ir 


parodė į geležiniais įtvarais sutvirtintą pravirą dėžutę, kuri 
gulėjo ant grindų. Draugo padedamas, paskubomis sudėjo 
į dėžutę savo triūsą ir užveržė ją odiniu diržu. 

Ant stalo gulėjo iš makšties neištrauktas ilgas kardas su 
kryžiaus formos rankena. Žmogus paėmė jį ir bandė prisi- 
juosti prie šono. Netrukus jis apsigalvojo ir greitomis pasu- 
ko durų link. Paskui jį ėjo ir antrasis, po pažastimi spaus- 
damas dėžutę. 

Netrukus juos užgriuvo pasiutiškas kovos triukšmas. 
Būgnų dundesys lydėjo saracėnų ataką, kai šie šturmavo 
paskutinę krikščionių atramą — Ako pilį. Abu vyrai judėjo 
siauru taku tarp dantytų pilies kuorų ir matė, kaip užpuo- 
likai smėlingame slėnyje krauna dvi milžiniškas katapul- 
tas. Dešimtys žmonių, kuriuos iki kraujo sučaižė sultono 
sargybos eunuchai, bandė pristumti aukštas kaip bokštai 
mašinas prie naujos užtaiso linijos. 

Vyresnysis trumpai stabtelėjo, atidžiai stebėdamas sceną. 

— Jie ruošiasi atakuoti uostą. Paskubėkime. 

Veiksmus lydėjo šūksniai, įsakymai ir keiksmai. Nedide- 
lės karių grupelės skubėjo prie išlaužos sienoje, o panikos 
apimti vyrai, moterys ir vaikai, sulinkę nuo ryšulių ir pa- 
dargų naštos, ieškojo išsigelbėjimo ten, kur jo nebuvo. 

Abu vyrai, palikę įtvirtinimus, klaidžiojo gatvelių labi- 
rintu, kuris kirto gyvenvietės centrą. Jie ėjo skubėdami, 
skindamiesi kelią tarp išgąsdintos minios, judančios prie- 
plaukos link. Nuokalniai nusidriekusios gatvelės gilumoje 
vyrai pamatė vidinį uostą, kurį saugojo dar nesugriauta sie- 
na. Kaip ir tikėjosi, ten stovėjo laivas. Juoda galera, kurios 
kilis dėl atslūgusio jūros vandens įsmigo į seklumą, buvo 
pasvirusi dešiniuoju šonu. Sutrauktoje laivo stiebo burėje 


galėjai įžiūrėti raudoną kryžių. Laivugalyje plaikstėsi juo- 
da vėliava, kurioje švietė balta kaukolė. Denis knibždėte 
knibždėjo žmonių. Ant lentų perdangos įsikūręs ginkluo- 
tas ekipažas irklais stengėsi atremti būrius bėglių, kurie iš 
paskutiniųjų ropštėsi į laivą. 

Abu vyrai metėsi į atslūgusią jūrą, energingai skverb- 
damiesi tarp bėglių, traiškydami ir mindydami tuos, ku- 
rie griuvo paslydę ant dumbluoto dugno. Jie sunkiai yrėsi 
į priekį, kol pasiekė laivo šoną ties išpuoštu pirmagaliu. 
Ieties smaigalys, lydimas grasinančių riksmų, grėsmingai 
pralėkė virš pat jų galvų. 

— Mes nelipsime. Tik paimkite šitą, dėl Dievo meilės! — 
sušuko vyresnysis, o jaunasis, sukaupęs paskutines jėgas, 
laikė iškėlęs virš galvos dėžutę. 

Priekinio tiltelio kampe būrėsi puošniais drabužiais ap- 
sirengę bėgliai. Jie nustėrę stebėjo šią baisią sceną. Išgirdęs 
šauksmą, vienas jų sudrebėjo. Paleidęs glėbyje laikytą mo- 
terį, jis prisiartino prie borto. Pasilenkė žemyn ir šiaip taip 
pastvėrė dėžutę iš jaunuolio rankų. 

— K3 turiu su ja daryti? — paklausė jis. 

— Į kryžiuočių būstinę. Kad patektų ten, - atsakė vyras, 
pirštu rodydamas į laivugalyje kybančią vėliavą. 

— Kas joje? 

Atrodė, kilmingasis dar ketino kažką pridurti, bet jo bal- 
są užgožė netikėtas garsas. Laivo korpusas girgždėdamas 
sujudėjo, pakylėtas stiprėjančios bangos. Paskui vėl priglu- 
do prie dugno, džerškėdamas per kiekvieną sudūrimą. Tuo 
momentu pasigirdo gyvatės šnypštimas, kurį po akimirkos 
palydėjo griausmas, kilęs iš milžiniško vandens ir purvo 
stulpo per kelias uolektis nuo laivo šono. Smūgio sukelta 


banga, aidint siaubingiems panikos šūksniams, užpylė de- 
šimtis bėglių, vėl išjudindama laivo kilį. 

Sunkiai kvėpuodamas, jaunuolis išniro į paviršių. Ne- 
nuilsdamas jis ieškojo savo draugo, bet jo nė pėdsako ne- 
buvo tarp aplink besikapanojančių kūnų. 

— Kas joje? - vėl šūktelėjo žmogus iš galeros. Aplink jį 
sustoję jūrininkai ramstėsi irklais į dugną, mėgindami pa- 
stūmėti laivą atviros jūros link. 

— Tiesa! — dar spėjo sumurmėti jaunuolis, kai švilpesys 
antrąkart perskrodė orą jam virš galvos. 


Florencija, 1300 m. birželio 15-osi0s vidunaktis 


MAP popieriaus lapų, kai ant stalo baigė degti žvakė. Jis 

e darbavosi kelias valandas ir dabar ketino perskaity- 
ti tai, ką parašė. Jautėsi išsekęs, smilkiniuose dilgsėjo, visai 
nenorėjo miego. 

- Žinoma, yra taip. Priešingos hipotezės nebūtų galima 
paaiškinti sveiku protu ir tuo, kas akivaizdu, - sumurmėjo 
jis, ranka perbraukdamas kaktą. 

Ant stalo stovėjo pilnas ąsotis ir dvi taurės. Į vieną poetas 
1pylė tiek vandens, kad išsiliejo per kraštus ir pasidarė bala 
ant žemės. Vanduo srovele ėmė tekėti nelygiomis molinė- 
mis palėpės plytelėmis, subėgdamas į grindų plyšį. 

— Nuteka. Būtinai turi nutekėti, - pasakė jis garsiai. At- 
rodė, kad priešais jį išdygo kažkieno šešėlis. 


2 mulkia rašysena poetas jau buvo prirašęs daugybę 


Kažkoks garsas lauke sutrikdė nakties tylą. Sunkūs artė- 
jantys žingsniai aidėjo kaip metalas. Tarsi kažkas purtytų 
skardos lapus. Ar mosuotų kardais. Jo ranka griebėsi durk- 
lo, kurį visada nešiojosi su savimi paslėptoje vidinėje dra- 
bužių kišenėje. 


Ginkluoti žmonės už durų tokiu metu. Juk jau seniai laik- 
rodis išmušė komendanto valandą. Nebesusigaudė. 

Akimis Dantė ieškojo kažko, kas padėtų jam suvokti 
laiką, bet juodas dangus už lango dar nerodė jokių aušros 
žymių. Tylomis jis atsistojo ir užpūtė žvakę, prisišliedamas 
prie pat durų staktos. Sulaikęs kvėpavimą ir įtempęs ausis 
poetas gaudė menkiausią garsą. 

Skambesys už durų nesiliovė, tarsi kažko laukdami ne- 
rimastingai blaškytųsi kareiviai. Ranka sugniaužė ginklo 
rankeną. Pasigirdo du duslūs smūgiai į duris, paskui šiurkš- 
tus balsas ištarė jo vardą. 

— Mesjė Durante? 

Dantė Aligjeris sukando lūpas nežinodamas, ką daryti. 
San Pjero rūmus turėjo saugoti, ypač naktį, priorų gvardija. 
Ceremonija, per kurią jam buvo suteiktos prioro pareigos, 
ką tik baigėsi, ir tie nedorėliai jau laužo ištikimybę. 

— Mesjė Durante, jūs viduje? Atidarykite. 

Negalėjo dvejoti. Gal jo kaip valdžios atstovo reikia Flo- 
rencijai ir jos piliečiams. Paskubomis jis užsidėjo kepurę 
su ilgu šydu ir užsimovė ant smiliaus auksinį žiedą su leli- 
jos formos spaudu. Tada taip rūpestingai suklostė drabužį, 
kad šis panėšėjo į romėnų togą, kokia buvo apsigobusios 
Šv. Kryžiaus bažnyčios statulos, ir atsklendė durų skląstį. 

— Ko nori, nenaudėli? — piktai paklausė Dantė. 

Priešais jis pamatė žemą ir kresną vyrą geležiniais marš- 
kiniais, kurie dengė kelius. Vietoj įprastos geležinių gran- 
dinėlių palaidinės su skiriamuoju lelijos ženklu sargybinis 
vilkėjo metalinių, odiniais raiščiais sutvirtintų plokštelių 
šarvus. Nepažįstamojo galvą slėpė cilindro formos kovinis 


šalmas — toks, kokį nešiodavo kryžiuočiai. Kardas kyšėjo 


makštyje, odine juosta parištoje prie peties, o prie diržo 
puikavosi du durklai. 

— Draudžiama vaikščioti mieste per komendanto valan- 
dą. Tik banditai ir kišenvagiai drįsta pažeisti šį draudimą ir 
už tai baudžiami kartuvėmis. Tikiuosi, kad svarbūs reikalai 
tave privertė čia ateiti, - kalbėjo poetas grėsmingu tonu. 

Žmogus nepratarė nė žodžio. Nors išvaizda ir buvo 
karinga, jis neatrodė pavojingas. Kalbėdamas Dantė ne- 
išleido iš akių jo rankų: vienoje jis laikė žiburį, kita buvo 
beginklė ir priglausta prie šono. Būtų lengva jį užpulti. 
Tarp šalmo krašto ir geležinių marškinių buvo tik poros 
centimetrų plyšys. Ir frontali antveidžio prakarpa, nors ir 
sunkiau prieinama, leido smogti mirtiną smūgį susmei- 
giant ašmenis į akį. 

— Esu miesto sargybos vadas. Atlieku savo pareigas. Tai 
svarbu ir jums, nes jus išrinko prioru, ir visi mes du mėne- 
sius priklausysime nuo jūsų, - vyro balse pasigirdo lyg ir 
verksmas, nors jis ir stengėsi išsitiesti visu savo nedideliu 
ūgiu. 

Dantė pasilenkė prie jo, norėdamas įžvelgti šalmo pa- 
slėptus veido bruožus. Per kryžiaus formos plyšį ryškėjo 
atsikišusi nosis ir dvi mažos, viena prie kitos priartėjusios 
kaip pelės akys. Dabar jį atpažino. Tai iš tiesų buvo Floren- 
cijos miesto sargybos vadas. Vagis, kuris vadovavo kitiems 
vagims. Dantė atleido durklo rankeną. 

— Ir koks slaptas reikalas galėtų sieti mūsų pareigas? 

- Šv. Judo bažnyčioje, prie naujosios miesto sienos, įvyk- 
dytas nusikaltimas, - netikėtai vyras prarado ryžtą. - loks 
nusikaltimas, apie kurį tikriausiai turėtų Žinoti miesto val- 
džia, - pralemeno jis. 

— Kas nužudytas? 

Užuot atsakęs, sargybos vadas vargais negalais atnarplio- 
jo šalmo dirželius. Pagaliau nusitraukęs nuo galvos sunkų 
apdangalą, išlindo visas prakaituotas. 

— Dar nežinome. Bet būtų gerai, kad pamatytumėte savo 
akimis. Ar ateisite? 

— Papasakokite, kas atsitiko. 

— Na, kažkas... keista, nenatūralaus... 

Dantė nekantravo. 

— Leiskite man spręsti apie tai, kas yra keista ir kas ne. 
Omne ignotum bro magnifico", kaip sakydavo mūsų protėviai. 
Mus stebina visa tai, ko nepažįstame, - tai pasakęs, Dantė 
pliaukštelėjo jam per petį. - Aišku, jūs nežinote, kas vyksta 
pagal natūralius gamtos dėsnius, o kas jiems prieštarauja. 
Tik kruopščios studijos ir visiškas suvokimas to, kas yra 
ir ko nėra, leidžia išminčiui nubrėžti ribas tarp paprasto ir 
nuostabaus. Šiuo klausimu yra kalbėjęs Lukanas, apie tai 
turėtumėte pamąstyti. 

— Taip... suprantu, - sumurmėjo sargybos vadas. 

— Taigi išdėstykite, kas yra, o ne tai, kas jums atrodo. 

Sargybos vadas ėmė šluostytis prakaitą nuo veido. 

- Vyriškis. Negyvas. Šv. Judo bažnyčioje. Manau, nužu- 
dytas. 

— O kodėl į šį reikalą norite įtraukti aukščiausią miesto 
valdžią? Argi ne jums priklauso tirti nusikaltimus? 

— Taip, žinoma... bet... Norėčiau, kad savo akimis pama- 
tytumėte. Prašau jūsų. 


Omne ignotum pro magnifsco (lot.) - visa, kas nežinoma, atrodo žavingai. 

Atrodė, šis prašymas jam brangiai kainuoja. Dantė ati- 
džiai stebėjo jo veidą — ties plonų lūpų kampučiais ėmė ro- 
dytis raukšlelių. 

— Ne akimis matoma, sargybos pareigūne, o protu. Ma- 
nojo proto jums ir reikia. Ir jums, ir kitiems neregiams. 
Gerai padarėte, kad kreipėtės ; mane. Dėkokite šv. Jo- 
nui Krikštytojui, mūsų visų globėjui, kuris panorėjo, kad 
būčiau jūsų prioru, jei išties aplinkybės tokios neaiškios, 
kaip sakote. 

— Tai ateisite? — paklausė vyriškis nerimastingu balsu. — 
Nepaslyskite, čia šlapia, - pridūrė jis, rodydamas į grindis. 

Dantė neatsakė, jis skendėjo savo mintyse - žvelgė į 
dangaus lopinėlį anapus plyšio, stebėdamas žvaigždes ir 
jų išsidėstymą suskliaustoje erdvėje. Keistai pradeda vado- 
vauti miestui. Jam nedavė ramybės bloga nuojauta. 

Pasipurtęs ir staigiai pakėlęs galvą, jis paėmė paauksuotą 
lazdą, kuri gulėjo ant skrynios. 

— Eime, - pasakė ir aplenkė sargybos vadą. 

Jie perėjo per portiką, į kurį vedė celių durys. Dantė pri- 
siminė kitus penkis priorus. Jie tikriausia jau miega kanki- 
nami gašlių, ištvirkusių sapnų. Staiga poetas stabtelėjo ir 
ranka sulaikė sargybos vadą. 

— Kodėl ieškojote manęs? 

Žmogus atsikrenkštė. Atrodė sutrikęs. 

— Man sakė, kad jūs geriausiai išmanote literatūrą. Juk 
esate poetas, ar ne? Poemos autorius. 

— Na, ir kam jums poetas? 

- Šioje mirtyje yra kažkas beprotiško. 

Dantė nutarė nekreipti dėmesio į įžeidimą. Ką jis galėjo 
atsakyti tam idiotui? 


— Sako, kad jūs tinkamiausias... — toliau kalbėjo sargy- 
bos vadas. 

— Tinkamiausias kam? 

— Tinkamiausias... išsiaiškinti slaptus dalykus, — šiuos 
žodžius sargybos vadas ištarė ypatingu tonu, pagarbiai ir 
įtariai. 

„Naivus protas mano, kad tai, kas slapta, veda į nusikal- 
timą ,— šmėkštelėjo poetui. Gal net ir jį laikė galimu nu- 
sikaltėliu. Kai nebevadovaus miestui, turės laikytis toliau 
nuo to žmogaus. Bet dabar jam, regis, iš tiesų reikia pa- 
galbos. Sargybos vadas nervingai grąžė rankas ir trypčiojo 
nuo vienos kojos ant kitos. 

Dantė pradėjo žingsniuoti, o sargybos vadas tylėdamas 
sekė paskui jį. 


Jie ėjo didele plūkta aikšte, nušviesta mėnulio pilnaties. 
Aplink visur buvo pilna Uberčių šeimai priklausiusių namų, 
sugriautų per mūšį su gibeliniais Benevente, liekanų. Dau- 
giau kaip trisdešimt metų šie griuvėsiai buvo akmenų kasy- 
kla naujiems miesto pastatams. Priešais juos prieblandoje, 
kurią šiek tiek prasklaidė ties Senuoju tiltu degantys ži- 
bintai, kyšojo bokšto, priklausiusio šeimos galvai Farinatai, 
šoninė paspara. 

Pastatų liekanos styrojo iš žemės kaip didžiuliai išdau- 
žyti dantys. Pagal vyriausiojo gatvių architekto brėžinius 
ši sumaitota aikštė turėjo tapti tikruoju miesto centru. 
Tolumoje ryškėjo naujų, jau beveik baigtų priorų rūmų 
su didžiuliu bokštu kontūrai. Jie atrodė kaip Jupiterio nu- 
trenktas titanas, ištiesta ranka ketinantis smogti į dan- 

gų. Kažin kiek gibelinų krauju suteptų akmenų dar buvo 
įmūryta į rūmų sienas? 

Ar ne tas pats pasipūtimas privertė pastatyti Babelio 
bokštą? Visame mieste tvyrojo pašėlusi įtampa. Naikinti 
ir statyti. Griauti, kas kyla, o paskui su nauja puikybe ir 
pavydu tai pranokti. 

Dantė atsigręžė į sargybos vadą. 

— Sakėte, Šv. Judo vienuolynas... Bet ši parapija ne šiapus 
vartų. Ji juk už miesto. 

Jei atmintis jo neapgauna, vienuolynas buvo įsikūręs ša- 
lia kelio į Romą. 

— Prieš daugelį metų tai buvo augustinų vienuolynas. 
Apie tai buvo kalbama Šv. Kryžiaus bažnyčioje per pran- 
ciškonų pamokas... — ištaręs šiuos žodžius, poetas valandė- 
lę pasinėrė į malonius tų dienų prisiminimus. - Maniau, jis 
jau apleistas, - baigė jis. 

— Taip ir yra. Teisingiau sakant, taip buvo. Prieš daug 
metų augustinai jį paliko, ir nuo tada vienuolynas ėmė nyk- 
ti. Paskui kažkuri iš kongregacijų nutarė jį atkurti. Girdė- 
jau kalbant, kad ten kuriamas Florencijos universitetinių 
studijų centras. 

— Studium? 

— Taip... būtent. 

— Bet juk Florencijoje nėra universiteto, — atkirto nuste- 
bęs poetas. 

Sargybos vadas gūžtelėjo pečiais. 

— Šiaip ar taip, jį ten nori įkurti. Eime, bažnyčią pasiek- 
sime mano vežimu. 

Dažytojų gatvės kampe stovėjo tvirtas keturratis veži- 
maitis. Jiedu susėdo ant pasostės ir užsidengė kanapinio 

pluošto audeklu, o palyda įsitaisė už jų. Taip apsigobus, 
karštis buvo tiesiog dusinantis, bet poetui pasisekė — jam 
nereikėjo važiuoti įsispraudus tarp sargybinių. 

Vežimas bildėdamas riedėjo grindiniu. Jį nuolat į šoną 
traukė arklys, kuris, atrodo, taip pat nesuprato, kodėl jam 
reikia skubėti naktų. Vežimo dugnas šokinėjo grindinio 
akmenimis, net odiniai diržai, kuriais jis buvo prikabintas, 
nesušvelnino staigių trūkčiojimų. Nuo kankinančios kelio- 
nės galvos skausmas tik stiprėjo. Pro šoninę angą Dantė 
matė senąsias miesto sienas, apdailintas grubiai tašytais 
akmenimis. Paskui vežimas pasuko Arno upės link ir nuo- 
kalne leidosi prie Gracijų tilto. Čia juos sustabdė kvarta- 
lo sargybinis, kuris tikrindavo visus tranzitinius keleivius. 
Deglų šviesoje atpažintas sargybos vadas davė nurodymą 
nuimti grandinę, kuri trukdė privažiuoti prie tilto arkados. 

Oras anapus Arno, pamažu tolstant nuo miesto centro, 
darėsi vis tirštesnis. Grindinys staiga baigėsi, ir vežimo ra- 
tai ėmė gurgždenti plūkta žeme. Mūrinius statinius keitė 
vienas prie kito prilipę mediniai namiūkščiai, kurie šliejo- 
si prie Romos kelio kaip būriai apskurusių duoneliautojų. 
Tik retsykiais monotonišką peizažą pajvairindavo koply- 
čios šešėlis ar laukų ir vynuogynų plotai. Senojo tilto švie- 
sų nebebuvo matyti, ir visame kvartale tvyrojo gūdi tamsa, 
kurioje išsiskyrė tik mėnulio atspindys. 

Dantė jautė, kad kažkas yra šalia jų ir juda tamsoje. Kaž- 
kas klastingas, sunkus, kaip ta blyškiai gelsva iš pievų ky- 
lanti miglos uždanga, slinko šalia vežimo ir darėsi apčiuo- 
piamesnis, kai jie įvažiavo į kvartalo vidurį. Tai buvo blogis. 
Iš kažkur atklydęs blogis, kuris susitvenkė aplink miestą ir 
dabar jį dusino savo gniaužtuose. 

— Kas nužudytas? - netikėtai paklausė. Tik dabar Dantė 
suvokė, kad jam neatskleidė nužudytojo asmenybės. Žmo- 
gus išėjo į nebūtį, ir jo vardo niekas nepaminėjo nė vienu 
pagailos žodeliu. Slapčiomis poetas persižegnojo. 

— Mes... mes nežinome. Luktelkite. Pamatysite savo 
akimis. 

Dantė ketino primygtinai reikalauti atsakymo, bet tik 
gūžtelėjo pečiais ir nutilo. Taip dar geriau. Jei jis turi įver- 
tinti įvykį, geriau susidaryti vaizdą susipažinus su tiesio- 
giniais faktais, nei pasitikint abejotinomis kitų nuomonė- 
mis. Mintimis grįžo į San Pjero rūmų celę prie savo raštų. 
Stengdamasis atsipalaiduoti jis lingavo į ratų ritmą. 


Bažnyčia stovėjo mažiausiai per mylią į pietus nuo upės, 
vidury laukų, kuriuos jau siekė trečioji miesto sienų juosta. 
Tikriausiai kitados tai buvo vienuolynas prie kelio į Romą. 
Dabar lauke stūksojo stirtos statybinių medžiagų, meistrų 
įrankių ir lentų. 

Viena apsidės dalis buvo įsprausta į naujosios tvirtovės 
sieną, 0 senoji varpinė, apačioje sutvirtinta kontraforsu, 
paversta stebėjimo bokštu. Metams bėgant pastatas kei- 
tėsi, ir tie pokyčiai teikė jam keisto — iš dalies religinio, iš 
dalies karinio — ansamblio vaizdą. Prie fasado su dviem 
siauromis kryžmiškomis angomis, būdingomis senajam 
stiliui, puikiai derėjo smailioji arka. Pasakojimų apie pa- 
našius statinius Dantė buvo girdėjęs iš piligrimų, grįžtan- 
čių iš užjūrio. 

Praeityje kažkas bandė užtverti įėjimą į bažnyčią bas- 
lių tvora, kuri daug kur buvo sugriauta. Pro atlapotas duris 
sklido mirguliuojanti judančio deglo šviesa. 


— Kūnas rastas viduje, - pasakė sargybos vadas, o jo šner- 
vės, užuodus netikėtą pavojų, išsiplėtė. 

Dantė prisiminė, kad panašiai atrodo į skerdyklą veda- 
mi gyvuliai. Jis nelaikė vado bailiu. Prieš vienuolika metų 
Kampaldino mūšyje" šis žmogus atrėmė Areco karių ataką, 
kai priešo kavalerija puolė pakrikusias florentiečių gretas. 
Tad ko jis dabar išsigando priešais bažnyčios duris? 

Skausmas smilkiniuose stiprėjo. Sulaikęs pykinimo 
šleikštulį, Dantė nepakančiai atstūmė dvejojantį vyriškį. 
Poetas norėjo kuo greičiau baigti šį reikalą ir užsidaryti 
savo celėje, ieškodamas ramybės. Jis ėjo tamsoje skendinčia 
nava prie žmonių grupelės su deglais. 

— Priore... palaukite! Sustokite! 

Iš susijaudinimo trūkčiojantis sargybos vado balsas, 
regėjos, ataidi iš labai toli. Be abejonės, skausmas iškreipė 
jo pojūčių suvokimą. „Ne visada siela, kupina dorybių ir 
pažinimo, gali įveikti niekingo kūno trapumą“, — karčiai 
pagalvojo Dantė. 

Jis nuėjo dar dvidešimt žingsnių, kai balsas vėl jį pašaukė: 

— Palaukite, sustokite! 

Bet šį kartą garsas buvo kitoks, tarsi prie jo būtų 
prisijungęs aidas. 

Dantė paėjėjo dar kelis žingsnius, svyruodamas nuo gal- 
vos svaigimo. Jis patyrė tą patį pojūtį, kad yra ne vienas — 
kaip prieš kelias valandas celėje. 

— Ko... - sumurmėjo sutrikęs poetas, kai šalia jo suspin- 
do šviesa. Pajuto, kaip kažkieno ranka sugriebė jam už 


alkūnės. 


*  Kampaldino mūšyje, kuris vyko 1289 m. birželio 11 d., kovėsi gveltai ir vibelinai. 
Mūšis baigėsi gvelfų (kurių gretose buvo ir Dantė) pergale. 

— Sustokite, čia mirtis! 

Dantę sulaikė ginkluotas jaunuolis ilgais, šviesiais 
plaukais, kurie lindo iš po šalmo. Sugniaužęs kumštyje jis 
laikė deglą, iš kurio sklido spindesys. Atrodė, lyg atsira- 
do iš niekur. Nepaliaujamai spausdamas alkūnę, jaunuolis 
nuleido deglą, apšviesdamas plotą priešais jų kojas. Dantė 
akimirksniu pagavo mėlyną jo žvilgsnio atspindį, o paskui 
pats žvilgtelėjo žemyn ir nustėro iš siaubo. 

Jis stovėjo ant bedugnės krašto. Navos plokštuma buvo 
visiškai išdraskyta. Grindų viduryje žiojėjo praraja, tarsi iš 
viršaus būtų nugriuvęs milžiniškas statinys, suskaldydamas 
akmens plokštes ir taip atverdamas kelią į žemės gelmes. 
Lyg iš dangaus būtų nukritęs Liuciferis. Tik du trumpi, 
nė uolekties nesiekiantys takai palei šonines sienas liko 
nepaliesti. 

Dar vienas žingsnis — ir būtų pražūtingai prasmegęs. 
Dantė perbraukė ranka prakaituotą kaktą, paskui pritūpė, 
norėdamas atsigauti. Reikėjo bent minutės, kad jis pajustų, 
jog grįžta jėgos. Migrena liovėsi. Kai atsigręžė į savo išgel- 
bėtoją, jaunuolis jau buvo dingęs. Poetas atsargiai priartė- 
jo prie duobės krašto, kad įvertintų, ar ji gili. Toje vietoje 
greičiausiai buvo kripta. O gal bažnyčia, statyta ant didelės 
romėnų vilos su vandens surinkimo cisternomis pamatų. 

Prioras pakėlė akis nuo duobės ir pažvelgė į apsidę. Jis 
pajuto, kaip šalia kvėpuoja pridusęs sargybos vadas. 

— Mesjė Durante... kokia laimė, kad laiku sustojote. 

Dantei pasirodė, kad susirūpinusiame vado balse buvo 
justi netikrumas. Šiurkščiu rankos judesiu jį atstūmęs, poe- 
tas prisišliejo prie sienos ir atsargiai pajudėjo siauru taku 
palei prarajos kraštą. 

Dabar jis aiškiai matė nedidelę ginkluotų žmonių gru- 
pelę, kuri spaudėsi prie apsidės sienos, jų deglus, iškeltus 
priešais stulpus ir pranykstančius palubių tamsoje. Regis, 
sargybiniai stengėsi apšviesti netoliese stovinčią figūrą — 
aukštą, kitų nerimui abejingą žmogų. Jo galva buvo pasukta 
į navos pusę, lyg tyrinėtų tamsą ir lauktų kažko ateinant. 

Sustingusi nepažįstamojo stovėsena buvo nenatūrali. 
Atrodė taip, lyg jį dengtų skepetaitė prakaitui nubraukti, 
slėpdama veido bruožus. Žmogus stovėjo sunėręs rankas 
už nugaros. 

Dantė apstulbo. Aplink besispiečiančių sargybinių vei- 
duose įžvelgė tą patį nepatiklumą. Nepažįstamasis panėšė- 
jo ir į auką, ir į nebylų nusikaltimo liudytoją. 

Sargybos vadas priėjo dar arčiau, lyg griaustinio išgąs- 
dintas šuo ieškodamas padrąsinimo. 

Dantė paskubomis žengė paskutinius kelis žingsnius. 
Jis ryžtingai išplėšė iš sargybinio rankų deglą ir prinešė jį 
prie kūno. 

Negyvėlis buvo atremtas į vieną iš pastolius laikančių 
stulpų. Jis vilkėjo pilkšvus apdriskusius drabužius, rankos 
surištos už nugaros, kojos išžergtos, keliai kiek sulenkti, 
lyg būtų pasirengęs šokti. Galva ir kaklas padengti kalkių 
sluoksniu — šykšti jo fizionomijos kopija. 

Dantė užgniaužė instinktyvų norą pulti jam į pagalbą. 
Sustingusi poza bylojo, kad jame vargu ar rusena kibirkš- 
tėlė gyvybės. Nužudytojo rankos buvo pririštos prie stulpo, 
o sukietėjęs kalkių skiedinys laikė jo galvą. Negyvėlis stovė- 
jo lengvai palinkęs į priekį, kaip kraupi dekoratyvinė laivo 
skulptūra. „Charonas, mirusiųjų sielų keltininkas, galėtų pa- 
sinaudoti juo kaip valties puošmena“, — pagalvojo Dantė. 

— Dabar suprantate, kodėl tai turėtų rūpėti aukščiausia- 
jai miesto valdžiai. Mums reikės... reikia sušaukti šventąją 
inkviziciją. Šioje išniekintoje bažnyčioje slepiasi šėtonas, — 
suniurnėjo sargybos vadas. 

Kiek sykių Dantė mąstė apie žmogiškąją klastą. O štai 
dabar mato ją priešais pačia niekšingiausia forma. 

— Pasielgėte išmintingai, kad pakvietėte mane, - lėtai iš- 
tarė Dantė, - o inkvizicijos kol kas netraukite į šį reikalą. 
Visada suspėsime tai padaryti, jei nuspręsiu, kad to reikia. 

Dantė prisiartino prie lavono. Gyvas šis žmogus turė- 
jo būti daugmaž jo ūgio. Rodėsi, lyg stebi jį, pasislėpęs po 
kauke. Bet kaip jis galėjo išsilaikyti ant kojų? Vieno iš ka- 
reivių Dantė paprašė durklo ir keliais ryžtingais smūgiais 
nukirto rankas laikančias virves. 

Aukos rankos nusviro į priekį lėtai, tarsi žmogus būtų 
gyvas. Bet kūnas, garsiai šūkčiojant ir žegnojantis visiems 
susirinkusiems, liko stovėti stačias. 

Dantė ranka palytėjo kaukę. Skiedinys buvo visiškai 
sudžiūvęs, kietas kaip akmuo. Tai nepanėšėjo į statybinį 
skiedinį - žudiko ranka į jį įmaišė kažko daugiau. Kelissyk 
trinktelėjus į kietą apgaubą, kuris dengė negyvėlio pakaušį, 
šis stipriai suskilo. Taip kartą matė darant vienoje varpų 
liejykloje. Metalas pamažu laisvinosi iš jį sukausčiusios že- 
mės, o apdangalas sluoksniais biro nuo kūjo. 

Pasirodė galva. Kaklas virve buvo pririštas prie stulpo. 
Štai dėl ko žmogus išsilaikė stačias. Sargybos vadas leng- 
viau atsikvėpė. 

Pirmiausia nutrupėjo plonesnis apgaubo sluoksnis ir iš- 
lindo kuokštai pilkšvų plaukų. Bet ties krūtine jis nepa- 
sidavė, tarsi šėtono nagai būtų nutvėrę negyvėlio veidą ir 


laikytų jį tamsos karalystėje. 

Liaudies prietarai byloja, kad antroji — sielos —- mirtis 
ateina praėjus dviem valandoms po pirmosios — pojūčių — 
mirties. Per tą laiką dar galima sugrąžinti mirusiajam gy- 
vybę atlikus tam tikrą nekromantijos ritualą. „Gal žudikas 
norėjo būti tikras, kad net magas neįstengs sunaikinti jo 
darbo“, - dingtelėjo poetui. 

Pakaušį jau beveik atidengė. Stipriai trūktelėjo dar kartą 
ir pirštais pajuto, kaip gniaužtai ėmė atsileisti. Staiga kaukė 
nukrito ir deglo šviesoje atsivėrė mirusiojo veidas. 

Sargybiniai, stebėję jo veiksmus, iš siaubo ėmė murmė- 
ti. Dantė pajuto, kad jie atšlijo. Sargybos vadas sudejavo 
ir persižegnojo. Tik Dantė stovėjo nejudėdamas, kaip ir 
žmogus priešais, kuris išplėstomis akis žiūrėjo į jį. Rankose 
poetas spaudė įgaubtą masę, kuri prieš kelias akimirkas slė- 
pė šį siaubą. Vėl ją uždėtų, kad tik nebūtų to, ką visi išvydo. 
Jis sunkiai tramdė impulsyvų norą atšokti atgal. Atrodė, 
lyg raupsuotasis kviečia juos šokti. 

Visi puolė bėgti kas kur. Nieko nepaisydami, sargybiniai 
galvotrūkčiais metėsi prarajos link, rizikuodami joje pra- 
smegti. Jų vadas iš pradžių lyg ketino sekti iš paskos, bet 
paskui, gal prisiminęs savo orumą, sustojo priešais duobę. 
Ir Dantė šiek tiek atsitraukė, bet tik tam, kad pakeltų vieną 
iš kareivių nusviestų deglų. Veidą užsidengė kepurės šydu, 
kad apsaugotų nosį ir burną nuo dvokiančių išgarų, ir grįžo 
apšviesti mirusiojo. 

Pamažu poeto širdis ėmė plakti įprastu ritmu. Kalkės 
išgraužė žaizdas, išmargindamos mirusiojo kūną skaisčiai 
raudonais dryžiais. Kartu su kalkėmis nusiplėšė odos ga- 
baliukų ir plaukų nuo veido. Dabar jis panėšėjo į žaizdotą 
ligonio veidą. Rankos ir kaklas buvo sveiki, be jokių opų. 

Įsidrąsinęs Dantė atsmaukė tunikos rankoves iki alkūnių. 
Ir ten nebuvo jokių žaizdų žymių. 

Tikriausiai žmogaus veidą užliejo kalkėmis, kai jis dar 
buvo gyvas. Kūną nudeginusios kalkės kietėjo, sukeldamos 
agoniją. Apžiūrinėdamas Dantė nusimetė nuo veido šydą. 
Sargybos vadas tai suprato kaip padrąsinimo ženklą ir pa- 
mažu ėmė artintis. 

— Ar tai ne... 

— Ne, būkite tikras. Šis žmogus ne raupsuotasis ir ne 
maru užsikrėtęs. Priešingai, pažvelgus į jo raumenis atrodo, 
kad mirdamas jis buvo kuo sveikiausias. 

Sargybos vadas įveikė pradžioje jaustą baimę ir pravira 
burna įdėmiai stebėjo lavoną. 

— Bet, žinoma! — sušuko jis. - Aš jį atpažinau! 

- Žinote, kas jis? 

— Taip. Dabar jau žinau... Tai Ambraziejus, meistras ko- 
mačinas'. 

— Magister cum machinis?" 

Dantė apsidairė. Bažnyčios restauravimo projektas iš- 
ties turėjo būti neįprastas, jei nutarta kreiptis į meistrą 
komačiną. Susirūpinęs suraukė kaktą. Tai atsitiko pačiu 
netinkamiausiu momentu. Šalia įvykių, drebinančių Flo- 
renciją, dabar dar ir mirtis žmogaus, kuris priklausė pa- 
čiai svarbiausiai šiaurės Italijoje statytojų gildijai. Ir dar 
tokia baisi mirtis. Kas bus, kai apie tai sužinos kiti šios 
gildijos nariai? 

Senųjų Lombardijos meistrų komačinų (it. maestri ccmacini) sekėjai, viduramžiais 
susibūrę į žymiausią Italijoje katedrų statytojų gildiją. 

* Magistre cum machinis (lot.) - meistras, kuris naudojasi mechanizmais; viena hipote- 


zių, kuri kildina meistrų komačinų vardą iš lotyniško termino cum macbinis. Statybose 
jie geriausiai mokėjo panaudoti techniką. 

Reikia ruoštis blogiausiam, jei jie prie to prisidėjo. Jam pa- 
sirodė, kad ledinis vėjas staiga išpūtė tvankų bažnyčios orą. 

— Statytojas... — sumurmėjo jis. 

— Taip, architektas, - patikslino sargybos vadas. - Kartu 
ir puikus mozaikininkas. Jam buvo patikėta vadovauti baž- 
nyčios restauravimo darbams... Kaip jis buvo nužudytas? 

Dantė atsakė ne iš karto. Derėtų klausti, kodėl buvo nu- 
žudytas. Nors iš esmės ir toks klausimas turėjo prasmę. Juk 
dažnai įvykiai atskleidžia jų priežastis. Pirštu jis parodė į 
pakaušio įplyšimą. 

— Gal buvo užpultas iš už nugaros ir apsvaigintas. Paskui 
uždusintas. 

— Pasmaugtas? 

— Ne tokia buvo mirties priežastis, - pasakė poetas, ap- 
žiūrinėdamas virvę, kuri laikė kūną. Ji buvo taip užveržta, 
kad leistų kvėpuoti. Ant kaklo galėjai matyti tik menką 
rausvą ruoželį.- Kol žmogus buvo praradęs sąmonę, už- 
puolikas surišo rankas jam už nugaros ir apsuko apie kaklą 
virvę, kuri padėjo išlaikyti kūną. Gal norėjo iš jo ką nors 
sužinoti. Todėl užpylė kalkių, kurios sukietėjusios virto po- 
mirtine kauke. Žiūrėkite. 

Iš beformės pilkšvos kaukės masės staiga iškilo atspaudas 
žmogaus veido, iškreipto agonijos, surakintais dantimis, iš- 
šieptais kaip pasiruošusio kąsti žvėries. Skiedinio paviršiu- 
je matėsi keli pilkšvų plaukų kuokštai ir odos gabaliukai, 
įstrigę vidinėje apgaubo pusėje, kai jį plėšė. Atrodė, kad 
negyvėlio galva, kurią sustingdė baisus Gorgonos žvilgsnis, 
yra prie pat jų akių. Norėdamas atitraukti žvilgsnį nuo bai- 
saus reginio, o gal deglui virptelėjus, Dantė įsižiūrėjo į di- 

delę mozaiką negyvėliui už nugaros. Susidomėjęs jis pakėlė 
deglą. Šviesa apšvietė įvairiaspalvius mozaikos fragmentus 
pastolių apačioje. Ant sienos matėsi to paties skiedinio, iš 
kurio buvo padaryta kaukė, žymių. 

— Jį nužudė pasitelkę jo paties kūrinio medžiagą, - su- 
murmėjo poetas. 

Dantė atsitraukė kelis žingsnius, kad geriau apžvelgtų 
visumą. Sienoje išsiskyrė didinga raumeningo senio figū- 
ra. Ji buvo gal kokių šešių uolekčių aukščio, senis stovėjo 
nukreipęs žvilgsnį į dešinę pusę, kiek sulenktomis kojomis, 
tarsi būtų pasirengęs eiti ten link, kur kažką matė. Dešinė 
ranka ištiesta į priekį, lyg bandytų sustabdyti veiksmą. Nors 
ir dirbdamas su tokia mažai kalia medžiaga kaip akmuo, 
kūrėjas sugebėjo išreikšti tos būtybės jausmus. 

Iš pradžių Dantei pasirodė, kad milžinas vilki įvairias- 
palvį drabužį, panašų į tą, kokį dėvi šventųjų paveiksluose 
vaizduojamos figūros. Bet iš tikrųjų kūnas buvo sudėliotas 
iš skirtingų medžiagų gabaliukų. Galva padaryta iš gryno 
aukso plokštelių, paryškinant akies gylį, plaukų reljefą ir 
barzdotame veide įspaustą skausmo išraišką. Krūtinė ir 
rankos buvo iš sidabro, pilvas iki kirkšnių — iš kalto vario 
gabaliukų, o kairė koja, kuri tarsi laikė kūno svorį ir buvo 
pasiruošusi eiti, — iš geležies dalelių. Dešinė, kiek sulenkta, 
kad išryškėtų žingsnio judesys, buvo padaryta iš kažkokios 
rusvos medžiagos, greičiausiai terakotos. Kai kur mozaikos 
fragmentai buvo sukeisti, tarsi menininkas būtų pakeitęs 
nuomonę. 

— Prie šio kūrinio dirbo menininkas Ambraziejus, ku- 
ris jau buvo palytėtas mirties dvelksmo, - susimąstęs ištarė 


Dantė. - Bet kodėl... 

— Ką tai reiškia? — nutraukė jį sargybos vadas. Sutrikęs jis 
žiūrėjo į viršų, tarsi gigantiška figūra būtų išstūmusi lavono 
vaizdą iš jo sąmonės. 

Dantė nukreipė į jį savo žvilgsnį, šį kartą palankų. 

- Čia vaizduojamas šventosios istorijos fragmentas —epi- 
zodas, susijęs su karaliumi Nabuchodonosaru ir jam sapne 
pasirodžiusia statula, kuri simbolizuoja žmonijos nuopolį 
ankstyvajame aukso amžiuje. Pasibaigus sidabro, bronzos 
ir geležies amžiams, žmonija pavirs pelenais - kaip ir ta iš 
molio nulipdyta statula. 

Abiejose figūros pusėse menininkas akmeniu nubrėžė 
bokštų, sienų ir šventyklų kontūrus, tarsi gigantas būtų 
ruošęsis palikti miestą, įsikūrus; jam kairėje, ir pasiekti 
didesnįjį, esantį dešinėje. Dantė su deglu prisiartino prie 
to, kuris buvo dešinėje. Jis įsižiūrėjo į detalę, kurią išvydo 
bokštų ir kupolų miške, kylančiame iš dantytų sienų rato. 
Tai buvo vaizdas didelės pilies, kurią jis buvo matęs keliau- 
damas į krikščionybės sostinę. Tai Šv. Angelo pilis, iškilusi 
virš didžiulių Adriano kapo griuvėsių. Jos kontūrai nekėlė 
jokios abejonės. 

Didžioji mozaikos figūra buvo pasiruošusi eiti į Romos 
pusę. Tai kenčianti ir nuodėminga žmonija leidosi į šven- 
tąjį miestą. Galbūt norėdama gauti nuodėmių atleidimą 
centesimus didžiųjų jubiliejinių metų, kuriuos paskelbė po- 
piežius Bonifacas VIII, proga. 

Dantė nuleido deglą prie mirusiojo, kuris stovėjo priešais 
savo kūrinį, tarsi tuo įrodydamas, kad amžinai priklausys 
jam. Poetas jautė, kad yra ryšys tarp pavaizduotos sienoje 
figūros ir šio baisaus nusikaltimo. 

— Neatsitiktinai buvai nužudytas šalia mozaikos, - su- 
murmėjo jis į ausį meistrui komačinui. - Tavo kūryba susi- 
jusi su žmogžudyste. 

Sargybos vadas stengėsi suprasti tai, ką tylomis sakė 
Dantė. Didelis sienos plotas šalia figūros buvo paruoštas 
tolesniam darbui. Jei menininkas būtų spėjęs baigti, mo- 
zaika būtų buvusi daug didesnė. 

Gal nusikaltimo priežastis slypėjo ne čia, kas pavaizduo- 
ta, o ten, ką menininkas tik ketino vaizduoti. Kažko ieš- 
kodamas, Dantė greitosiomis apžvelgė visą apsidę. Aplink 
gulėjo tik lentos. 

— Ieškokite visur aplink, — įsakė jis sargybiniams. - Drobių, 
pribraižytų popieriaus lapų... Turi būti mozaikos eskizų. 

Vyrai iškeltais deglais pradėjo sukiotis aplink, o jiems nu- 
rodinėjantis vadas džiaugėsi, kad atsitolins nuo gyvojo, kuris 
kalba su mirusiaisiais. Poetas vėl ėmėsi tyrinėti peizažą už 
figūros kojų. Nedidelis miestas kairėje atrodė kaip vienas iš 
daugelio bokštais apsuptų miestelių, vaizduojamų freskose, 
kurios puošė visas Italijos bažnyčias. Sunku buvo rasti kokią 
atpažįstamą detalę. Išsiskyrė tik vartai trumpos mūrinės sie- 
nos centre. Jų viršų vainikavo keturios liūto galvos. 

Kaip tik toje vietoje matėsi keli ženklai, įbrėžti skiedi- 
nio paviršiuje. Dantė pasilenkė, kad įdėmiai juos apžiūrėtų. 
Tuo metu iš žvalgybos grįžo sargybos vadas. 

— Nieko nėra, priore. Tik griuvenos ir darbo įrankiai. Jo- 
kių popierių, jokių drobių. 

Dantę erzino to idioto povyza. Poetas staigiai nusigręžė, 
ištiesdamas jam deglą. Bent kažkuo galėjo būti naudingas. 
Šis jį paėmė, sutrikęs ir įsižeidęs, kad paniekintas jo oru- 
mas. Bet smalsumas ėmė viršų. 

— Sakote, kad meistrą dar gyvą pririšo prie stulpo? O 
kuo remdamasis priėjote prie tokios išvados? 

— Tuo, kad šioje vietoje, nors ir surištomis rankomis, jis 
kažką parašė, taigi turėjo dar būti gyvas, - aiškino Dantė, 
rodydamas įbrėžimus už negyvėlio nugaros. 

Kad geriau pamatytų, sargybos vadas prikišo deglą. Sie- 
noje tarp susipynusių rausvų linijų sukaupusi paskutines 
jėgas, neaiškiais ir beveik neįskaitomais rašmenimis Am- 
braziejaus ranka kažkuo aštriu buvo įbrėžusi ženklų, pana- 
šių į raides: IIICOE. 

Dantė vėl pasilenkė tyrinėti ženklų, tinko paviršiuje 
greičiausiai įbrėžtų mozaikos fragmento smaigaliu. 

Sargybos vadas susidomėjęs stebėjo poeto judesius ir 
pats pasilenkė apžiūrėti ženklų. Paskui jis staiga atsitiesė. 

— Taigi, matau... Ir kas čia parašyta, mesjė Aligjeri? 

— Kol kas nežinau. Gal tai romėniškais skaitmenimis pa- 
rašytas skaičius devyniasdešimt septyni, o po jo pradėtas 
kitas žodis, kuriam baigti meistras pritrūko jėgų. Bet nesu 
tuo tikras. 

Bet kokiu atveju mintis, kad šiuos ženklus menininkas 
Įbrėžė prieš pat mirtį, buvo tik prielaida. Tai galėjo būti pa- 
prasčiausia darbo pastaba, įrašyta anksčiau. Dantės mintys 
ėmė veltis hipotezių jūroje. 

— Kas rado lavoną? — paklausė jis, trumpai pamąstęs. 

— Piemuo, kuris vijosi nuklydusią avį. O gal ėjo kažko 
vogti. Tai jis davė pavojaus signalą. Buvo išsigandęs. 

Susimąstęs Dantė apsižvalgė aplink. Jis vėl pajuto, kad 
grįžta galvos skausmas. Dilgsėjimas ties akimi buvo verian- 
tis. Nepraėjo ir galvos svaigimas. Jam reikėjo gaivaus oro ir 
poilsio. „Čia, viduje, nebėra ką veikti“, - pasakė pats sau. 

— Duokite nurodymą, kad kūną paimtų ir nuvežtų į ats- 
kirą lavoninės kambarį Gailestingumo ligoninėje. Vežkite 
tuo vežimu, kuriuo atvažiavome. Aš grįšiu pėsčias. Praneš- 
kite vartų sargybai, kad mane įleistų. 

— Bet negerai ... naktį. 

— Jau senokai skambino rytmetinėms pamaldoms. Grei- 
tai išauš. Man reikia pakvėpuoti. Pamąstyti. 


Eidamas iš bažnyčios, Dantė atbulomis apsuko apie prara- 
ją. Prie pat jos krašto, pajutus tuštumą, apsvaigo galva, ir jis 
susvyravo. Šįkart niekieno ranka jam nepagelbėjo. 

Sako, teisingą Žmogų pažinsi iš ryžtingo žingsnio. Sako, 
kiekviename mieste rasi tik du teisuolius, kurių niekas ne- 
klauso. 

Poetas prisiminė jaunuolį, kuris jį išgelbėjo, ir norėjo jam 
padėkoti, bet tarp nuovargio ir baimės palytėtų veidų, ku- 
riuos regėjo aplink, jo nebuvo nė pėdsako. 

Ant slenksčio Dantė šiurkščiai atsisveikino su sargybos 
vadu ir paliko sutrikusį kartu su jo pagalbininkais. Gal tas 
idiotas tikėjosi, kad Dantė kaipmat nurodys kaltąjį? Nu- 
sivylęs jo žvilgsnis bylojo, kad kaip tik taip ir yra. Dantę 
užplūdo pasididžiavimas. Galų gale tas vargšas nelabai ir 
suklydo. „Jei jo galvą būtų mažiau drumstę, - pamanė jis, 
spausdamas smilkinius, - gal būtų nuosekliai sudėjęs deta- 
les ir supratęs esmę“. 

Bet vidinis balsas šnibždėjo, kad būtų prireikę daugiau 
nei valandos, kad rastų teisybę. 

— Rytoj. Rytoj apie tai pakalbėsime. Kai bus šviesu, - pa- 
sakė pats sau. 

Lauke Dantę pasitiko pirmoji aušros brėkšma. Atsigrę- 
žė. Griežtas bažnyčios linijas dabar galėjai gerai matyti. Ši- 
tos sienos slėpė kažką negera. Tarsi rankos, kurios, metams 
bėgant, keitė pastatą ir paliko jame savo pėdsakų, būtų 
paženklinusios akmenis piktadarybės atspaudu. „Likimas 
įspaudžia savo pėdas ne tik aplinkoje, bet ir žmonių gyve- 
nime, — pagalvojo jis. - Akmenys, kaip ir gyvenimas, gali 
skleisti blogi“. 

Jis norėjo pabūti vienas, pakvėpuoti grynu oru ir atsikratyti 
įtampos. Būtų gerai išgerti gydomųjų kurpelių žolių nuoviro, 
kurio šiek tiek turėjo celėje. Tik ar jos numalšins skausmą? 
O tokiu ankstyvu laiku nerasi atidarytos jokios vaistinės. 

Dantė prisiminė vieną dokumentą, kurį jis parengė dar 
tada, kai priklausė Šimto tarybai. Poetas visada didžiavo- 
si savo atmintimi. Ir dabar būtų galėjęs padeklamuoti visą 
Eneidą. Matė jį prieš akis, tą dokumentą. „Pagal... gildijos 
prioro licenciją... leidžiama atidaryti krautuvę.... magistrui 
Teofiliui Sprovjeriui, gydytojui ir vaistininkui, kuris gimė 
Ake ir iš ten atvyko...“ 

Krautuvė ir laboratorija buvo įsikūrusi Ilgojoje gatvėje, 
netoli Romos vartų. Reikės ištraukti jį iš lovos. Galų gale 
Teofilis jam skolingas, o pats Dantė — prioras, jis gali pa- 
žeisti komendanto valandą. Jis gali viską. Ir dar yra vais- 
tininkų gildijos narys. Teofilis turėjo sutikti jį išskėstomis 
rankomis. 

Vaistų... vaistų ir šiek tiek gryno oro, ir skausmas atlėgs. 


Kelionė iki Romos vartų Dantei nepadėjo, kaip jis tikėjo- 


si. Dabar visas jo kūnas buvo tarsi nesavas. Jautėsi išsekęs, 

plaukai ir barzda šlapi nuo prakaito. Poetas suprato pasi- 
klydęs gatvelių raizgyne, kuris kaip voratinklis driekėsi už 
Šv. Dvasios bažnyčios, jau anapus vartų. 

Pasukęs už kampo, Dantė susidūrė su pilvotu klieriku, 
kuris skubėjo priešinga kryptimi. Šis sunkiai šnopavo ir 
darė nesveiko žmogaus, kuris dažnai griebiasi vaistų ir vi- 
sokių mišinių, įspūdį. Atrodė, dvasininkas vengė ką nors 
susitikti, o jo veidu perbėgo baimės šešėlis. 

— Čia netoliese yra vaistininko krautuvė. Kur? - šūktelė- 
jo poetas, pastodamas jam kelią ir įsmeigdamas į jį parau- 
dusias akis. 

Klierikas išblyško. Jis suglumęs žiūrėjo į jo drabužius, 
paskui į persimainiusį veidą. Dantė pasitaisė kepurę ir dra- 
bužių klostes, paskui vos ne rėkte išrėkė klausimą. 

— Ten... kairėje. Tuoj už Mirties fontano... - sulemeno jis 
ir drebančia ranka nurodė kryptį. 

Dantė nužingsniavo nurodyta kryptimi. Jam teikė pasi- 
tenkinimą tai, kad miesto gyventojai, pamatę valdžios re- 
galijas, sutrikdavo. Poetas dar kartą atsigręžė pasižiūrėti į 
greitai tolstantį žmogų, kuris, matyt, apsidžiaugė pabėgęs 
nuo prioro drabužiais vilkinčio bepročio. 

Dantė kliuvinėjo už nelygių grindinio akmenų. Skaus- 
mas smilkiniuose buvo toks stiprus, kad retsykiais sutrikda- 
vo regėjimas — nelygi gatvė virsdavo kibirkščių ūku. Nieko 
nematydamas aplink, šiaip ne taip jis pasiekė pilkų blokų 
fontaną, kurį puošė romėnų statulos liekanos. Bėgant am- 
žiams, korozija ir netinkama priežiūra sudarkė marmurinį 
moters veidą — jis tapo siaubinga kauke. Pasilenkęs poetas 
gurkštelėjo šalto vandens. Paskui, norėdamas atsikvėpti, 
trumpam atsisėdo ant fontano krašto. Net ir čia, jam už 

pečių, kaip bloga nešanti būtybė, grasino mirtis ir glostė jį 
nematančiomis savo akimis. 

Vaistų krautuvėlė tokioje vietoje. O gal tokį pasirinkimą 
lėmė slapta išmintis? Gydymas ir mirtis neatskiriami kaip 
dvi tos pačios monetos pusės ir šiame mieste, ir pačiame 


gyvenime. 


Jis dar šiek tiek paėjo platesniu skersgatviu ir iš vaistininkų 
cecho žymenų, įrėžtų staktoje, atpažino krautuvę. Nebepri- 
simena, kaip pasiekė duris. 

Nors ir ankstyvas metas, krautuvė jau buvo atidaryta. Pro 
duris sklido šviesos ratilai, tarsi viduje kažkas vaikščiotų su 
lempa rankoje. 

Patalpa panėšėjo į biblioteką. Palei visas sienas stovėjo aukš- 
tos lentynos, kuriose lygiomis eilėmis buvo sudėlioti indai 
ir dėžutės iš stiklo ar spalvotos keramikos. Ant didelio pa- 
grindinio centrinio prekystalio, padengto marmuro plokšte, 
stovėjo kelios įvairaus dydžio grūstuvės iš akmens, bronzos ir 
medžio, toliau - daugybė krosnelių, ant kurių kunkuliavo re- 
tortos ir variniai puodeliai, skleisdami lengvus kvapius garus. 
Tolėliau mirguliavo rausva švieselė, krintanti nuo krosnies. 

Prie prekystalio poetas pamatė žmogų, iš pažiūros savo 
vienmetį, kuris įdėmiai Žiūrėjo į jį, trindamas sausas žole- 
les grūstuvėje. Šis buvo dailaus sudėjimo, varno juodumo 
plaukais ir tamsiomis, kiek įkypomis, kaip rytiečių, akimis. 
Žvilgsnis gyvas, protingas, katiniškai judrus. Ant prekysta- 
lio stovinčio žibinto šviesoje jo vyzdžiai lengvai švytėjo. 

— Kuo galiu jums padėti, mesjė? — paklausė vaistininkas, 
palenkdamas galvą pasisveikinti. Sujudėjusi šviesa išryški- 
no stipriai raukšlių išvagotą jo kaktą. 

Užuot atsakęs, Dantė apsidairė aplink. Patalpoje vyravo 
tvarka, formų pusiausvyra, baldai buvo tinkamai sustatyti. 

Poetas pasijuto geriau. Ne į sukčiaus urvą pakliuvo. Čia, 
viduje, spindėjo proto šviesa ir naujojo mokslo išmintis, 
kaip ir Paryžiaus universitete. Ši vieta išties atrodė kaip 
naujųjų laikų simbolis. 

— Kurpelių šaknų ir gudobelių miltelių. Dar čiobrelių 
antpilo, pipirų grūdelių ir šviežių gluosnių žievės, - paga- 
liau pasakė Dantė. 

Vaistininkas žiūrėjo į jį ir neskubėdamas toliau trynė 
grūstuvę. Tarsi stengėsi suprasti, ko jo prašoma. 

— Keistas derinys. Tarsi norėtumėte plėšyti ir raminti 
savo organizmą. Ir, kaip atrodo, nepaisote kurpelių keliamo 
pavojaus. Kas jums skyrė tokį nuovirą? 

Jo maloniai skambančiame balse galėjai justi įtarumą. 

— Esu Dantė Aligjeris, miesto prioras, - aštriai atsakė poe- 
tas, susigūždamas nuo naujai užplūdusio skausmo. - Esu 
vaistininkystės magistras ir medicinos mokslų specialistas. 
Gerai žinau, kad kurpelės gali sukelti mirtį... - kalbėda- 
mas jis priartėjo prie prekystalio ir stvėrė bronzinį grūstu- 
vėlį. - Neketinu nusižudyti, tik noriu šiais vaistais išvalyti 
savo organizmą, kad visi negalavimai pasišalintų natūraliai. 
Taigi duokite man tų prakeiktų žolių, kol dar nepastvėriau 
jums už gerklės! 

Tuoj pat pasigailėjęs šio pykčio išpuolio, poetas skubo- 
mis nuleido ranką. 

Vaistininkas dėmesingai klausėsi slogių samprotavimų. Jis 
nesijautė įžeistas arogantiško tono. Atrodė net patenkintas. 

— Dantė Aligjeris? — ištarė jis, išskėsdamas rankas. - Kiek 
džiaugsmo man teikia netikėtas jūsų vizitas! Jūs, poetinio 


žodžio meistras, mano krautuvėlėje! Ar prisimenate mane? 
Esu Teofilis Sprovjeris. Susipažinome būdami studentai, 
prieš kelerius metus, Bolonijoje... pamenate? — vis kartojo 
jis kiek nusivylęs, matydamas, kad poetas neprisimena. 

Dantė nieko neprisiminė. Bet staiga skausmo spaudžia- 
moje galvoje šis vardas sužadino prisiminimų aidą. Tai 
buvo prieš kelerius metus, kai rašė meilės eiles Beatričei ir 
trumpai mokėsi universitete. 

— Taip... dabar taip. Atleiskite. Skausmas užtemdė jūsų 
veido bruožus. 

Tų žodžių turėjo pakakti. Bet vaistininkas, užuot nuėjęs 
prie lentynų su vaistais, prisislinko dar arčiau. 

— Kokia liga jus kankina? — paklausė Teofilis neatitrauk- 
damas nuo jo žvilgsnio, tarsi būtų norėjęs įsiskverbti į jo 
kančią. 

— Juodoji tulžis, išsiliejusi venose. Kaip liepsnojanti lava 
degina man kaktą, - sunkiai atsakė Dantė. 

Teofilio akyse plykstelėjo šviesa. 

— Gal ir turiu ką nors... naują vaistą, - pasakė jis. Atrodė 
laimingas, kad gali pagelbėti gerbiamam žmogui ir kartu 
pasirodyti kaip gydytojų cecho specialistas.- Pasitikėkite 
manimi, mesjė Aligjeri, ir leiskite lašelį manųjų Žinių pri- 
dėti prie jūsiškių, daug didesnių. 

Krautuvės kampe stovėjo didelė masyvaus medžio dėžė, 
kurios kampai buvo sutvirtinti geležiniais apkaustais. Dėžė 
buvo užrakinta spyna su dviem apsauginiais užraktais — 
panašiai savo turtus saugojo stambiausi Florencijos pinigų 
keitėjai. Iš nedidelės spintos vaistininkas ištraukė du gele- 
žinius raktus ir, priėjęs prie šarvuoto antvožo, įkišo vieną jų 
į viršutinio užrakto skylutę. 

Nors skausmas beveik temdė protą, Dantė susižavėjęs 
stebėjo šį mechanikos meno šedevrą. Užraktas buvo su- 
montuotas taip, kad norėdamas jį atidaryti turėjai pakaito- 
mis rakinti abiem raktais, iš pradžių paprasčiausiai pasuk- 
damas pirmąjį, o paskui įkišdamas antrąjį ir sukdamas jį 
priešinga kryptimi daugybę, kaip Dantei pasirodė, kartų. 

Pagaliau užrakto slankiklis spragtelėjo, plieninis spynos 
lankas pajudėjo, ir Teofilis atvėrė sunkų dėžės antvožą. 

Poetas gerai nematė, kas buvo jos viduje. Vaistininkas 
stengėsi pridengti ją savo kūnu. Dantei pavyko įžiūrėti 
tik pluoštą virvele perrištų popieriaus lapų dėžės dugne ir 
ant medinės pertvarėlės stovintį vyno butelio dydžio indą, 
beveik pilną žalsvos spalvos skysčio ir sandariai užkimštą 
metaliniu kaiščiu. 

— Tai vaistas, apie kurį jums kalbėjau. Gydo trapaus 
žmogaus kūno skausmą. Net sielos kančią galima įveikti 
šiuo gėrimu, - aiškino Teofilis, uždarydamas dėžę. 

Labai atsargiai jis padėjo butelį ant prekystalio. Dantė ta- 
rėsi žinąs, apie ką kalbama. Ir Florencijoje pasakojo apie žo- 
leles, atgabentas į Europą kryžiuočių, kurie grįžo iš anapus 
jūros. Jas vadino žmogžudžių žolelėmis, nes jos buvo susiju- 
sios su šiurpaus Kalnų senio niekšingais sekėjais. Jos galėjo 
nuslopinti pojūčius ir nuraminti emocijas, ištrinti prisimi- 
nimus ir įsitikinimus. Senovės graikai jas pavadino lotosu. 
Dantė žinojo, kad jie buvo vartojami ir šitame mieste. 

— Manau, jau žinau, ką pasiūlysite, mesjė Teofili, bet gal- 
būt lotoso antpilas nėra tinkamiausias būdas gydyti sutri- 
kusią apytaką. 

— O ne, maestre, šis vaistas pagamintas ne iš Libijos Žo- 
lių, - mįslingai atsakė vaistininkas. Akimirksnį atrodė, kad 

daugiau nieko nenori pridurti, paskui jis apsisprendė: - Žo- 
lės auga kur kas toliau. Jos atkeliavo ne iš maurų išdegintų 
smėlynų, bet iš vešliai žaliuojančių žemių, kurių net didysis 
Aleksandras nebuvo peržengęs. Prieš dvejus metus Alepe 
vienas keliautojas man jų dovanojo labai nedaug — tiek, 
kiek matote. Su savimi jis turėjo brangakmenių ir šilko, bet 
žolės buvo brangiausias jo turtas. Jis paaiškino, kad šias žo- 
les atradę Žmonės vadina jas cbandu. 

— O kokia jų sudėtis? 

Tarsi apie kažką galvodamas, Teofilis atsiliepė ne iš karto. 

— Sakėte, kad tai ne lotoso mišinys, bet atkeliavęs iš to- 
limų žemių, - kurstė jį Dantė. Jo mintyse ėmė bręsti nuo- 
jauta. - O gal kalbama apie... opijų? 

— Opijų? — lėtai pakartojo vaistininkas. 

— Jis gaunamas iš Rytų šalių aguonų, apie jas rašo Plini- 
jus Vyresnysis. Juo didysis imperatorius Markas Aurelijus 
slopindavo savo graužatį ir valdymo rūpesčius. 

— Matau, kad jūsų žinios prilygsta jūsų šlovei, mesjė Alig- 
jeri, - trumpai ir mįslingai atkirto vaistininkas. — Tai vertin- 
giausias mano turtas. Ir slapčiausias. Būsiu laimingas, jei jo 
nors kiek paimsite. 

Paėmęs iš stalčiuko stiklinį vamzdelį ir atidaręs indą, 
vaistininkas ištraukė šiek tiek skysčio ir supylė į buteliuką. 
Tekėdami stiklu, lašai ryškiai švytėjo, o aplink sklido aitrus 
kvapas. 

Poetas ištiesė ranką, įveikdamas neryžtingumą. Ivinksin- 
tis galvos skausmas tapo nebepakeliamas. Būtų padaręs vis- 
ką, kad tik įveiktų jį. Bet Teofilis neskubėjo duoti buteliuko. 

— Vartokite nurodytą dozę. Ji apskaičiuota kruopščiais 
eksperimentais, o išgėrus daugiau, sunku bus išvengti pra- 

gaištingo poveikio organizmui. Dešimt lašų sukelia stupo- 
rą ir numalšina patį aštriausią skausmą — tokį, koks kartais 
įsiplieskia danties kiaurymėje, ausų landoje ar smegenų 
vingiuose, kaip jūsų atveju. Dvidešimt lašų — ir mintis 
paskęsta haliucinacijose. Sydas, kuriuo Dievas pridengė 
slapčiausias ir gėdingiausias mūsų fantazijas, suplyšta, ir 
racionalus protas įsibrauna į sielos karalystę. Mintis įgyja 
šventvagišką pranašystės gebėjimą, įkvėptą ne Dievo, o į ją 
įsiliejusio žaliojo demono. Kliedesys yra toks stiprus, kad 
net jei kūną ir gabalais pjaustytų chirurgo ašmenys ar žu- 
diko peilis, žmogus nieko nejaustų. 

Kai vaistininkas kalbėjo, poeto galvoje sukosi mikstūros 
pavadinimas. 

- Jei nebijočiau patekti į Šv. Bažnyčios nemalonę, galė- 
čiau pasakyti, kad Žmonijos protėviai nuskynė cbandu nuo 
gėrio ir blogio medžio, - toliau kalbėjo Teofilis.- Taigi 
grįžkite namo ir išgerkite vaisto pagal mano nurodymus. 
Devintą valandą jūs nebejausite jokio skausmo. 

— O jei daugiau nei dvidešimt lašų? - paklausė Dantė, 
nors atsakymą jis jau žinojo. 

— Nedarykite to. Niekada. Galbūt jums ir atsivers rojaus 
vartai, bet iš rojaus dar niekas negrįžo gyvas. Išgėrus tiek 
lašų lieka tik mirtis. 

San Pjero rūmus Dantė pasiekė sutelkęs paskutines jė- 
gas. Jis nieko nesutiko nei prie vartų, nei ant laiptų. Šią pra- 
garišką naktį dingo net sargyba. Paskubomis pasiekęs savo 
kambarį, į puoduką vandens poetas įlašino dešimt lašų. Bet 
paskui dar įvarvino penkis ir net nenusirengęs griuvo ant 
aukštos skrynios, kuri atstojo lovą. Jis norėjo tikėti, kad Teo- 
filis kalbėjo tiesą. 

Pradžioje Dantė nepajuto nieko ypatinga. Pro langą 
veržėsi pirmoji aušros šviesa. Tik iš gatvės ataidintys bal- 
sai rodėsi kiek prislopinti, tarsi grindinio akmenys būtų 
uždengti fetro kilimu. Ausis pasiekdavo neaiškūs garsai 
ir šnibždesys. Lyg praeiviai gatvėje būtų susitarę. Aišku, 
mieste jau visi žinojo, kad Dantė Aligjeris, Florencijos 
prioras, apsigyveno čia. 

Jis panoro padėkoti žmonėms, persisvėrę pro celės langą, 
bet silpnumas nugalėjo. Sąnariai jo neklausė. Visas kūnas 
buvo suspaustas į vieną minties salą, kurią supo bejausmė 
jūra, minties salą kaip nedidelę uolą ant apleisto laivų kelio, 
kurį, regis, užmiršo ir dainuojančios sirenos. 

Dantė nežinojo, kiek truko ši absoliuti tyla. Smilkiniuo- 
se jis girdėjo prislopintą kraujo šnypštimą. Visa medžiagų 
apykaita nesulaikomai greitėjo. Poetas jautėsi atsidūręs ant 
didžiulio krioklio, kuris vertėsi į žemės gelmes, krašto ir 
nukamuotas savo paties kūno griausmo. 

Paskui anapus užvertų durų Dantė išgirdo lengvą šiu- 
renimą. Žmonės stengėsi netriukšmauti ir ranka slopino 
tariamus žodžius, kad jam netrukdytų. Bet jau buvo vėlu, 
ir anoje pusėje jo laukė kardinolai, atėję pranešti rinkimų 
datos. O gal jie rezga pinkles jam už nugaros? Kodėl jo 
nepakvietė į konklavą? Juk jis turėjo nuspręsti, kas bus 
popiežiaus Bonifaco įpėdinis. Arba ne - jam turėjo būti 
pasiūlytas pastoralas, apšviestas Dievo malonės... 

— Prašom įeiti! - šūktelėjo į duris, pro kurių plyšius 
skverbėsi žaižaruojančių šviesos blyksnių raizgulys. Tarp 
medžio lentų ėmė ryškėti ugninės raidės, mirties raidės — 
IICOE. 

Šviesa veržėsi pro kiekvieną durų plyšelį. Paskui durys 
atsivėrė, ir šviesa sprogo, plykstelėdama kaip žaibas. Vulka- 
no, o gal paties pragaro žiotys apgaubė jo kambarį. Šviesoje 
išryškėjo tamsi figūra. Ji lėtai ėmė artintis prie lovos, kurio- 
je gulėjo Dantė. 

Tai buvo moteris, apsigobusi plačia šilkine baltos, žalios 
ir skaisčiai raudonos spalvos tunika. Akinama šviesa užlie- 
tas audinys išryškino grakščias moters formas. Ji priartėjo 
ir palietė kojomis gultą. Poetas pajuto kūno šilumą, kai ji 
lenkėsi prie jo ir apsinuogino. 

Ir tada Dantė išvydo bjaurią kraujuojančią žaizdą. Mo- 
ters plaukai judėjo jam priešais veidą, ir šnypščiančių gyva- 
čių kamuolys puolė prie Dantės. Poetas atsitraukė ir bandė 
pasiekti lovos galvūgalį, o tada prisišliejo prie sienos, kad tik 
būtų kuo toliau nuo jį persekiojančios pragariškos būtybės. 

Raupsų subjauroti Medūzos vokai pamažu ėmė vertis, ir 
tylą perskrodė baisus riksmas, kuris kaip kūjo smūgis su- 
purtė poetą. 


Birželio 16-oji, abie devintą valandą 


k antė staiga pabudo, išmuštas šalto prakaito. Tarp 
3 ) kambario sienų dar skambėjo riksmo aidas. Akina- 
€ mą sapno šviesą pakeitė jau aukštai pakilusi saulė. 

Poetas atsikėlė svyruodamas, negalėdamas prisiminti, 
kas atsitiko. Jis rankomis susiėmė galvą, stengdamasis susi- 
gaudyti. Dantei rodėsi, kad jis ką tik iškilo iš jūros gelmių, 
kur gyvena pabaisos. Bet galva jau nebeskaudėjo. Neapsa- 
komai geras pojūtis tvyrojo visame kūne - jis nejautė nė 
mažiausio skausmo. 

Kūno savijauta sustiprino sielos galią ir ryžtą. Dantė 
puikiai prisiminė nakties įvykius, tarsi būtų ką tik išėjęs iš 
bažnyčios, kur buvo įvykdytas nusikaltimas. Prieš akis poe- 
tas vėl išvydo iškankintą mozaikininko veidą, kuris skatino 
jį veikti, lyg Dantė būtų jo giminaitis, įpareigotas atkeršyti 
už pralietą kraują. 

Bet ir jo paties sąžinė ragino jį: juk jis, Florencijos prio- 
ras, yra tarsi tėvas savo miesto žmonėms. Juk jų kraujas - ir 
jo kraujas. Turėjo veikti nedelsdamas ir nieko nepaisyda- 
mas, vadovaudamasis protu ir sąžine. 

Išėjęs į portiką, Dantė mostelėjo sargybiniui, kuris bu- 
dėjo prie eile išsidėsčiusių celių. 

— Ar yra priorų sekretorius? Tuoj pat pakvieskite jį, - įsa- 
kė prioras. 

Užuot paklusęs, sargybinis mirksėdamas žiūrėjo į jį. 

— Kai miegojote, buvo atėjęs Manetas. Bet jūs kietai 
miegate, priore. 

— Mesjė Manetas? Ko jis norėjo? 

— Ieškojo jūsų. Pagiežingas tipas, geltonas kaip citrina. 
Kalbėjo apie kažkokias sąskaitas. Sakė, kad eis pas jūsų 
brolį, jei nesumokėsite. 

Dantė įsiuto. Prakeiktas lupikautojas. Eiti jo ieškoti net 
į priorų rūmus! Ir tas šunsnukis sargybinis, kuris šaipyda- 
masis nesiliauna spoksoti į jį. 

— Padarykite tai, ko prašiau, ir greitai, - griežtai paliepė. 

Dantė įpykęs žiūrėjo, kaip sargybinis nuobodžiaujančia 
išraiška neskubėdamas nutolo laiptais, paskui grįžo į savo 
celę ir atsisėdo prie rašomojo stalo. Jo žvilgsnis užkliuvo už 
krūvelės popierių, prie kurių dirbo naktį prieš įžengdamas 
į tamsos karalystę. 

Traktatą, kurį, baigęs savo kadenciją, ketino įteikti Pa- 
dujos universiteto senatui, Dantė pavadino „Ginču apie 
vandenį ir žemę“. Nuvilnijus poezijos šlovei, šis nedidelis 
darbas turėjo jį išgarsinti kaip mokslininką. 

Traktate Dantė kritikavo nemokšišką ir nelogišką tvirti- 
nimą, esą kai kuriose Žemės rutulio vietose vandenys gali 
apsemti pakrančių žemes ir kad Pietų pusrutulyje, be van- 
denyno, turėtų būti dar kažkas. 

Tokios teorijos buvo tikra kvailystė, bet vis dėlto kai ku- 
rie jas gynė, kaip įrodymu remdamiesi kalnų šaltiniais. Pa- 
tikėti tokiais argumentais būtų buvę tolygu pripažinti, kad 
vanduo kažkur teka į viršų. 

Ant stalo stovėjo ąsotis ir taurės. Dantė norėjo pakartoti 
eksperimentą, bet ąsotis buvo tuščias. Piktinosi, kad niekas 
neaptarnauja priorų namuose. Nors tai būtų buvęs tuščias 
darbas. Užteko Aristotelio, kuris paneigė tokią nesąmonę 
kaip akivaizdų mokslo degradacijos ženklą, autoriteto. 


Sekretorius buvo vidutinio amžiaus, visiškai nuplikęs. Jis 
sustojo prie durų, po pažastimi laikydamas storą knygą. Jos 
lapai buvo suspausti dviem medinėmis lentelėmis su šven- 
tųjų atvaizdais. 

— Pageidavote mane matyti, mesjė Aligjeri? Norite mies- 
to finansų ataskaitos? Atsinešiau... 

— Ačiū, mesjė Dučijau, - nutraukė jį Dantė. - Tam dar 
bus laiko. Sakykite, ar žinote ką nors apie naujosios sienos 
statybą? 

— Taip, žinau. Nors pastabos apie ją kitoje registracijos 
knygoje... 

— Kas restauruoja Šv. Judo bažnyčią? Ir kodėl? 

Sekretorius valandėlę susimąstė. Paskui ėmė kalbėti, lyg 
skaitytų iš nematomų archyvų. 

— Bažnyčia ir kiti jos pastatai priklausė augustinams. Bet 
šis ordinas juos apleido. Daugiau nei penkiasdešimt metų 
pastatų niekas nenaudojo, paskui jie buvo perduoti miesto 
nuosavybėn kaip res nu//ius . Praėjusiais metais iš Romos 
atėjo prašymas perleisti pastatą Šžudium centrui. 

— Iš Romos? 

— Taip, per Romos miesto senato pasiuntinį. Prašymą 
pateikė vienuoliai iš Šv. Pauliaus už sienų bažnyčios. Pas- 


Res nullius (Ict.) - niekam nepriklausant daiktą. 


45 


tate jie ketina įrengti kapitulos būstinę ir įkurti universite- 
tą. Popiežius Bonifacas nori, kad visuose krikščioniškuose 
miestuose plėtotųsi mokslas. Romoje jau paragino steigti 
Sapientia, mokslingų šio miesto žmonių universitetą. 

— Prie Sfudium statybų prisidėjo ir popiežius Bonifa- 
cas? — paklausė susijaudinęs Dantė. - Kas pakvietė dirbti 
mozaikos meistrą? 

— Darbas buvo patikėtas Ambraziejui, meistrui komači- 
nui, kuris apsistojo Šv. Kryžiaus vienuolyne. 

— Kas moka už darbą? 

— Ne magistratas... Manau, pati Studium kolegija. 

— Vadinasi, kolegijos profesūra turi daug pinigų? 

Sekretorius gūžtelėjo pečiais. 

— Kai kurie jų yra labai garsūs savo srities žinovai... Gal 
jie gerai uždirba, o gal turi kitų pajamų. Pavyzdžiui, mesjė 
Teofilis su savo krautuve tikrai nėra vargšas, - visi žinome, 
kiek kainuoja tų prakeiktų vaistininkų maišalai... 

Dantė ūmai pakėlė galvą ir žengtelėjo prie sekretoriaus, 
kuris sutrikęs ėmė trauktis atgal. Mat šis netikėtai prisimi- 
nė, kad ir prioras priklauso vaistininkų cechui. Keikdamas 
save, prikando liežuvį ir bandė ištaisyti tai, ką pasakė. Bet 
poetas galvojo apie kitką. 

— Teofilis? Turite galvoje Teofilį Sprovjerį, krautuvėlės 
šalia Mirties fontano savininką? Ar jis yra vienas Sžudium 
narių? 

Mintyse Dantė išvydo protingą mokslininko veidą, tik 
dabar jį vertino kiek kitaip — įtariau, jei vaistininkas išties 
turi ryšių su tokiu veidmainiu kaip popiežius. 

Kad būtų tikras, sekretorius greitosiomis pervertė po- 
pierius ir linktelėjo. 

Dantė tuo metu mąstė. Pagaliau jis prisiminė mesjė Du- 
čijų, kuris vis spaudė prie savęs knygą, tarsi tai būtų šeimos 
nuosavybė. 

— Galite eiti. Bet man reikės jūsų paslaugų. Detalaus ra- 
porto apie S/udium narius: kas jie, iš kur atvyko, kokie jų 
politiniai įsitikinimai, nedorybės, užslėptos ir akivaizdžiai 
matomos piktadarystės. Visko. 

Sekretorius išėjo. 

Dantė jautėsi sutrikęs. Išsiblaškiusiu žvilgsniu jis apžvel- 
gė celėje esančius daiktus, nė prie vieno jų neįstengdamas 
sukaupti dėmesio. Mintis, kad popiežius Bonifacas ketina 
steigti Florencijoje universitetą, kurį paskui galės valdyti 
pasitelkęs savo pakalikus, nedavė ramybės. 

Pravėręs duris, atšiauriu judesiu Dantė pašaukė sargy- 
binį, kuris rymojo prie kolonos vienuolyno kieme. Prieš 
pajudėdamas, šis metė priekaištingą žvilgsnį ir demonstra- 
tyviai sušnopavo. Du paliepimai per kelias minutes buvo 
per daug tokiam tipui kaip jis. 

Dantė ramiai palaukė, kol sargybinis priartėjo, paskui 
kirto jam atgalia ranka. 

— Prakeiktas tinginy, noriu, kad mano įsakymams paklus- 
tum minties greitumu. Taigi sukis, jei nori išlikti sveikas, 
sušnypštė spirdamas koja, kai šis bandė išvengti pykčio. 

Dar neatsigavęs sargybinis puolė linksėti. 

- Žinoma... žinoma... klausau jūsų... ž 

— Pašauk kitus du sargybinius. Jie nulydės mane į Sv. Kry- 
žiaus bažnyčią. 

Trindamasis žandą, sargybinis vėl linktelėjo ir nubėgo 
prie sargybinių būstinės. Dantė pajuto aštrų kaip peilis jo 
žvilgsnį, nukreiptą į gerklę. Gal turėjo būti atsargesnis. Juk 


prioru amžinai nebus. 

Prie senosios miesto sienos šurmuliavo turgus. Kad sutrum- 
pintų kelią, Dantė ėjo prekystaliais nustatytomis gatvėmis. 
Bet greitai jis suprato, kad geriau būtų buvę pasukti Arno 
pakrantės link - taip būtų išvengęs smirdančių žmonių ir 
įtartinų prekių antplūdžio. Džentelmenai ir paleistuvės, di- 
dikai ir kišenvagiai — visi šlaistėsi kažkada šv. Jonui atsida- 
vusio miesto gatvėmis. Stebėdamas šį žeminantį spektaklį, 
poetas pajuto, kaip jam kyla slogus pyktis. 

— Stenkitės laikytis arčiau manęs, - sušuko jį lydintiems 
sargybiniams. Nors šie rėkavo ir grasino ietimis, Dantė tuoj 
pat pametė juos žmonių minioje, vilnijančioje nuo vienos 
namų sienos lig kitos. Atrodė, lyg visa Florencija susitiko 
siaurų gatvių tarp baptisterijos ir pranciškonų bažnyčios 
raizgyne, neišskiriant nė nešulinių gyvulių. 

Dantė sunkiai stūmėsi į priekį, skindamasis spūstyje kelią 
ir stengdamasis laikytis kuo arčiau kelkraščio, kad neįliptų į 
arklių mėšlą. Naiviai manė, kad prioro regalijos padės pra- 
siskirti kelią, bet klydo - kai nebeliko ginkluotos sargybos, 
kepurė ir paauksuota lazda miniai nedarė jokio įspūdžio. 
Priešingai, šios regalijos tik skatino begėdišką plebėjų įžū- 
lumą. Jau du kartus tik per plauką prioras išvengė pro langą 
paleistos šlapimo čiurkšlės ir ėmė įtarti, kad šiais veiksmais 
norima jį įžeisti. 

Dantė bandė įsidėmėti tuos namus, iš kurių buvo pa- 
leista čiurkšlė. Tai jo priešų, tų šunsnukių Donačių, urvai. 
Greitai ras būdą, kaip jiems atkeršyti. Pasinaudodamas lai- 
kina priedanga - pinigų keitėjo palapine, poetas pasistiebė 
ant pirštų galų, dairydamasis sargybinių. Bet nenaudėlių 
nebuvo nė kvapo. 

Krūptelėjo. Kažkas pagriebė jį už rankos. Dantė bandė 


išsilaisvinti, bet ranką ir toliau spaudė neįtikėtina jėga. 

— Monetą! 

— Ko nori iš manęs, sene? - sušuko poetas moteriškei, 
kuri jį laikė. Ji vilkėjo skarmalais, ilgi žili plaukai buvo ap- 
skleidę sulinkusius jos pečius. Senė stovėjo nunarinusi gal- 
vą, tarsi nedrįsdama pažvelgti jam į veidą. 

— Mainais už likimą. 

— Žiūrėk savo likimo, ragana. Tau to labiau reikia. 

— Monetą. Vieną monetą už savo likimą, — vėl pakar- 
tojo toji. Nors ir buvo nukaršusi, balsas atrodė tvirtas ir 
skambus. Atlenkusi jo delną, atidžiai ėmė į jį žiūrėti. Minia 
slinko šalimais jų, išsiskirdama kaip banga prieš uolą, tarsi 
visi būtų vengę prie jų prisiliesti. 

„Pagaliau atpažino prioro regalijas“, - toptelėjo poetui. 

Bet iš tiesų praeivių žvilgsniai buvo įsmeigti į moterį. Tai 
jos visi stengėsi išvengti. 

— Paleisk mane. Netikiu tavo tauškalais. 

— Vieną monetą, ir pasakysiu, kada pražūsi. 

— O kas nori, kad pražūčiau? 

— Tu. Tu pats ieškai pražūties, - Dantė bandė ištraukti 
ranką, bet moteris nepaleido.- Tu pamatei mirusio žmo- 
gaus veidą, - pridūrė ji. 

— Ką... 

— Bet mirusysis tau nieko nepasakys. 

Dantė pasijuto išmuštas iš vėžių. Jis griebė prie diržo 
pririštą piniginę ir ištraukė varinę monetą. 

— Pasakyk apie mirusį žmogų. 

— Jis taps gyvųjų vadovu. 

— Vedliu? Kur link? 

— Kitų mirusiųjų žemės link. Negalėjai pamatyti jo veido. 

Dantė sutriko. Senė kalbėjo miglotai, kaip ir visi ateities 
spėjikai. Bet atrodė, kad ji kažką žino apie paėjusios nak- 
ties dramą. 

— Dėl ko man tai kalbi? 

— Kad pajustum skausmą. 

Moteris paleido ranką, per žingsnį atsitraukė ir tuoj buvo 
įtraukta judančios žmonių masės. 

Netikėtai užkluptas, Dantė kiek per ilgai uždelsė, kol 
apsisprendė jos ieškoti, bet visos jo pastangos atsimušė į 
kūnų užtvarą, kuri buvo ne;žengiama. 

— Kas šita moteris? — paklausė pinigų keitėjo, kuris sto- 
vėjo prie palapinės durų. Buvo tikras, kad jis viską matė. — 
Kas ji? Sakykite, to reikalauja Florencijos prioras! 

Regis, žmogui tai nepadarė didelio įspūdžio. 

— Tai senoji Martina. Ji nukvaišusi, nekreipkite į ją dė- 
mesio. Kampaldine žuvo abu jos vaikai. 

Dantė akimirką stovėjo nejudėdamas, bet minia vėl ėmė 
jį stumdyti verždamasi pirmyn. Užuomina į mozaikininką 
galėjo būti tik atsitiktinumas. Gal koks sargybinis išpa- 
sakojo tai, ką matė bažnyčioje, ir pasklido kalbos. Prioras 
gūžtelėjo pečiais ir nužingsniavo vienuolyno link. 

Keiksnojo pats save, kad pasidavė vienam tų, kurie laiko 
save aiškiaregiais ir burtininkais. Florencijoje tokių pilna, 
kaip pragaro ratuose. 

Likimas už vieną monetą... 


Velniop! 
Pagaliau Dantė pasiekė Šv. Kryžiaus bažnyčią. Meistras ko- 


mačinas buvo apsistojęs toje pranciškonų vienuolyno daly- 


je, kurioje broliai priglausdavo piligrimus. 

Tėvas viršininkas ne itin nustebo išvydęs jį. Net kai su- 
žinojo apie savo svečio mirtį, neatrodė pernelyg susijau- 
dinęs. Gal jo ramybė plaukė iš tvirtos sielos, kuri dažnai 
susidurdavo su žmogiškojo gyvenimo trapumu. O gal buvo 
pripratęs prie to, kad vienuolyne nuolat keičiasi žmonės, ir 
mirtis galų gale tėra vienas iš būdų leistis į tolimą kelionę. 
Bet Dantė suabejojo, ar tėvas viršininkas, kaip ir turgaus 
senė, apie tai jau girdėjo. 

— Ar kas nors buvo įėjęs į celę? — paklausė poetas. 

— Nieko nemačiau. Prie durų niekas nebudi. Eime, paro- 
dysiu jums meistro Ambraziejaus kambarį. 

Celė buvo pačiame siauro koridoriaus, kuris išėjo tiesiai 
į vienuolyno vidinį kiemą, gale. Vienas kolonados kampas 
rėmėsi į šonines bažnyčios duris. Bet kas, pasinaudojęs tuo, 
kad tikintieji be perstojo juda, galėjo nepastebėtas įeiti. 

Kambaryje nebuvo daug baldų. Lenta atstojo lovą, o kita, 
atremta prie sienos, - rašomąjį stalą. Ant jo stovėjo medinė 
dėžutė, pilna anglies gabaliukų, ir keli terakotos buteliukai 
su rašalu. Matyt, viena rašalinė apvirto ir paliko dėmę, ku- 
rią paskubomis kažkas valė skuduru, gulinčiu ant žemės. 
Tarp popierių mėtėsi popiežiaus spaudu pažymėtas laiškas, 
kuriuo meistrui buvo įsakoma vykti į Romą atlikti apdailos 
darbų Šv. Pauliaus už sienų vienuolyno ansamblyje. Datos 
nebuvo, bet laiškas rašytas neseniai. 

— Ar prieš atvykdamas į Florenciją Ambraziejus buvo 
Romoje? 

— Greičiausiai. Kalbėjo apie šventąjį miestą taip, tarsi jį 
labai gerai pažinotų. 

Dantė ėmėsi geriau apžiūrinėti laišką. Jis beveik neabe- 
jojo,kad mozaika tam tikru būdu galėtų sietis su šim/mečio 

paminėjimu. Vėl ėmė svarstyti, kas numatyta nebaigtoje 
jos dalyje. 

— Ar jis nesielgė keistai? Gal kažko bijojo? Atrodė susi- 
rūpinęs? — paklausė tėvo viršininko. 

— Ne, nepasakyčiau. Buvo visiškai atsidavęs savo darbui... 
Išskyrus laišką. 

— Kokį laišką? Tą? — paklausė poetas ir parodė kontraktą. 

— Ne, ne šitą. Dar prieš kelias savaites Ambraziejus ma- 
nęs paklausė, ar niekas iš brolių neketina vykti į šiaurės 
Italiją. Norėjo perduoti žinią savo gildijos nariams. O gal 
kokią ataskaitą... kas žino. 

— Ir žinia buvo nugabenta? 

— Taip, kaip tik tomis dienomis vienas tėvų turėjo va- 
žiuoti vizituoti į Mantują. Meistras jam perdavė antspau- 
duotą voką. 

— O gal numanote, kas ten galėjo būti parašyta? 

Vienuolis gūžtelėjo pečiais. Šalia gulto stovėjo atidaryta 
dėžė, pilna popierių ir pergamentą, arkų ir sijų perdangų de- 
talių piešinių, dekoratyvinės mozaikos schemų, grindų pla- 
nų — viskas suversta kaip pakliūva. Vargu ar gildijos meistras 
taip aplaidžiai laikytų savo amato priemones. Po jas turėjo 
raustis kažkas svetimas, kuris paliko viską nesutvarkęs. Kas 
įdomaus galėjo būti tarp mirusiojo popierių? Gal tai, ko ir 
jis ieškojo bažnyčioje - baigtų mozaikos eskizų. 

Dantė atsisėdo ant šiaudų čiužinio ir ėmė tyrinėti pieši- 
nius. Jis tikėjosi rasti bent kokį parengiamąjį planelį ar net 
didžiosios mozaikos detalę. Bet nebuvo absoliučiai nieko, 
kas sietųsi su darbu, kuris tapo mirties priežastimi. 

Gal tas, kas rausėsi tarp mirusiojo daiktų, rado tai, ko jis 
dabar ieško? 

Dantė beveik nesitikėjo nieko rasti, kai prieš langelio 
šviesą pakėlė vieną paskutinių pergamento lapų. Jame buvo 
nuostabi įvairiaspalvio vitražo schema. Šmėkštelėjo dar 
kažkas, ką poetas pastebėjo apversdamas lapą. 

Skaisti šviesa, krintanti pro langą, išryškino lengvai pa- 
žymėtus apmatus. Atsargiai čiupinėdamas paviršių, Dantė 
pajuto adata įbrėžtas žymes. Kažkas ištrynė ir nugramdė 
paviršių. 

Susidomėjęs poetas atsistojo ir priėjo prie rašomųjų 
plunksnų dėžutės. Kaip ir tikėjosi, čia buvo anglies gaba- 
liukas. Ėmė juo lengvai vedžioti per visą pergamentą. Už 
nugaros stovintis viršininkas tiesė kaklą ir stengėsi suprasti, 
ką šis daro. 

Pamažu, lyg burtams paveikus, iškilo pirminiai piešinio 
metmenys. Tai nebuvo, kaip Dantė tikėjosi, mozaikoje 
pavaizduotas keliaujantis senis, bet tai, kas dar labiau jį 
stebino. 

Pergamente išryškėjo laivas — viena galera su šventiško- 
mis vėliavėlėmis išpuoštu pirmagalio tilteliu. Aiškiai galė- 
jai įžiūrėti irklų eiles, vėjo įtemptą kvadratinę burę. Antroji 
burė buvo išskleista po kiliu. 

Dantė įtempė žvilgsnį, kad geriau įžiūrėtų kiekvieną de- 
talę. Gal tai buvo pirmieji piešinio apmatai? Piešėjas ke- 
tino laivą įkomponuoti lapo apačioje, bet paskui pakeitė 
pirminį sumanymą ir laivą pakėlė aukščiau. Tačiau vargu ar 
ši detalė atsirado, kai autorius persigalvojo. Burė prie kilio 
buvo pritvirtinta laivavirvių tinklu, tarsi Ambraziejus būtų 
norėjęs nurodyti tikrąją manevro galimybę. 

Dalykas atrodė absurdiškas. Pokštas. Ir kodėl rinktis 
tokią brangią medžiagą kaip pergamentas? Be to, Dantė 

negirdėjo, kad komačinai domėtųsi laivų statyba. Jie buvo 
garsūs architektai ir akmens meistrai. Ir Arnolfas di Kam- 
bijus buvo juos pasikvietęs dirbti Florencijoje. 

Svarstydamas, ar nevertėtų įsakyti sargybiniams surink- 
ti visą medžiagą ir atgabenti ją į San Pjero rūmus, Dantė 
pastebėjo dar vieną detalę. Dangaus skliaute virš laivo pir- 
magalio ryškėjo blyškus taškas. Tai buvo nedidukė penkia- 
kampė žvaigždė ir žodis Venus — Veneros planeta, spindinti 
trečiajame iš devynių krištolinių dangaus skliautų. 

Dantė rūpestingai sulankstė pergamentą, kad neišnyktų 
anglimi darytas šešėlis. Jau ėjo iš kambario, kai poeto žvilgs- 
nis užkliuvo už dėžutės su rašomosiomis plunksnomis. Šalia 
terakotos buteliukų stovėjo stiklinis flakonėlis, kurio anks- 
čiau jis nepastebėjo. Buvo tuščias, bet pauostęs tuoj pajuto 
aitrų ir su niekuo nesupainiojamą chandu kvapą. 

Dantė ketino Teofilį aplankyti dar kartą. Jis nutarė tesėti 
pažadą. Nedelsiant. 

Tarpdury poetas susidūrė su dviem sargybiniais, kurie 
uždusę skubėjo įeiti. Iš blizgančių akių buvo galima spė- 
ti, kad jie, pasinaudoję sąmyšiu, apsilankė smuklėje. Dantė 
sukando dantis, kad nepaleistų užgaulių žodžių lavinos. 


*  Arnolfo di Cambio (apie 1245-1308 metus) - italų skulptorius, dirbęs prie Floren- 
cijos katedros. 

Tos pačios dienos vidudienį 
S. B < aistininkas nudžiugo vėl išvydęs Dantę. 

«J.» — Matau, kad jau pasveikote, mesjė Kurante. 
7 Kaip jums ir žadėjau, - pasakė neslėpdamas pa- 
sitenkinimo. 

— O kaip jums žadėjau, grįžau jus pagerbti ir atnaujinti 
seną draugystę. 

— Labai džiaugiuosi. Vadinasi, mano produktas turėjo 
teigiamą poveikį? 

— Tikrai taip, ir už tai jums dar kartą dėkoju. Ar turėjo 
poveikį ir kitiems, kurie jį vartojo? 

— Ką turite galvoje? - paklausė Teofilis, staiga surimtėjęs, 
nors jo tonas ir liko nuoširdus. 

— Ambraziejų, meistrą komačiną. Ar jis kreipėsi į jus? 

Prieš atsakydamas, vaistininkas minutėlę patylėjo. 

— Taip, žinoma, - pasakė jis, lyg būtų kažką prisiminęs. 

- Ir jį kankino nepakeliamas skausmas? — paklausė Dantė. 

Teofilis atsakė ne iš karto. Paskui linktelėjo. 

- Nors liga buvo kitokia nei jūsų. Šalia kūno skausmų 
yra ir sielos skausmas, kuris kai kada būna baisesnis už 


kūno sopulius. 


— Sielos skausmas... gal jį sukėlė pavesta užduotis, jos 
gigantiškumas? 

Teofilis įsmeigė į jį klausiamą žvilgsnį. 

— Šv. Judo bažnyčia. Didžioji apsidės mozaika, - kalbėjo 
poetas. — Aš ją mačiau. Tokio didumo, kad kaitina kraują ir 
verčia širdį plakti smarkiau. 

— Ambraziejus yra didis menininkas, savo srities meist- 
ras. Tik didieji siekia didelių darbų ir dėl to nusialina. Esu 
laimingas, kad galėjau padėti. Jaučiu jam prielankumą. 

— Kaip su juo susipažinote? — paklausė Dantė, stebėda- 
masis, kad vaistininkas kalba apie mirusįjį be jokių emoci- 
jų. Gal jis nieko nežino apie nusikaltimą? 

— Jis vienas tų draugų, su kuriais susipažinau atvykęs į šį 
miestą. Mokslo draugų, kurių draugystė man teikia garbę... 
kaip jūsų. 

— Mokslo žmonės čia, Florencijoje? Jums labai pasisekė, 
mesjė Teofili. Aš čia gimiau, bet man pavyko rasti tik pen- 
kis pagarbos vertus žmones. Trys jų jau mirė. 

— O, kalbate, aišku, apie Platono akademiją! Mūsų ne- 
daug, ir retsykiais, baigę darbus, susitinkame vakarais pasi- 
kalbėti puikiomis temomis. Visi esame savo srities magist- 
rai ir atvykome į Florenciją dėstyti Srudium. 

Dantė liko abejingas. 

— Nežinojau, kad Florencijoje yra universitetas. 

— Vis dėlto jis yra. Bent jau pergamentuose ir aktuose, 
pagal kuriuos daugiau nei prieš trisdešimt metų jį įsteigė 
karalius Karlas. Bet netrukus jis pasirodys visu savo spin- 
desiu, gyvais žmonėmis ir daiktais. Kol kas paskaitas skai- 
tome laikinose patalpose, išsimėčiusiose po visą miestą, bet 
greitai Šfudium turės nuolatinę savo būstinę. 

— Šį bei tą girdėjau. Ar tik nebuvo kalbama apie Šv. Judo 
vienuolyną prie naujosios miesto sienos? 

Teofilis pritariamai linktelėjo. Vėl nė mažiausios užuo- 
minos apie tai, kas įvyko. Atrodė, kad jis išties nieko nežino 
apie tragediją. 

— Mokytų žmonių kolegija mano mieste... Tikrai jaus- 
čiausi pagerbtas, jei galėčiau save išbandyti — susitikti su vi- 
sais, aptarti kokią naują idėją ir pasidalyti su jumis kukliomis 
savo žiniomis, — prabilo Dantė. - Kita vertus, būtų nepagar- 
bu, jei vienas didžiausių miesto valdžios atstovų neišreikštų 
pagarbos žmonėms, kurie ėmėsi šlovinti Florenciją. 

Vaistininkas, pusiau prisimerkęs, kurį laiką tylėjo. Dan- 
tei ši akimirka prailgo. Staiga jo veidą nušvietė nuoširdi, 
anksčiau jau matyta šypsena — nebeliko katiniškos kaukės. 

— Esu tikras, kad visiems bus garbė susitikti su Toskanos 
poetų princu, o jums bus naudinga dalyvauti mūsų sueigo- 
je. Kada atvyksite? 

- Šiandien pat, jei galima. Jūsų žodžiai sužadino mano 
smalsumą. Žinoma, jei tai neprieštarauja jūsų planams. 

— Ne, priešingai — šiandien pati tinkamiausia diena. Kaip 
tik ketinome susitikti. Laukiu jūsų po vakarinių varpų ta- 
vernoje prie didžiojo fontano, kelyje ; Romą. Tai kryžiuo- 
čio Baldo taverna. Jūs atsidursite Trečiajame danguje. 

— Trečiasis dangus? 

— Tai mūsų vartojamas posakis, eruditų pokštas. Bet jūs 
tikrai suprasite. Mus taip įkvepia mokslo meilė, kai tik su- 
siduriame su angelų mokslu. Kiekvienas mūsų pasijunta 
pasiekęs pačią Venerą. Bet ne tik tai. Pamatysite. 

Dantė susimąstęs tylėjo. Gal tai atsitiktinumas, kad 
Ambraziejus buvo nužudytas, kai dirbo Studium patalpose. 

Bet gal mūsų pojūčių skurdumas neleidžia mums už atsi- 
tiktinių įvykių pamatyti nuoseklaus siužeto? Dantė norėjo 
vaistininko dar kažko paklausti, bet apsigalvojo. Bus laiko 
paskui. Išeidamas jis stabtelėjo. 

— Mesjė Teofili? 

— Klausau. 

— Kokios yra jūsų žolių nuoviro, stebuklingojo chandu, 
sudedamosios dalys? 

— Nežinau, mesjė Aligjeri. Tas, kas man jį dovanojo, pa- 
slapties neatskleidė. 

— Bet ar jūs nebandėte... 

— Labai atidžiai jį tyrinėjau. Bet nieko neįstengiau su- 
prasti, išskyrus tai, kad jį sudaro penki skirtingi kompo- 
nentai. 

Dantė krestelėjo galvą. Jis jautė, kad vaistininkas meluo- 
ja. Įsivaizdavo jį, sukaustytą grandinėmis Stinkių kalėjimo 
požemiuose. Ar ilgai jis išsaugotų savo paslaptį, jei jį kas 
nors laikytų surišęs virvėmis? 

Ir ar ilgai savo paslaptį išsaugojo Ambraziejus? 


13 pačią dieną, artėjant saulelydžiui 


tė gėrovus į taverną „Prie Jeruzalės kelio“. Iškaboje 
“ buvo vaizduojamas išgalvotas didikų herbas, tolė- 
liau pustuzinis sunkiai ginkluotų primityviai nupieštų rai- 
telių. Apačioje žvilgsnį traukė nukirsta ir kraujuojanti sara- 
cėno galva, kuri, rodos, išplėstomis akimis stebėjo kiekvieną 
klientą. Visą piešinį pusiau kirto raudonas kryžius. 

„Tinkamas būdas prisistatyti tiems šunsnukiams mau- 
rams“, - mąstė Dantė, žiūrėdamas į iškabą. Tai buvo vie- 
nintelis daiktas, kuris jam patiko. 

Taverna buvo įsikūrusi didžiulio romėnų laikų pastato 
atraminėse arkadose, dengtose tašytais akmenimis. Siena 
virš arkadų, kitados atrodžiusi įspūdingai, dabar jau buvo 
nugriuvusi ir pusiau iširusi. Tik vienas sveikas išlikęs griu- 
vėsių kampas buvo pertvarkytas į masyvų dantytą bokštą, 
kuris priminė pirminį jos aukštį. Visa kita buvo apleista, ir 
ant tų griuvėsių, kaip ant supuvusio kelmo, prieglobstį rado 
šis šventojo miesto vardą menantis Rytų fragmentas. 

Kažkas bjauraus slypėjo pastate ir jį supančiuose medi- 
niuose namiūkščiuose. Aplink driekėsi plačios pievos, o sie- 

nos papėdėje kilo mūriniai pastatai. Dantė pasidygėjęs apsi- 
dairė aplink. Kodėl mokslo žmonės susitinka šioje vietoje, o 
ne kokiame nors tarp senųjų miesto sienų įsikūrusiame vie- 
nuolyne? Kodėl jie čia slepiasi nuo miesto gyventojų žvilgs- 
nių ir padoraus jų smalsumo? Ką žino Sžudium nariai? 

Net šios vietos vardas Dantei atrodė visai nevykęs. Pra- 
laimėjus krikščionims, Palestina vėl atiteko mameliukams, 
ir Jeruzalės vardas tapo šventu, skausmą keliančiu simbo- 
liu, kuris tikrai netiko tavernos iškabai. 


Dantė pakilo klibančiais portiko laipteliais ir priėjo prie 
durų. Iš vidaus sklido sumišę balsai, tarsi ten, nors ir vėlyvą 
metą, būtų daugybė žmonių. „Atrodo, šiame mieste nie- 
kas nebijo komendanto valandos“, - suirzęs mąstė poetas. 
Ryžtingai pastūmęs duris, Dantė įėjo ir ėmė skintis kelią 
tarp patarnautojų ir klientų, susigrūdusių tarp stalų, su- 
statytų salės pasieniais. Pačiame viduryje spragsėjo kros- 
nelėje nuolat kurstomos žarijos, kunkuliavo didelis varinis 
katilas ir sukosi mėsos iešmai, prižiūrimi kelių apskurusių 
vaikų, sutūpusių ant grindų. „Vergai, už kelis skatikus nu- 
pirkti iš kokios vargingos kaimiečių šeimos“, - pasibjau- 
rėjęs svarstė Dantė. 

Ore telkėsi tiršti ugnies ir žibalinių lempų dūmai. Jie tvy- 
rojo palubyje, kol išslysdavo pro stogo angą. Dantė išsigan- 
do, kad balsai, duslus molinių indų tarškėjimas ir šauksmai 
vėl nesukeltų kankinančio galvos skausmo. Šis šurmulys 
jam priminė rytinį turgų. 

Poetas ketino išeiti, kai išgirdo balsą. 

— Mesjė Aligjeri, ateikite čia! Įsitaisykite Trečiajame 
danguje! 

Dantė atsigręžė. Kairėje, toliausiame salės kampe, tarp 
kitų prie stalo sėdinčių žmonių jis išvydo vaistininką, kuris 
atsistojęs mojo jam ranka ir kvietė prieiti. 

Poetas lėtai nužingsniavo į tą pusę. Jis norėjo, kad jo 
judesiai bylotų apie gravižas, kurį senieji romėnai laikė 
įgimtu išminčių požymiu. Kartu prioras tyrinėjo prie stalo 
sėdinčių žmonių grupę. 

Dantė jautė, kad ir nepažįstamieji stebi jį nuo galvos iki 
kojų. Jie sėdėjo aplink didelį stalą, ir poetui atrodė, kad juos 
saugo nematoma užtvara, neleidžianti niekam prie jų pri- 
artėti. Netoliese sėdintys tavernos lankytojai atrodė tylesni 
ir tvarkingesni už kitus. 

Ypatingą šių Žmonių padėt liudijo ne tik puikūs dra- 
bužiai, bet ir aplinka. Stalas buvo uždengtas plačiu švarios 
drobės gabalu, o iš prakuros kylantys liepsnos liežuviai atsi- 
spindėjo tvarkingai išdėliotose alavinėse lėkštėse ir taurėse. 
Cia nebuvo tų grubių medinių, paskubomis kaltu išskobtų 
padėklų, kuriuose nešdavo valgį kitiems klientams. Jie sėdė- 
jo ne ant suolų, o ant krėslų gražiai išraitytomis atkaltėmis. 

Teofilis vis dar mojo ranka. Sulaukę, kol poetas priar- 
tės, visi kartu atsistojo ir palenkė galvą tylomis išreikšdami 
mandagią pagarbą. 

Dantė savo ruožtu taip pat palenkė galvą. Jis buvo nu- 
stebęs — fizionomikos tipai stovėjo jam prieš akis. Į jį įdė- 
miai žiūrėjo žmonės šuns, lapės, beždžionės, liūto, arklio, 
erelio veidais... 

Iki šiol Dantė dar niekada nebuvo pastebėjęs, kad gyvū- 


nų veislės ir žmonių charakteriai taip tiksliai atitiktų vienas 


Gravitas (Ict.) - reikšmingumą, autoritetingumą. 

kitą. Apie tai jis skaitė senosiose knygose. Taigi ši hetero- 
geniška grupė ir sudarė išminčių draugiją, apie kurią jam 
kalbėjo vaistininkas. Kad ir nedaug tų išminčių buvo Flo- 
rencijoje, nė vieno Dantė nepažinojo. „Greičiausiai jie visi, 
kaip ir Teofilis, yra svetimšaliai“, - galvojo poetas, įdėmiai 
juos apžiūrinėdamas. 

— Džiaugiamės jus čia matydami, mesjė Durante, - išju- 
dino jį vaistininko balsas. Atsigręždamas į kitus, šis pridū- 
rė: — Poetas Aligjeris. Mano mokytojas ir draugas. 

Dantė kilstelėjo ranką. Iš tiesų jo nereikėjo vadinti mo- 
kytoju, nes jis niekada nedėstė. Bet jautėsi pamalonintas: 
teisinga pripažinti jo mokslo gelmes. 

— Tai aš jums dėkoju už kvietimą, mesjė Teofili. Tikiuosi, 
kad mano draugija nebus jums nuobodi. 

— Ką jūs kalbate, mokytojau! Susipažinti su jumis bus 
didelė garbė mums visiems, — tai pasakęs, vaistininkas pir- 
miausia pristatė aukštą stambų Žmogų, per gerą delną iš- 
kylantį virš kitų galvų. Iš po sunkių vokų žybsėjo prielan- 
kios šuns akys. - Augustinas di Menikas, gamtos mokslų 
filosofas, kūrimo paslapčių žinovas. Jis ką tik grįžo iš ke- 
lerių metų viešnagės po tolimą ir kitą tikėjimą išpažįstantį 
Tripolio miestą, kur dirbo prie pagonių raštų — vertė juos 
į mūsų kalbą. Alchemijos specialistas, puikiai išmano se- 
nąsias kalbas, kaip ir jo kaimynas Antonijus da Peretola, 
juristas ir notaras, žymus teisės žinovas, - toliau kalbėjo 
vaistininkas, rodydamas pirštu į liesą, neryškių bruožų 
veidą, kuris panėšėjo į lapę. Šis atsakė, ceremoningai nu- 
silenkdamas. 

— Tikriausiai tarnaujate Romos kurijai? - paklausė Dan- 
tė, stengdamasis nuslėpti savo šaltumą. 

— Šv. Tėvo kanceliarijos viršininkas. Ne per seniausiai, — 
patvirtino Peterola. Apie jo regalijas ir laipsnį buvo galima 
spręsti iš sunkios aukso grandinės ir pirštus puošiančių Žie- 
dų bei puošnių juodų, aukso siūlais išsiuvinėtų drabužių, 
kurie išsiskyrė iš visų kitų, daug kuklesnių apdarų. 

— Brunas Amanatis, teologijos mokslų magistras, - toliau 
dėstė Teofilis, pristatydamas trečiąjį dalyvį. Pranciškono 
tretininko drabužiais vilkintis vienuolis sėdėjo nuošalėje ir 
laikėsi kiek santūriau nei kiti šioje pasilinksminimo vietoje. 
Tai buvo judrus ir išmintingas žmogus beždžionės veidu. 

Dantė nenustebo išvydęs klieriką. „Atrodo, džiaugsmin- 
gieji broliai iš Bolonijos ima plisti visoje Italijoje“, - pa- 
galvojo poetas, nužvelgdamas jį nuo galvos iki kojų. Jau iš 
pirmo žvilgsnio galėjai pastebėti, kad dvasininko tunikos 
audinys kur kas geresnis nei kitų ordino brolių. Nors ir pa- 
juto Dantės įtarumą, teologas neišreiškė jokio priešiškumo 
ir gana mandagiai atsakė į pasveikinimą. 

— O čia Jakobas Toritis. Jis neseniai atvyko iš Romos, 
geometrijos specialistas ir architektas. 

— Ir matematikas, - oriai paskubėjo pridurti kažkuris jų. 

Dantė prisiminė, kad girdėjo kalbant apie jį - tai buvo 
vienas didžiojo Arnolfo di Kambijaus padėjėjų. Jakobas 
Toritis atvyko kartu su didžiuoju meistru iš Romos, kai tik 
prasidėjo naujoji katedros statyba. Greitu žvilgsniu poetas 
nužvelgė jo ilgą ir dramblotą profilį. Pailgos veido ir galū- 
nių formos slėpė arklio didingumą ir stiprią suvaldytą jėgą, 
kuri galėjo bet kuriuo momentu prasiveržti visa savo galybe. 
Rankos, rodos, buvo pasirengusios tuoj pat stverti akmenį. 
O gal ir kai ką daugiau. 


*  Džiaugsmingieji broliai - Švč. M. Marijos ordino pavadinimas. 

Šeštasis grupės narys, nelaukdamas, kol Teofilis supa- 
žindins, pats priėjo ir linktelėjo. Tai buvo tvirtas žmogus, 
tankia, pakaušyje surištų tamsių plaukų ketera, veidas ryž- 
tingas ir grasus kaip liūto. 

— Esu Venjeras Marinas. Jūsų tarnas, mesjė Durante. Ti- 
kiuosi, būsite man palankus, kaip ir visi kiti, sėdintys prie 
šio stalo. Šie išmintingi vyrai priėmė mane išskėstomis ran- 
komis, nors ir negaliu prilygti jiems savo žiniomis, —- pasakė 
švelniai daininga Venecijos tarme. - Mano mokslas — tai 
jūra, mano katedra — galeros tiltelis. Tokios vietos dažnai 
priverčia kitaip žvelgti į žemiškuosius dalykus. 

Dantė pajuto simpatiją šiam atviro būdo žmogui. Jis tu- 
rėjo būti daugmaž jo amžiaus, nors raukšlės, išvagojusios 
vėjo nugairintą jo veidą, jį šiek tiek sendino. Dantei pasiro- 
dė, kad Venjero žodžiai nuskambėjo tarsi šilumos bangelė 
šaltų formalistų susirinkime. 

— Mokslas apie vėjus ir jūras yra artimas mokslui apie 
žvaigždžių judėjimą. Kaip ir šis, jis minta tiksliais skaičiais 
ir teisingais daiktų dydžiais, - pasakė Dantė vyriškiui, kuris 
nenuleido nuo jo savo šviesių akių. - Kaip garsiausios, bet tik- 
rai ne seniausios mokslo sritys. Argi ne pats Išganytojas pir- 
muosius mokinius išsirinko iš tų, kurie skrodžia vandenis? 

— Mesjė Venjeras nėra žvejys. Jis aukšto rango kapitonas, 
tarnavo Venecijos laivyne, - patikslino Teofilis, lyg norėda- 
mas susigrąžinti ceremonialo vadovo pareigas, kurias iš jo 
perėmė veržlusis draugas. - Bet susipyko su dožais ir turėjo 
ieškotis politinio prieglobsčio. Taip jis ir atsirado pas mus, 
toli nuo jūros... 

— Pasakykite ir tai, kad atsidūriau čia bėgdamas nuo bu- 
delio, - pertraukė jį venecijietis, kurio veidas staiga prarado 
linksmumą. 

Dantė nustebęs klausėsi tų aštrių žodžių. Venjeras su- 
prato nebylų jo klausimą 

— Zvejui net ir Venecijoje nedera per daug ilgai Žiūrėti 
į žemės moteris. O juolab į tarybos nario žmoną. Mūsų 
draugės — tik okeanų sirenos, kurių kūnas kvepia žuvimi, — 
šūktelėjo jis ir skambiai nusikvatojo. Nors Venjeras vėl at- 
gavo gerą nuotaiką, šešėlis nenuslinko jam nuo akių. 

Pačiame stalo gale sėdėjo žmogus ilgais ir juodais plau- 
kais, kurie vešliai krito jam ant pečių. Erelio akys degė jau- 
name, bemiegių mokslo naktų ar slapto nerimo palytėtame 
veide. Jis sėdėjo nejudėdamas, kaip viena tų didžiųjų bizan- 
tiškų mozaikų Po upės deltoje. Žmogus tylomis klausėsi 
kitų kalbų, nenuleisdamas žvilgsnio nuo poeto. Prakalbo 
nelaukdamas, kol jį pristatys Teofilis. 

— Mes jau pažįstami, mesjė Durante. Nors mūsų keliai 
susikerta pirmą sykį. Esu Pranciškus iš Askolio. 

Išgirdęs šį vardą, Dantė krūptelėjo. Ir kiti jam rodė di- 
džiausią pagarbą. 

— Mesjė Čekas išrinktas Sžudium rektoriumi, - pasakė 
Teofilis. 

Tai buvo Pranciškus Stabilis, žinomas kaip ČCekas iš 
Askolio'. Buvo kalbama, kad jis viską žino apie žvaigždes. 
Didžiausias visų laikų astrologas. 

Čekas iš Askolio ištiesė ranką pasisveikinti. Dantė į tai 
šiltai atsakė ir uždėjo abi savo rankas jam ant pečių, tvirtai 
juos suspausdamas. 

— Aš jus tikrai pažįstu, mesjė ČCekai, ir sveikinu kaip di- 
dįjį mediką ir astrologą, - pasakė poetas nuoširdžiai žavė- 
damasis. 


Cecco d'Ascoli (Francesco Stabili, apie 1269-1327) - italų astrologas, dėstęs Bolo- 
nijoje ir Florencijoje, už erezijas nubaustas sudeginti. 

— O, aš sveikinu jus kaip širdžiai mielą poetą, didžiausią 
tarp didžiųjų, - atsakė Čekas šypsodamasis ir apkabinda- 
mas Dantę. - Jau seniai norėjau su jumis susitikti. Visoje 
Italijoje tik ir kalbama apie jūsų eiles ir jų švelnų skam- 
besį. Imperatorius Frydrichas, jei būtų gyvas, tikrai būtų 
norėjęs jus išgirsti, kad savo eilėmis palengvintumėte jo 
valdymo rūpesčius. 

— Jei imperatorius Frydrichas būtų gyvas, būtumėte jo 
rūmuose, kad savo mokslu apšviestumėte jo kelią. Jūs — 
mylimiausias Gvido Bonačio mokinys, - atsakė nusilenk- 
damas Dantė. 

— Dangaus mokslų magistras, - pagarbiai pridūrė Čekas, 
nukreipdamas smilių į viršų. 

— Ir magijos apeigų, - atsiliepė Dantė, rodydamas į žemę. 

— Jei jums taip patinka. 

Kai Čekas jį paleido iš savo glėbio, Dantė atsisėdo į vie- 
nintelį tuščią, be abejo, jam skirtą krėslą ir patogiai atsilošė. 

„Šie žmonės kuria Florencijos universitetą, - pagalvojo 
jis, - bet nė vienas nėra fAlorentietis. Ir juos jau aplankė 
mirtis“. 

— Vadinasi, aš Trečiajame danguje. Protą mylinčių dan- 
guje. Žmonių, mylinčių išmintį ir mokslą, kaip man aiški- 
no Teofilis, - Dantė prakalbo nesikreipdamas atskirai nė į 
vieną. - Bet kodėl pasirinkote tokią keistą susibūrimų vie- 
tą? Žinau, kad dar neturite patalpų savo Studium? Magis- 
tratas tikrai būtų sutikęs užleisti jums vieną salę San Pjero 
rūmuose. Arba kokio vienuolyno kapitulą... 

Jam pasirodė, kad susirinkusieji persimetė išraiškingais 


žvilgsniais. 

— Tuojau tai suprasite, mesjė Aligjeri, tik minutėlę kant- 
rybės, - pasakė vaistininkas, rodydamas į salės vidurį, kur 
šurmulys vis stiprėjo. 

Iš ten pasigirdo švelnus būgnelio garsas, lėtas ir geidu- 
lingas, lydimas nedidelių bronzinių lėkštučių skambesio. 
Sutikta plojimais, pasirodė moters figūra. Aplink ją tuo- 
jau pat sujudo padrikas rankų ir kūnų miškas, riksmai ir 
vulgarūs šūkčiojimai, lydimi ritmiškai į stalus daužomų 
medinių lėkščių garso. Ši muzika retsykiais perrėkdavo 
pirmąją. 

Dantė klausiamai atsisuko į Teofilį. 

— Tai Antilija, šokėja, net iki Romos išgarsinusi mesjė 
Baldo taverną, - jaudulio apimtas paaiškino vaistininkas. 

Poetas apsidairė aplink. Taigi ši lūšna žinoma net Ro- 
moje? Kuo virsta šis miestas? Tai ne Florencija, bet kitas, 
nepažįstamas miestas, netikėtai iškilęs už senųjų sienų, 
nauja Babilonija, praradusi senosios didybę. Su naujais 
savo stabais... kaip toji šokėja, nežinia, iš kur atėjusi, tikra 
klajūnė išdažytu veidu. 

— Antilija? Keistas vardas, jo nėra tarp šventųjų, - pasakė 
poetas. 

— Patikėkite manimi, Antilija nepatektų tarp šventųjų, 
net jei ir būtų Marija Magdalena, - pasakė juokdamasis 
Venjeras. 

— Manau, jūs įvertinsite jos, nors sąraše ir neįrašytos, 
akivaizdžius ir paslėptus privalumus, — ironiškai pridūrė 
Teofilis. 

Dantė klausėsi išsiblaškęs. Jis toliau stebėjo nepadorų 
spektaklį, per žmonių minią stengdamasis pamatyti ką nors 

ypatinga. Poetas žiūrėjo į tiek daug dėmesio sulaukusią figū- 
rą centre — tamsaus gymio, įspūdingų kūno formų moterį. 

Staiga pasigirdo skausmo riksmas, kurį palydėjo griaus- 
mingas juokas. Kitoje salės pusėje stambus berankis vyras, 
pastvėręs už tarpkojo, vienintele ranka laikė smarkiai išgė- 
rus; lankytoją. Vargšelis žviegė kaip skerdžiama kiaulė, o 
vyras tempė jį prie laukujų durų. 

— Ir šiąnakt mūsų draugas smuklininkas turėjo imtis 
kryžiuočių kovos būdo, - pasakė Brunas ir susižvalgė su 
kitais. 

— Kryžiuočių kovos būdo? 

— Ar nepažįstate šio grakštaus, iš užjūrio atkeliavusio 
žrouvaillė , mesjė Aligjeri? — įsiterpė Venjeras.- Tai vienas 
iš daugelio dalykų, kurių kartu su Aristotelio komentarais 
mus išmokė maurai. Kai šarvais apsiginklavę mūsiškiai pir- 
mąkart pasiekė Azijos krantą, jie sukėlė baimę ir sąmyšį 
tarp tų velnio vaikų, kurie manė esą nepažeidžiami. Bet 
klastingi jų protai greitai nuspėjo, kad krikščionių šarvai 
slepia vieną silpną vietą, kurią tikriausiai numanote. Ką tik 
matėte, kaip padarė Baldas. Nors ir turi tik vieną ranką, 
smuklininkas puikiai susidoroja su tvirtesniais už save, to- 
dėl tvarka tavernoje pavydėtina. 

Tuo metu į muziką įsiliejo galingas būgno skambesys, 
nustelbęs kitus instrumentus. Atrodo, tai buvo kažkoks 
ženklas, nes šokėja išdidžiai ėmė artėti prie jų. Ji skrodė 
rankų jūrą kaip laivo pirmagalį puošianti skulptūra. Šydu 
pridengtame veide galėjai įžvelgti stiprią panieką triukš- 


mingiems jos garbintojms. 


*  Trouvaille (pranc) - atradimo. 


68 


Ir vis dėlto Dantė pastebėjo, kad toji panieka, bandymas 
atsiduoti žvilgsniams taip, tarsi būtų verčiama, slėpė kažką 
netikra. Galbūt širdyje ji jautėsi pamaloninta tokio dėme- 
sio, kuriuo tik apsimestinai bjaurėjosi. 

Ritmiška būgnų ir lėkščių muzika sustiprėjo. Antilija ar- 
tėjo, sukdama didelį lanką tuščioje erdvėje tarp stalų. Poeto 
smalsumas pamažu peraugo į malonų virpulį, kai moteris 
lėtai judėjo į jų pusę, ignoruodama ją dievinančius niekin- 
gus garbintojus. 

Šokėją dengė plonas šilko šydas, išsiuvinėtas puikiais 
povo uodegos raštais. Šiuo apdaru ji buvo panaši į nuosta- 
bų, grakštų paukštį. Nieko panašaus Florencijos krautuvėse 
Dantė nebuvo matęs. 

Priėjusi prie jų stalo, Antilija sustojo, lėtai siūbuodama ir 
purtydama apvalias metalo plokšteles, pririštas prie riešų. 
Ji žiūrėjo į juos juodomis kaip oniksas akimis. Jausmin- 
gu judesiu moteris atlošė galvą ir geidulingai išlenkė kak- 
lą, puoštą plonais auksiniais lankeliais. Paskui ji papurtė 
pečius ir ėmė judinti krūtinę ir dailų liemenį, kol pagaliau 
visas kūnas ir plonos kulkšnys, apjuostos auksu, sulingavo. 
Antilija apėjo vieną, paskui antrą ir trečią ratą, o rankos vis 
kilojosi sulig veidu, tarsi parodijuotų šv. Mišių auką. 

Dantė stebėjo jos nuostabų, rytietiškų bruožų veidą, su- 
maniai išdažytą plonu karmino sluoksniu, kuris jai teikė 
varinės statulos blizgesį. Ji judėjo kaip pantera. Prieš kele- 
rius metus šį plėšrūną poetas matė sultono ambasadoriaus 
kas ir kartu keistai dvasingas. 

Dantė buvo sužavėtas. Jei žemiškajame rojuje kada nors 
kokia būtybė ir šoko, ji turėjo šokti taip nepakartojamai. 

Taip šoko Lilita“, pražudžiusi vyrus pirmojoje jų šventyklo- 
je. Antilijos išraiškoje nebeliko nė trupučio gašlumo, kuriuo 
ji pirma siūlė savo kūną. Dabar jos veidą gaubė tik dangiš- 
ka šypsena. „Į šią bjaurią taverną atvyko Dievo pasiunti- 
nė, - stebėjosi poetas, - Sodomos gatvėmis vaikščiojantis 
angelas, kuris yra neliečiamas, nors ir apsuptas nešvankių 
troškimų geismo“. 

Šokėjos apsiausto klostės ėmė skleistis, sudarydamos 
nuostabų vainiklapių žiedą, kuris pamažu vėrėsi žado ne- 
tekusių žiūrovų akyse. Muzikos ritmas, kurį lydėjo būgnų 
tratėjimas, stiprėjo. 

Dantė jautė, kad visi tavernoje susirinkę vyrai geidžia 
šios moters. Sekdamas kitų pavyzdžiu, jis atsistojo, tarsi 
kažkokia jėga jį būtų vertusi žiūrėti į kylantį apsiaustą, ku- 
ris dabar atskleidė visą moters kūno grožį. Virš įtemptų 
jos pilvo raumenų vibravo tik grandinėle parištas auksinis 
pakabutis. 

Dešimtys apstulbusių akių žiūrėjo į minkštus Antilijos 
plaukelius pilvo apačioje. Ekstazės apimta moteris, lyg pa- 
siklydusi povo plunksnų margumo debesyje, vis dar sukosi 
ratu. Virš galvos iškeltos jos rankos virpėjo nuo įtampos. 
Atrodė, šokis niekada nesibaigs. Paskui muzika staiga nu- 
tilo. Šokėja netikėtai liovėsi suktis — sustojo taip lengvai, 
tarsi būtų buvusi besvorė. Apsiaustas vėl apdengė nuogą 
moters kūną, slėpdamas jį nuo žvilgsnių. Ji prispaudė šydą 
prie šonų ir gaudydama kvapą sustojo, tarsi nesuvokdama, 
kokius geismus sužadino vyrų širdyse. 


Lilita - asirų ir babiloniečių religijoje — moteriškosios lyties amžinai klajojantis de- 
monas. 

Dantė suakmenėjo. Užplūdus gėdos jausmui, jis staiga 
susičiaupė —- tikriausiai pravira burna žiūrėjo visą spektaklį. 
Be abejo, tai buvo chandu poveikis. Antraip negi prioras, 
Florencijos miesto tarybos narys, taip susižavėtų apnuo- 
gintu moters kūnu. Jis atsisėdo sutrikęs, tikėdamasis, kad 
niekas to nepastebėjo. 


Teofilis pirmasis nutraukė tylą. 

— Dabar suprantate, kodėl šią mažą kompaniją mes va- 
diname Trečiojo dangaus sekėjais, - pasakė vaistininkas, 
nenuleisdamas akių nuo moters, kuri tolo palikdama žado 
netekusią salę, o paskui dingo už duris dengiančios užuo- 
laidos. Visi vėl ėmė šnekėti ir juoktis, bet ne taip linksmai, 
tarsi kiekvienas kovojo su savo gašlumo demonu. 

— Suprantu, - sumurmėjo Dantė. - Lengva įsivaizduoti, 
kokius meilės jausmus jums sukelia ši deivės pasiuntinė... 

Kai susijaudinimas prigeso ir jausmai ėmė slopti, Dantė 
išsigando. Paleistuvė — tokia būsimą jo miesto universitetą 
globojanti apvaizda! Triumfuojanti ištvirkėlė, laisvai besi- 
bastanti po tavernas pusnuogė ir be jokių regalijų. Kažkas 
turės atsakyti magistratui už tokį akivaizdų ištvirkavimą. 
„Kokia puiki šių laikų alegorija, - galvojo poetas, vydamas 
nuo lūpų pašaipią šypseną. - Paleistuvė, įžengusi į meilės 
deivės dangų“. 

Dantės mintis sudrumstė skambus Venjero balsas. Na- 
tūraliausias tarp visų kitų. 

— Ką manote apie tai, mesjė Aligjeri? Ar neatrodo, kad 
šių magistrų išmintis atsiskleidžia ir siekiant grožio, kuris 
yra toks svarbus pasaulyje? Patikėkite manimi, aš regėjau 
daug gražuolių Viduržemio jūros uostuose. 

— Kas ta moteris? - paklausė poetas, stengdamasis kal- 
bėti kaip galima abejingiau. 

Augustino balse ir žvilgsnyje žėrėjo geismo kibirkštėlė. 

— Į Florenciją ji neseniai atkeliavo iš tolimų kraštų. Ar 
matėte jos veidą? Sako, atvyko su bėgliais iš Ako, kurie gel- 
bėjosi nuo baisių skerdynių. Ji nieko neturi, tik išskirtinį 
grožį. Greičiausiai gimtinėje išmoko taip šokti. Jos grakš- 
tūs judesiai nė iš tolo neprilygsta mūsų kaimietiškiems me- 
džioklės ar meilės šokiams. 

— Vargu ar jos tėvai italai? 

— Ne. Jos tėvai greičiausiai buvo Bizantijos graikai. O gal 
žydai. Arba vergai, sugauti Anatolijoje. Gal to net ji pati 
nežino ar nenori sakyti. 

— Tai ką, mesjė Aligjeri,— įsiterpė Brunas Amanatis, 
žiūrėdamas į jį klastingai, lyg provokuodamas. - Ar nekyla 
noras artimiau susipažinti su mūsų auditorija? 

Dantė buvo tikras, kad visi, nors ir apsimesdami abejin- 
gi, nerimastingai laukia jo atsakymo. 

— Čia daugiau panašu ne į išmintingųjų sueigą, bet į 
meilės vietą, - dviprasmiškai atsakė jis. 

— To priežastis yra moteris, kuria jūs Žavėjotės, mesjė 
Aligjeri, - pasakė Antonijus da Peretola. - Kita vertus, ar 
ne jai skirtos jūsų paties eilės, kurias su malonumu čia pri- 
minsiu? 


Jūs, kurie mokat kalbėt apie meilę, 
Girdekite gailiąją mano baladę, 
Kuri kalba abie kritusią moterį, 
Grožiu man širdį bavergusią. 

Dantė plykstelėjo, išgirdęs Beatričei skirto eilėraščio 
pradžią. Kaip drįsta jį laikyti poetu, apdainuojančiu žemiš- 
kąjį kažkokios šokėjos grožį. Poetas ketino audringai rea- 
guoti, bet susilaikė. Gal Antonijus nenorėjo jo įžeisti, bet 
priešingai — pagirti. 

— Kita vertus, ir didysis Saliamonas neatsisakė įvykdy- 
ti Sabos karalienės norų. Jis tai darė nesvyruodamas ir nė 
kiek nesumenkino savo šlovės, - su aiškia užuomina balse 
įsiterpė architektas Jakobas. - Gal čia rastumėte kitų poe- 
tinių šaltinių, kurie jus įkvėptų. 

— Deja, mano tarnyba ir pavestos pareigos nutolino mane 
nuo meilės giesmių, - atsakė Dantė. 

— Bet mes juk kalbamės ne tik apie meilės reikalus, - tai- 
kiai įsiterpė Čekas iš Askolio.- Taip pat ir apie mokslo 
vaisius, apie tai, ką gamta nuo mūsų paslėpė. Paslapčių ty- 
rinėjimas yra tikroji išminčiaus misija... ir Sžudium tikslas. 

— Tik meilė verta mūsų proto analizės, - neatstojo Jako- 
bas. — Ir jums, mesjė Aligjeri, tai geriausiai žinoma. 

Visi linktelėjo, pritardami architekto žodžiams. Augus- 
tinas Žiojosi kažką sakyti. 

— Tik meilė. O nusikaltimas? - užbėgdamas jam už akių 
staiga paklausė Dantė. 

Niekas neatsiliepė. Paskui visi sujudo. 

— Nusikaltimas? — paklausė Brunas. - Manote, kad nu- 
sikaltimas gali tapti pažinimo objektu? Bet argi tai įma- 
noma, mesjė Durante? Juk Sokratas ir Platonas tvirtino 
priešingai. 

Dantė visus nužvelgė. 

— Nusikaltimas yra nedoras, bet Žmogaus prigimčiai ne- 
svetimas dalykas. Jis lydi mus nuo pirmojo nuopolio Edene. 

Ir nuo pirmosios Žmogžudystės, kai Kainas pasikvietė 
brolį į ganyklą, - Dantė trumpai stabtelėjo, kad įvertin- 
tų, ar veiksmingi jo žodžiai. - Bet juk nėra tokios minties 
paslapties, kurios protas ir gebėjimai negalėtų atskleisti. 
Žmogžudys palieka ant aukos kūno ne tik rankų, bet ir 
savo sielos pėdsakų. O kadangi veikia kažkokia nematoma 
ir paslaptinga trauka, auka šaukiasi savo žudiko. Taigi gy- 
vasis ir mirusysis lyg atspindi vienas kitą. 

— Ar esate tuo tikras? — paklausė Amanatis. 

- Žinoma. Parodykite man auką, ir aš pasakysiu, kas žu- 
dikas. Kaip didžiajam Archimedui, man reikia tik vieno 
atramos taško. 

— K3 tuo norite pasakyti? 

— Noriu pasakyti, kad kiekviena auka pasirenka savo bu- 
delį ir sukuria sąlygas nusikaltimui. Taigi žudiko valia čia 
nevaidina pagrindinio vaidmens. Auka susijusi su savo Žu- 
diku taip, kaip žvaigždės su dangumi. Taip danguje, anot 
Ptolemajo, tariamosios kūnų inversijos grįžta į pirminę pa- 
dėtį dėl to, kad susitinka epiciklai. Taigi patys niekšiškiau- 
si žudiko kėslai yra susiję su aukos charakterio savybėmis. 
Todėl aštriam protui lengva rasti kaltininką. 

Dantę visi varstė žvilgsniais. 

— Kovodama su blogiu, Dievo galybė apšviečia mūsų 
protą, kad šis galėtų jam pasipriešinti, - baigė poetas. 

Aplinkiniai atrodė sutrikę, ir Dantė tyliai svarstė, ar jie 
ką nors suprato. Jis buvo tikras, kad mažai, išskyrus gal tik 
astronomą Čeką. Poetas išsitiesė krėsle, jausdamas pasiten- 
kinimą, kad privertė juos sutrikti. Galų gale nėra sunku 
diskutuoti su svetimšaliais, besididžiuojančiais savo protu. 


Šį kartą pirmasis prabilo Augustinas. 


74 


— Mesjė Aligjeri, galima pamanyti, kad nusikaltimo 
analizės jūs negrindžiate vien proto argumentais, bet se- 
kate jo vingius ir gyvenime. Būdamas prioru, tikriausiai 
susiduriate su nusikaltimais, apie kuriuos taip aistringai 
kalbėjote, - pasakė Augustinas. - O gal buvo įvykdytas 
koks nusikaltimas? — pridūrė šypsodamasis, lyg siūlytų 
absurdišką hipotezę. 

— Taip ir yra. Ir nusikaltimas, kurį tiriu, susijęs su jumis. 

Po šių žodžių stojo netikėta tyla. Triukšmas pritilo visoje 
tavernoje. Akies krašteliu Dantė matė, kad net smuklinin- 
kas Baldas priėjo arčiau jų. Atrodė neįmanoma, kad būtų 
girdėjęs jų pokalbį, bet vis dėlto neliko abejonės, kad juos 
atidžiai stebėjo. 

— Bažnyčioje, kurioje rengiamos Sfudium patalpos, buvo 
žiauriai nužudytas meistras Ambraziejus, mozaikininkas. 

Jo žodžiai nesulaukė jokios reakcijos. Dantė žiūrėjo į ne- 
išraiškingus, abejingumo kauke pridengtus veidus. Tikėjosi 
gailesčio, išgąsčio išraiškos. Ar bent nuostabos. Tyla arba 
liudijo išminčių šaltakraujiškumą, arba patvirtino, kad jie 
patys viską žino. Taip, apie įvykį šie žmonės jau žinojo. Ir 
vienas daugiau už kitus. 

Staiga visų veidai netikėtai atgijo — išminčiai atrodė ap- 
stulbę, kupini užuojautos ir ėmė šurmuliuoti garsiau nei 
kiti įkaušę tavernos lankytojai. | 

— Ambraziejus... mirė? - pagaliau paklausė Cekas iš 
Askolio.- Kaip? Ir kodėl? - jis atrodė susijaudinęs, bet 
Dantė pajuto kažką netikra. 

— Sargybos vadas ir jo žmonės kol kas nieko negali pa- 
aiškinti, - pratarė Dantė. Prieš kalbėdamas toliau, jis kiek 
palaukė ir nužvelgė sėdinčiuosius prie stalo. Poetas vis 


75 


labiau įsitikino, kad jie jau žinojo apie nusikaltimą, o dabar 
nežinia dėl ko apsimetinėja. 

Aišku, mintis, kad išminčiai gali būti susiję su tokiu bai- 
siu nusikaltimu, atrodė absurdiška. Bet juk jam ne kartą 
teko patirti, kokie dviveidžiai gali būti žmonės! 

— Jūs neatsakėte, mesjė Aligjeri. Kaip mirė meistras? — 
vėl paklausė ČCekas. 

— Ambraziejus gyvas buvo nuleistas į kapą, - tai pasakęs, 
prioras trumpai papasakojo nusikaltimo sceną. - Bet gal- 
būt auka spėjo sukurti laidotuvių giesmę, kad ir neaiškiais 
ženklais užrašytą, — baigė poetas. 

— Ženklais? Kokiais? 

Dantė įkišo pirštą į vyną ir užrašė ant stalo raides, kurios 
buvo įbrėžtos bažnyčios sienoje. Paskui jis staigiai sustojo. 
Bažnyčios vaizdai susiliejo su vienu fragmentu, kur; Dantė 
regėjo vizijose, išgėręs paslapingo nuoviro. Sapne pasiro- 
džiusią detalę poetas pagavo slapčia, bet tik dabar ji iškilo 
visu savo tikrumu. 

Kai liovėsi galvoti apie savo atradimą, Dantė išgirdo su- 
sirūpinusį Teofilio balsą. 

— Mokytojau, jūs blogai jaučiatės? 

Užuot atsakęs, poetas paklausė: 

— Kas iš jūsų pažinojo mozaikininką? 

Visi persimetė trumpais žvilgsniais. 

— Manau, galiu kalbėti visų vardu, mesjė Durante. Mes 
visi pažinojome meistrą ir žavėjomės jo talentu, - atsakė 
Teofilis. 

Vaistininkas kalbėjo ramiai. Visų išminčių išraiška toli 
gražu nebuvo rami, matyt, kiekvieną suglumino klausimas, 


o ypač tai, kas slypėjo po juo. 

— Užsiminėte apie menkas sargybos išvadas, — toliau kal- 
bėjo Teofilis. - O jūsiškės? 

— Kol kas ne itin skvarbios, nors aš moku analizuoti, be 
abejonės, daug geriau nei tie netašyti stuobriai, dirbantys 
sargybos viršininko tarnyboje, - atsakė poetas. Gal klydo, 
bet jam pasirodė, kad šiuos žodžius visi sutiko su paleng- 
vėjimu. —- Iki šio momento, - pridūrė jis dar kiek luktelė- 
jęs. - Dabar švytinti Minervos ranka apšvietė man protą. 

— Ką norite tuo pasakyti? 

— Tai, kas dabar man visiškai aišku, - tai pasakęs, Dantė 
lėtai pervedė pirštu ant stalo parašytus ženklus. - Ar jums 
neatrodo, kad Ambraziejus galėjo nubrėžti tris vertikalius 
brūkšnelius, o toliau pradėjo naują Žodį, kurio nespėjo 
baigti? Gal bandė parašyti 111 coELuM, Trečiasis dangus? 

Vėl įsivyravo tyla. 

— Įdomus sutapimas, ar ne, mesjė Aligjeri? — pagaliau iš- 
tarė Augustinas abejingai. 

Dantė nutarė laikytis žaidimo taisyklių. Jei jie laukia, kol 
jis išsiduos, tai geriau viską atskleisti nedelsiant. 

— Įžeisčiau jus, jei manyčiau, kad niekas anksčiau nei aš 
nepriėjo prie tos pačios išvados. 

— Bet ką galima paaiškinti tokia išvada? — nemaloniu 
balsu iš stalo gilumos paklausė Jakobas. 

Neleidęs atsakyti Dantei, į svarstymus įsijungė Čekas iš 
Askolio. 

— Taip, mesjė Aligjeri, ir aš manau, kad šis įrašas nėra 
atsitiktinis, ir priėjau prie tos pačios išvados kaip jūs. Iar- 
kime, Ambraziejus šaukėsi Trečiojo dangaus tam, kad 
mes būtume nubausti arba prašydamas mūsų atkeršyti už 
jų? Pirmuoju atveju jis norėjo apkaltinti mus visus ar tik 

vieną, pasislėpus; tarp mūsų? O į ką turėtume nukreipti 
savo pyktį antruoju atveju? 

— Ojei feržium datur „nė vienas iš tų dviejų atvejų nepasi- 
tvirtintų, — įsiterpė Brunas, - ir Trečiojo dangaus būtų šau- 
kęsis ne meistras, o jo žudikas, siedamas tai su visai kitomis 
aplinkybėmis. Tad kokiam dangui priklausytų mirštančiojo 
agonija? Ką apie tai manote, mano bičiuliai? —- baigė teolo- 
gas, nesikreipdamas nė į vieną. 

— Į šią spėlionių uolą sudūžta mūsų išmanymo laivas, — 
sumurmėjo Augustinas. 

Prieš prabildamas, Dantė kiek palaukė, pasinėręs į savo 
mintis. Pašnekovų išdėstytos prielaidos buvo teisingos. Jis 
vėl ėmė tyrinėti aplinkinių veidus. Kažkas iš už tos man- 
dagumo sienos norėjo jam mesti iššūkį. Poetas buvo pasi- 
ruošęs jį priimti. 

- Žudikas tikisi išsisukti, slėpdamasis už to kvailo re- 
buso. Bet Florencija man į rankas įdavė teisingumo kardą, 
ir aš jo nenuleisiu tol, kol nenukirsiu jam galvos, - pasakė 
skanduodamas kiekvieną žodį. 

Niekas poetui neprieštaravo. Visi žiūrėjo į jį abejingi kaip 
prisiėdę katinai. Jie priminė Dantei tuos vilnos gildijos tar- 
pininkus, kurių pilna buvo Florencijos gatvėse, už parankių 
susikabinusius su pirkėjais, ir akimirką jį apėmė abejonė. 
Kai Dantė atsisveikino, varpas jau buvo išmušęs komen- 
danto valandą. Bet niekas iš esančiųjų dėl to nesijaudi- 


no, tarsi visi turėtų ypatingus leidimus. Tarpduryje poetas 
susitiko smuklininką, kuris laukė jo. Baldas tarsi ruošė- 


*  Tertium datur (Iot.) - numatant trečią galimybę. 


78 


si kažką sakyti, bet tik nerangiai nusilenkė ir burbtelėjo 
kelis atsisveikinimo žodžius. Smuklininkas nepaleido iš 
akių Trečiojo dangaus grupės, kaip ir šioji atidžiai sekė 
kiekvieną jo judesį. 

Dantė ėjo naktį ištuštėjusiomis gatvėmis ir netrukus pa- 
siekė savo būstą San Pjero rūmuose. Lipdamas laiptais į 
celę, jis pajuto, kad jėgos staiga apleido. Iškentęs dvi baisias 
dienas, poeto kūnas pasidavė nuovargiui. Dantė stabtelėjo, 
kad atgautų kvapą. Tik atsirišęs apavą ir užsidėjęs naktinę 
kepuraitę, jis krito į lovą. 

Poetas prisiminė tai, ką matė ir girdėjo. Mirtį bažnyčio- 
je. Mozaiką, kurios Ambraziejus nespėjo baigti. Jo siau- 
bingą pomirtinę kaukę. Kaip visa tai siejasi? Meno šviesa 
ir skausmas? Ir kodėl mozaikininką nužudė jį paversdami 
tuo akmeniu, iš kurio gimė jo kūrinys? 

Dantė kėlė vis naujus, atsakymų neturinčius klausimus, 
kol ėmė grimzti į miegą, užliūliuotas bronzinių plokštelių 
skambesio, vis dar aidinčio jo galvoje. 


Birželio 17-oji, apie pirmą valandą 


antė kėlėsi, ranka prisidengdamas nuo saulės spin- 
dulių, kurie skverbėsi pro langą. Sapnai ir prisimi- 
nimai dar maišėsi jo galvoje. Poetas krūptelėjo pa- 
galvojęs, kad spinduliai, kuriuos mato, bus susiję su nauju 
vaistų poveikiu, bet staiga suprato, kad tai nuo baltojo vyno 
ir aštrių tavernos dūmų. 

Jis vėl atsigulė ir įsmeigė akis į palubės sijas, stengdama- 
sis įveikti galvos svaigimą. Visas kambarys sukosi kaip An- 
tilijos drabužiai. Dantė stipriai suspaudė akių vokus, kad 
nematytų jo smegenis Žeidžiančių šaltos šviesos žybsnių. Jį 
jau mažiau pykino. Pagaliau atsargiai atsikėlė. Reikia išeiti 
ir atgauti įprastą savijautą. 

Poetas keikė pats save, kad buvo toks ne;žvalgus — Flo- 
rencijos miesto prioras turėtų santūriau elgtis ir nepasi- 
duoti lėbavimams. Jis tikėjosi, kad kiti priorai nesužinos 
apie šią avantiūrą. 

Dantė sugaišo daugiau nei valandą, rengdamas doku- 
mentus tarybos susirinkimui. Susikaupęs jis formulavo 
pirmąją prakalbos frazę, kai buvo pristatytas raportas apie 
Trečiojo dangaus narius. Jie visi priklausė gildijoms, turėjo 
autoritetingų universitetų suteiktą teisę dėstyti. 

Vyriausias tarp jų buvo Brunas Amanatis. Jis ilgai gy- 
veno Palestinoje, stengdamasis atversti pagonis į tikėjimą, 
kaip ir jo ordino įkūrėjas šv. Pranciškus. Jauniausias —- Ja- 
kobas Toritis, architektas. Jie atvyko į Florenciją praėjusiais 
metais, o paskui, kai magistratas patvirtino juos magistrais 
ir išdavė licenciją, ėmė dėstyti. Trečiojo dangaus nariai tu- 
rėjo po atskirą studentų grupę, palaikė ryšius su Šv. Kry- 
žiaus ir Švc. M. Marijos Naujosios bažnyčių mokyklomis, 
bet nuo jų nepriklausė. Teofilis Sprovjeris, nors daugiausia 
laiko praleisdavo krautuvėje, retsykiais turėjo farmacijos 
paskaitų Šv. Magdalenos vienuolyne. 

Buvo neaišku, kuo užsiima Venjeras Marinas, nors visi ir 
žinojo, kad jis susitikinėja su kitais nariais. Jo pragyvenimo 
šaltinis kėlė abejonių — galbūt jis skolinasi pinigų iš palū- 
kininkų. Šalia kiekvieno vardo buvo nurodytas gatvės, kur 
jie gyvena, pavadinimas. 

— Ar esate tuo tikras? - paklausė Dantė priešais jį sto- 
vinčio pareigūno, pirštu rodydamas į vieną vietą tekste. Tas 
pasilenkė, kad geriau pasižiūrėtų. 

— Taip, priore. Visi jie atvykę iš Romos. 

— Dideli keliauninkai, kaip būtų galima pasakyti. O šo- 
kėja? Kodėl nėra nieko apie ją? 

— Bet... ji nejeina į Studium grupę. Nemaniau, kad ji do- 
mina jus... 

Dantei pasirodė, kad šiuose žodžiuose slypi kažkokia 
užuomina. 

— Miesto valdžią domina viskas, - šaltai atšovė jis. — Tei- 
singumas stebi kiekvieną neaiškų asmenį. 

Pareigūnas susigūžė, įbaugintas tardytojiško tono. 

— Ne... nežinome labai daug apie ją. Atrodo, atvyko iš 
užjūrio. Jos atvykimą įregistravo Prato vartų sargyba... jau 
praėjo du mėnesiai. Pasisakė esanti neištekėjusi ir ne... 

— Kas? 

— Neatrodo, kad užsiimtų prostitucija. 

— O kur apsistojo? Nematau, čia nenurodyta. 

— Manau, tavernoje... Jai nesuvaržyta judėjimo laisvė, 
nors abejotina jos reputacija gerai žinoma kvartalo sargy- 
bai, kuri ją nuolat seka, — pasakė tarnautojas, lyg atsiprašy- 
damas už neapsižiūrėjimą. Jis apsidžiaugė, kai poetas ran- 
kos mostelėjimu atsisveikino su juo. 


Dantė sudėjo popierius į dėžutę ir ketino vėliau dar geriau 
susipažinti su šia informacija. Tada jis pasuko į susirinki- 
mų salę. Eidamas portiku, įkvėpė gaivaus rytmečio oro, su- 
mišusio su židinių ir duonos kvapu. Kiek pajėgė, stūmė iš 
galvos nakties vaizdus, stengdamasis susitelkti ties tuo, kas 
jo laukė taryboje. Jis turės kalbėti įtikinamai, antraip visa jo 
politinė karjera nueis perniek. 

Dantė ketino pradėti dieviškosios laisvės šlovinimu, ci- 
tatomis iš didžiojo filosofo „Etikos“, paskui — „Politikos“. 
Bet jo prakalbos žodžiai maišėsi su Antilijos kūno ir Am- 
braziejaus kaukės vaizdais. O galvos skausmas vis stiprėjo. 

Staiga poetas už kažko užkliuvo ir vos nepargriuvo aukš- 
tielninkas. Ant žemės gulėjo susirietęs žmogus, kuris gailiu 
balsu stengėsi jį sulaikyti. Dalis galvos buvo apmuturiuota 
skudurais, tarsi žmogus būtų norėjęs paslėpti baisias žaizdas. 

— Vieną monetą, ir atskleisiu jūsų likimą! 

— Kaip? Ir vėl! - keiksnodamasis Dantė nuspyrė jį koja 
į šoną. Atpažino jo snukį, kurį jau ne kartą matė tarp kitų 

elgetų, ištisomis dienomis besibūriuojančių prie Šv. Pjero 
Skeradžio bažnyčios durų. Tai vagis, kuriam jau buvo nu- 
pjauti pirštai. 

— Dink iš akių, o jei ne — įgrūsiu tave į Stinkių kalėjimą! 

— Jūsų likimas, mano pone, už vieną monetą! — šaukė jis 
nueinančiam Dantei. 

Jei iš tiesų užtektų kelių monetų... „Visi šiame mieste 
susirūpinę mano likimo pranašystėmis“, - pamanė poetas 
ir truktelėjo pečiais. 


Tarybos susirinkimai vykdavo senajame vienuolyno refek- 
toriume. Kiti penki nariai jau buvo salėje. Jie sėdėjo prie 
ilgo stalo ir susidomėję apžiūrinėjo kažkokį dokumentą bei 
gyvai šnekučiavosi. 

Pamatęs Dantę, vilnos gildijos prioras atsikrenkštė. Poe- 
tui pasirodė, kad jis norėjo atkreipti kitų dėmesį, tarsi įspė- 
damas, kad šis jau atvyko. Paskui pradėjo kalbėti. 

— Prieš mus popiežiaus raštas su Bonifaco prašymais. 
Pats nuncijus per patikėtinį įteikė jį tarybai. „Kilniausia- 
sis Florencijos miestas, mūsų širdies numylėtinis, vyzdys 
mūsų akių ir perlas mūsų karalystės...“ 

Dantė piktinosi žiūrėdamas, kaip kiti leidžia iš rankų į 
rankas tą raštą, tarsi bijodami prisiliesti prie pergamento, 
kurį lytėjo popiežiaus rankos. Poetas ketino valdytis ir veik- 
ti įtikinamais argumentais, bet toks prisitaikėliškas priorų 
elgesys jį įsiutino. Kai dokumentas pasiekė kolegą, Dantė 
šiurkščiai išplėšė jį iš rankų ir piktai sviedė ant stalo. 

— Prie reikalo, mesjė Lapai. Visi žinome, kokia subtili 
Kaetanio proza. Ar prasminga studijuoti jo žodžius? Gal 
jis koks naujasis evangelistas? Ko jis nori? — pratrūko Dan- 

tė. Jis nieko nežinojo apie prašymą, bet jautė, kad kiti są- 
moningai kažką nuo jo slepia. 

— Kilnusis Kaetanis, Jo Sventenybė Bonifacas VIII, pra- 
šo paramos pinigais ir kareiviais jo žygiui į Tuskaniją. 

Stai ir išaiškėjo. Tai nebuvo nauja. Sis Lacijaus miestas, 
sekdamas Palestinos pavyzdžiu, sukilo prieš popiežiaus vi- 
karą ir pasiskelbė nepriklausomas. 

— Galų gale prašo tik šimto arbaletininkų ir kelių arklių... 
Gal galėtume jam padėti, per daug nepakenkdami miesto 
finansams... — neryžtingai pasiūlė vienas priorų. 

— Nekalbama apie mūsų finansus, mesjė Pjetrai, - šiurkš- 
čiai atsiliepė Dantė, - bet apie mūsų ir Florencija pasiti- 
kinčių žmonių laisvę. Ir kodėl turime kišti galvą į Bonifaco, 
to šventais dalykais prekiaujančio nedorėlio, kilpą? 

— Bonifacas prekiauja šventais dalykais? Galvokite, ką 
kalbate, mesjė Aligjeri, kad paskui netektų gailėtis. Žino- 
dami, kas jūsų laukia ateityje, nenorėtume būti jūsų vietoje. 
Mūsų, baltųjų, partijai nerūpi... 

— Neužmirškite, kad baltųjų partijai priklausau ir aš. Jos 
interesams ir skirta mano veikla. Bet yra ir kilnesnių inte- 
resų, kurie turi mums rodyti kelią. Tai - miesto gerovė. 

— Bet kalbama tik apie šimtą arbaletininkų! - nuolai- 
džiai bandė įsiterpti pinigų keitėjų gildijos prioras. - Gal 
patenkintume popiežiaus Bonifaco prašymą nenuteikdami 
jo prieš mus ir per daug nesumažindami savo apsaugos... 

— Nesileiskite apgaunami iš pažiūros menkų skaičių, 
paprieštaravo Dantė. - Tarsi nežinotumėte, kad mūsų ka- 
rinės pajėgos apgailėtinos, tiek metų joms netikusiai va- 
dovavus. Jei šią akimirką tektų skambinti varpais, kas, jūsų 
nuomone, ateitų į Marso lauką? Keli tūkstančiai nusigyve- 

nusių amatininkų, kurie jau kokie treji metai nedalyvavo 
jokiose karinėse pratybose. Jie prastai ginkluoti, be kari- 
ninkų, be pasirengimo, jiems trūksta drausmės, narsumo. 
Šie žmonės moka tik muštis, susikibę plikomis rankomis, 
kvailai sužvėrėję nepajėgia atlaikyti gerai organizuotos ar- 
mijos puolimo. Nuo tada, kai teismo sprendimu kariuo- 
menei nebevadovauja kilmingųjų sūnūs, kvartalų kuopos 
atsidūrė vilnos purentojų ir karšėjų, tų persivertėlių ir ne- 
vidonų, rankose... 

— Mesjė Aligjeri! - kitoje stalo pusėje atsistojęs ėmė 
šaukti Lapas Salterelas. - Jūs kalbate apie Florencijos pi- 
liečius kaip apie bandą, kuriai pats nepriklausote! Bet iš 
kur jūs? Ar ne iš tų pačių prekybininkų ir pinigų keitėjų! 

— Prakeiktas niekše! - Dantė pašoko ir ištiesė rankas, 
ruošdamasis griebti Lapui už gerklės. Kažkas poetą sulaikė. 

Dantė nespėjo kaip reikiant pagriebti Lapo, nes šis išsi- 
suko šaukdamas prikimusiu balsu: 

— Draskotės kaip katinas, mesjė Durante! - pasiskundė 
trindamasis paraudusią nosį. 

— Aš puolu kaip tigras. Katinams palieku tokias peles 
kaip jūs! 

Įsiaudrinęs poetas apsidairė aplink. Smilkiniuose ėmė 
pulsuoti dar smarkiau — tai rodė, kad ir jis buvo sukrėstas. 
Pamažu jis atsigavo, bet nenuleido akių nuo Lapo. 

— Taip... gal geriau grįžkime prie mūsų reikalo, - pasakė 
ir drebančiais iš jaudulio pirštais paėmė pergamentą. - Sa- 
kėte, kad kalbama tik apie šimtą arbaletininkų. Bet arbale- 
tininkų kuopa yra vienintelis tikras kariuomenės korpusas 
Florencijoje. Atiduodami ją popiežiui Bonifacui paliktume 
miestą be apsaugos. Kas mums liktų? Laukti, kol Kaeta- 

nis, nusipirkęs mūsų žmones, padarytų juos savais, o paskui 
grąžintų kaip gyvates, pasiruošusias pagal jo įsakymą mums 
gelti. Arba priverstų mus ieškoti kitų kareivių. Pagalvokite, 
kiek florinų teks pasemti iš iždo, kai turėsime kviestis sam- 
domą kariuomenę iš Genujos. 

Šie žodžiai turėjo padaryti jiems įspūdį. Net Lapas Sal- 
terelas, nors ir piktai šnairavo, svarstė tai, ką išgirdo. 

— Gal dar reikėtų geriau pagalvoti... Galime palaukti, — 
sumurmėjo mesjė Pjetras. 

„Tai jau šis tas“, - pamanė Dantė. Pasėjo abejonės sėklą. 
Suprato, kad pataikė, neprireikė net Platono ar Aristotelio. 
Aukso skambesys daug garsesnis nei proto ar dorybės. 

— Taip, galime pasakyti popiežiui, kad atsiųsime jam ar- 
baletininkų, kai baigsime tvirtinti naująsias sienas, - pri- 
dūrė mesjė Dučijus. Jis jautėsi atsigavęs. 

Visi priorai, atsikratę baimės, atrodė ramesni, nes nebe- 
reikėjo skubėti. 

— Ar girdėjote Prato vartų naujienas? - paklausė Lapas. — 
Kalbama, kad iš šiaurės artinasi būrys raupsuotųjų, kurie 
traukia Romos link. Jie tikisi, kad popiežius Bonifacas, pa- 
skelbęs jubiliejinius metus, padės jiems atsikratyti žaizdų. 
Kažin kiek mistifikatorių ir kurstytojų bus tarp jų. Preky- 
bininkų gildijos prioras turėtų duoti nurodymą sustiprinti 
sargybą, kad ji neleistų patekti raupsuotiesiems į miestą. 

— Visus juos reikėtų išžudyti, - aštriai pasakė mesjė Pjet- 
ras. Už žiaurių žodžių slėpėsi baimė. - Deja, juos globoja 
Bažnyčia. Ar žinote, kas šnekama Padujoje? Iš lazareto pa- 
bėgo visi raupsuotieji. Sakoma, kad gibelinai per kelis pa- 
pirktus vienuolius paskleidė tarp apleistųjų kalbas, jog šie 
Romoje galį išsigydyti. Jie nori panaudoti šią bjaurią minią 

ir pasiųsti į priešų miestus. Ir dar turime juos gydyti, tuos 
prakeiktuosius. Didžiojoje ligoninėje jiems jau paruošta 
visa požeminė dalis, bet jos gali ir neužtekti. Pragaištingoji 
liga padeda raupsuotiesiems išpirkti kaltes. 

Dantė galvojo apie ką kita. Kalbos apie raupsuotųjų ar- 
miją — vieni prasimanymai. Bet paskutinė frazė jį paveikė. 
Banali, bukagalvio išrutuliota mintis palietė tą vietą, prie 
kurios jis ilgam buvo sustojęs, kai studijavo moralės filo- 
sofiją. 

— Ar manote, kad blogis išties yra bausmė už netinkamą 
elgesį? — paklausė Dantė daugiau savęs nei kitų. - Jei taip, 
tai ką bloga padarė mozaikos meistras? 

Salėje stojo tyla. Dantė nelaukė atsakymo ir kalbėjo 
toliau: 

— Sužinojau, kad ir Florencijoje steigiamas visuotinis 
Studium. Menų fakultetas, kaip ir Paryžiuje. Ir tai daroma 
paties popiežiaus Bonifaco noru. Ar nieko apie tai neži- 
nojote? 

— Nieko, - atsakė mesjė Pjetras. Ir kiti papurtė gal- 
vas. —- Bet, kita vertus, tuo užsiima vienuoliai. Magistratas 
finansuoja tik tokio tipo mokyklas, kuriose rengiami ama- 
tininkai. Vis dėlto sveikintina, kad pagaliau ir Florencijoje 
atsiras universitetas. Mūsų miesto Žmonėms nebereikės 
vargti ir siųsti vaikų į Padują ar Boloniją. Ar net į Paryžių, 
tą eretikų lizdą. 

Dantė metė į jį įtarų žvilgsnį. Jaunystėje jis studijavo 
Paryžiuje. Tame Menų fakultete, kuris miestui užtraukė 
begėdišką šlovę. Ką tas storžievis norėjo pasakyti? 

Dantė staigiai pašoko ir ėmė rinktis savo popierius. Už- 
teks — prisibuvo toje kompanijoje. 

Rūmų laiptų papėdėje poetas pamatė žmogų, kuris ne- 
nuleido akių nuo jo. Nors ir buvo karšta, jis vilkėjo baltą 
vilnonę tuniką, o veidas, kaip dykumoje gyvenančių žmo- 
nių, buvo uždengtas nuo kaitrios saulės. Jis priartėjo prie 
poeto ir atidengė savo veidą. Tai buvo vienas Trečiojo dan- 
gaus narių - Augustinas di Menikas, gamtos mokslų filo- 
sofas. Jis sustojo priešais, nutaisęs lipšnią, draugišką pozą. 
Bet šaltas Dantės žvilgsnis demaskavo tariamą nuoširdu- 
mą. Poetas įsitempė. 

— Sveiki, mesjė Aligjeri. Norėjau susitikti su savo stu- 
dentais, bet staiga pamačiau jus. Gal prisijungtumėte prie 
manęs. Retai šiame mieste pasitaiko galimybė pasikalbėti 
su tokiu protingu filosofu kaip jūs, kuris klausėsi Paryžiaus 
mokytojų paskaitų. 

Atrodė, visi viską žino apie jo studijas. 

— Gal per daug išaukštinote tuos mokytojus, — sausai at- 
kirto Dantė. 

Toldami nuo laiptų, jie ėjo Šv. Mykolo lodžijos link. 
Šioje vietoje sustodavo prekiaujančiųjų audiniais veži- 
mai. Čia juos pakraudavo, o paskui nukreipdavo į šiaurės 
Italijos muges. Dešimtys porų arklių stovėdavo siaurame 
skersgatvyje. Jų paliktas mėšlas nuo baisaus karščio fer- 
mentuodavosi. Aplinkui zvimbė spiečiai pakvaišusių mu- 
sių, kurios net lįsdavo praeiviams į burną. Nors saulė ir 
kepino, gatvėje knibždėte knibždėjo žmonių prisidengu- 
siais veidais. 

— Ne tam sustabdžiau jus, mesjė Aligjeri, kad pasiginčy- 
tume dėl žinojimo šaltinių, - vėl prašneko Augustinas, ran- 
ka nuvydamas vabzdžių debesį. - Bet tam, kad sužinočiau 
jūsų nuomonę apie nusikaltimą, kurį turite išaiškinti. 


89 


Dantė neskubėjo atsakyti. Jis svarstė, iš kur toks susi- 
domėjimas. Gal paprastas smalsumas, o gal kaltės šešėlis. 
Nutarė jį patenkinti. 

— Nusikaltimo vietoje nebuvo daug įkalčių. Nieko dau- 
giau, nei jau pasakiau. 

— Iš tiesų nieko daugiau? - Augustinas atrodė nusivy- 
lęs. - Maniau, jūsų aštrus protas net visiškoje tamsoje gali 
įžvelgti tai, ko nepajėgia matyti mūsų akys. Bet galbūt 
mane paveikė kalbos, kurios sklinda apie jus. 

Dantė sukando dantis. Paskui jis nukreipė žvilgsnį, tarsi 
domėtųsi aplinkiniais. 

— Ir vis dėlto manęs neapleidžia nuojauta, - pasakė poe- 
tas ir vėl įsmeigė akis į jį. 

— Kokia? 

— Kad visi jūs apie tuos dalykus daug daugiau žinote, gal 
netgi viską. 

Augustinas ne iškart sureagavo. 

— Tikriausiai labai atidžiai apžiūrėjote mozaiką, prie ku- 
rios dirbo meistras, - pasakė trumpai patylėjęs. 

Dantė nuvijo musę, nutūpusią jam ant skruosto. 

— Jūs ją matėte? 

— Figūrą? Taip, vieną kartą, tuoj po to, kai Ambraziejus 
ėmėsi darbo. 

Augustinas daugiau nieko nepasakė ir laukė, kad toliau 
kalbėtų poetas. 

— Panašu į Nabuchodonosaro sapną, — apdairiai pasakė 
Dantė. Jis neužsiminė nei apie kūrinio detales, nei apie tai, 
kad daugiau negu pusė sienos liko nebaigta. - Tai pernelyg 


aiškus simbolis. 

— Kūrinys — ne tik paprastas Biblijos epizodo vaizda- 
vimas pasitelkus šviesų ir linijų žaismą. Jums neatsiveria 
užslėpta jo prasmė. Čia slepiasi sudėtingesnė mintis, kurią 
meistras komačinas bandė perteikti savo menu. 

— Taigi jūs manote, kad jis dėl to buvo nužudytas? 

— O dėl ko kito? 

Neskubėdamas atsakyti, Dantė gūžtelėjo pečiais. Au- 
gustinas laukė, kad jis dar ką pridurtų. 

— Manau, kad taip... žinoma. Nusikaltimas padaromas 
keršijant už atliktą ar už būsimą veiksmą. Ir bet kokiu atve- 
ju - ištrinant proprium, pačios aukos užslėptąjį „aš“. O juk 
menininko proprium geriausiai atskleidžia jo kūrinys. 

Žingsniuodami jie priartėjo prie turgaus lodžijos. Filo- 
sofas sustojo ir pasilenkė ties vilko galvos formos fontanu. 
Dantė taip pat atsigėrė gurkšnį šilto vandens. Jis vėl pajuto 
vidinį karštį. 

— Manau, jūs teisus, - pradėjo Augustinas. - Gal Amb- 
raziejus suklydo, panoręs keisti projektą. 

Prioras rankove nusišluostė lūpas. 

— Bet ar kūrinio siužeto nenurodė užsakovas, tai yra Su- 
dium nariai? 

Augustinas šyptelėjo. Atrodė, jis mėgaujasi mažomis in- 
formacijos dozėmis. 

— Tikrai taip. Bet pirminė mūsų idėja buvo visai kitokia. 
Mačiau anglimi ant sienos Cimabujės mokinio nupieštą 
piešinį, šlovinantį augalus ir gyvūnus, tikrą arbor vitae . Jis 
primena tą nuostabųjį Otranto katedros motyvą. 


* 


Arbor vitae (lot) - gyvybės medį. 


— O kas paskui atsitiko? 

— Meistras gavo leidimą savo nuožiūra keisti siužetą. Jis 
nepanoro išbandyti save, imdamasis tokio didelio darbo. 
Ar bent taip norėjo visus įtikinti. 

— O jūs juo patikėjote? 

— Man atrodo, kad meistras Ambraziejus niekada nebū- 
tų atsisakęs išbandyti save. Priešingai, buvo beveik šven- 
tvagiškai geros nuomonės apie savo kūrybą. Jis sakė paver- 
s1ąS Šv. Judo bažnyčią pasaulio centru. Ne, manau, kad jo 
sprendimą pakeisti siužetą lėmė kitos priežastys. 

Dantė tylėjo ir, žaisdamas juostos galais, mąstė. Kodėl 
mažai Žinomas Šventojo Rašto fragmentas taip paveikė 
mozaikininką, kad šis buvo priverstas pakeisti savo pla- 
nus ir dėl to susipyko su užsakovais? Ir jei teisingai apie 
jį kalbėjo Augustinas, dėl ko jis atsisakė galimybės išban- 
dyti savo jėgas, susiremdamas su vienu didžiausių kūrinių 
krikščionybės istorijoje? Ką svarbaus slėpė figūra? 

„Tik Ambraziejus gali atsakyti į šiuos klausimus“, - mąs- 
tė Dantė. Augustinas tarsi perskaitė poeto mintis. 

— Reikėtų ištardyti mirusįjį, - netikėtai pasakė jis. - Jei 
tik šitai būtų įmanoma. 

— O jūs manote, kad taip įmanoma? 

Filosofas neatsakė, lyg manydamas, kad neatsargu rizi- 
kuoti toliau einant šiuo keliu. Bet nesiliovė jo provokuoti. 

— Atrodytų ne;manoma, bet ar bandote apklausti jo sielą? 

— Mirusieji apklausiami atlikus labai kruopščią analizę, 
mesjė Augustinai, surinkus ir atidžiai ištyrus tuos pėdsa- 
kus, kuriuos jie palieka mūsų gyvenime. Mirusieji daug gali 
papasakoti tam, kuris eina jų pėdsakais kliaudamasis dory- 
be ir žinojimu. 

— Tikiu, kad jūs mąstote teisingai. Bet būkite atsargus, 
nes ir kiti, turėdami įvairių tikslų, tylomis eina keliu, ar- 
tinančiu pokalbį su mirusiaisiais. Su jais susitikti gali būti 
mirtinai pavojinga. Yra manančių, kad paprasčiau išsikvies- 
ti Mirusiuosius taumaturgijos galia. 

— Tos sritys - Dievo. O gal jūs kalbate apie nekromanti- 
ją? Apie juodąją magiją? 

Augustinas nieko neatsakė, tik gūžtelėjo pečiais. 

— Ar mirusiųjų vėlės gali kalbėtis su gyvaisiais? Gal ma- 
note, kad jūs pats ar kažkas iš jūsų pažįstamų gebėtų tai 
padaryti? — kiek patylėjęs paklausė Dantė. 

Augustinas išbalo. Tarsi pamatęs šmėklą, jis įsmeigė akis 
į kažką už poeto pečių. Kad įsitikintų, ar jų niekas neseka, 
Dantė atsigręžė. Tuo metu aikštė buvo neįprastai tuščia, 
lyg visi gyventojai būtų pabėgę iš maru užkrėsto miesto. 
Mirusiųjų Žemė tikriausiai mažai tesiskyrė nuo to purvi- 
no grindinio. Ir Augustinas panėšėjo į vieną mirusių vėlių. 
Dantė tramdė instinktyvų norą jį paliesti, kad įsitikintų, 
jog tai ne šmėkla. 

— Gerai apgalvokite, ką sakote. Esame Bažnyčios terito- 
rijoje, - pagaliau pridūrė Augustinas ir parodė į vienuolius, 
kurie šmėkščiojo Galąstuvų gatvės kampe. 

— Vadinasi, Bažnyčios teritorijoje nėra tokių, kurie užsi- 
imtų nekromantija? - mygė jį Dantė. 

— Gal net daugiau nei kitur. 

— Ir Dievo tarnų būstuose? 

— Vienuolis Pranciškus daugiau šėtonų suskaičiavo kon- 
sistorijoje nei pragaro legionuose. 


— O kaip Trečiajame danguje? 

Augustinas neatsakė, tik įsisuko į drabužį, gindamasis 
nuo staigaus vėjo gūsio, kuris netikėtai pakėlė dulkių debe- 
sį, ir nuleido ant akių apdangalą. 

— Tibi benedicat Dominus , brolau. Pasikalbėsime atvykę 
į Trečiąjį dangų. 


Vos pastebimu galvos linktelėjimu atsisveikinęs su Dante, 
filosofas paskubomis nuskubėjo. Gatvės šurmulys ir bal- 
sai aplinkui vėl sustiprėjo, bet poetas nieko negirdėjo. Jis 
nesiliovė mąstęs apie Augustino žodžius, apie neaiškias jo 
užuominas, apie mirusiajam mestą kaltinimą, kad buvo iš- 
puikęs. 

Galų gale poetas mažai ką žinojo apie Ambraziejų, iš- 
skyrus tai, kad šis buvo didelis menininkas. Kas kitas ge- 
riausiai galėjo jį pažinti, jei ne profesijos draugas? Atmin- 
tyje iškilo aukšta arklio bruožus menanti Jakobo Toričio 
figūra. Jis vienintelis pažinojo meistrą komačiną dar prieš 
jam atvykstant į Florenciją. 

Ar bent taip atrodė. 


Architektas darbavosi naujosios katedros statybų aikštelėje 
priešais baptisteriją. Dantė greitai perėjo Batsiuvių gatvę. 
Ji buvo užgriozdinta pardavėjų prekystaliais ir spalvoto- 
mis palapinėmis, tik viduryje paliktas siauras takas, kuriuo 
buvo galima pasiekti Šv. Jono aikštę. 

Priešais baptisterijos duris žemės paviršius buvo išlygin- 
tas per beveik du šimtus uolekčių, iki pat senojo romėnų 
sienos žiedo. Ten kilo didžiulės atraminės struktūros, su- 


* Tibi benedicat Dominus (lot.) - telaimina tave Viešpats. 

skirstytos į tris navas, kurias skaidė aukšti piliastrai. Išo- 
rinės sienos buvo suręstos iki palangių, o trijų nišų apsidė 
transepto pusėje jau beveik užbaigta. Toje vietoje didysis 
Arnolfas jau buvo pastatęs atraminius piliastrus kupolo, 
kuris turėjo dengti didžiausią krikščionių bažnyčią. 

Poetas įėjo į statybų aikštelę, apdairiai saugodamasis 
stumdomų vežimėlių, ypač keltuvų skridinių, kurie sukosi 
aplink jį lyg nevaldomi dangaus kūnai. Viduje, toje vietoje, 
kur turėjo iškilti altorių dengiantis antstatas, iš plytų suręs- 
tame didžiulio aštuonkampio kupolo pagrindo geometri- 
niame centre matėsi ant stovų užkeltos ilgos lentos. Iš tolo 
pažino architektą, palinkusį prie brėžinių krūvos. 

Dantė priėjo prie vyriškio iš už nugaros, šiam net nepa- 
stebėjus. Jis tylomis stabtelėjo pasigėrėti, kaip meistriškai, 
keliais kreidos brūkštelėjimais Jakobas nupiešė arkos deta- 
lę ir parodė ją šalia stovinčiam vyriausiajam meistrui. Per 
būgno formos kupolo pagrindą virš jų galvų atsiveriantis 
tobulas dangaus skritulys atrodė kaip serginti Dievo akis, 
kuri atidžiai stebi Jo vardu atliekamus darbus ir nenori, kad 
pasikartotų Babilonijos likimas. 

Po valandėlės architektas grįžtelėjo ir jį pastebėjo. Neap- 
sidžiaugė poeto vizitu, bet netrukus meistro veidą nušvietė 
blyški šypsena, ir jis atsistojo. 

— Mesjė Aligjeri, man garbė priimti miesto priorą kuk- 
lioje statybų aikštelėje. Gaila, kad šiandien čia nėra meistro 
Arnolfo, kuris būtų deramai jus pagerbęs. Manau, atėjote 
patikrinti darbų eigos. 

— Tiesą sakant, ieškojau jūsų, mesjė Jakobai. Nors išvydus 
didingus jūsų darbus, - pridūrė Dantė ir pakėlė akis į vir- 
šų, — iš tiesų norisi viešai pagirti Arnolfą ir jus, jo padėjėją. 

— Ieškote manęs? — paklausė Jakobas ignoruodamas pa- 
gyras. Jis atrodė susirūpinęs. 

— Taip. Noriu daugiau sužinoti apie nužudytą meistrą. 
Manau, jūs geriausiai jį pažinojote. 

Jakobas gūžtelėjo pečiais. 

— Aišku, meistras Ambraziejus turėjo tą patį išsilavini- 
mą kaip ir aš. Komačinų gildija mažai linkusi broliautis su 
jai nepriklausančiais menininkais. Dirbome prie to paties 
statybų objekto Romoje, tad dažnai būdavome kartu. Bet 
nebuvome draugai, jei tai norėjote sužinoti. O kartu dir- 
bome neilgai. Vieną gražią dieną jis staiga išvyko ir paliko 
nebaigtus darbus. Nesitikėjau vėl jį sutikti Florencijoje, kai 
atvažiavau čia su Arnolfu. 

Dantė nenuleido nuo jo akių. 

— Ką manote apie jo kūrybą, meistre Jakobai? Ar iš tiesų 
jis buvo geriausias mozaikininkas ltalijoje? 

Prieš atsakydamas meistras luktelėjo. 

— Ambraziejus, be abejo, buvo savo srities žinovas. Pats 
popiežius Bonifacas pavedė jam dekoruoti mozaika jo lai- 
dojimo koplyčios sienas Šv. Petro bazilikoje, - sausai pasa- 
kė Jakobas. 

— Bet jums nepriimtinas jo stilius, tiesa? 

— Laikai keičiasi, mesjė Durante. Iš Prancūzijos atkeliauja 
naujos mados. Meistras Ambraziejus liko ištikimas bizan- 
tiškajam stiliui, nekintamoms jo formoms. Gal toks piešinys 
prilygsta karališkajai didybei, bet mažai atitinka naujuosius 
laikus, kurie garbina liaudį. Šiaip ar taip, jūs matėte jo mo- 
zaiką bažnyčioje. Pastebėjote linijos tvirtumą... 

— Mozaika nebaigta... Man paaiškino, kad pirminiame 
projekte buvo numatyta kita — gyvybės medžio kaip Pasaulio 

sutvėrimo alegorijos — tema. Gal žinote, kodėl meistras pa- 
keitė sumanymą? 

— Nežinau. Ir net nesu tikras, kad jis apskritai buvo pra- 
dėjęs dirbti prie to siužeto. Pradžioje, gavęs užsakymą, 
meistras ištisomis dienomis nieko nedarė, tik sukiojosi 
bažnyčioje paskendęs apmąstymuose. 

— Lyg nežinotų, ką vaizduoti? 

— Taip. Arba tikriau sakant... - sutrikęs architektas su- 
stojo, tartum pasigailėjęs pradėtos frazės. 

— Arba tikriau sakant? 

— Lyg bijotų. 

— Ko? 

— Nežinau. Kad ir kas tai buvo, jis atvyko kartu su Am- 
braziejumi iš Romos. 

Dantė susimąstė. 

— Ir manote, kad tai galėjo būti jo kūrinio siužetu? - pa- 
galiau paklausė poetas. - Tai, ką jis siekė atskleisti savo kū- 
rinyje? 

Jakobas apsižvalgė nervingai, lyg norėdamas kuo grei- 
čiau grįžti prie savo darbo. 

— Jūs turite savo nuomonę, kas tai galėjo būti, ar ne? — 
primygtinai klausė Dantė. Kai Jakobas neatsakė, pagriebė 
jį už peties ir supurtė.- Argi ne taip? Neužmirškite, kad 
magistratas turi būdų prakalbinti tuos, kurie nekalba. 

— Šv. Pauliaus bazilikoje, kur dirbome, sklido kalbos... 
kalbos apie Celestino V, popiežiaus eremito... mirtį, — iš- 
lemeno Jakobas. 

— Be abejo, tai visi žino. Nužudytas Bonifaco įsakymu. 

Architektas atrodė nuoširdžiai nustebęs. 


97 


— Ne, mesjė Durante. Tikrai ne jo įsakymu. Romoje 
pašnibždomis buvo kalbama, kad kai Bonifacas tai suži- 
nojo, jį apėmė siautulingas pyktis ir jis tris dienas širdo ant 
mirties, išplėšusios jo grobį. 

— Grobį? - sušuko suglumęs Dantė. 

— Paslaptį, kurią senasis popiežius žinojo ir nusinešė su 
savimi į kapą. 

Dantė abejojo. Tai tikriausiai vienas iš tų daugybės gandų, 
kurie sklandė pagedusioje Bonifaco aplinkoje. Gandus pa- 
skleidė jo pataikūnai, kad apsaugotų popiežių nuo nešlovės. 

— Kas dar buvo kalbama? 

— Tai, ką pasakiau. Galbūt Ambraziejus žinojo daugiau. 
Ir gal ne tik jis. 

Dantė stengėsi suvokti tai, ką išgirdo. 

— Ne tik jis? Ką turite galvoje? 

- Kai dirbome Šv. Pauliaus bazilikoje, vienuolyne buvo 
apsistoję keli popiežiaus kurijos nariai. Grupė teisininkų, 
kurie Bonifaco pavedimu turėjo atlikti ypatingą užduotį... 

Prioro mintyse praskriejo vienas vardas. 

— Vienas jų buvo Antonijus da Peretola, Trečiojo dan- 
gaus juriskonsultas? Ar tai norėjote pasakyti? 

Jakobas pritariamai linktelėjo. 

— Galjis galės būti naudingesnis jums, mesjė Durante. Jis 
tikrai buvo artimas žmonėms, kurie skleidė tokias kalbas. 

Dantė žingtelėjo į šalį, kad praleistų plytų krovinį, kuris 
kilo į viršų, traukiamas paslankaus svirtinio mechanizmo 
su atsvara. Jo dėmesį patraukė įrenginys — paprasčiausias 
Archimedo svertas, tik milžiniško dydžio. Viena geriausiai 
komačinų įvaldytų sričių. 

— Kaip matau, čia turite daug tokių įrenginių. 

— Tikrai taip. Be jų neapsieisi statybose. 

Poetas apsidairė aplink. Iš senosios Šv. Reparatos bažny- 
čios liko tik išorinių sienų nuolaužos - viskas turėjo dingti 
po naujuoju grindų klojiniu. Dantė pakėlė akis ir bandė įsi- 
vaizduoti, kaip atrodys šis pastatas, kai bus baigtas. Gigan- 
tiška šventykla, pastatyta niekingiems žmonėms... Jakobas 
nulydėjo jo žvilgsnį. 

— Kai skliautai virš piliastrų bus uždengti, šventykla taps 
didžiausia krikščionių bažnyčia. Arnolfo šedevras. Taip ši- 
tos sienos išgarsins Florencijos vardą visame pasaulyje. 

— Florencijos vardas dabar ir pragare gerai žinomas, mes- 
jė Jakobai, - sumurmėjo Dantė. - Sitas miestas ne tik kyla į 
viršų, bet ir krinta į bedugnę, kurią atvėrė pats Liuciferis. 

Jakobas nustebęs žiūrėjo į jį ir tylėjo. 


Antonijus da Peretola, žmogus lapės veidu, buvo apsistojęs 
Šv. Morkaus vienuolyno svečių namuose. Jis jau turėjo būti 
grįžęs iš paskaitų pranciškonų mokykloje. 

Ir išties Antonijus jau buvo namuose ir susikaupęs žymė- 
jo įrašus storoje rankraščių knygoje. Aplink gulėjo atversti 
tomai. Jis atrodė nugrimzdęs į varginantį darbą - lygino 
skirtingus tekstus ir juose įrašydavo savo pastabas. Pamatęs 
poetą, tuoj pat sustojo ir užvertė rankraštį. 

— Reiškiu savo pagarbą, mesjė Antonijau, - pasakė Dan- 
tė. — Ir atsiprašau, jei mano vizitas sutrukdė jums darbuo- 
tis, — pridūrė jis, rodydamas į knygą. 

Antonijus atsikėlė nuo krėslo ir pasisveikino linktelė- 
damas. 

— Nėra nieko, ko nebūtų galima atidėti vėlesniam lai- 
kui, - pasakė jis ir parodė lankytojui suolą, nuo kurio pasku- 
bomis nuėmė krūvą pergamentų. 

— Pareigos kartais verčia pamiršti mandagumą. Už tai man 
atleiskite, — tęsė poetas, patogiai įsitaisydamas ant suolo. 

— Neatsiprašinėkite, jūsų atvykimas mane labai džiugina, 
mesjė Durante. Garsas apie jus pasiekė Romą, jūsų meilės 
eilėmis žavisi net tie, kurie kaip ir aš daugiausia dėmesio 
skiria proto sritims. Ir man labai malonu kalbėtis su jumis... 
„Tik kalbantis galima apie žmogų sužinoti, ar jis skvarbaus 
proto“. Juk mūsų malonus susitikimas Trečiajame danguje 
buvo toks trumpas! 

Dantė vėl išgirdo savo eiles. Nejaugi visi S/udium nariai 
yra jo gerbėjai. 

Poetas paraudo, užlietas pasididžiavimo bangos, ir buvo 
pradedąs deklamuoti kitą soneto dalį, bet susilaikė. Kažkas 
Jakobo žvilgsnyje vertė jį likti budrų. Po lapės veidu slėpėsi 
vilko dantys. Dantė trumpai padėkojo ir tarė: 

— Atėjau prašyti jūsų pagalbos, mesjė Antonijau. Suži- 
nojau, kad prieš atvykdamas į Florenciją gyvenote Romoje, 
šalia Šv. Pauliaus už sienų bazilikos esančiame vienuolyne. 

— Tai tiesa. Ten įsikūriau, kai grįžau iš užjūrio. 

— Esate buvęs šventojoje Žemėje? —- nustebęs paklausė 
Dantė. 

— Maniau, kad žinote. Ten buvau kartu su Liežo kardi- 
nolu, paskutiniuoju popiežiaus nuncijumi Ake. Pabėgau su 
juo, kapituliavus miestui, o kai pasiekiau Italiją, popiežius 
Bonifacas maloningai panoro pasinaudoti menku mano 
mokslu Bažnyčios šlovei. 

— Ar pažinojote Ambraziejų, kai gyvenote Romoje: 

— Meistrą komačiną? Taip, bet nebuvome artimi. Jis tu- 
rėjo darbų bazilikoje, bet gerai nežinau kokių. Gal esu jį 
sutikęs kokį kartą, vaikščiodamas po vienuolyno kiemą. 

Paskutinę frazę Antonijus ištarė abejingai, tarsi norė- 
damas pabrėžti, kad pažintis nereikšminga. Bet iš tiesų jis 
kuo atidžiausiai svėrė kiekvieną Žodį, įsitempęs kaip arba- 
leto templė. Gal tai buvo teisininko mąstysena, jautri men- 
kiausioms užuominoms ir subtilybėms. O gal gynyba to, 
kas turi ką slėpti. 

Dantė nutarė be užuolankų lenkti prie argumentų. 

— Gal meistras galėjo sužinoti kažką, kas jam kėlė pavojų? 

— Neturiu supratimo. Kažką, dėl ko galėjo būti nužu- 
dytas? - Antonijus atrodė nuoširdžiai nustebęs, bet lapės 
bruožai vis nenyko. 

— Kažkas, kas galėjo būti atskleista jo kūrinyje? 

— Šv. Pauliaus bažnyčios vienuolynas priklauso tiems 
statiniams, kurie perduoti naudotis Romos kryžiuočiams. 
Tuo metu šiame vienuolyne gyveno teisininkų komisija, 
kuriai priklausiau ir aš. Popiežius Bonifacas pavedė mums 
parengti teisinius pagrindus bulei, kurią jis ketina paskelb- 
ti. Mūsų darbe nebuvo nieko, kas galėtų pateisinti žmog- 
žudystę. 

— Bulę? Kokia tema? - suklusęs pasidomėjo Dantė. Aki- 
mirksniu jis užmiršo tai, ko čia atėjo. 

— Apie dvasinės valdžios viršenybę. Tiksliau sakant, apie 
pasaulietiškos valdžios priklausomybę nuo bažnytinės. 

— Kitaip tariant, Kaetanio tironijos juridinis pateisinimas? 

Antonijus įsmeigė į jį akis. 

— Nesutinkate su teisėtu Bonifaco reikalavimu įgyti pra- 
našumą prieš imperiją? Bet juk esate gvelfų pusėje... 

Dantė neatsakė, tik parodė į užverstą rankraštį. 

— Ar čia sudėti jūsų argumentai? 

— Taip. Buvau komisijos notaras ir laikau visus aktus ir 
perrašytus tekstus. Jų pagrindu rengiu bulės tekstą. Die- 
vas davė žmonėms vieną saulę — Petro sostą, kad valdytų ir 
apšviestų imperijos žemes. Unam Sanctam — toks tebūna 
Bažnyčios likimas, ir tai parašyta mano dokumentuose, — 
išdidžiai pareiškė teisininkas, tarsi neturėtų nė mažiausios 
abejonės tuo, ką remia. 

— Bet Dievo apšviesta žmonių veikla šalia dvasinės sau- 
lės pastatė žemiškąją saulę - Romos imperatorių. Atrodo, 
užmiršote tai. 

— Jūsų teorija, mesjė Aligjeri, Dievo sukurtos saulės spin- 
des; prilygina kad ir stipriai, bet žmonių uždegtai šviesai. O 
toks lyginimas yra... - Antonijus ieškojo tinkamo termino. 

— Gal nepagrįstas? — sušnibždėjo Dantė. 

Jakobas gūžtelėjo pečiais. 


— Ne, pavojingas. 
— Pajėgsiu pakeisti jūsų nuomonę. Bet grįžkime prie 
Ambraziejaus mirties...- toliau kalbėjo poetas. Laikas 


spaudė. Jis gailėjosi atsidavęs politinei aistrai. - Ar žino- 
jote, kad pirminis jam pavestos mozaikos projektas buvo 
kitoks nei jo pradėtas realizuoti darbas? 

— Ne. Ir kodėl jis būtų turėjęs taip pasielgti? 

— Tikėjausi, kad jūs tai žinote. Kalbama, kad tai susiję su 
jo buvimu Romoje. Gal tomis dienomis atsitiko kažkas, ko 
liudytoju ir jūs galėjote būti. 

— Man rūpėjo tik studijos, mesjė Aligjeri. O jūs, taip pat 
būdamas mokslo žmogus, gerai žinote, kaip tokia veikla at- 
skiria ir atitolina nuo pasaulio. Nors, gerai pagalvojus, yra 


* 


Unam Sanctam (Ict.) - [tikiu į] vieną šventą. 

vienas su mirusiu meistru susijęs dalykas, kurį galėčiau jums 
papasakoti. Buvo kalbama, kad sykį jį išvarė iš bažnyčios, 
kurią jis dekoravo, o jo darbą sunaikino, nes užsakovai pa- 
stebėjo, kad vietoj apaštalų veidų buvę nupiešti imperatoriš- 
kosios šeimos narių portretai, pradedant Barbarosa ir bai- 
giant Konradinu. Bet gal tai buvo tik šmeižikiškos kalbos. 
Dantė suprato, kad teisininkas daugiau nieko nepasakys. 
Gal dėl to, kad tikrai nieko daugiau nežino. Arba todėl, kad 


lapė urve visada pasilieka vieną atsarginį išėjimą. 


Subjaurotas Ambraziejaus veidas nepaliovė šmėkščiojęs Dan- 
tei prieš akis. Bet prioras negalėjo apleisti ir kitų pareigų. 

Poetas mąstė apie žmogiškąjį menkumą, su kuriuo buvo 
susidūręs Florencijos susirinkimuose, apie džiaugsmą, kuriuo 
būdavo sutinkamas pralaimėjusysis, apie begalinį atsargumą, 
kuriuo būdavo kovojama su galingojo puikybe. Jei šiame 
prakeiktame mieste būtų buvę dar bent du tokie kaip jis... 

Bet beprasmiška taip svarstyti. Dantė papurtė galvą ir 
rankomis perbraukė suprakaitavusią kaktą. Jo mintys grįžo 
prie mozaikininko mirties. Ir vėl. 

Poetas tikėjosi, kad išspręs šią paslaptį. Jis turėjo grįžti į 
bažnyčią, kurioje įvykdytas nusikaltimas. 

Pirmą kartą ten buvo atvykęs kartu su kitais, be to, vaiz- 
dą temdė migrena. Pojūčiai buvo pakitę. Negalėjo klausytis 
to prislopinto balso, kuriuo patalpos kalba sielai. Turbūt 
nepastebėjo pagrindinių ženklų ir pėdsakų. Ko nepajėgė 
pamatyti? 

Netrukus nusileis saulė, ir judrios gatvės ištuštės. Flo- 
rencijos prioro pareigos suteikė jam teisę vaikščioti ir per 
komendanto valandą. Tada jis galės veikti. 

13 pačią dieną paskelbus komendanto valandą 


ę iekviename siaurų gatvelių posūkyje, budriai su- 
R klusęs, Dantė sustodavo pasiklausyti, ar neišgirs 
| patrulių žingsnių. Bet visas kvartalas skendėjo ty- 
loje, kurią tik retsykiais nutraukdavo juoko pliūpsniai, šūk- 
telėjimai ar šnabždesiai, pasigirstantys pro apatinių aukštų 
langus. Jis susigūžė, vis labiau baisėdamasis tais papročiais, 
kurie viešpatavo jo mieste. Dantės protas fiksavo kiekvieną 
detalę. Galės surašyti tikslų raportą magistratui - gal taip 
padarys galą šiam pasileidimui. 

Lauke tvyrojo tirštas rūkas. Kai pasiekė bažnyčią, poetas 
jautėsi pavargęs, drabužiai buvo prisigėrę prakaito. Pastatas 
skendėjo nakties tamsoje — didelė juoda masė vos ryškėjo 
laukų šešėliuose. Tik bokštas aiškiai įsirėžė mėnulio diske. 

Dantė skynėsi kelią tarp griuvėsių, suvirtusių priešais 
slenkstį. Jis judėjo graibydamasis tamsoje, kurią vos ne vos 
nušviesdavo pro angas besiskverbianti blyški šviesa, ranka 
liesdamas sienos akmenis. Poetas gerai prisiminė prarają 
navos centre ir lengvai ją apėjo. 

Apsidėje dar turėjo būti deglų, kurių ten paliko sargy- 


biniai. Pasiekęs pusapvalę nišą, priešais neryškų mozaikos 

šešėlį Dantė išsitraukė iš krepšio pintį ir skiltuvą. Kaip tik 
po pastoliais stovėjo žibintas su alyva, kurį paskubomis 
pasiėmė. 

Buvo pradėjęs skelti titnagą, kai galingas smūgis į pe- 
čius privertė surikti. Kažkas išlindo iš tamsos ir bėgdamas 
jį parbloškė. Skiltuvas iškrito ir skambčiodamas nuriedėjo 
akmeninėmis grindimis. Dantė stengėsi išlaikyti pusiaus- 
vyrą. Ranka tuoj griebėsi durklo rankenos. Bet kol jį iš- 
traukė, paslaptingasis užpuolikas jau dingo už baslių tvo- 
ros, pralindęs pro joje esančią spragą. Dantė liko stovėti, 
skausmingai įtempęs ausis, stengdamasis pagauti tamsoje 
bent kokį krebždesį. 

Atrodė, viskas nurimo. Atsiklaupė ir apgraibomis ėmė 
ieškoti skiltuvo bei žibinto, atidžiai klausydamasis. Galiau- 
siai juos rado. Pirštais apčiuopęs ant grindų išsiliejusią aly- 
vą, jis viltingai pamanė, kad tiek, kiek jos liko, užteks. 

Ar tai galėjo būti vagis? Bet ką vogti apleistoje bažny- 
čioje? O gal kažkas atėjo apžiūrėti nusikaltimo vietos? 
Sunkiai gaudamasis nuo smūgio, poetas apčiuopomis ju- 
dėjo tamsoje ir jautė, tarsi šalimais kažkas yra. Bet galbūt 
jam tik pasirodė. 

Pagaliau Dantė užsidegė žibintą. Nedideliu šviesos ra- 
tilu jis apšvietė tą vietą, kur buvo nužudytas Ambraziejus. 
Pirmiausia atidžiai apžiūrėjo grindis, paskui, pakėlęs žibin- 
tą, ėmė tyrinėti nebaigtą mozaiką. Šviesoje išniro atskiros 
figūros detalės, bet visas vaizdas skendėjo tamsoje. 

Kažkas buvo kitaip nei aną kartą. Ant žemės jis pastebė- 
jo šiek tiek mozaikos gabaliukų ir kalkių, o paskui, pakėlęs 
akis, centrinėje piešinio dalyje pamatė ryškių ženklų, tarsi 
kažkas įsiutęs būtų bandęs jį nugrandyti. Bet tikriausiai kas 

nors jam sutrukdė, nes piešinys nebuvo visiškai sunaikin- 
tas. Dantė pasistiebė ant pirštų galų ir kiek galėdamas pa- 
kėlė žibintą aukščiau. Tai, kas iš pirmo žvilgsnio pasirodė 
kaip atsitiktinis įbrėžimų raizginys, iš tiesų įgijo tikslaus 
penkiakampio piešinio formą. 

Poetui šmėkštelėjo penkiakampės žvaigždės formos 
amuletas - galingiausias teurgijos simbolis. 

Piešinį suraižė stipri ranka ir labai paskubom. Dantė 
apsidairė aplink. Navos centre stovėjo sulankstomos ko- 
pėčios, užsilikusios nuo tragedijos dienos. Jis atsitempė 
jas prie mozaikos šalia sienos, o jų viršuje pastatė žibintą, 
kad geriau matytų šėtono ženklą. Perbraukė pirštais kal- 
kių paviršiaus įduobas —- kažkas turėjo daugsyk brėžti per 
sieną plieniniu smaigaliu, gal durklu ar kardu. Pasistiebęs 
pasiekė viršutinį brėžinio kampą. Tas, kas paženklino sie- 
ną, turėjo būti jo ūgio. Vieną tų blogio ženklų Dantė jau 
buvo matęs burtų knygoje, kurią rado raganavimu įtariamo 
asmens namuose. Paskui šį raganių su visais popieriais ati- 
davė inkvizicijos teismui. Žmonės kalbėjo, kad surakintą 
grandinėmis, įsodintą į uždengtą vežimą jį išvežė tiesiai į 
Romą. Daugiau niekas nieko apie jį negirdėjo. 

Tuo metu poetas buvo gonfalonieru prie priorų kolegi- 
jos, todėl perdavimo bažnytinei valdžiai aktą pasirašė jis 
pats. Visi raštai vienai nakčiai liko jo būstinėje, tad jis pa- 
siskaitė šią magijos knygą ir taip sužinojo viską apie šėto- 
nišką raganiaus meną. Knyga buvo parašyta nesuprantama, 
neiššifruojamais ženklais ir skaičiais išreikšta kalba, o gal 
tokia, kurią vartojo demonai. Nedaug naudos iš jos turėjo, 
išskyrus tai, kad sumišo visos mintys ir visa natūrali tvarka 


buvo sugriauta. Tik kai kurie dalykai pasirodė suprantami: 

žvaigždžių ir konsteliacijų brėžiniai ir geometrinės figūros, 
tarp kurių išsiskyrė penkiakampis. 

Dantė ilgai tardė raganių, kad išgautų kokį nors paaiš- 
kinimą. Jis atrišo virves, kuriomis sargybiniai buvo pradė- 
ję sukinėti jam sąnarius, bet žmogus pusiau dainuojančiu 
balsu nuobodžiai kartojo nesuprantamus žodžius, palydė- 
damas juos keistu šokiu ir kreipiniais į demonus. Dantė 
smogė jam kumščiu į veidą, kai pastebėjo, kad šis žaizdotų 
kojų krauju ėmė brėžti aplink save ratą, tarsi norėdamas 
apsisaugoti. 

— Tu muši mane, nes esu tavo rankose, - sušnibždėjo 
kalinys, tramdydamas skausmą. - Bet jei tu būtum mano 
valioje, atverčiau tavo akis teisybei, užuot užliedamas jas 
ugnimi, kaip tu darai su manimi. 

— Jei aš būčiau tavo rankose, tai rodytų, kad pasaulis 
apsivertė ir kad antikristo legionas joja žeme, — sausai at- 
kirto poetas. 

— Bet šis legionas žino gėrio ir blogio paslaptį ir nieko 
nesiskiria nuo Dievo. Ateik ir tu į legioną, pavadintą mano 
valdovo vardu, — kalbėdamas žmogus maišė žodžius su 
kruvinomis seilėmis ir lenkėsi vis arčiau jo. - Klausyk ma- 
nęs. Pasakysiu tau žodį, kuris išjudina akmenis ir atidaro 
duris į mirusiųjų žemę. 

Jo akys kibirkščiavo požemio prieblandoje. Dantė pa- 
manė, kad tai prie sienos degančio deglo atspindžiai arba jį 
apėmusios beprotybės blyksniai. Pasibaisėjęs poetas atšli- 
jo, užsikimšdamas ausis rankomis, o žmogus su siaubinga 
piktdžiuga veide dar kažką murmėjo. 

Ilgai poetas graužė save, kad elgėsi bailiai. Neturėjo drą- 
sos išbandyti savo tikėjimo. O štai dabar vėl mato tą patį 

magišką ženklą. Vadinasi, tikros buvo kalbos, kad Floren- 
cijoje, beveik valdžios akivaizdoje, buvo atliekamos nekro- 
mantijos apeigos. Bet kodėl simbolį išbraižė sienoje, beveik 
sugadindami biblinę mozaikos alegoriją, o ne žemėje, kur, 
kaip atrodo, raganiai atlieka savo ritualą? 

Dantė vėl grįžo prie mozaikos, kad atidžiai ją apžiūrėtų. 
Brūžiai pakenkė kairiajai figūros kojai. Ant grindų gulėjo 
krūva nubyrėjusios terakotos gabaliukų ir kalkių. Kažkas 
sublizgėjo tarp nuobirų. Ypatingas durklas trumpa geležte. 
Dantė neprisiminė, kad panašų būtų matęs Toskanoje. Šis 
atrodė kaip peilio atlenktu smaigaliu kopija. Tokį jo krašte 
valstiečiai naudojo skiepydami vynuoges, esant reikalui, juo 
be liudytojų buvo galima išspręsti ir garbės ginčą. 

Rago rankenoje kažkas buvo įrėžta. Poetas pakėlė ginklą 
arčiau žibinto. Tai buvo kryžius. Kryžiuočių kryžius. 

Sunerimęs Dantė apsidairė aplink. Ne, čia tikrai buvo 
ne vagis. Tik dabar jis suvokė, kad negirdėjo, kaip nutolo 
užpuoliko žingsniai. Gal jis čia slepiasi ir ketina pulti dar 
kartą? Kiek galėdamas aukščiau iškėlė žiburį, bet menka jo 
šviesa atskleidė tik šešėlių mišką. Bažnyčia buvo tuščia. 

Ir vis dėlto niekas nenubėgo portalo link. Priešais jį 
juodavo nugriuvusio skliauto išmušta kiaurymė. Gal yra 
koks būdas nusileisti į duobę, o gal kripta turi slaptą išė- 
jimą. Atsargiai prisiartino, laikydamas virš galvos iškeltą 
žibintą. 

Dantė pirmą kartą atidžiai apžiūrėjo griuvėsius. Matėsi 
krūva nuolaužų, akmens gabalų ir tašyto akmens plokščių, 
kurios atrodė lyg grubūs laiptai. Poetas priėjo arčiau, kad 
suprastų, ar jais kas nors galėjo eiti. Nustebęs jis pamatė, 
kad tai buvo ne lubų liekanos, o tamsoje dingstančių laiptų 


109 


pradžia. Suspaudęs kumštyje durklą, atsistojo ant pirmojo 
laiptelio. Didelėje skritulio formos ertmėje laiptai spirale 
sukosi palei tufo sienas, kurios, leidžiantis žemyn, pamažu 
vis siaurėjo, panėšėdamos į drėgną žemę įbestą tamsos pil- 
tuvą — lyg didžiulis žvėris, bėgdamas nuo šviesos, visomis 
jėgomis būtų kasęsis urvą. 

Dantė leidosi labai atsargiai, laikydamasis kairės, o jo 
žingsniai stipriai aidėjo. Jam atrodė, kad jį supa judanti 
minia ir šnabždantys balsai, kurie ertmėje veja vienas kitą. 
Šioje sumaištyje poetas išskyrė vandens šniokštimą. 

Pro sienos plyšį veržėsi nedidelis šaltinėlis. Vandens 
srovė, nuvingiavusi laiptais, dingo tuštumoje. Akimirksnį 
suabejojęs, Dantė peršoko purviną upeliūkšt;, tikėdamasis, 
kad laiptatakis atlaikys jo svorį. Jis jautėsi taip, tarsi būtų 
peržengęs nematomą ribą, tarsi vanduo būtų įspėjęs, kad 
toliau pavojinga eiti. Sujudėjus švieselė virptelėjo, ryškiau 
apšviesdama besileidžiantį taką. Duobės šonas jau nebe- 
atrodė kaip vientisa uola. Joje vėrėsi dešimtys skirtingo 
dydžio laidojimo nišų — siaubingas avilys, pilnas Žmonių 
palaikų. Slysdama palei angas, žibinto šviesa tarsi atgaivino 
sudūlėjusius skeletus. 

] poetą žvelgė tuščios akiduobės, o griaučiais virtusios 
rankos tiesėsi iš nišų, lyg ten jo lauktų ištisas pragaro legio- 
nas. Jis pajuto, kad linksta keliai. 

Tai greičiausiai buvo apleistos kapinės. Gerklę gniaužė 
baimė, bet poetas nusileido dar kelis laiptelius. Trumpai 
stabtelėjo, kad įveiktų nerimą, kuris darėsi nebepakelia- 
mas. Nuo jam po kojomis plytinčios žemės kilo gelsva 
migla. Atrodė, kad ten, apačioje, susitelkė visas baisusis 
vasaros karštis. 

Dantė ėmė mąstyti, tikėdamasis, kad taip įveiks baimę. 
Piktadarys buvo kūniška būtybė, nes užpuolęs tuoj pat 
paspruko. 

Vos neįkritęs į prarają, poetas pagalvojo, kad kripta ki- 
tados galėjo būti romėnų vandens surinkimo cisterna. Bet 
krikščionys ją tikriausiai pavertė katakombomis už miesto 
sienų, toli nuo pagonių akių. 

Kai iškilo Šv. Judo bažnyčia, požeminę laidojimo vietą 
visi užmiršo, kol griuvo skliautas, kuris iš naujo atvėrė šias 
pragaro Žiotis. 

O gal tai vienas etruskų tautos kapų jų senojoje valsty- 
bėje? Kai kurie, rasti Maremos žemėse, buvo didžiuliai. Bet 
kokiu atveju tai panėšėjo į žmonių, o ne į demonų darbą. 

„Ir vis dėlto, - svarstė Dantė, - jei pragaras yra, jis negali 
smarkiai skirtis nuo šios vietos“. 

Poetas ėmė leistis žemyn, padrąsintas proto šviesos. Jam 
atrodė, kad ir oras čia ne toks tvankus, tarsi iš apačios sklis- 


tų lengvas vėjelis. 


Akmeniniai laiptai baigėsi ties aklina arka, užmūryta ply- 
tomis. Matyt, vėlesniais laikais kažkas užtvėrė kelią, vedan- 
tį į žemės gelmes. O gal bijojo, kad į paviršių neišsiveržtų 
tai, kas glūdėjo žemės gelmėse. 

Kriptos dugnas - maždaug dešimties uolekčių skers- 
mens apskritimas. Jos grindys buvo išgrįstos netaisyklingo- 
mis, laiko suardytomis bazalto plokštėmis, kurių viduryje 
telkšojo iš viršaus kapsintis vanduo. Ant paskutinio laip- 
telio kažkas paliko daugybę apdegusių žvakigalių. Dantė 
pasiėmė vieną. Žvakė degė visai neseniai - minkštas vaškas 
skleidė vos juntamą kvapą. 

Poetą apėmė nežinios baimė. Negalimas daiktas, kad 
iš čia kažkas būtų galėjęs pabėgti. Jis vėl iškėlė ranką su 
žibintu, dar atidžiau dairydamasis aplink. Liepsnos liežu- 
vėlis virpėjo. Poetas atsargiai pajudėjo ta kryptimi, iš kur, 
tė suprato, kad siena sumūryta iš didžiulių netaisyklingos 
formos uolienos gabalų — senojo pastato pamatų liekanų. 
Vienoje vietoje šešėliai atrodė tamsesni. Vis dėlto tai buvo 
ne spalvų kaita uolienos paviršiuje, bet niša - žmogui eiti 
tinkamas takas sienoje. Jis priėjo arčiau, kad apšviestų įdu- 
bimą. Siauresnė dalis toliau platėjo iki taisyklingų sienų 
ertmės. Dantė nusprendė įžengti į vidų. 

Nors ir negalėjo įvertinti erdvės, jis buvo tikras, kad ši 
patalpa didesnė nei paliktoji. Žibintas apšvietė vis naujas 
detales, ir statinys pamažu įgijo geriau pažįstamą formą. 
Tai buvo uoloje iškastas maždaug keturių uolekčių pločio 
tunelis, kurį dengė cilindrinis skliautas. Vietomis skliautas 
buvo sutvirtintas piliastrais ir plytų arkomis. Už lempos 
užbrėžto šviesos rato tunelis pradingo tamsoje. Po kojomis 
Dantė jautė klampią purvynę, skleidžiančią stiprų puvėsių 
kvapą. Tikriausiai tai Arno kranto molis. Vanduo šią vietą 
apsemia patvinus upei. Dabar, sausą vasarą, šiuo taku buvo 
galima vaikščioti. 

Poetas nustebęs žvalgėsi aplink. Didingas kūrinys, liu- 
dijantis senųjų statytojų talentą. Tik vėliau jis tapo blogio 
karalystės dalimi. Kiek tokių požeminių statinių dar buvo 
Florencijoje? Po kokiomis bažnyčiomis ir vienuolynais 
atsiveria panašių ertmių? Žvakės kriptoje bylojo apie tai, 
kad čia vykdavo šlykščios apeigos, kurių nebuvo galima 
atlikti dieną. Gal ir meistras komačinas dalyvaudavo jose? 

Dantė paėjėjo dar kelis žingsnius. Buvo tikras, kad pa- 
slaptingasis lankytojas paspruko šiuo keliu. Bet dabar jo 
jau nebepavysi. Poetas ketino grįžti atgal, kai priešais pa- 
matė kažką judant. Palei sienas ir šalia arkų piliastrų gu- 
lėjo beformiai kupstai, kurie panėšėjo į skudurų ryšulius, 
lėtai besikeliančius nuo žemės. Pasibaisėjęs jis prisišliejo 
prie sienos. 

Taip Dantė vaizduodavosi mirusiųjų nubudimą Pas- 
kutiniojo teismo dieną. Bet šis prisikėlimas buvo kitoks. 
Priešais save poetas išvydo ne nuodėmių apvalytus pri- 
sikėlusiųjų kūnus, bet sužalotus baisiausių žaizdų, kurias 
pridengė kraujo ir pūlių prisigėrę raiščiai. Jis pajuto, kad 
širdis sustojo. Bjaurių raupsuotųjų orda ne artinosi, kaip 
buvo būgštaujama San Pjero rūmuose, bet, pasinaudojusi 
šiuo taku, jau buvo pasklidusi Florencijos gelmėse. 

Sutelkęs visą drąsą, poetas žengtelėjo į priekį, durklu 
grasindamas arčiausiai stovinčiam. Bet šis nekreipė dėme- 
sio. Slinko pirmyn, tiesdamas žaizdotas rankas, išdarkytu 
veidu, perkreiptu niaurios šypsenos. 

— Sustok, demone. Jei ne, tai bus paskutinis tavo žingsnis 
šioje žemėje! — sušuko Dantė. 

— Mesjė Aligjeri, neatpažįstate manęs? 

Balsas pasirodė pažįstamas. Užuot atsakęs, prioras vėl 
sumosavo ašmenimis, perrėždamas orą staigiu judesiu, kad 
sukurtų plieninę užtvarą tarp savęs ir pragaro. 

— Nežinau, kuo tu vardu, - ištarė jis. 

— Bet tai aš, mesjė Aligjeri. Džanetas iš San Pjero rūmų. 
Elgeta Džanetas. 

Menka šviesa apšvietė vargetos veidą. Elgeta ėmė vy- 
niotis nuo galvos kraujuotus raiščius, o Dantė lėtai nuleido 

ginklą. Tai iš tiesų buvo jis, tas pats skarmalius, kurį už- 
kliudė priorų rūmuose. Likimą pranašavęs žmogus. Kitos 
būtybės liovėsi domėtis juo ir susigūžė savo vietose. 

— Sveikas atvykęs į tikrų skurdžių karalystę, mesjė Alig- 
jeri. Ir jūs ieškote kur pernakvoti? - Džanetas išsišiepė, ro- 
dydamas išdaužtus dantis. 

Poetas vis dar spaudė ginklą rankoje. Ką tik patirtas 
siaubas peraugo į pyktį. Jo rankos drebėjo. Puolė į priekį 
ir, čiupęs elgetai už kaklo, smarkiai trenkė jo galvą į sieną. 
Bet tuoj pat susitvardė, paveiktas ne prašymo pasigailėti, o 
išgąsdinto žvilgsnio. Paleido jį. Elgeta stovėjo atsirėmęs į 
sieną ir, kęsdamas skausmą, stengėsi atgauti kvapą. Dantė 
taip pat sunkiai kvėpavo. Jis perbraukė ranka per akis, tarsi 
norėdamas užmiršti tai, kas atsitiko. 

— Kodėl apsivilkai tais bjauriais skudurais? O šitie kiti 
gal yra... 

- Šitie? — paklausė Džanetas, rodydamas į greta susmu- 
kusius kūnus. Kai kas bandė judėti, kelti galvą, bet paskui 
vėl abejingai liko gulėti, tarsi muštynės čia būtų įprastas 
dalykas. - Matau, jus apgavo slaptoji gildija, - pasakė at- 
sistojęs. 

— Slaptoji gildija? 

— Taip. Vilnų karšėjų, pažemintųjų, gildija. Net smul- 
kiųjų miesto amatininkų sąraše jos nėra. Ir vis dėlto galiu 
jums garantuoti, kad ji, kaip matote, egzistuoja. Florencijos 
turtingieji gyvena rūmuose ir bokštuose, o gatvėse verda 
visiškai kitoks gyvenimas. Mes, prašantys išmaldų, norime 
pajusti artimo malonės šviesą. 

Dantė dairėsi aplink. Nuo seno Florencijoje buvo pil- 
na skurdžių, kurie suplūsdavo į miestą kaip musės ant pa- 

dvėsusio arklio. Apsimetėliai piligrimai, šlubiai, invalidai, 
aklieji, kryžiaus karų veteranai, susimaišę su tikraisiais in- 
validais, luošiais, bepročiais ir katorgininkais, kartu susi- 
jungę į verksnių, laimės pranašautojų, stebuklų skelbėjų ar- 
miją. Sie žmonės neturėjo interesų ir jokio kito tikslo, kaip 
tik knistis tarp nešvarių dalykų. Bet Dantė nežinojo, kad 
jų tiek daug. O Paryžiuje buvo dar blogiau. Ten šios pa- 
dugnės susijungė į tokią galingą jėgą, kad net ėmė derėtis 
su prancūzų karaliumi dėl ištisų miesto kvartalų valdymo. 
Ir Florencija galėjo atsidurti tokiame chaose, kuris vyravo 
visuose krikščioniškuose kraštuose. 

— Bet jus kankina baisios ligos... Kodėl garbingų piliečių 
akivaizdoje jums leidžiama taip laisvai elgetauti? — paklau- 
sė poetas. 

— Iš tiesų nė vienas mūsų neserga liga, kuria skundžiasi. 
Sargyba gerai tai žino ir palieka mus ramybėje, tenkinda- 
masi tuo, ką kasdien susirenka —- saują monetų. Patikėkite, 
mesjė Aligjeri, mums, vagims, naudinga gyventi šiame flo- 
rino mieste. 

Dantė nenoromis pritariamai linktelėjo. Išties tarp kar- 
tuvėse kybančių Žmonių ir plojančios minios nėra didelio 
skirtumo. Gal šis nevykėlis galėtų jam padėti? 

— Gal matei neseniai kažką bėgant iš čia? — paklausė jo. 

— Pastebėjau, kad kažkas leidosi nuo bažnyčios. 

— Kas jis? Kaip buvo apsirengęs, ar matei jo veidą? 

— Ne, gaila, bet negaliu jums padėti. Ten tamsu. 

— O gal kiti ką matė? 

— Mes nesidomime kitų reikalais. Be to, pasitaiko, kad kas 
nors ateina iš bažnyčios. Mes nekreipiame į tai dėmesio. 

Dantė sugriebė jam už peties. 

— Ką nori tuo pasakyti? Darbininkai žino šitą taką? 

— Viršuje nėra darbininkų, priore. Ne kartą ten lankiausi, 
kad pasižiūrėčiau, kas dedasi. Mačiau tik meistrą komači- 
ną, tą, kuris mirė. Daugiau nieko. Aš kitus turėjau galvoje, 
ne darbininkus. 

— Ka? 

- Žmones, kurie susirenka cisternos apačioje, jie atlieka 
apeigas. Maniau, žinote apie tai. 

— Nieko nežinau... Kokias apeigas? 

— Ne kartą naktų katakombų apačioje, po bažnyčia, esu 
matęs grupę žmonių, kurie susirenka į slaptas sueigas. Mes 
ten niekada neiname, nenorime trukdyti mirusiesiems, bet 
mus pasiekia gyvųjų balsai. 

— Ką jie kalba? 

— Sunku suprasti, tik padriki žodžiai, ginčai... Kartais 
meldžiasi. 

Dantė sutrikęs pasiglostė smakrą. Priešais altorių nu- 
pieštas penkiakampis, kuris padeda išsikviesti demonus... 

Staigia jis pakėlė akis į savo pašnekovą. Džaneto veidas 
kyšojo iš po raiščių kaip pelės snukutis iš skylės sienoje. O 
galbūt jis meluoja. Gal vargeta pasakojo šią istoriją, kad 
pakurstytų jo fantaziją. Galimas daiktas, kad čia niekada 
jokių apeigų nebuvo ir kad meistrą nužudė vienas iš ap- 
simetėlių raupsuotųjų, atėjusių vogti. Meistrai komačinai 
buvo garbinami visoje Europoje, tad kiekvienas žinojo, ko- 
kie dideli jų atlygiai. Net Džotas nėra gavęs tokio didelio 
užmokesčio už savo darbą. Gal net pats Džanetas, iš pažiū- 
ros nekaltas, veidmainiškai tarp raiščių slepia krauju sutep- 
tas rankas. „Visus juos reikėtų suimti“, - manė sau Dantė. 
Dabar jis žinojo, kur jie įkūrė savo landynę. Jis dar sugrįš. 

— Kur galima išeiti šiuo taku? — paklausė poetas ir pirštu 
parodė į tamsą priešais save. 

— Tunelis pasibaigia netoli Arno, šalia Naujojo tilto. 

Dantė stovėjo atsirėmęs į sieną, tylėdamas ir paskendęs 
savo mintyse. Tik po kurio laiko jis pastebėjo, kad Dža- 
netas nenuleidžia nuo jo akių. Atrodė, tarsi nori jam ką 
pasakyti, bet neranda žodžių, kaip pradėti. 

— Noriu prašyti jūsų vienos paslaugos, mesjė Aligjeri, - 
vargeta trynė pakaušį, lyg norėdamas priminti suduotus 
smūgius. 

— Sakyk gi. 

— Juk jūs poetas, ar ne? Prašau jūsų parašyti apie mane. 

„Taigi,- pagalvojo prioras, — visi, net ir patys menkiausi, 
trokšta šlovės, net ir jie nenori būti pamiršti. Ir jei sutiktu- 
me mirusiuosius, ar jie to neprašytų? 

— Mainais atskleisiu tai, kas jums bus naudinga, - pridū- 
rė Džanetas. 
atskleisti šis nevykėlis? 

— Tai, kas jus išgelbės, — kalbėjo toliau elgeta, įsmeigęs į 
Jį savo pelės akis. 

— Mano likimas? Ir vėl? 

— Ruoškitės bėgti. Jūs pralaimėjote. 

Poetas ištempė ausis. Ką ta padugnė galėtų Žinoti apie 
Florencijos politiką? Elgeta, atrodo, pastebėjo jo įtarumą. 

— Vienas kareivių, kuriam moku, kad manęs neliestų, 
turi giminaitį popiežiaus kariuomenėje. Bonifacas ketina 
vykti į mūsų miestą, prisidengęs kilniais taikos tikslais, bet 
iš tiesų jis nori prisigrobti turtų ir perduoti miesto valdžią 

juodiesiems. Mums, skurdžiams, politiniai pasikeitimai 
mažai ką reiškia, bet jums tai galėtų būti tolygu mirčiai. 
Bėkite, kol nevėlu. 

Gal ši istorija išties tikra? Juk Džanetas gyvena gatvėje ir 
gali nugirsti daug ką. Akies krašteliu Dantė pastebėjo dvi 
susigūžusias figūras, kurios atsikėlė ir pasuko prie išėjimo. 
Neprasprūdo ir įtartinas Džaneto žvilgsnis, kuriuo jis sekė 
šlubčiojančius žmones. Prieš išeidamas vienas jų atsigręžė. 
Dantei pasirodė, kad jo veidą jis jau kažkur matė. 

— Kas jie tokie? — paklausė poetas. 

— Tai žmonės, kurių niekada nebūčiau tikėjęsis pamatyti 
tarp tokių kaip mes. 

— Tai kas jie? 

— Nežinau. Kažkodėl jie bando apsimesti mūsiškiais. 
Jiems pavyko apgauti kitus, bet ne mane. 

Dantė norėjo atidžiau pasižiūrėti į skarmalais prideng- 
tus jų kūnus, bet jie jau buvo dingę tamsoje. 

Juodieji — viena iš dviejų frakcijų, į kurias Florencijoje 1300 m. skilo gvelfų politinė 
grupuotė. Dantė rėmė baltuosius, kurie nepripažino popiežiaus kišimosi į miesto valdžios 


reikalus. 

Birželio 18-osi0s rytas 


Šis prisistatė šnopuodamas, aiškiai suirzęs, be 
ginklo. Atrodė net mažesnis. 

— Kas svarbaus atsitiko, mesjė Aligjeri, kad atitraukėte 
mane nuo tarnybos? — iškart paklausė sargybinis. 

„Tavernoje tu tarnauji, nevidone“,- pagalvojo poetas, 
bet patylėjo. 

Prioras sukiojo rankose tą keistą durklą, kurį buvo radęs 
bažnyčioje. 

— Ar Florencijoje yra kryžiuočių? — paklausė Dantė. 

— Ką sakote? 

— Pabuskite, sargybos vade! Tai vargšų Kristaus karių, 
arba Jeruzalės šventyklos, ordinas. Balti apsiaustai su ryš- 
kiai matomu kryžiumi. Gal žinote, ar tokių yra mieste? 

Atrodė, kad vadas pagaliau suprato. Abejingai patraukė 
pečiais. 

— A, tai ta savotiška sekta. Iokie galingi, o prarado šven- 
tąją Žemę, nors ir prisiekė norį mirti dėl Kristaus kapo. Pra- 
turtėjo prekiaudami maurais. Išpuikę ir arogantiški, godūs 

kaip žydai, priekabūs... Ne, valdžia neleido jiems kurtis 
mieste. Kita vertus, lupikautojų ir taip jau turime nema- 
žai, - baigė sargybinis, kandžiai šypsodamasis. 

Dantė nesusilaikė nenusijuokęs. Pirmą kartą visiškai jam 
pritarė. Bet staiga viena mintis jį atšaldė. Gal tas menkysta 
norėjo priminti paskalas apie jo tėvą Aligjerį? Suspaudęs 
kumščius, žengė arčiau jo. 

— K3 tuo norite pasakyti? — sušuko poetas, žybčiodamas 
akimis. 

Sargybos vadas staigiai atsitraukė. Atrodė nuoširdžiai 
nustebęs ir net išgąsdintas tokio prioro elgesio. 

— Nieko, tik tai, ką pasakiau, - sulemeno sargybinis. — 
Mieste kryžiuočių nėra. Artimiausia jų komtūrija yra Akvi- 
loje. Iš ten jie palaiko prekybinius ryšius su Kapitanata ir 
kitomis Neapolio karalystės žemėmis... 

— Ir pats žinau, kad oficialiai ordino kareivių nėra įregis- 
truota. Bet ar tikrindami nesusidūrėte su slapta jų buveine? 
Gal jie veikia prisidengę? 

Klausimas buvo beprasmis. Šis niekšelis nepastebėtų ir 
vienaragių kaimenės sau po nosimi. Bet, savo nuostabai, 
Dantė sulaukė atsakymo. 

— Ne... nors gal kas nors ir susidūrė su tuo, kad jie veikia 
prisidengę, kaip jūs sakote. 

— Ką turite galvoje? 

— Neseniai buvo kalbama, kad tarp pranciškonų, neiš- 
skiriant ir tų, kurie įsikūrė Florencijoje, susiformavo im- 
peratoriaus šalininkų grupė, kuri slapčiomis prisijungė prie 
Kryžiuočių ordino. Bet tiksliai nežinoma. Tai tik kalbos. 
Kaip žinoti, kas dedasi vienuoliškais gobtuvais pridengto- 
se jų galvose? Tarpusavy pjaunasi, bet svetimiesiems nieko 

neparodo, tartum už jų vienuolyno sienų gyventų Pranciš- 
kus ir jo propaguotas neturtas... 

Sarbybos vadas nieko daugiau nebežinojo. Dantė piktai 
su juo atsisveikino, suerzintas jo įžūlumo. Sventuosius bro- 
lius apibūdinančios frazės jam įvarė nuobodulį. Tik tokie, 
kaip jis, kurie nuolat lankosi pas vienuolius, gerai pažįsta jų 
klastas ir dorybes. Dorybių mažai, o klastų daug. Sargybos 
vadas buvo ką tik išėjęs, kai budėtojas pranešė Dantei, kad 
kažkoks nepažįstamasis prašo audiencijos. 

— Ar pasisakė, kas esąs? 

— Ne, bet tvirtina, kad pažįsta jus. 

Poetas pajuto, kaip įsitempė jo veido raumenys. Ir vėl tas 
nedorėlis Manetas su savo prašymais. Jis nervingai apsidai- 
rė aplink, ieškodamas, kaip išsisukti. 

— Ne dabar. Pasakykite, kad ateitų po tarybos posėdžio. 

— Nuolatos skubate, mesjė Durante, ar ne? Kaip ir tada, 
kai pasitraukėte Kampaldine! - pasigirdo pašaipi replika. 

Dantė atsigręžė kaip dantimis griebti pasiruošęs šuo, 
kuriam prispaudė uodegą. Priešais jis pamatė plataus ir be- 
sišypsančio veido žmogų, kuris žiūrėjo į jį, priglaudęs ran- 
kas prie šonų. Nepažįstamasis vilkėjo kelioniniais brangaus 
audinio drabužiais, per daug ryškiais ir puošniais papras- 
tam forentiečiui. Miesto įstatymai draudė nežabotą pra- 
bangą. Viskas, taip pat ir Sienos tarmės intonacija, rodė, 
kad tai — svetimšalis. 

— Jau daug metų nematėte manęs, bet negi meilė mane 
taip neatpažįstamai pakeitė? — toliau lengvabūdiškai kal- 
bėjo atvykėlis. 

Dantė žiūrėjo į jį, prisidengęs ranka akis nuo saulės, kuri 
skverbėsi pro portiko arkas. 

— Mesjė Andžoljeris'... Tai jūs? Bet ar nekalėjote? 

Jis pratrūko juoktis. 

— Per ašaras įkalbėjau savo senį išpirkti skolą iš palū- 
kininkų, ir jau kokie treji metai esu laisvas. O tas mulkis, 
kurį subjaurojau savo durklu, atsiėmė gėdingus man mes- 
tus kaltinimus, kai gavo nemažai pinigėlių. Bet jei nebū- 
čiau spėjęs pasibalnoti arklio, vėl būčiau surakintas gran- 
dinėmis. Man ne taip iškrito kauliukai, bet šįkart senis 
nebenori apie mane nieko girdėti. O ypač kai perskaitė tą 
menką mano sonetą apie tai, kad norėčiau jį sudeginti. Vos 
spėjęs greitosiomis pasidulkinti su savo Bekina, štai aš ir 
čia — pabėgėlis jūsų laisvame mieste. O jūs, kaip sužinojau, 
padarėte puikią karjerą. Esate net prioras. Poetas! Sienoje 
nedaug trūksta, kad mums, poetams, nukirstų liežuvius. Ar 
tiesa tai, kas kalbama? Kad prie Arno krantų kyla naujieji 
Atėnai ir kad čia yra daugiau išminčių nei visoje Aleksand- 
rijos bibliotekoje? 

Dantė jau žiojosi kažką sakyti, bet jį nutildė entuziastin- 
gasis svečias. 

— O ką jau kalbėti apie jūsų tavernas... Iš tiesų nuosta- 
bios! Tai ne bjaurūs pelių urvai, kuriuose puotauja mano 
miesto žmonės. Lankiausi Baldo užeigoje už senųjų miesto 
sienų. Ar jūs ten buvote? Kaip puikiai joje galima pasi- 
linksminti, ar ne? Kokios ten moterys! 

— Čekai,- pagaliau pasakė Dantė. — Magistratas ne- 
toleruoja tų, kurie laiko lošimo namus ar propaguoja 
netvarkingą gyvenimo būdą. Gyvename šv. Jono Krikš- 
tytojo mieste, tad turime elgtis dorai. Būkite atsargus ir 


* Angiolieri Cecco (apie 1260-1312) - italų poetas. 

neįkliūkite į bėdą. Mūsų kalėjimuose baisiau nei pragare. 
Kampaldine mano pulkas atsitraukė tik kovos pradžioje, 
o paskui perėjo į puolimą ir didesnėmis jėgomis palaužė 
Areco kovotojų įžūlumą. 

— Tebūnie, kaip sakote. Gal nepastebėjau, kaip bėgote su 
florentiečiais, nes pats sprukau su savaisiais iš Sienos. Bet 
kam prisiminti karo baisumus, kai galima džiaugtis šian- 
dienos malonumais. Skaičiau jūsų „Eiles“ ir jūsų prakeiks- 
mus gražiajai Petrai. Taigi šrdis, kurią sužeidė Beatričė, 
pagijo? Tiesą kalba poetai, kad ir Dantė Aligjeris sugrįžo į 
kūno ir mėšlo karalystę? 

Dantė paraudo ir nieko neatsakė. Jis dairėsi aplink, ieš- 
kodamas, kaip atsisveikinti. Svečias, atrodo, pastebėjo jo 
sumišimą. Iš pradžių lyg norėjo pratęsti pokalbį, bet paskui 
pakeitė temą ir grįžo prie nereikšmingų dalykų. 

— Dalyvavau San Pjero rūmų iškilmėse, kai buvote pas- 
kirtas į naujas pareigas. Iš tiesų įspūdingos iškilmės. Dan- 
gaus galybė ir žemiškoji jėga. Pasidžiaugiau savo laime, nes 
įtakinga draugystė — geriausia paspirtis tremtiniui. 

Prioras įsitempė. 

— Ir jūs buvote San Pjero rūmuose birželio penkioliktą- 
ją? Tad kada atvykote? 

— Prieš tris dienas. Kad spėčiau pasižiūrėti jūsų triumfo. 

„Kaip tik tuo metu, kai buvo įvykdytas nusikaltimas“, — 
pagalvojo Dantė, įdėmiai žiūrėdamas į pašnekovą, kuris be 
perstojo plepėjo ir dairėsi aplink. Nuo skliautuotos stogo 
terasos atsivėrė Didžiosios aikštės vaizdas. Arno nebuvo 
matyti — jį užstojo didingi varpinės bokšto, kurį statė Džo- 
tas, pamatai. 


I23 


— Jūsų miestas vis auga, mesjė Durante, jam prilygsta tik 
jūsų, Aorentiečių, puikybė. Bet ir Sienos gyventojai padė- 
jo pamatus didžiausiai krikščionių katedrai. Nuo jos stogo 
rodysime špygas florentiečiams ir net pačiam popiežiui, — 
pasakė Cekas, rodydamas jam kumštį su pro smilių iškištu 
nykščio galu. 

Dantė negalėjo sulaikyti šypsenos. Jis matė Čeką, užsili- 
pusį ant varpinės viršaus ir rodantį šį nepadorų gestą. 

— Tarp kitko, Bonifacas su ta jubiliejinių metų istorija 
surinks gražaus pinigėlio. Gal ir man prisijungti prie tos 
dykinėtojų minios, kuri traukia voromis Tibro slėniu, kad 
pagausintų kunigų kišenes. Taip, po dešimties metų šis 
miestas bus smarkiai pasikeitęs. 

— Jis jau pasikeitęs, - sumurmėjo Dantė. - Ir ne į gerąją 
pusę. Taigi jūs žinote Baldo taverną? 

— Ten aš ir įsikūriau. Tas sukčius berankis norėjo už nak- 
vynę nulupti kaip reikiant, bet apsistojau jūsų vardu, ir jis 
tuojau pat suminkštėjo. Atrodo, išties esate labai svarbus 
žmogus. Bent jau Baldo tavernoje, - pasakė Cekas, kreivai 
šypsodamasis. 

Dantė nesiliovė pašaipiai jo stebėjęs, tarsi galėtų tvarkyti 
jo likimą. Prioras pajuto besikaupiantį pyktį. Nepakenčia- 
mas, nieko vertas poetėlis! Ir dar turėjo įžūlumo amoraliai 
pasijuokti iš jo savo eilėse. 

— Taigi kokie vėjai atnešė jus į Florenciją? — sutramdęs 
pykų paklausė Dantė. - Nejaugi norite išvengti tik gink- 
luotų sargybinių, kaip sakėte? 

— Nenumanote: Jūsų mieste renkasi mokslo žmonės. Iš- 
minčiai gražiai pamini jubiliejinius metus su jūsų Sžudium. 


Atvykau pasiūlyti savo paslaugų ir žinių. 

— Kalbate myslingai, kaip kabalą išmanantis žydas. Ką 
norėtumėte dėstyti Menų fakultete? Žinoma, jūs puikiai 
išmanote dialektiką ir retoriką, bet vargu ar tai galėtų tapti 
disputų objektu... 

— O kas jums sakė, kad rengiuosi dėstyti šias neaiškias 
disciplinas, mesjė Aligjeri? Sienoje mokiausi visai kitų da- 
lykų! Irys moterys rado vietą mano širdyje... kaip ir jūsiš- 
kėje. Ir jos apšvietė mane. 

— Kas tokios? 

— Moteris, taverna ir žaidimo kauliukas. 

Dantė įsmeigė į jį ledinį žvilgsnį, kurį Čekas šaltakrau- 
jiškai atlaikė. 

— Bet kauliukas vyriškosios giminės, - atkirto jam. 

— Tik tol, kol į jį pridedi švino. Tada ir jis tampa moteri- 
mi ir kaip moteris paklūsta savo šeimininko įsakymams. 

— Ar žinote, Čekai, apie ką pagalvojau, kai jus pamačiau? 

— Ne, o apie ką? 

— Apie tai, į kokį žvėrį, kuriuos aprašo fizionomikos 
mokslas, esate panašus? 

— Ar paskutiniu metu daug žvėrių sutikote savo kelyje? 

— Daug, išskyrus jūsiškį. 

— O kas tai būtų? 

— Skiauterėtas driežas, - surimtėjęs pasakė poetas. 

— Bet ar vra toks skiauterėtas driežas! 

— Jis leidžia nuodus ir žudo, lyg išties egzistuotų, taip 
kaip ir šmeižikiški žodžiai. 

13 pačią dieną po saulėlydžio 


Buvo aišku, kad šis tavernos kampas — tai išties 

ė ypatinga privati erdvė. Krėsluose sėdėjo pažįstami 

veidai. Visi atsistojo ir tylomis atsakė į pasveikinimą. Nors 

ir smalsiai žiūrėjo, bet nė vienas nebuvo nusiteikęs pirmasis 
pradėti kalbėti. Tylą nutraukė Teofilis Sprovjeris. 

— Štai jūs ir vėl Trečiajame danguje, mesjė Aligjeri. Ti- 
kėjomės, kad sugrįšite. Mums tai didelė garbė. Nekantrau- 
jame sužinoti jūsų išvadas apie tai, apie ką kalbėjome aną 
vakarą, - pasakė Teofilis kviesdamas jį sėstis šalia savęs. — 
Žinoma, Jei jų yra. 

Vaistininko balse Dantė pajuto ironiją. Jau rengėsi atsa- 
kyti tuo pačiu, bet jį aplenkė Čekas iš Askolio. 

— Kodėl, bičiuliai, norite, kad mielas mūsų svečias kalbėtų 
tokia slogia tema. Juk likimas mums duoda galimybę išgirsti 
jo nuomonę kur kas kilnesniais mokslo klausimais. Verčiau 
papasakokite mums, ką rašote laisvu nuo pareigų laiku. 

— Rašau straipsnį, kuriame, kaip ir kviestiniuose pietuo- 
se, kiekvienas galės atsiriekti žinojimo duonos ir rasti atsa- 
kymą į jam rūpimą klausimą, - paaiškino Dantė. 


m 
2 įkart išminčių stalą Dantė pasiekė labai lengvai. 

— Kviestiniai pietūs? — pasigirdo balsas, privertęs jį at- 
sigręžti. Jam už nugaros stovėjo Cekas Andžoljeris. Gal 
jis buvo pasislėpęs po stalu arba prisiartino tyliu vagies 
žingsniu. — Ir į juos visi galėtų ateiti? Ne vien tik išmin- 
tingieji? — paklausęs nužvelgė visus, lyg laukdamas, ką į tai 
atsakys kiti. Jų nesutrikdė Ceko įžūlumas, kai jis prisiarti- 
no prie stalo. Priešingai, Dantė pastebėjo kelis nušvitusius 
žvilgsnius, tartum Čeko juokelius visi gerai žinotų. - Ar 
nebijote, mesjė Aligjeri, - toliau kalbėjo Čekas, greitosio- 
mis pasisveikinęs su kompanija, - kad prie jūsų pietų stalo 
sueis daug skurdžių ir veltėdžių? Ir kokias filosofines temas 
tyrinėjate savo darbe? — pridūrė sėsdamasis šalia Venjero ir 

— Visas, — šaltai atsakė prioras, skanduodamas žodžius. — 
Sistemingai ir pagal temas. Nuo dangaus skliauto formos 
iki paslaptingų sielos gelmių. O baigsiu aukščiausiąja do- 
rybe, prie kurios mums leista prisiliesti. 

— Kokia dorybe? 

— Teisingumu,- Dantė nužvelgė visus, stabtelėdamas 
atskirai prie kiekvieno. Sėdinčiuosius sujaudino paskuti- 
niai jo žodžiai. 

— Be abejo, teisingumas — visų dorybių pagrindas, - su- 
murmėjo Antonijus da Peretola. - Bet tai mus vėl priartina 
prie niūrios temos, kurios Čekas iš Askolio norėjo išvengti. 
Taigi kodėl buvo įvykdytas nusikaltimas? 

— Iš tiesų, mesjė Aligjeri,- įsiterpė Brunas Amana- 
tis. - Norėčiau tai žinoti. Juk mozaikininko mirtis sutei- 
kia geriausią progą apie tai diskutuoti? Daugelis laikosi 
nuomonės, kad stiprūs asmeniniai motyvai gali pastūmė- 
ti į nusikaltimą, bet stipri dvasios jėga nugali troškimą 

įvykdyti piktadarystę. Jei tai tiesa, tada Ambraziejų nužu- 
dė silpna būtybė arba jis buvo nužudytas dėl labai svarbios 
priežasties. 

— Manau, taip ir yra. 

— Kaip vertintumėte hipotezę, kad meistrą komačiną 
nužudė jo gildijos draugai? 

— Bet dėl ko? 

— Galbūt Ambraziejus juokėsi iš jų meno? Matėte mo- 
zaiką ir penkias jos dalis, sudarytas iš skirtingos vertės me- 
džiagų. Esu tikras, kad šis jo darbas - užuomina į penkis 
didžiausius Italijos mozaikininkus, - Amanatis kreipėsi į 
kitus, tarsi ieškotų jų pritarimo. - Prisimenate, kaip Amb- 
raziejus liaupsindavo savo kūrybą, gretindamas save su ki- 
tais keturiais meno šlove besidalijančiais meistrais: Buon- 
delmonte, Martinu, Džustu iš Imolos ir su jumis, mesjė 
Jakobai. Likote paskutinis, bet tikrai ne blogiausias. 

Išgirdęs savo vardą, architektas nusišypsojo ir vos pas- 
tebimai linktelėjo, padėkodamas už įvertinimą. Amanatis 
kalbėjo toliau. 

— Jis niekada neslėpė to, kad laiko save aukštesniu už 
kitus, kartais net pasitelkdavo šmeižtą. Tai, jog kurdamas 
atvaizdą senio, simbolizuojančio meno visumą, jis naudojo 
skirtingos vertės medžiagas, aiškiai rodo, kad Ambraziejus 
norėjo pabrėžti menininkų hierarchiją. 

— Tai tiesa, - patvirtino Čekas iš Askolio. - Puikiai pri- 
simenu, kaip dažnai jis lygindavo kitų gebėjimus su savai- 
siais. Bet kad dėl to būtų galima... 

— Visi gerai žinote, kokios griežtos yra akmens meistrų 
gildijos taisyklės, - kalbėjo Amanatis.- Jos nariams ka- 


tegoriškai draudžiama šmeižti draugą —- už tai numatyta 

sunkiausia bausmė. Tai ne pirmas kartas, kai gildijos nariai 
žiauriausiu būdu nubaudžia tą, kas pažeidžia įstatus. Jūs, 
mesjė Aligjeri, tikriausiai gerai prisimenate, kas pasakoja- 
ma apie Florencijos dažytojus. 

Dantė tylomis linktelėjo. Visa Italija žinojo, kad gelum- 
bės pirklių gildija pasiuntė į Prancūziją asmenis nužudyti 
dviejų dažytojų, kurie buvo kaltinami atskleidę audinių 
dažymo paslaptį. Paskui visur apie tai pasakodavo, kad 
perspėtų kitus. Bet Ambraziejaus mirtis atrodė Dantei 
pernelyg žiauri bausmė už paprastą norą pirmauti. 

Ir vis dėlto teologas tvirtai tikėjo savo hipoteze. Be kita 
ko, ji paneigė įtarimą, mestą Trečiojo dangaus nariams, iš- 
skyrus Jakobą Toritį. Stebėdamas visų veidus, Dantė buvo 
įsitikinęs, kad kiekvienas pritarė čia iškeltai hipotezei. 

— Kuo grindžiate šią hipotezę? —- apdairiai paklausė poe- 
tas. Širdies gilumoje jis abejojo jos pagrįstumu, bet norėjo 
pakurstyti diskusiją, kad išgirstų netiesioginių kaltės įro- 
dymų. 

- Prisiminkite, kaip buvo nužudytas mozaikininkas, — 
atsakė Amanatis.- Žudikas panaudojo pagrindinę jo 
amato medžiagą — kalkes. Tuo jis tarsi norėjo patvirtinti, 
kad nusikaltimo priežasties reikėtų ieškoti aukos profe- 
sijoje. 

— Bet ar tikrai manote, kad noras pirmauti tarp meni- 
ninkų galėtų būti toks stiprus ir paskatintų žudyti? — suabe- 
jojo Teofilis. 

—Jūs užmirštate silpną dvasią. Pažeistas orumas gali leng- 
vai pastūmėti nusikaltimo link netvirtą ir krikščioniškosios 
tiesos neįkvėptą dvasią. Kai kuriems žmonėms moralinis 
silpnumas tampa ginklu ir suteikia neįtikėtinos fizinės 

energijos. Keršyti galėjo nebūtinai visa gildija. 14 galėjo 
padaryti vienas įžeistas žmogus. Jei rasite vardą to, kas at- 
pažins save Ambraziejaus terakotoje, turėsite kaltininką. 

— Labai sunku tai padaryti, - prakalbo Antonijus da Pe- 
retola. - Nė vienas tų menininkų nėra lankęsis Florenci- 
joje. Išskyrus jus, mesjė Jakobai. Bet jūsų meistriškumas, 
žinoma, neleidžia jūsų įtarti, - paskubėjo pridurti. 

Kol Brunas Amanatis dėstė savo teoriją, Dantė mąstė 
apie požemyje matytus šešėlius. Džanetas nepažinojo šių 
žmonių. Atrodė, niekas iš čia esančių jų taip pat nepažino- 
jo. O gal pažinojo ir stengėsi nukreipti jį ta linkme. 

— Bet visi kartu su didžiuoju Džotu dirbo Romoje, puo- 
šė miestą jubiliejui, - nenusileido Brunas. - Kaip tik tada 
galėjo kilti ta konkurencija, kuri vėliau sprogo čia. Niekas 
šių menininkų nematė Florencijoje dėl to, kad minioje pi- 
ligrimų ir elgetų, karių ir prekeivių, kurie puola miestą kaip 
sparvos kumelę, paprasta pasiklysti. 

— Tai kuris meistras, jūsų manymu, yra labiausiai įžeis- 
tas? — paklausė poetas. 

Visi vengė atsakyti, pasikeisdami sutrikusiais žvilgsniais. 
Jie nesiryžo suformuluoti savo nuomonės, galėjusios pri- 
lygti nuosprendžiui. 

— Jūsų tezė paaiškintų, dėl ko vaizduojama Roma. Bet 
kodėl figūra ne ten, jei mozaika siejasi su Romoje atsitiku- 
siu įvykiu? Ir koks miestas vaizduojamas kūrinio dešinė- 
je? - klausė poetas. 

— Gal aš žinau, kaip jis vadinasi, - sumurmėjo Antonijus 
da Peretola, atkreipdamas visų dėmesį į save. - Damjeta“. 


*  Damjeta (Dumjatas) - žemutinio Egipto miestas Nilo deltos rytuose, 10 km nuo 
Viduržemio jūros, 1251 m. sugriautas musulmonų. 

Damjeta, - pakartojo kalbėtojas tvirtesniu balsu. - Dide- 
liais akmeniniais vartais, puoštais keturiais liūtais. Baldas 
man taip sakė. 

— Ar tikrai apie tai jums kalbėjo smuklininkas? — sukluso 
Dantė. 

— Taip, tuo esu tikras. Antra vertus, kas gi kitas galėtų pa- 
žinti tokį tolimą kraštą? Nebent kas keliavo anapus jūros... 

Poetas apžvelgė visus, ieškodamas šios hipotezės patvir- 
tinimo, bet niekas neturėjo ką pasakyti. 

— Pakvieskite užeigos šeimininką, - toliau kalbėjo 
prioras. 

Retsykiais Baldas išnirdavo tarp kitų svečių kaip ban- 
gų svaidomas moliūgas. Ligšiol tylėjęs Venjeras atsistojo 
ir nuėjo prie smuklininko. Ten abu persimetė keliais žo- 
džiais. Dantė matė, kaip Baldas sutrikęs kelissyk nukreipė 
žvilgsnį į juos. Paskui abudu prisiartino. Priėjęs prie stalo, 
smuklininkas vienintele ranka atsirėmė į jį ir įžūliai įsmei- 
gė į poetą akis. Jo ranka, įmauta į storą žaliaspalvio audinio 
pirštinę, gniaužė ąžuolinę lentą. 

— Man pasakė, kad norite su manimi pasikalbėti, mesjė. 

Dantei pasirodė, kad Baldas tuoj pat sulaužys masyvų 
stalą. Visa šio vyriškio jėga telkėsi vienoje rankoje, tarsi 
gamta jam taip atlygintų už žmonių padarytą skriaudą. Bet 
dar labiau stebino kita ranka, tiksliau sakant, tai, kiek jos 
buvo likę. Tuoj po peties sąnariu iš po liemenės lindo kaž- 
kas panašaus į sparno užuomazgą, kurios gale buvo įmon- 
tuota žalvarinė taurė, tikriausiai paimta iš tavernos virtuvės. 
Smuklininkas pagavo poeto žvilgsnį. 

— Jums patinka mano gralis, mesjė? — paklausė ironiškai 


Baldas, prikišdamas jam prie veido savo rankgalį. 

— Netekai rankos Damjetoje? — paklausė Dantė, iš pas- 
kutiniųjų stengdamasis nenukreipti žvilgsnio. Jį erzino tas 
užsispyrimas. Gal smuklininkas tikėjosi jį sugraudinti savo 
negalėmis? Tarsi Kampaldine Dantė nebūtų matęs nu- 
trauktų galūnių ir dulkėse besimėtančių galvų. 

— Ne, mesjė. Tai Ake mane ėmė persekioti mirtis. Bet 
Damjetą gerai pažinau keliaudamas. 

— Ar tiesa, kad jos sienas puošia dideli balto akmens var- 
tai, kurių frontoną vainikuoja keturi liūtai? — įsiterpė Anto- 
nijus. Jis ieškojo patvirtinimo ankstesniam savo teiginiui. 

— Taip, jūs visiškai teisus, mesjė. Dideli vartai, platūs kaip 
pragaro durys, su keturiais juos vainikuojančiais liūtais, ku- 
rie pasiruošę griebti tuos, kas ketina prasmukti. Bet manau, 
kad šį niekšybių lizdą turėtų saugoti ne liūtai, o drakonai. 

Smuklininkas sunkiai tramdė jausmus. Netikėtai jis už- 
dainavo prikimusiu balsu: 


Per te venit bac tribulatio: 
O guam bravo ducti consilio 
Exierunt Duces in praelio. 
Damiata tu das exilio — 
Maledicta fatorum series . 


Jau sulig pirmaisiais žodžiais tavernoje įsiviešpatavo ne- 
laukta tyla. Dantė pastebėjo, kad ne vieno akys sudrėko. 


Atrodė, visi, net ir menkiausi smuklės lankytojai, kankinasi 


* Per tave šis nerimas atėjo: 
O kokio nelemto balso atvesti 
Vadai į mūšio lauką pajudėjo. 
Damjeta, tremčiai mus tu palikai - 


Kaip prakeiktai susiklostė likimas (lot). 

dėl kryžiuočių tragedijos. Damjeta - Nilo žiedas, miestas 
kankinys, kuriame krikščionių kariuomenė patyrė skaudų 
pralaimėjimą. Tai miestas, dukart atkovotas ir dukart pra- 
rastas dėl kryžiuočių užsispyrimo, kai šie panoro likti tarp 
miesto sienų, užuot atsitraukę į geresnę gynybinę poziciją. 

Damjetos gynėjai, taip ir nesulaukę paramos, buvo 
nugalėti, išduoti ir pamiršti. Iki pamišimo išdidūs kry- 
žiuočiai, įsitikinę savo nenugalimumu, vieni patys pradėjo 
mūšį, dėl to juos apleido kiti ordinai. Gyvuliškas maurų 
žiaurumas. 

Praėjus penkiasdešimčiai metų, pralaimėjimo kartėlis 
dar nuodijo krikščionis — jie ieškojo kaltų. Dantė prisimi- 
nė, kad vaikystėje gegužės pirmąją buvo giedamos giesmės, 
šlovinančios Florencijos kuopą, kuri dalyvavo tame nelem- 
tame mūšyje. 

— Girdėjote? — sušuko Antonijus, padrąsintas Baldo 
žodžių. 

— Taip... galimas daiktas, - pripažino poetas. - Bet tokiu 
atveju mozaika ir jos keistosios penkios dalys turėtų vaiz- 
duoti ne miestą, bet jo praradimą. 

— Gal aš galiu jums padėti, mesjė? 

Visų žvilgsniai nukrypo į Venjerą. Kapitonas sėdėjo vie- 
noje stalo pusėje, šiek tiek atokiau nuo grupelės kitų, kurie 
būrėsi aplink Baldą. 

— Klausėtės dainos suklaidinti niekšingos minties. Gy- 
nėjai buvo išduoti. Ir man teko būti anoje jūros pusėje. 
Prieš... palikdamas tarnybą laive, ne kartą lydėjau piligri- 
mų grupes, keliaujančias į Jeruzalę. Dažnai laive apverkda- 
vo Damjetos žlugimą. Šioje tragedijoje dalyvavo frankai, 
lombardai, teutonai ir genujiečiai. Ir, žinoma, Kryžiuočių 

ordinas. Visą laiką buvo ginčijamasi, kas kalčiausias dėl 
pralaimėjimo. Gal meistras Ambraziejus savo mozaikoje 
norėjo pavaizduoti šias penkias jėgas, kiekvieną jų vertin- 
damas pagal pasirinktą medžiagą?.. 

— Menkiausia terakota įkūnydamas tuos, kurie, jo many- 
mu, buvo atsakingi už išdavystę, - įsiterpė Antonijus. - Gal 
yra kažkas, kas nenorėjo būti apskelbtas bailiu krikščionių 
bažnyčioje... kurioje iškils pagrindinė Sžudium būstinė. 

— Ir ėmėsi žudyti? 

Į tai niekas neatsakė. Bet kalbėjo patys faktai, kurie rodė 
akivaizdžią mirtį. Kiti ėmė gyvai aptarinėti galimas hipo- 
tezes. Prioras diskusijas stebėjo tylomis ir nedėmesingai. 
Mesdamas kaltę prancūzams ar lombardams, jis nerastų 
žudiko. Kodėl vaizdavimo objektu pasirinkti senį, jei mo- 
zaikos tema buvo Damjetos išdavystė? Amžius - išmin- 
ties ir dorybės, nepasidavimo aistroms simbolis. Kodėl, 
pasitelkus šį simbolį, vaizduoti išdavystę? Ir kodėl jį sieti 
su Roma? 

Entuziastingi pokalbiai ėmė blėsti, nedavę nieko nau- 
dinga. Dantė vėl kreipėsi į smuklininką, kuris vis dar sto- 
vėjo šalia, ranka įsitvėręs stalo krašto. 

— Sakei, kad mirtis pradėjo tave persekioti Ake. Ką tu- 
rėjai galvoje? 

Sukandęs dantis, Baldas staiga paleido stalą ir taip per- 
braukė ranka žalvarinę taurę, tarsi dieglys būtų pervėręs 
visą kūną. 

— Mesjė, jūs aitrinate seną skausmą. Bet atsakysiu. Kai 
kartu su draugais, kepinant pagonių saulei, gyniau pas- 
kutiniuosius įtvirtinimus, mane sužeidė užnuodyta strėle. 
Pamačiau ją, kai ji jau lėkė į mane, ir vos spėjau apsisaugo- 

ti prisidengdamas ranka. Strėlės smaigalys perkirto piršti- 
nę. Nuodai tuojau pat pasklido po visą kūną. Maurų ordos 
veržėsi į mūsų bastionus. Mano kūnas, nuvargintas kovos, 
pasidavė... 

Baldo balsas pasidarė kaip ledinis. Jam prieš akis vėl iš- 
kilo grumtynių vaizdai. 

— Ordino chirurgai nutarė amputuoti plaštaką. Pasi- 
stiprinęs lotoso antpilu, patikėjau jų instrumentams savo 
riešą, - pasakė smuklininkas ir apsidairė aplink, išdidžiai 
nužvelgdamas visus, pakraupusius iš siaubo. Kiekvienas 
tarsi savo kailiu išgyveno berankio kančią. - Bedievių nuo- 
dai pasirodė greitesni nei manyta, ir pirmiausia gangrena- 
vo riešas, paskui — alkūnė. Chirurgai tris kartus amputavo 
ranką, kurią nuolat ėdė nuodai. O šitas, - baigdamas su- 
mosavo savo strampu, — tai penktoji mano ranka. Vietoj 
tos vienintelės, kurią gamta man skyrė. 

— Bet kaip išlikai gyvas? - paklausė Dantė. Jis matė am- 
putuotų galūnių kovos lauke ir Florencijos ligoninėse ir 
žinojo, kad tokios operacijos retai būdavo sėkmingos. Tai, 
kad šis žmogus ištvėrė keturias operacijas ir gali džiaugtis 
gera sveikata — tikras stebuklas. 

— Už išgelbėjimą turiu dėkoti mane globojančiai gerajai 
žvaigždei, - pagaliau nenoromis atsakė smuklininkas. 

Poetas suglumęs nužvelgė jį nuo galvos iki kojų. 

— Jos spinduliai... mane išgydė. Ir malda, - pridūrė jis. 

Dantė vis neatitraukė nuo jo akių, stengdamasis suprasti, 
ką jis turi galvoje. Paskui poetas kreipėsi į venecijietį. 

— Mesjė Venjerai, gal ką nors žinote apie stebuklingą 
žvaigždę, kuri gydo nupjautas rankas? Gal plaukiodamąs 
ją matėte? 


— Deja, ne, mesjė Aligjeri. Bijau, kad jokiame danguje 
tokios nesurasi, - atsakė jis ironiškai. - Bet jeigu ji būtų, 
man labai patiktų... 

Venjeras staigiai nutilo, kažką pamatęs. Dantė susido- 
mėjęs nukreipė žvilgsnį ta pačia kryptimi. Tavernos gilu- 
moje pasirodė Antilija, kuri artinosi prie jų. 


Moteris ėjo lėtai. Nuo galvos iki kulkšnių ji buvo įsisu- 
kusi į margą it povo uodega apsiaustą. Neatrodė, kad ji 
ruoštųsi šokti. Antilija sustojo šalia stalo, prie Dantės, o 
Baldas kuo skubiausiai pasitraukė toliau. Poetas sustingo, 
apimtas gėdos jausmo. Florencijos gatvėmis vaikštančios 
Beatričės prisiminimas akimirką užgožė linguojantį šokė- 
jos kūno judesį. 

Dabar pagaliau jis gali iš arti apžiūrėti skulptūrinį šokė- 
jos kūną, kuris taip jį sujaudino. 

Iš po melsvo apsiausto krašto švytavo nuogos jos pėdos, 
papuoštos žvilgančiais aukso žiedais. Moters akys buvo 
juodos, žvilgsnį traukė vario odos spalva ir balti stambūs 
dantys. Rausva oda buvo vaiski it antikos statula. Šokėja 
lengvai krestelėjo galvą, sujudindama didelius auksinius 
auskarus. Paskui ji grakščiu judesiu atsisėdo šalia poeto. 
Apsiausto kraštai akimirksnį prasivėrė, atskleisdami nuogo 
kūno spindesį. 

Dantės veidas plykstelėjo. S/udium nariai sujudo — jie tai 
turėjo pastebėti. Kiti tavernos lankytojai nieko nepastebėjo, 
nes visi svaiginosi vynu. Atrodė, kad moters pasirodymas jų 
nestebino. O gal jie nedrįso pakelti akių į jų draugiją. 

Nors ir sukėlusi sumaištį, Antilija jautėsi kuo laisviau- 
siai. Ji prisėdo šalia jų, tarsi tavernos suolas niekuo nesi- 

skirtų nuo kambario krėslo. Poetą baugino mintis, kad kas 
notS jį gali įskųsti — ką tik išrinktas Florencijos prioras sėdi 
nepadorioje vietoje su šokėja prie vieno stalo. 

O moteris minutėlę sėdėjo lyg sustingusi, paskui grįŽ- 
telėjo ir nužvelgė sėdinčiųjų veidus. Paskiausiai ji įsmeigė 
akis į Dantę. Sis bandė nuduoti, kad ignoruoja tą kiaurai 
veriančių akių jėgą. Moteris žvelgė bejausmėmis akimis, 
tartum jis būtų tik salės baldas. Bet vis dėlto žvilgsnio ji 
nenuleido. 

Dantė lėtai pasisuko į ją. Išsišovę skruostikauliai ir tušo 
pailgintos blakstienos jai teikė sunkiai nusakomą išraiš- 
ką, menančią senų laikų tolimas vietas. Jis prisiminė, kad 
panašų veidą kartą matė pas vieną ūkininką. Šis laukuose 
buvo radęs skulptūrą. Sklido kalbos, kad tai galva kilmin- 
gos etruskų moters, kuri gyveno tose žemėse prieš jas už- 
grobiant romėnams. 

Dantė lygino Antiliją su visomis gražiomis moteri- 
mis, kurias pažino ir mylėjo. Nė viena jų neprilygo šokė- 
jos puikumui, išskyrus Beatričę su jos dieviškąja šypsena. 
Pykdamas nuvijo šį netinkamą sugretinimą, bet jis nuolat 
sugrįždavo. 

— Taigi, mesjė Durante, atrodo, kad Antilija paveikė ir 
jūsų vaizduotę,- veidmainiškai išsišiepęs pasakė ČCekas 
Andžoljeris, kuris atidžiai stebėjo poetą. Iki tol Cekas sė- 
dėjo tylėdamas, iš pažiūros sutelkęs savo dėmesį į vyno tau- 
rę, lyg jam būtų nuobodu klausytis kalbų apie Damjetą. Bet 
Antilijos pasirodymas privertė jį suklusti. 

— Tikrai, juk dar nepasakėte, ką manote apie jos gro- 
žį, - sušuko Antonijus da Peretola. - Jūs - meilės poetas, 
tad turite ką nors pasakyti apie moters dailumą. Įvairioms 

moterims skyrėte puikių eilių. Kodėl ir jai negalite ko nors 
sukurti, pradžiugindamas mūsų širdis? 

— Manoeilės gimsta, kai širdyje pabunda meilė, o ne po- 
jūčių šėlsmas, kaip jums turbūt atrodo. Ir apdainuoja jos 
moters kilnumą ir artumą Dievui, o ne regimybę, kuri mus 
suklaidina, - šiuos žodžius Dantė ištarė susierzinęs ir ne- 
žiūrėdamas į Antiliją. Skirti eiles tai moteriai, tai svetim- 
šalei paleistuvei... 

— Suprantame jūsų norą, kad eilės nebūtų valkiojamos 
tarp smuklės stalų, - vėl pasakė Čekas Andžoljeris, kuris 
neketino nusileisti. - Aišku, tikra kūryba nedaug ką turi 
bendra su improvizacija, kurios jūsų prašome. Todėl leis- 
kite man padeklamuoti ką nors iš jūsų kūrybos. Spręskite 
patys, ar šios eilės kartais ne jai rašytos: 


Kas kada nors be baimės žiūrės 

Į akis šios gražiosios mergaitės, 

Jų jaučiuos taip nualintas, kad laukia 
manęs Hik mirtis, ir jau nieko nereikia. 


Čekas valandėlę tylėjo. 

— Matėte jos akis, mesjė Aligjeri? Ar tikrai Žiūrėjote į jas? 

Eiles jis deklamavo neįprastai dramatišku balsu, kreip- 
damasis į šokėją. Ji atidžiai klausėsi. Dantė svarstė, ar ji 
gali suprasti svetima kalba ištartus ir kitai moteriai skirtus 
žodžius. Antilija ir toliau nenuleido nuo jo akių. Netikėtai 
ji uždainavo, iš pradžių pusbalsiu, beveik pašnibždomis. Iš 
pusiau pravertos burnos liejosi ritmiška gaili giesmė, kupi- 
na aštrių ir nesuprantamų žodžių. Paskui garsai sustiprėjo, 
ir liūdna melodija pasiekė tavernos skliautus. 

Dantė klausėsi susižavėjęs. Kalba nepanėšėjo nė į vieną iš 
jam žinomų krikščioniškųjų kalbų; tai nebuvo nei hebrajų, 
nei maurų šiurkšti tarmė. Dainuodama moteris sujudino 
petį, ir nuslydęs apsiausto kraštas apnuogino kaklą. Dantei 
pasirodė, kad liepsnos liežuvis plykstelėjo jai ties krūtine 
ir nuvinguriavo kaklo link. Tai buvo tatuiruotė, kylanti iš 
slaptų jos kūno gelmių, kad pasiekusi suspaustų krūtinę. 
Poetas pamatė ryškiai raudonos gyvatės galvą, papuoštą 
keista skiautere — gal tai Rytų šalių drakonas. Jautėsi ap- 
imtas nesuvaldomo jaudulio, kai pagalvojo, kur ta pabaisa 
galėjo pasislėpti. 

Dabar Dantė ėmė ieškoti jos akių. Bet Antilijos žvilgsnį 
sunku buvo pagauti. Iki begalybės nutęsusi paskutinę gai- 
dą, ji staiga nutraukė savo giesmę. Paskui, lėtai pakilusi, vėl 
Įbedė žvilgsnį į poetą ir ėmė tolti savo prieglobsčio link už 
užuolaidos tavernos gilumoje. 

Ją sekė visų žvilgsniai. Čekas Andžoljeris prabilo pir- 
masis. Jis pašaipiai užsiminė apie moters formas, kurias 
dengė plona šilko skraistė. Bet niekas nebuvo nusiteikęs 
jo klausyti. 

— Turite jaustis pamalonintas, mesjė Durante. Antilija 
dainavo jums. Taip dar nėra buvę, - pavydžiai pasakė An- 
tonijus. - Mes net manėme, kad ji nebylė. 

Dantė paraudo. Skvarbus Antilijos žvilgsnis, sklidinas 
begalinio tolio, ir jos kūne nugrimzdusi ugninė gyvatė rado 
vietą poeto širdyje. 

Birželio 19-o0s105 rytas 


2 vyko vakar, buvo amoralu ir pražūtinga. Kažką 
bloga neša toji moteris. 

Dantė bandė sutelkti dėmesį į miesto reikalus. Tą dieną 
nebuvo numatyta tarybos susirinkimų, bet vidinis balsas 
jam pakuždėjo, kad geriau likti rūmuose. Iš kitų penkių 
priorų buvo galima laukti visko. Juos valdė niekšiškumas, 
ambicijos ir bukas žiaurumas - trys nuodėmės, niokojan- 
čios Florenciją. Kad miestas būtų išgelbėtas, reikėjo jo iš- 
minties, mokslo ir intuicijos. 

Mintys apie Antiliją jo nepaliko. 

Dantė įtempė klausą, bet negirdėjo nei balsų, nei žings- 
nių. Vienuolynas atrodė tuščias, tarsi visi jo gyventojai 
būtų išnykę. Iš tiesų nieko nebuvo. Gal priorai sugrįžo į 
savo namus? Dabar jis galėjo ramiai aiškintis nusikaltimą. 

Poetas jau tyrinėjo nusikaltimo vietą, išnaršė šalutinius 
kelius, ieškojo galimų kaltininkų. Bet jis dar gerai neap- 
žiūrėjo aukos, išskyrus tą dieną, kai rado lavoną. 


141 


Ambraziejaus kūnas buvo nugabentas į Gailestingumo 
ligoninę. Vyriausiasis gydytojas jau turėjo būti užbaigęs p0s/ 
mortem" apžiūrą. Gal tas girtuoklis atrado ką naudinga. 

Dantė tarsi matė jį prieš akis, tą seną mediką. Intrigantas 
ir iškrypėlis. Tai buvo ištvirkusių laikų paprastas gydyto- 
jėlis, nieko neišmanantis apie elementariausią astrologiją, 
fiziatriją, fluidų ir organinių skysčių mokslą, neturintis 
jokių žinių apie gydomąsias žoles ir jų mišinius. Kaip jis 
galėjo gauti tokias aukštas pareigas? Matyt, dėl to, kad pri- 
klausė pralobusiųjų šeimai, kuri apsukriai švarindavo vals- 
tybės iždą. Ir visokiais būdais siekė išlaikyti tas pareigas. 
Bet anksčiau ar vėliau jam teks susidurti su Dante. Jis jau 
įtrauktas į sąrašą. Kaip ir tas prakeiktasis sargybos vadas. 
Kaip daugelis kitų. 

Poetas nuskubėjo prie durų. Nieko nesutiko nei kieme, 
nei pakeliui prie išėjimo vartų — vadinasi, pastatas tuščias. 
Ar tai ne nuosmukis, jei politika aptariama ne priorų rū- 
muose, o galingųjų namuose ir slaptose sueigose: Kam rei- 
kės naujai statomo pastato? Išorinis fasadas savo bepras- 
miška didybe, kaip senųjų romėnų triumfo arkos, geriausiai 
simbolizuoja tariamą teisingumą. 

Priešais Šv. Mykolo turgaus portiką būriavosi įprasta 
šiokiadieninė minia. Žmonių būryje Dantė nustebęs pa- 
matė aiškiai išsiskiriančius Augustino ir Antonijaus silue- 
tus. Abu kalbėjosi su žmogumi, kurio veido Dantė nematė. 
Jiedu irgi atpažino poetą. Staigiai nutraukę konfidencialų 
pokalbį, jie priėjo prie jo, o nepažįstamasis, neparodęs vei- 
do, greitai ėmė tolti. 


Ps: mortem (Iot.) - po mirties. 

— Mesjė Durante! Atliekate savo pareigas? — paklausė 
Antonijus. 

— O gal vis ieškote žudiko? - pridūrė Augustinas. 

— Ir viena, ir kita, juk mano kaip prioro pareiga yra ko- 
voti su blogiu. 

— Jau pamiršote nuostabią Antiliją ir dabar tiriate pen- 
kialypę paslaptį? — paklausė Antonijus. Jo balse nuskam- 
bėjo klasta, tartum jis būtų nepatenkintas tuo, kad šokėja 
parodė dėmesį poetui. 

— Taip, - trumpai atšovė Dantė. - Bet susitikimas gali 
būti naudingas. Manau, padėsite man. Noriu daugiau ži- 
noti apie projektą, susijusį su Sžudium kūrimu. Kas jus pa- 
kvietė į Florenciją? Kas organizavo visą šį sumanymą? Ir 
kiek tą idėją brandino Bonifacas, kaip tvirtinama? 

Abu pašnekovai persimetė trumpais žvilgsniais, tarsi no- 
rėdami paslapčiomis pasitarti. Paskui jie atsigręžė į Dantę. 

— Niekas, mesjė Durante, - atsakė Antonijus. - Niekas 
mūsų nekvietė. Popiežius palaiko universitetų kūrimo idė- 
ją. Tik universitete turi plisti mintys, padedančios popie- 
žiui ginčytis su imperatoriaus teologais. Bet Bonifacas ne- 
turėjo įtakos mūsų apsisprendimui. Mes visi atkeliavome į 
Florenciją savais keliais. Čia susipažinę pajutome tuštumą 
ir supratome, kad tik universitetas padės plisti taip mūsų 
mylimam mokslui. 

— Pagirtinas žygis. Liūdna tai, kad jį temdo Ambrazie- 
jaus mirtis. 

Tiedu vėl greitosiomis susižvalgė, bet nesureagavo į 
užuominą. 

— Italijoje jau yra keturi dideli universitetai. Studium fl0- 
rentinum būtų penktasis. 

„Penktasis“, - mąsliai sumurmėjo Dantė. Šitas skaičius 
nedavė jam ramybės. Penki meno meistrai, mozaikoje 
nupieštas penkiakampis, penki galimi išdavikai... O dabar 
dar penki universitetai. 

Poeto mintys ėmė klaidžioti. Jis sunkiai girdėjo šalia 
kalbančiųjų balsus, nes vis mąstė apie ramybės neduodan- 
tį skaičių. Bet koks į galvą ateinantis ryšys buvo paremtas 
kitais skaičiais: tikrojo Dievo vienovė, Adomas ir Ieva, di- 
džioji ir nepažini Trejybė, keturi apokalipsės riteriai, ke- 
turi evangelistai, keturi pagrindiniai gamtos elementai... 

Kad ir kaip stengėsi, Dantė negalėjo prisiminti jokio 
reikšmingesnio elemento, sudaryto iš penkių skaičių. Sep- 
tyni išminčiai, septyni pasaulio stebuklai, devyni dangūs, 
dvylika apaštalų... tartum skaičius „penki“ iš tikrųjų būtų 
prakeiktas ir neegzistuojantis. Galėjo būti penki daiktai. 
Ar penkios sąlygos. Arba penki amžiai — lengviausiai pa- 
aiškinamas dalykas. Prisiminė netikėtai nutrūkusias fra- 
zes, žodžius, kuriuos kitados girdėjo auditorijose, liaudies 
pasakojimuose, vienuolynų bibliotekose. Arba tavernose 
ir palei Francigenos kelią įsikūrusiose pašto stotyse, pil- 
nose piligrimų, atkeliavusių iš šiaurės kraštų ar iš ano jū- 
ros kranto. Penktoji evangelija. Penki evangelistai. 

O gal Ambraziejus norėjo pagerbti Jokūbą, kuris, kaip 
tylomis buvo kalbama, parašė pirmąją, pačią seniausią, 
evangeliją? Jėzaus Išganytojo draugas, - tas, kurį visi pri- 
simena ir kurį užmiršti įsakė Bažnyčia. 

Bet kam naudotis giganto metafora? Kiekvienas evan- 
gelistas turėjo savo simbolį. Juos, bėgant amžiams, išpo- 

puliarino dailininkai ir dekoruotojai. Ir kodėl penktajai 
evangelijai vaizduoti būtų prireikę terakotos? Kaip nusta- 
tyti, kurioje knygoje Dievo žodis yra vertingesnis? 

— Ko gi purtote galvą, mesjė Aligjeri? — išgirdo klausiant 
Augustiną. 

Dantė atsipeikėjo. 

— Galvojau apie mozaikos siužetą. Apie tą sunkiai išaiš- 
kinamą alegoriją. 

— Taigi išties retas atvejis. Biblijos apreiškimas. O dar 
keisčiau, kai pagalvoji apie meistrą Ambraziejų, - įsiterpė 
Antonijus. 

— Kodėl? 

- Šis komačinas tikrai neišsiskyrė religingumu. Sakyčiau, 
artimiausia jam buvo filosofinė Epikūro mokykla. Eroto 
malonumai neturėjo jam kelti pasibjaurėjimo. Dažnai jo 
lūpose skambėdavo vienos moters vardas... 

— Koks? 

Prieš atsakydamas, Antonijus akimirksnį sudvejojo. Jis 
atrodė sutrikęs. 

— O, tai jums gerai žinomas vardas. Beatričė. 

Dantė sustingo, o jo akys iš nuostabos išsiplėtė. Poetas 
pagriebė jį už rankos ir prisitraukė prie savęs. Prisiminė 
juristo žodžius, pasakytus per susitikimą Šv. Morkaus vie- 
nuolyno celėje. 

— Ar ne jūs man kalbėjote apie meistro simpatijas im- 
peratoriui? 

— Taip... ar bent taip pašnabždomis buvo kalbama Ro- 
moje,— atsakė Antonijus, nustebintas jo susijaudinimo. — 


Gal yra koks nors ryšys... 

Dantė nieko neatsakė, tik paleido jį, o pats vėl pasinėrė 
į apmąstymus. 

Keturios metalo rūšys ir viena ne itin vertinga, bet patvari 
medžiaga. Lengvai dūžtanti, tačiau atspari laikui. Protėvių 
bronza ir geležis jau seniai virto dulkėmis, kaip ir jie patys. 
Bet romėnų plytos dūlėjo arkose ir bazilikose, liudydamos 
imperijos didybę. Lengvai dūžtanti terakota, į kurią rėmėsi 
didelės imperijos viltys. Ir būtent Florencijos - imperato- 
riaus priešų miesto — bažnyčioje. Jo lūpomis nuslydo šyp- 
sena. Jei iš tiesų yra taip, koks subtilus klastingumas įkvėpė 
šį projektą! Net Čekas Andžoljeris nebūtų sugalvojęs tokio 
dalyko. Tai pasityčiojimas. 

Dantės kraujas užvirė kaip tais laikais, kai su Gvidu Ka- 
valkančiu siautėdavo po naktinę Florenciją, medžiodami 
senų vyrų jaunas Žmonas. 

Pašnekovai vis dar žiūrėjo į jį. Buvo susidomėję jo veido 
išraiška. Bet poetas nenorėjo sulaukti jų klausimų. Ne da- 
bar. Pirmiau turėjo gauti žinių apie nužudytąjį. 

- Atsisveikinu su jumis, mano ponai. Gaila, bet kasdie- 
niai rūpesčiai verčia jus palikti. Miesto reikalai neatidėlio- 
tini, - pasakė Dantė ir, atgręždamas jiems nugarą, pasuko 


gatvės posūkio link. 

Tos pačios dienos vidudienį 


V ro Gailestingumo ligoninės vartus Dantė ėjo nu- 
V lenkęs galvą. Lyg ir niekas iš gobtuvais apsigaubu- 
“ sių labdaringosios brolijos narių, kurie būriavosi 
prie portiko, neatkreipė į jį dėmesio. Atsirėmę į vežimėlio, 
kuriuo buvo vežami mirusieji, šoną jie leido per rankas ne- 
didelį ąsotį, iš kurio visi gėrė. 

Dantė užlipo į viršutinį aukštą ir ilgu buvusio vienuo- 
lyno portiku nuėjo iki vyriausiojo gydytojo celės. Nepasi- 
beldęs jis įėjo ir sustojo ant slenksčio sukryžiuotomis ant 
krūtinės rankomis. 

— Sveiki, mesjė Durante, - po akimirkos nustebęs ištarė 
gydytojas, sutramdęs kilusį pyktį. Kai Dantė įėjo, jis skai- 
čiavo į geležinę dėžutę sudėtas monetas. Paskubomis užvo- 
žęs dangtį, tuoj pat atsistojo jo pasitikti. 

— Kas jus privertė mesti sunkius tarnybos pavedimus 
ir čia atvykti? Tikiuosi, esate sveikas. Taip pat ir jūsų gi- 
minaičiai. Bet kokiu atveju suteiksime jums prieglobstį ir 
pagalbą. 

Tai buvo sudžiūvęs, aštrių bruožų tipas. Tankūs balti 
plaukai leidosi pakaušiu, siekdami pečius, apgobtus bran- 

gaus šilko audiniu. Šaltose ir kvailose akyse atsispindėjo ne 
viena iš septynių didžiųjų nuodėmių. Dar prie durų poetas 
tyliai pradėjo melstis, kad apsisaugotų nuo blogos akies, 
baigdamas malda į Švenčiausiąją Mergelę. 

Gydytojas, matyt, kažką pastebėjo, nes plonos jo lūpos 
pašaipiai išsišiepė. 

„Prakeiktasis. Triskart prakeiktasis! — pagalvojo prioras. 

— Noriu daugiau sužinoti apie mirusįjį Sv. Judo bažny- 
čioje. Kas paaiškėjo apžiūrėjus jo kūną? — paklausė Dantė. 

Vyriausiasis gydytojas atgavo orumą. 

— Nieko. Jis miręs, - atsakė nuoširdžiai nustebęs. - Ką gi 
galėjau sužinoti? 

Dantė pravėrė duris ir pamažu ėmė artintis prie gydyto- 
jo, beveik stuktelėdamas jį. 

- Žinia, kad jis mirė, pasklido po visą Florenciją, — tyliai 
prabilo poetas.- Žmogui lemta eiti šiuo žemės keliu tiek, 
kiek Dievo skirta, o paskui virsti dulke. Bet kartais tą jam 
skirtą laiką sutrumpina niekšingi žmonės, ir Ambraziejaus 
mirtis tai tik patvirtina. Taigi iš miesto vyriausiojo gydytojo 
reikalaujama šio to daugiau, nei konstatuoti žmogaus mirtį. 

Vis labiau nervindamasis gydytojas pradėjo linguoti 
abiem kojomis. 

— Jums daviau nurodymą atlikti detalią nekroskopinę 
apžiūrą. Tad to ir laukiau, kad bus padaryta, - toliau ata- 
kavo jį poetas. 

— Bet tą užduotį aš ir atlikau, paklusdamas jūsų įsakv- 
mui, priore, - pasakė pridėdamas titulą, kad pabrėžtų, jog 
tik dėl to ir pakluso jo įgeidžiams. 

— Gerai padarėte. Ir kokie rezultatai? 

— Jo siela nuo kūno atskirta jėga uždusinant. 

— O kas dar? 

— Nieko. Galvoje buvo smūgių žymių, bet jokios žaizdos. 
Jokių smurto požymių, išskyrus... 

— Išskyrus? 

— Paviršinę krūtinės žaizdą, padarytą smaigaliu. Lyg 
įbrėžimas ar savotiškas piešinys... 

— Parodykite. Tuojau pat! - Dantė keikė save, kad pats 
neapžiūrėjo kūno tą naktį. 

— Dabar jis požemyje, šalia nepagydomųjų... - nenorė- 
damas sutikti, vyriausiasis gydytojas suraukė nosį. - Tai tik 
paprastas įbrėžimas... 

— Viskas gali būti svarbu. Eime. 

Prioras jau spėjo atlapoti duris ir išėjo į dengtą galeriją. 
Vyriausiasis gydytojas nenoromis sekė paskui jį. 

Laviruodami tarp paprastų medinių lovų, greitu žingsniu 
jie perėjo dideles patalpas, skirtas ligoniams. Mediniai gultai 
buvo atskirti medvilninio audeklo gabalais. Mažytėse celėse 
būrėsi giminaičiai, atėję maitinti savo artimųjų. Paskutinė- 
je salėje jie priėjo duris, atsiveriančias į siaurus laiptus. Jais 
buvo galima patekti į pastato požemius, suskirstytus į dvi 
zonas. Arčiau upės kranto už mūrinės sienos buvo miesto 
kalėjimas. Dantė su gydytoju skubėjo į tą patalpą, kurioje 
buvo laikomi mirusieji ir merdintys. Miesto prižiūrėtojai 
čia juos atgabendavo, kad paslėptų nuo žmonių akių. 

Dantei pasirodė, kad jis atsidūrė pragare. 

Žemoje patalpoje, kurią apšvietė menka šviesa, įeinanti 
pro kelis ties gatvės aukščiu įtaisytus langelius, tvyrojo ne- 
pakenčiama smarvė. Ją dar labiau sustiprino vasaros karštis. 
Ant medinių gultų tysojo kelios skudurais užklotos būtybės. 


Kiti kūnai rėmėsi į pasienius, jų galvos buvo nuleistos. Kai 

kurie dar pajėgė stovėti ir lėtai be tikslo vaikščioti pirmyn 
atgal, tarsi norėtų pabėgti iš mirties nagų. Bet niekas iš jų 
nedrįso peržengti nematomos linijos prie sienos gilumoje, 
kur atskirti tik siauros tuštumos juostos, lyg alegorinės upės, 
žyminčios gyvųjų ir mirusiųjų karalystes, stovėjo suolai su 
lavonais, kurie laukė savo eilės, kad juos palaidotų. 

„Gyvi ir mirusieji kartu, - galvojo Dantė, - kaip makab- 
riškame šokyje. Gal ir gerai, kad šio siaubo spektaklio ne- 
mato garbingi miestiečiai. Matyt, teisūs buvo senovės per- 
sai sakydami, kad gal iš tikrųjų egzistuoja tamsybių sritis, 
kurios neapšviečia spindinti Dievo akis ir kur net Jis yra 
bejėgis palengvinti kūno kančias . 

Dantei prieš akis šmėkštelėjo Šv. Judo bažnyčios kripta. 
Kuo skiriasi kūnai, kuriuos jis mato dabar, nuo tų sudūlė- 
jusių ir mumijomis virtusių liekanų pragaro piltuvo dugne? 
Gal po kelių valandų ir šitie taps kaip anie, suirs ir pranyks 
iki Paskutiniojo teismo dienos. 

Žengdamas pakopa žemiau, Dantė leidosi į skausmo 
miestą, į požeminį Kryžiaus kelią, kuriame ši vieta tikriau- 
siai buvo pati baisiausia stotis. Vyriausiasis gydytojas ryšė- 
jo medicininę kaukę su ilga iškiluma ties nosimi: su ja jis 
buvo panašus į baisų pelkių paukštį. Kad užslopintų stiprią 
smarvę, sklindančią iš mirusių ir gyvų kūnų, gydytojas kau- 
kę sudrėkino žolių nuoviru ir esencija. 

— Kur meistro kūnas? - paklausė Dantė, stengdamasis 
sulaikyti šleikštulį. 

Gydytojas parodė į vieną suolų prie sienos. Visiškai 
nuogą Ambraziejaus kūną kažkas pasilenkęs apžiūrinėjo. 
Iš pradžių Dantė pagalvojo, kad tai vienas iš merdinčių li- 
gonių mirusiojo veide nori įžvelgti savo ateitį. Bet šviesūs 

nepažįstamojo drabužiai nė iš tolo nebuvo panašūs nei į 
skarmalus ar paklodes, kokiais dangstėsi kiti, nei į medi- 
kų uniformą. Žmogus, veikiausiai atėjęs iš gyvųjų pasaulio, 
vilkėjo dominikonų tuniką. 

Išgirdęs žingsnius, nepažįstamasis atsisuko ir greitai at- 
šoko nuo kūno. 

— Kas jūs ir ką čia veikiate? — atšiauriai paklausė prioras. 

Žmogus kiek sutriko. Tarsi svarstė, ką atsakyti. Dantė 
priėjo arčiau, ir kai menkas šviesos spindulys nuslydo žmo- 
gaus veidu, atpažino jį. 

— Nofas. Nofas Dei. 

Tai buvo vienas Florencijos inkvizitorių, Bonifaco ša- 
lininkas, kuris tarnavo popiežiaus legate. Dantė dažnai 
jį matydavo popiežiaus nuncijaus kardinolo Akvaspartos 
draugijoje, vos per žingsnį nuo jo. Bonifaco šnipas. Nofas 
Dei buvo vienas tų, kuriuos reikėtų išvyti iš Florencijos. Bet 
nebuvo įrodymų, kad nusikaltimą padarė jis. Dar nebuvo. 

— Brolis Nofas norėjo apžiūrėti lavoną, - pasigirdo vy- 
riausiojo gydytojo balsas. 

— Ir suteikti krikščioniško gailestingumo sakramentą, — 
prabilo dominikonas. Jis stovėjo priešais Dantę, ant galvos 
užsismaukęs gobtuvą ir sukryžiavęs rankas, įkištas į plačias 
rankoves. Aš jus pažįstu, mesjė Aligjeri, ir reiškiu pagar- 
bą jūsų pareigoms, mokslui ir tikėjimo tvirtybei. 

— Kad pats inkvizicijos viršininkas rodo tiek gailestin- 
gumo — vilties šaltinis mums visiems. Tai ir sutvirtina tikė- 
jimą tokių menkų nusidėjėlių kaip aš. Bet ar jums pridera 
apžiūrėti mirusiojo palaikus? Maniau, jums skirta rūpintis 
siela, o gailestingosioms moterims — kūnu, - ironiškai at- 
sakė poetas. 

Dominikonas net nesujudėjo. Dantė priėjo dar arčiau. 
Jis norėjo suprasti, ką vienuolis apžiūrinėjo, kai buvo už- 
kluptas. Ambraziejaus krūtinėje ties širdimi buvo matyti 
žaizdelių eilė, einanti nuo peties ligi peties. Tai tikriausiai 
tie įbrėžimai, apie kuriuos kalbėjo vyriausiasis gydytojas. 
Išilgai įpjovų kraujas buvo sukrešėjęs. Jas žudikas įrėžė, kai 
auka dar buvo gyva, norėdamas paaštrinti skausmą. 

Dabar Dantė pamiršo dejones ir kvapus. Jis tyrinėjo su- 
draskytą odą, kaip keliautojas tyrinėja nepažįstamą kraštą. 
Įpjauta buvo ne bet kaip: kažkas ašmenimis išraižė lygiai 
penkis brūkšnelius, sudarančius penkiakampio formą. Ir 
vėl tas simbolis, tas prakeiktas skaičius. 

Dantė pakėlė akis į vienuolį. Ne, nieko iš jo nesužinos. 
Lengviau išniekinti kapą ir apklausti lavoną. „Tik su įkai- 
tinta geležimi akyse būtų prakalbėjęs, - galvojo poetas, — 
bet gal vieną dieną taip ir bus.“ 

Pernelyg daug klausimų apie Bažnyčios vaidmenį šioje 
istorijoje dar liko be atsako. Meistras Ambraziejus simpa- 
tizavo imperatoriui. Su Beatričės vardu lūpose. Šis vardas 
galėjo daug ką paaiškinti. Ir tai, ko inkvizitorius atėjo į 
lavoninę. Būtų beprasmiška užsispyrus kamantinėti Nofą 
Dei, kai buvo galima kreiptis tiesiai į jo šeimininką — kar- 
dinolą Akvaspartą, popiežiaus pasiuntinį Florencijoje. 

1į pačią dieną popiet 


"V opiežiaus nunciatūra dosniomis magistrato lėšo- 
I-N mis buvo įrengta Švč. M. Marijos Naujojo vienuo- 
“ lyno vienoje dalyje. Kai metų pradžioje kardinolas 
Akvasparta ir jo palyda įžengė pro Romos vartus, juos pa- 
sitiko dviem eilėmis sustojusi ir plojanti smalsuolių minia. 
Tada visiems pasirodė, kad iš tiesų į Florenciją atvyko didis 
tarpininkas, kuris pajėgs nuslopinti neapykantą ir krikščio- 
niškosios brolybės vardu sutaikyti miestą. 

Tik Dantė nesidžiaugė ir sunerimo kaip trojėnas, pama- 
tęs didelį arklį. „Timeo Danaos et dona ferentes ,- pagalvojo 
jis. - Nepasitikiu tais netikėliais, nors jie ir šypsosi . Jam 
nepatiko kardinolas ir jo palyda. Akvasparta buvo panašus į 
ištvirkus; tinginį kurijos šventeivos veidu. O kai jis tarybos 
salėje kilniu gestu atsisakė kupinos taurės auksinių florinų, 
Dantė pastebėjo, kaip kardinolo akyse žybtelėjo gobšumo 
blyksnis. Akvasparta atsisakė pinigų, kad vėliau jų gautų 
daug daugiau. 

Poetui nepatiko nei apgaulūs pataikūnai sekretoriai, to- 
kie kaip inkvizitorius Nofas Dei, kurie tuoj pasklido po 


Florencijos gatves nežinia ko ieškodami, nei du tuzinai ar- 


*  Timeo Danaos et dona ferentes (lot.) - bijau danajų ir dovanas nešančių. 

baletais ir ietimis ginkluotų samdytų kareivių. Nepaisant 
Dantės opozicijos taryboje, jiems buvo leista lydėti aukš- 
tąjį prelatą po miestą. Švč. M. Marijos Naująjį vienuolyną 
kareiviai pavertė savotišku Bonifaco jėgų avanpostu - tai 
buvo tarsi liūto nagai, įsmigę į ėriukų kailį. 

Dantė greitai sušaukė savo „šeimyną — dvylika kvartalo 
sargybinių, kurie saugojo jį ir palaikė viešąją tvarką. 

— Kokia velniava, mesjė Aligjeri? —- sušuko vienas prio- 
rų. - Ar kilo maištas? Kur mūsų sargyba? 

— Miegokite ramiai, mesjė Lapai,- sarkastiškai atsakė 
Dantė. - Tik paprasta policijos operacija, - ramiai pridūrė. 

Leisdamasis Dantė girdėjo, kaip vienas jų garsiai šaukia 
sargybos vadą, reikalaudamas tuoj prisistatyti su savo palyda. 

Poetas sustojo priorų rūmų laiptų apačioje ir laukė, kol 
sargybiniai, šnopuodami po sunkiais savo šarvais, išsiri- 
kiuos dviem eilėmis priešais jį. Jis buvo paliepęs, kad šie 
turėtų ilguosius kardus ir vilkėtų geležinius marškinius su 
Florencijos miesto regalijomis. Seši vyrai ant pečių nešėsi 
sunkius genujietiškus arbaletus. Jų visiškai nereikėjo mal- 
šinant susirėmimus miesto gatvelėse, bet plieninėmis savo 
formomis, panašiomis į legendinį žvėrį, jie atrodė įspūdin- 
gai. Įbauginti savo priešininką — šitai buvo užsibrėžęs Dan- 
tė. Iki šio momento jis stengėsi veikti apdairiai. Kadangi 
Ambraziejus buvo niekšingai nužudytas, poetas manė kol 
kas būsiant geriau į šį nusikaltimą neįtraukti magistrato. 
Bet dabar aplinkybės pasikeitė: nusikaltimo pėdsakai jį 
vedė prie žmonių, kurie, kaip ir jis, ėjo aukštas pareigas. 

Dantė pasipuošė prioro regalijomis ir įsakė kareiviams 
žygiuoti į Svč. M. Marijos Naująjį vienuolyną. Jis norėjo, 
kad Akvaspartos šnipai, kurie tikrai sukiojosi aplink, pra- 
neštų apie jo atvykimą. 

Lydimas sargybos, Dantė skubėjo į nunciatūrą. Šurmulys 
ir Žmonių minia kas žingsnis augo, tarsi visi Florencijos 
gyventojai būtų nutarę susirinkti prie popiežiaus pasiunti- 
nio būstinės. Apsauga jėga skynėsi kelią tarp minios klie- 
rikų, prekeivių, ginkluotų sargybinių, o ypač elgetų, kurie 
šūkaliojo ir rodė savo žaizdas, ir tarp daugybės vaikų, pabė- 
gusių nuo mokytojų ar iš tėvų dirbtuvėlių. Vienos audinių 
parduotuvės tarpdury stovėjo jos savininkas. Sudėjęs ant 
krūtinės rankas, jis, regis, džiaugėsi tokiu spektakliu. 

— Kurių galų taip bruzda ir nerimastauja šie žmonės? 
— paklausė jo poetas. 

— Tai kunigų reikalai, mesjė, - atsakė prekeivis, kurio 
nenustebino prioro regalijos ir jį lydintys ginkluoti vyrai. 
— Šiandien visuotinės audiencijos diena kardinolo namuo- 
se. Čia, kaip atrodo, jis ilgam apsistojo, - pridūrė jis, kreivai 
šypsodamasis. 

— Švč. M. Marija priklauso Alorentiečiams, būkite tuo 
tikras. 

— Gal taip ir yra, kaip sakote, bet tai turi suprasti ir kar- 
dinolas, aplink kurį telkiasi tik savi žmonės. 

— Bet dėl ko jų tiek daug susirinko? 

— Šiandien duodamos indulgencijos, o svarbiausia - pel- 
ningos tarnybos ir kelionpinigiai jubiliejinių metų piligri- 
mams. 

Poetą pervėrė bloga nuojauta: gal geriau prašyti audien- 
cijos. Bet užduotis vertė skubėti, ir tai buvo svarbiau nei 
ieškoti tinkamesnės progos. Be to, jis turėjo susitikti ne su 
bet kokiu kurijos pareigūnu, o su pačiu Akvasparta. Taigi ši 
sumaištis jam galėjo išeiti į naudą. 

Per tą laiką Dantė su palyda atsidūrė priešais neuž- 
baigtą bažnyčios fasadą. Cia baigėsi miestui priklausiusi 

teritorija, toliau driekėsi Bažnyčios jurisdikcija. Sargy- 
biniams įsakęs išsirikiuoti priešais įėjimą, Dantė vienas 
pasuko vidinio kiemo pastato link. Didelė, kvadratinė, 
portikais apsupta erdvė tą dieną buvo atvira visiems mies- 
to gyventojams. Kieme stumdėsi būriai kažko laukiančių 
vyrų ir moterų. Poetas sunkiai skynėsi kelią laiptų link, 
stengdamasis išsaugoti drabužius ir keikdamas įstatymus, 
kurie draudė jam išvyti iš aikštės šitas padugnes. Dantė 
šokte peršoko pirmuosius laiptelius, užverstus menkais 
audeklais. Ant jų pardavėjai buvo išsidėlioję savo prekes. 
Nesvyruodamas poetas ėmė kopti aukštyn. Stengėsi ne- 
susidurti su tais, kurie leidosi į apačią. Kad jo neparblokš- 
tų, ne kartą turėjo pasitraukti. Paskui Dantė prisišliejo 
prie stambių Lombardijos pirklių būrio. Jie lipo skinda- 
miesi kelią kaip ietininkai, pasiruošę atakuoti priešų ei- 
les. Sekdamas jiems iš paskos, Dantė pasiekė laiptų viršų. 
Ten ginkluota sargyba apklausdavo prašytojus ir juos arba 
praleisdavo pro žemas duris, arba išstumdavo atgal. Lan- 
kytojai laikėsi nurodymų, kuriuos davė tvirtai apsigin- 
klavęs arbaletininkas, stambus kaip katedros varpas. Tas 
ant statinės sėdintis menkysta buvo aukščiausioji valdžia, 
skelbianti sprendimą burbtelėjimu ar neaiškiu rankos ju- 
desiu, o kartais tik antakio pakėlimu. 

Suspaustas supančios minios, Dantė turėjo laiko arbale- 
tininką apžiūrėti. Kairėje susitelkę prašytojai aiškiai buvo 
privilegijuoti, palyginti su kitais. Atrodė, kad sargybinis 
kairę pusę laikė nusipelnusiųjų, o dešinę atstumtųjų vieta. 
Dantė dėl visa ko persimetė į kairę ir, sutelkęs paskutines 
jėgas, išdygo priešais statinę. 

— Esu Dantė Aligjeris, Florencijos miesto prioras. Pra- 
šau skubios audiencijos pas popiežiaus Bonifaco nuncijų, — 

pasakė kiek galėdamas iškilmingiau ir išsitiesė visu ūgiu 
priešais tą, kuris ir toliau ramiausiai sėdėjo. 

Atrodo, kad nei jo vardas, nei pareigos nepadarė ypatin- 
go įspūdžio. Sargybinis tik nužvelgė jį nuo galvos iki kojų. 

— Palaukite, - sausai pasakė. - Ir tuoj pridūrė: - Jūs ir 
visa Florencijos miesto valdžia... 

Įžūliai ištartuose žodžiuose aiškiai atsiskleidė Bonifa- 
co kariaunos jausmai miestui. Arbaletininkas kalbėjo su 
svetimšalio akcentu. Tikriausiai jis buvo vienas kardinolo 
samdomų prancūzų kareivių. 

Dantė šiek tiek pritūpė, kad pasiektų stambų jo veidą. 

— Tuoj pat praneškite apie mane kardinolui! Savo prie- 
šiškumu ir tingumu stabdote tokią misiją, nuo kurios gali 
priklausyti teisingumo triumfas ir santykiai tarp šv. Petro 
valstybės ir kilmingojo Florencijos miesto. Būsite pakartas 
jūs ir jūsų svitos sukčiai, kai... 

— Eikite po galais, mesjė, - pertraukė jį, net neketinda- 
mas atsistoti ir įžūliai nusižiovaudamas. - Vade ef repeti- 
fo ,- dar pridūrė, prisiminęs pareigą. 

— Repete, idiote! - sušuko Dantė. - Pranešk apie mane, 
kalės vaike, o jei ne, šiąnakt miegosi kalėjime! 
pastebėjo prabangų jo drabužį. Sargybinio žvilgsnis sustojo 
ties prioro valdžios simboliais, o tuo metu vienas kareivių 
pasilenkęs sušnibždėjo jam kažką į ausį. Gal atpažino Dantę, 
o gal pastebėjo sargybinių palydą, išsirikiavusią prie įėjimo. 
Dabar arbaletininkas atrodė kiek sutrikęs, nors pasiduoti 
nesirengė. Paskui, tarsi apimtas netikėto gailesčio jausmo 
prieš jį besiblaškančiam prašytojui, gūžtelėjo pečiais. 


Tade et repetito (Ist.) - eik ir prašvk. 

— Kadangi, kaip atrodo, esate svarbi persona, gal ir gerai, 
kad apsilankysite pas kardinolą. Jis pastatys jus į vietą. Jei- 
kite. Bet stenkitės jam neįkyrėti. 

Apimtas aklo pykčio, Dantė nė nepastebėjo, kaip įėjo 
pro duris. Prioras, o štai peržengia durų slenkstį tik kažko- 
kiam niekšui prancūzui leidus! Bet kas, tuo metu pakliuvęs 
jam į akis, būtų pavirtęs akmeniu — tiek pykčio buvo jame. 
Daugiau nei Gorgonos žvilgsnyje. 


Kurijos pareigūnas palydėjo Dantę neilgu koridoriumi, 
paskui atvira lodžija iki pastato galo. Nugara į jį stovėjo 
žmogus, įtemptai stebintis miestą. Dantė išvydo stambų 
siluetą. Šeimininkas akylai stebėjo savo valdas. 

Pranešęs, kas atvyko, vienuolis tylomis ėmė tolti, o aukš- 
tas ir stambus vyriškis atsisuko į Dantę. Plati viršutinė lūpa 
lietė jam nosį. Tai galėjo būti puikus dekadanso laikų im- 
peratoriaus portretas. Galbūt Komodo. Arba Nerono, jei 
būtų jaunatviškai pamišęs. Kardinolo veidas rodė polinkį į 
intrigas ir korupciją. 

— Taigi pagaliau susitinkame, mesjė Durante. Seniai no- 
rėjau su jumis susipažinti. Žinoma, jūsų dvasia jau mums 
žinoma — ją atskleidžia jūsų meilės eilėraščiai, - prabilo 
aukštasis prelatas. 

— Ar mano kūryba nusipelnė Bažnyčios dėmesio? — pa- 
klausė Dantė išdidžiai. 

— Bet ne visada jūsų idėjos, o juolab jūsų veiksmai susi- 
laukia tėviško mūsų palankumo. Labai norėtume, kad toks 
geras krikščionis kaip jūs rodytų daugiau supratimo mūsų 
norams, kurie kartu yra ir popiežiaus Bonifaco norai. Ergo, 
Dievo norai. 

Poeto akys blykčiojo, o rankos gniaužėsi į kumščius. At- 
sakė tik po valandėlės. 

— Sunkus jūsų silogizmas, kardinole, - atsikirto poetas, 
stengdamasis išlaikyti ramų toną. - Skiriu Dievo begalybę, 
Bažnyčios didybę ir trumpą Bonifaco laiką. Kita vertus, dar 
prieš tapdamas prioru turėjau progos paprieštarauti popie- 
žiaus siekiams savo patarimu, žodžiu ir veiksmais. 

Akvaspartos veidą iškreipė grimasa. 

— Atrodo, likote toks pat užsispyręs, nors jūsų pareigos 
turėtų skatinti jus taikiau elgtis. Kas jums suteikia šitokį 
pasitikėjimą? Ar iš tiesų manote, kad tai, jog priklausote 
baltiesiems, jus apsaugo nuo fortūnos užgaidų? Dabar tu- 
rite gerą užnugarį: jus globoja Čerkių šeima. Žinome, kad 
prieš kelerius metus bausmės jums išvengti padėjo Ka- 
valkančiai. Į inkvizicijos bylas pateko ir jūsų knygiūkštės 
„Gėlė“ rankraštis, pilnas baisių patyčių dvasininkams. 

Dantė laikėsi šaltakraujiškai ir ramiai. Širdies gilumoje 
jis tikėjosi, kad anksčiau ar vėliau kas nors tuos sonetus 
priskirs jam, nors stengėsi būti atsargus ir platino juos 
anonimiškai. Bet šių veidmainių akivaizdoje jis nieko ne- 
atsižadės. 

— Atrodo, mano miesto Žmonės turi apie mane geresnę 
nuomonę, jei patikėjo man savo likimus, - pasitenkino jis 
atsakydamas. 

— Galjūsų miesto žmonės nežino tiek apie jus, kiek mes 
žinome. Norėtume paklausti, kodėl žmogus, nesugebėjęs 
tvarkyti savo reikalų, imasi administruoti viešąjį gyveni- 
mą. Dabar mus pasiekė žinia, kad domitės nusikaltimu. 
Atrodo, pragaištis jus persekioja, mesjė Aligjeri, kaip šuns 
šešėlis šunį. 


I$9 


— Arba kaip mirties žingsniai tuos, kurių krikščionių 
miestuose nepakenčia Bonifacas. 

Kardinolas staiga pašoko, paraudęs iš pykčio. 

— Kaip drįstate, begėdi! Dar pasigailėsite beprotiškos 
savo puikybės, Šventojo Tėvo vardą susiejęs su piktada- 
riu. Atrodo, užmirštate, kad jūsų nesurakino grandinėmis 
tik dėl to, kad maloninga kantri Bažnyčia dar nesuvedė 
sąskaitų su jumis. 

Savo žiedą kardinolas prikišo Dantei prie burnos ir de- 
gančiomis akimis vertė jį bučiuoti. Dantė pašoko ir ištiesė 
rankas dvasininko kaklo link. Šis instinktyviai įtraukė gal- 
vą tarp masyvių pečių, tarsi vėžlys, kuris ginasi nuo varno. 
Prioro pirštai nepajėgė pasiekti kardinolo kūno per drabu- 
žių klostes. Atsigavęs, stiklinėmis iš baimės akimis Bažny- 
čios vadovas ėmė gaudyti kvapą ir šauktis pagalbos. 

Dešine ranka atleidęs grobį, poetas ant rašomojo stalo 
apgraibomis ėmė ieškoti žvakidės, kuria galėtų jam smog- 
ti. Akvasparta laikė jį suspaudęs rankomis per liemenį ir 
stengėsi nutempti prie durų, kad ten rastų išsigelbėjimą. 
Paslėpto durklo rankena įsirėmė poetui į šonkaulius. Dan- 
tė pagriebė durklą ir nukreipė jį priešininkui į gerklę. 

— Išdrįstumėte... šitai! Dievo pasiuntinio namuose! Su- 
tepti krauju šv. Petro namų slenkstį! - sumurmėjo kardinolas 
trūkčiojančiu nuo dusulio balsu, kai pajuto įremtą į Adomo 
obuolį durklą. - Gyvas iš čia neišeitumėte ... niekada! 

— Jūs taip pat neišeisite iš Florencijos! - sušnypštė Dantė 
ir bandė įkąsti jam į ausį. Bet kartu paskubomis ėmė sverti 
visus trūkumus ir privalumus, kuriuos likimas jam lėmė. 
Išsaugoti savo gyvybę ar sunaikinti vieną neprielankiausių 
Florencijos laisvės priešų. Jis galėjo pašalinti tą pavojingą 
žmogų, sutraiškyti galvą gyvatei, susukusiai blogio lizdą 

visame mieste. Bonifacas, netekęs Toskanoje /onga manus, 
būtų turėjęs atsisakyti savo kėslų. 

Paskui Dantei prieš akis iškilo visi jo poelgio padariniai. 
Poeto negąsdino, kad reikės paaukoti gyvybę, bet Akvaspar- 
ta vis dėlto buvo Dievo pasiuntinys. Be to, nebūtų buvę 
prasminga nupjauti hidrai galvą, kai šimtas kitų jau laukė, 
išžiojusios nasrus. Poetas lėtai paleido kardinolą ir pats at- 
sitraukė per žingsnį. Vos pajutęs, kad atsileido gniaužtuvai, 
dvasininkas pridusęs ėmė giliau kvėpuoti ir masažuoti tas 
vietas, kur liko gerai matomų pirštų žymių. Išblyškęs kaip 
popierius, jis susmuko ant vieno iš kambaryje stovinčių ne- 
didelių sostų. Po minutėlės ir poetas atsisėdo priešais jį. 

— Atgailaukite... tvardykite savo žiaurumą, nusileiski- 
te mūsų nuolankiai didybei ir vėl grįšite kaip mūsų sū- 
nus... - sumurmėjo kardinolas. Nebeliko jokio šventeiviš- 
kumo. Priešais Dantę sėdėjo politikierius, pradėjęs dvikovą 
su neįveikiamu priešininku. Jis pralaimėjo pirmąją kovą ir 
dabar stengėsi sukaupti jėgų naujai atakai. - Kas dar be to, 
kad klastingai trokštate įžeisti šventą mūsų asmenį, jus čia 
atvedė? 

— Dėl ko Bažnyčia domisi mozaikos meistro nužudymu? 
Kodėl nusiuntėte šnipą Nofą apžiūrėti palaikų? — išrėžė 
Dantė trūkčiojančiu nuo dusulio balsu. 

Kardinolas aiškiai suirzo. 

— Neprivalau jums aiškinti. Šventoji Romos bažnyčia 
apskaičiuoja gėrio ir blogio valandą, — išdidžiai atsakė jis. 
Pamažu kardinolas atgavo natūralią spalvą. — Žvėriškas 
nusikaltimas šventoje vietoje visada susilaukia jos dėmesio. 
Ir inkvizicijos, jei nusikaltime pastebima šėtono pėda. 


Longa manus (/ot.) - ilgos rankos. 

— Ir tokią pėdą radote mozaikininko Žmogžudystėje? 
Štai kaip. Manote, šėtonas jį nužudė? Belzebubo nagai su- 
draskė vargšo Ambraziejaus kūną? Kodėl ši mirtis baugi- 
na? O pirma? Kodėl bijojote meistro Ambraziejaus? 

Kardinolas lyg ir nepastebėjo pašaipaus Dantės tono. Jis 
priėjo prie lango, tarsi norėdamas įkvėpti gryno oro. Paskui 
atsigręžė, nespėjęs nuslėpti klastos blyksnio akyse. Nusi- 
ėmęs kurijos kaukę, kardinolas atrodė kaip gudrus prekei- 
vis, pasirengęs parduoti ir pirkti. 

— Kodėl šventąją Bažnyčią turėtų gąsdinti vargšo amati- 
ninko mirtis? Ir ko jo bijoti? 

— Tai ne paprastas amatininkas, bet didelis menininkas. 
Meistras komačinas. Be to, jis ištikimas gibelinams. 

Kardinolas ir toliau laikėsi atsainiai. Dantė prisiminė 
darbų Šv. Pauliaus vienuolyne kontraktą, kurį buvo radęs 
mirusiojo celėje. 

— Jis dirbo Romoje ir Bonifaco užsakymu. 

— Na, ir kas? 

Poetui pasirodė, kad paskutiniame klausime nuskambė- 
jo nerimas. Nutarė pereiti į ataką. 

- Jei, kaip galima spėti iš aplinkybių, meistro mirtis sie- 
jasi su jo kūriniu, tai, daugelio nuomone, šiame kūrinyje jis 
norėjo atskleisti tiesą, kurią sužinojo Romoje. Tame mies- 
te, iš kurio staiga turėjo pabėgti ir čia susirasti prieglobstį. 

Dantė nutilo, kad įvertintų, kokį poveikį jo žodžiai pa- 
darė priešininkui. 

— Tiesą, kurią, kaip jis manė, turėjo atskleisti meno kū- 
riniu. Neužmirškite, kad bažnyčia taps Florencijos uni- 
versiteto koplyčia. Meistro kūrinio fone būtų vykę didieji 
mokslo žinių ginčai. Ir jeigu Bažnyčia nebūtų norėjusi... 

— O kokia, jūsų manymu, būtų ši Bažnyčiai nepriimtina 
tiesa? — popiežiaus pasiuntinio akys visiškai susiaurėjo. 

— Norėtumėte pasakyti, kad jūs to nežinote? 

— Kokia yra toji tiesa, mesjė Aligjeri? Ką norėjo pavaiz- 
duoti komačinas? — paklausė kardinolas, jau visai užmerk- 
tomis akimis ir prakaituotu veidu. 

Prieš atsakydamas, Dantė dar šiek tiek palaukė. 

— Galimas daiktas, kad menininkas buvo numatęs jam- 
žinti akmenyje imperatoriškosios Švabų šeimos simbolį. 

Kardinolas staiga atsimerkė, o jo lūpas iškreipė niekinga 
šypsena. 

— Ir šita vargana hipotezė — tai viskas, ką sukūrė jūsų iš- 
moningas protas? Tai tokie jūsų ieškojimų rezultatai? Ir ko- 
kią žalą galėtų patirti triumfuojantis Kristaus įpėdinis, jei 
pateiktų jau įveiktų ir seniai sunaikintų mirusiųjų sąrašą? 

Toks sarkastiškas kardinolo tonas paveikė Dantę. Prio- 
ras pamiršo bet kokį apdairumą. 

— Jie įveikti, bet nesunaikinti. Gal komačinas norėjo pa- 
gerbti ne tik mirusiuosius, bet ir gyvuosius. 

— K3 tuo norite pasakyti? Kokius gyvuosius turite galvo- 
je? Ar jūs kvailas? 

— Užmirštate penktąją Manfredžio dukrą Beatričę. Pas- 
kutinę Frydricho II paveldėtoją. 

Bažnyčios valdovo veidas suakmenėjo. Netikėtai jis iš- 
sitiesė ir iš aukšto nužvelgė priešininką. Dantė patogiau 
įsitaisė kėdėje ir ėmė tvarkytis drabužio klostes. Akvaspar- 
tos balsas pasidarė šaižus, buvusio geranoriškumo neliko 
nė lašo. 

— Nėra jokios penktosios dukters! Niekšas Mantfredis 
turėjo tik keturis palikuonis, ir visi yra mirę! 

— O jei legenda nėra prasimanymas? Gal tai komačinas 
ir sužinojo Romoje, gal tai ir norėjo atskleisti. 

Kardinolas visiškai nebesivaldė. 

— Nėra jokios Beatričės, sakau aš jums! — suvapėjo jis. 

— Gal taip ir yra, bet legendos stipresnės už realybę. Jei 
imperatoriaus šalininkai rengiasi pristatyti Beatričę kaip 
teisėtą imperatoriaus karūnos paveldėtoją, Bonifacui nebus 
lengva perimti Italijos valdymą į savo rankas. 

— Tai melas... 

Dantė jautė, kad padarė įspūdį savo žodžių galia, ir ne- 
numaldomai kalbėjo toliau: 

— Po Manfredžio sutriuškinimo ir mirties Benevente vi- 
sus jo sūnus suėmė. Jų buvo keturi. Bet kalbama, kad su 
karaliumi buvusi moteris. Ji laukėsi jo kūdikio ir jai pavyko 
pabėgti su imperijos turtu. 

— Iš kur sužinojote šią istoriją? 

— Ne tik Bažnyčia turi akis ir ausis. Gal mano protas 
skvarbesnis, nei jūs manote, - sušnypštė poetas. 

Netikėtai Akvaspartos elgesys pasikeitė. Net ir jo balsas 
staiga pasidarė nebe toks išdidus ir įgijo taikesnį atspalvį. 

— Esate visiškai nutolęs nuo tiesos, mesjė Aligjeri. Ne- 
svyruodamas palikčiau jus suklydusį, jei tik miesto val- 
dytojo nuklydimas nesuteiktų žalos mylimai Florencijai. 
Nekovokite su mūsų galybe. Jums tai neapsimoka. Ver- 
čiau pasikliaukite Bažnyčios kilniadvasiškumu. Mes no- 
rime atgręžti jums skruostą susitaikymo bučiniui. Boni- 
facas būna kilnus net su savo priešais. Mes žinome jūsų 
asmenines bėdas. Glauskitės po mūsų dideliais sparnais ir, 
be savo tėvų tikėjimo, čia rasite pagalbą, kurios jums rei- 
kia. Joks Florencijos palūkininkas negali būti toks dosnus 


kaip mes. 

Dantė priėjo arčiau, veikiau pasirengęs kąsti nei bučiuoti. 

— Manote, kad gelbėdamasis parduočiau miesto laisvę? 
O juolab teisybę? 

— Bažnyčia gerai žino žmogaus silpnybes jau nuo tada, 
kai Petras išdavė Kristų, ir nuo jų saugo. Dvasia, kuri 
įkvepia mums gyvybę, matuojama ne metais, bet tūks- 
tantmečiais. Mes mokame laukti. Galų gale grįšite pas 
mus, ir nuo jūsų priklauso, pareisite kaip sūnus paklydėlis 
ar surakintas grandinėmis. Kaip ir visi, esate tik dulkė. 
Plaukiojate mūzų dangumi, bet jūsų laivas sudūžta į kelių 
Aorinų bangą. 

Prioras pašoko. 

— Tik Dievas yra mano ateities sergėtojas! Net Bonifa- 
cas neturi teisės į ją. Jis neparklupdys ir Florencijos, kol ji 
pajėgs iškelta galva prieš jį atsilaikyti. O aš tirsiu toliau ir 
neleisiu, kad kas nors kėsintųsi į mūsų laisvę. 

— Ir eikite savo keliu, mesjė Aligjeri. Bet nieko nepriei- 
site. Ne dėl to Ambraziejus pabėgo iš Romos, kaip jūs ma- 
note. Ne dėl to jis buvo nužudytas, - ištarė kardinolas ir 
rankos judesiu atsisveikino su juo. 

Dantė buvo beišeinąs, bet kai pasiekė duris, jį sustabdė 
šaižus Akvaspartos balsas. 

— Mums pranešė apie šokėją smuklininko tavernoje. At- 
rodo, jūs ja susidomėjote. Lengva nuspėti, kokia aistra jus 
stumia prie tos pasileidėlės. Bet neatsiduokite poetinėms 
iliuzijoms — ta moteris pavojinga, tai gašlumo indas, kuris 
bet kada gali išsilieti per kraštus. 

Poetas nusileido laiptais. Jis net nepastebėjo didžiulės 
spūsties, skindamasis kelią per kūnus, stumdydamas, tryp- 
damas ir smūgiuodamas taip, lyg pačios furijos suktųsi jam 
virš galvos ar gretimais šuoliuotų keturi apokalipsės riteriai. 

Menkiausias kūno raumenėlis buvo įsitempęs iki skausmo. 
Jo neapleido mintis, kad tuoj į nugarą įsirėš arbaleto strėlė. 
Tik pasiekęs gatvę, pamažu jis ėmė atsigauti. 


Dantės laukė palyda, išsirikiavusi priešais plačiuosius 
laiptus. Poetas susierzinęs Žiūrėjo į tuos tinginius, kurie 
prunkštė, merkė akį ir laidė nepadorius juokelius pro šalį 
einančioms tarnaitėms. Gailėjosi parodęs jėgą, kuria iš tik- 
rųjų negalėjo pasitikėti. „Geriau bus susitvarkyti be jų“, — 
galvojo Dantė, šiurkščiai atsisveikindamas su sargybiniais. 
Be to, būtų naudingiau, kad sumanymas kuo mažiau kristų 
žmonėms į akis. 

Dantė greitai pasuko į šoninę gatvę, budriai dairydama- 
sis aplink ir saugodamasis, kad niekas nesektų iš paskos. 
Išeidamas iš nunciatūros, jis į nieką nekreipė dėmesio, ir 
galimas daiktas, kad koks nors kardinolo šnipas jau lipo 
jam ant kulnų. Poetas atidžiai nužvelgė praeivių veidus, 
bet nepastebėjo nieko įtartina. Skubėdamas jis šliejosi prie 
pastatų sienų ir, nulenkęs galvą, mąstė apie tai, kas ką tik 
nutiko. 

Akvasparta viską paneigė. Bet ar tai, kad jis atvyko į Flo- 
renciją tuoj pat, kai joje pasirodė komačinas, iš tiesų yra 
tik atsitiktinumas? Priežasčių, kurios privertė Ambraziejų 
bėgti, greičiausiai reikėtų ieškoti Romoje. Jo pėdsakais, kaip 


kraujo ištroškusios siurbėlės, atsekė popiežiaus žmonės. 


Dantė stengėsi kuo mažiau kristi į akis, bet prioro regalijos 
išskyrė jį iš kitų. 

— Duokite uolektį audinio, bet kokio, - poetas įsakmiai 
paliepė krautuvininkui. Medžiagos buvo sukrautos šali- 
mais ant prekystalio. 

Išsigandęs įsakmaus tono ir išskirtinių jo drabužių, krau- 
tuvininkas ėmė siūlyti jam ryškiai raudono, dar dažais kve- 
piančio šilko. Regis, jis net nelaukė užmokesčio, kurį Dan- 
tė, paskubomis eidamas tolyn, numetė ant prekystalio. 

Pasukęs už kampo, poetas tuoj nusitraukė kepurę ir rūpes- 
tingai suvyniojo ją kartu su paauksuota lazda į audinį. Pas- 
kui pasikišo ryšulį po pažastimi ir ėjo plika galva, spiginant 
saulei. Bet nenuėjęs nė šimto žingsnių, jis pajuto netikėtą 
silpnumą ir galvos svaigulį, kuris privertė atsiremti į sieną. 

Dantė stengėsi atsigauti ir užsimerkęs laukė, kol pra- 
eis silpnumas. Staiga jis prisiminė, kad jau visa para kaip 
nieko nevalgė. „Tik vyno Baldo tavernoje“, - pagalvojo ir 
papurtė galvą. 

Nors įvykių sujaudintas protas, atrodo, nuslopino val- 
gio poreiki, dabar nusilpęs kūnas ėmė keršyti. Prisidengęs 
ranka veidą, kitoje gatvės pusėje Dantė pamatė nedidelės 
tavernos iškabą ir pasuko ta kryptimi. 

— Ką galiu jums pasiūlyti, mesjė? — paslaugiai paklausė 
užeigos šeimininkas. 

Ant didelio stalo stovėjo keli padėklai su pjaustytu sūriu 
ir kumpiu, krūva lėkščių su daržovėmis. Šeimininkas ste- 
bėjo poeto žvilgsnį. 

— Matau, mokate vertinti mano maistą. Nesigailėsite 
savo pasirinkimo, sėskitės, - pakvietė patenkintas šeimi- 
ninkas. 

Dantė sudribo ant suolo. 

— Atneškite man bet ką, - trumpai jis pasakė, visas su- 
niuręs. — Ir gerti. Baltojo vyno. 

Pasidėjęs ryšulį ant stalo, Dantė susiėmė rankomis galvą. 
Jis turėjo kalbėti įtikinamai, kad atremtų jo laukiantį iš- 
bandymą. Kažin ką atiduotų, kad tik to galėtų išvengti. Jis 

piktai nuvijo musę, kuri, regis, nesiliovė jo dergusi. Aplink 
besisukiojančių vabzdžių debesis nedaug kuo skyrėsi nuo jį 
kankinusių kreditorių. 

- Štai jums, mesjė! — šeimininko balsas išblaškė jo mintis. 

Priešais jį buvo padėta medinė lėkštė su juodos duonos 
riekėmis, pamirkytomis rusvame skystyje. Ant viršaus du 
gabalai sūrio, kurio stora žievė jau buvo pradėjusi pelyti. 

— O štai ir vynas, tikras šv. Dionidžio nektaras! - sušuko 
šeimininkas ir pastatė drėgno molio ąsotį. 

— Dioniso, - sumurmėjo pavargusiu balsu Dantė. 

- Švento Dioniso? 

— Ne. Dioniso, dievo. 

— Dėl Dievo meilės, mesjė, jūs iš tiesų teisus. Anas buvo 
šv. Damazas. 

Prioras rankos judesiu parodė jam eiti, o pats tuščiai ėmė 
ieškoti daikto, panašaus į šaukštą. Jam užteko greito žvilgs- 
nio, kad suprastų, jog tavernoje jo nė kvapo nebuvo. Atsi- 
duso ir, atsiraitęs drabužio rankovę, įmerkė pirštus į lėkštę. 
Galiausiai jam pavyko praryti varvantį kąsnį. Ir net nebuvo 
taip bjauru, išskyrus pelėsius. Nedaug kuo skyrėsi nuo to, 
ką jam paruošdavo priorų rūmų virtuvė. Beveik apimtas 
nevilties poetas puolė prie vyno. 

Nors ir ne itin ką suvalgė, Dantė pasijuto geriau. Mielai 
pasiliktų dar valandėlę ir pailsėtų, bet vabzdžiai taip puolė 
prie likusio maisto, kad sėdėti pasidarė nebepakenčiama. 
Jis pasiėmė savo ryšulį ir išėjo, tarp maisto atliekų palikęs 
monetą. Ir tas šunsnukis užeigos šeimininkas turės susitep- 
ti rankas, jei norės išsikrapštyti. 

Kardinolas galėjo klysti visais klausimais, bet vienu - dėl 
pinigų stokos — jis pasiutiškai teisus. Akyse iškilo blyškus 


Maneto veidas. Dantė vėl matė aštrius kaip kiaunės jo dan- 

tis, blyškią kaip lavono odą. O juk buvo ne vienintelis, tik 
įkyriausias ir įžūliausias kreditorius. 

Artėdamas prie Maneto namų, Dantė vis labiau niuro. 
Įsukus į Vekselių gatvę, visą kūną užliejo toks pyktis, kad 
vien žvilgsniu būtų galėjęs užmušti žmogų. Bet ne dėl to, 
kad suvalgė kažką negero. Dantė prisiminė ankstesnius 
žeminančius vizitus. Siaura ir kukli gatvė su pirklių pre- 
kystaliais, sandėliais, o svarbiausia — su didžiausių miesto 
palūkininkų lombardais išties tapo Florencijos pulsu. 

Jau ne pirmas kartas, kai jis beldžiasi į vienas tų durų. 
Po tėvo mirties Aligjerių šeimos turtas vis mažėjo, nes ėmė 
kristi paveldėtos žemės pajamos. Dėl nederliaus metų ir 
nuomininkų bei pusininkų godumo pelno beveik visai ne- 
bebuvo, ir Dantė vis dažniau turėjo skolintis iš tų žmog- 
palaikių. 

Politinės karjeros pradžioje ne vienas palūkininkas pats 
prisistatė, siūlydamasis padengti visas jo skolas. Prisidėti 
prie nario į Šimto tarybą rinkimų buvo naudinga, nes laukė 
gausus atlyginimas už paslaugas. 

Bet paskui Dantė pradėjo piktai vaikyti visus, kurie kro- 
vėsi investavimo vaisius, ir jam virš galvos ėmė skraidyti 
negandos varnai. Dabar jam vis sunkiau gauti paskolą, net 
ir pasinaudojant brolio Pranciškaus garantija. 

Poetas sustojo priešais mesjė Domininko — smulkaus pi- 
nigų keitėjo — kontorą. Jis priklausė įtakingai Bardžių šei- 
mai, tad visada turėjo daug pinigų. Kas gi galėjo pamanyti, 
kad už tų paprastų medinių durų, vos pridengtų nuskuru- 
siu medvilnės gabalu, slepiasi viena galingiausių miesto, o 
gal ir visos imperijos ekonominių jėgų. 

Dantė ėmė kaupti jėgas ir jau ruošėsi įeiti, kai už durų 
užuolaidos išgirdo artėjančius balsus. Nespėjęs pasitraukti, 

poetas pamatė Venjerą, kurį lydėjo pinigų keitėjas. Abudu, 
kaip atrodė, draugiškai kalbėjosi. Mesjė Domininkas ėjo ša- 
lia Venjero neįprastai maloniai, vos liesdamas parankę. Ven- 
jeras atsisveikino taip pat ceremoningai. Dantė nustebęs iš 
karto sustojo. Pamatęs jį, mesjė Domininkas pasikeitė: ėmė 
skubėti ir, regis, susinervino, tarsi jau žinotų, ko poetas pra- 
šys. Dantei pasirodė, kad Domininkas greitu žvilgsniu pa- 
matavo jo ryšulį, kurį jis laikė suspaudęs po pažastimi. Gal 
manė, kad atnešė ką nors įkeisti? Prakeiktas siurbėlė — svies 
jam į veidą regalijas, kai tiktai liks vienudu. 

Visai kitaip elgėsi Venjeras. Jo veidas nušvito plačia šyp- 
sena, tarsi būtų laimingas jį susitikęs. 

— Mesjė Aligjeri, matau, jūsų reikalai veda į tą pačią gat- 
vę kaip ir manieji. Ir jūs ieškote florinų? — be užuolankų 
kreipėsi Venjeras. 

— Bet mažai turiu vilties jų gauti. Auksas nekaip suta- 
ria su poezija. Manau, tai žinote, - atsakė Dantė, žvilgsniu 
sekdamas palūkininką, kuris, greitosiomis atsisveikinęs, 
skubėjo įeiti į vidų. 

— Bijau, kad nekaip sutaria ir su plaukiojimu jūromis. 

— Bet ar jūra nėra visų turtų skrynia? 

— Gal ir taip. Bet ši skrynia man nepasiekiama, ir da- 
bar esu priverstas ieškoti turtų žemėje, - atsakė Venjeras ir 
ranka parodė kontoros duris. 

Dantė būtų norėjęs sužinoti, kas slypi po dirbtine links- 
mybe. Jam atrodė, kad venecijietis sąmoningai siekia su- 
menkinti savo galimybes, nes gerai įsidėmėjo godumo 
blyksnį mesjė Domininko akyse. 

Tas gobšus šuo niekada nebūna toks pagarbus su tais, 
kurie žeminasi ir prašo jo paskolos. Ne, jis galėjo prisiekti, 


kad Venjeras atėjo siūlyti, o ne prašyti. 

— Bet jei skrynia ir nepasiekiama, vandens keliai veda į 
turtų karalystę. Tik jūs, toks geras jūrininkas, galėjote juos 
pažinti ir panaudoti, - neatstojo Dantė. 

Venjeras pagriebė Dantei už rankos. Per drabužį poetas 
jautė tvirtą jo spustelėjimą. 

— Dėl Dievo meilės, priore! Neslepiu, kad kažkada bu- 
vau užpuolęs turtingą saracėnų laivą, ne kartą aplankiau ir 
genujiečius, o dabar gyvenimo permainos atplukdė mane 
tarp jūsų kalvų. Aišku, prieš kelerius metus pats vienas bū- 
čiau galėjęs įrengti karo laivą, ir mesjė Domininkas nebūtų 
turėjęs malonumo susipažinti su manimi, - nostalgiškai 
prabilo Venjeras.- Vis dėlto mano gyvenime, mesjė Alig- 
jeri, yra ne vien dorybių, bet ir kvailų poelgių. Tai jie — visų 
mano nelaimių šaltinis. 

— Kaip ir visiems. Juk dėl tokių poelgių ir kenčiame. Bet 
nekenčia tas, kas myli, tačiau didiems protams ... 

— A, taip, jūs turite galvoje tai, ką jums pasakiau taverno- 
je... Bet prie palūkininkų kontoros mane atvedė ne meilė, 
o baisesnis demonas, - nutraukė jį Venjeras ir prapliupo 
juoktis. - Žaidimas, mesjė Aligjeri! - pridūrė tuoj pat, pa- 
matęs sutrikusią jo miną. — Ir jo nesėkmės. 

Dantė linktelėjo ir nusijuokė. 

— Nesistebiu, jei tai antroji jūsų aistra. 

— Ne antroji. Ar jūs nesigundote išbandyti likimo? Man 
būtų garbė žaisti su jumis. Neabejoju, kad esate nepralen- 
kiamas žaidėjas. 

— Kaip jūs, manau, esate didis jūrininkas. Tos pačios drą- 
sos reikia atsiduoti žaidimo kauliukams ar bangoms. 

— Arjūs kada nors keliavote jūra? 

- Ilgų nuotolių niekada. Manau, man lemta gyventi že- 
mėje. 

— Bet juk esate mokslo žmogus ir daug žinote. Jei nusi- 
gręžiate nuo Poseidono valdų, prarandate galimybę pažinti 
plačiausią pasaulio dalį. 

— Bet pačią nestabiliausią ir nepatikimiausią dalį. Die- 
vas atskyrė vandenį nuo žemės, šią palikdamas žmonėms, 
o vandenį - žuvims. Geriau jaučiuosi tarp žmonių. O ką 
jūs sužinojote iš savo kelionių, mesjė Venjerai, ko aš jums 
galėčiau pavydėti? 

— Sužinojau tai, kad vietovės ir žmonės yra labai skirtin- 
gi, — staiga jūreivis surimtėjo. 

— Galima sakyti, kad pasiekėte laimingąsias salas, apie 
kurias sekamos pasakos. 

— Venecijos respublikos įsakymai buvo aiškūs, - truk- 
telėjo pečiais venecijietis, - su savo galera nuo saracėnų 
piratų turėjau saugoti transportinius laivus, kurie plaukė į 
Palestiną. Ilgai tą ir dariau. Bet kartą į mano laivą įsėdo 
iš Jeruzalės grįžtantis Venecijos ypatingasis patikėtinis. Jo 
įsakymams turėjau paklusti. Tai buvo pagyvenęs, bet dar 
tvirtas žmogus. Jis man įsakė plaukti į vakarus, Maroko pa- 
krančių link. Daugiau nei mėnesį plaukėme palei Afrikos 
krantus iki pat Heraklio stulpų. 

— Ir praplaukėte juos? 

— Taip. 

— O ką pamatėte? - Dantė palinko į jį. 

— Pietuose ties pusiaujo juosta - kito pusrutulio žvaigž- 
des. Jos taip skiriasi nuo mūsiškių, o koks jų spindesys! Ir 
ten Dievas paliko savo ženklą, skelbdamas Kristaus atėjimą. 
Vienas žvaigždynas yra sudarytas iš keturių didelių žvaigž- 
džių, kurios išsidėsčiusios pagal tobulą kryžiaus formą. 

Dantė klausėsi net išsižiojęs ir plačiai atmerkęs akis. 


— O ką dar matėte? 

— Vandens kalnų, didžiulių žuvų, siaubingų pabaisų, aš- 
tuonkojų tokiais čiuptuvais. Jie, perlipę bortus, naktimis 
grobdavo jūreivius. Tai ir viskas. Naktimis būdavo šalta, 
dienomis - karšta. Galbūt reikėjo prikabinti prie laivo pir- 
magalio vieną savo priešų, ir man būtų labiau pasisekę. 

— Teisingai. Taip ir graikai galvojo, kad paaukojus žmogų 
plaukioti yra palankiau. Bet ko ieškojo tas žmogus, kurį 
plukdėte? 

— Jis buvo mokslininkas. Ar žinote magnetinio lauko pa- 
slaptį? 

— Turite galvoje metalinį smaigalį, kuris visada gręžiasi į 
šiaurę? Ar jį išrado amalfiečiai? Dabar tai jau gerai žinomas 
prietaisas. 

— Taip. Bet gal nežinote, kad einant vakarų link kampas 
tarp smaigalio ir šiaurės taško vis didėja. Senis turėjo iš- 
matuoti šio kampo pokyčius atitinkamai pagal kiekvieną 
dienovidinį laipsnį. Jo darbo rezultatai saugomi Venecijos 
respublikos archyvuose — tai dar vienas ginklas kariaujant 
su musulmonais, - atsakė Venjeras su kartėliu balse, tar- 
si tų įvykių prisiminimai sukeltų jam slogią nuotaiką. O 
gal prarastos tėvynės vardas užgavo jūreiviui širdį. - Ištisos 
vargų ir nelaimių dienos, atiduotos beprasmiam tyrinėji- 
mui, — pridūrė jis pašaipiai po trumpos pauzės. 

— Kodėl taip sakote? Juk prisidėti prie to, kad mokslas 
progresuotų, — tai vienas kilniausių žygių. Ar nemanote... 

— Nieko nemanau, mesjė Aligjeri, bet esu tikras, kad man 
tų skaičių visai nereikia, aš galiu vadovauti galerai mau- 
rų pakrantėse ir be tų skaičių. Bet gal jūs, išminčiai, esate 
iš kitokio molio drėbti. Nepakenčiate tuščių vietų knygų 
puslapiuose ir jaučiate nuolatinį poreikį juos užpildyti. Jūs, 
kaip ir tas senis, vargstate, ieškodami mažos, beprasmės tie- 

sos. Jis nuodugniai studijavo Rytų tautų papročius. Ilgomis 
plaukiojimo naktimis sėdėdavo laivagalyje priešais krosne- 
lę ir man pasakodavo apie tų tautų tikėjimus ir demonus, 
kuriuos Rytų žmonės mokėjo išsikviesti. Keistos apeigos, 
kurios lyg raupų sėklos piligrimų krepšiais atkeliavo ir pas 
mus. Tos tautos garbina akmenis, didžiuojasi savo papro- 
čiais ir dega keistu tikėjimu. Panašiai kaip mesjė Brunas. 

— Brunas Amanatis, teologas iš Sžudium? — paklausė 
nustebęs Dantė. Ataskaitoje skaitė, kad Brunas atvyko iš 
anapus jūros. 

— Taip, jis. Ar kada nors klausėtės jo pamokslo Keturias- 
dešimties kankinių bažnyčioje? Galiu jums garantuoti, kad 
jie jaudina. Ir meistras Ambraziejus žavėjosi jais. Dažnai 
matydavau juos kartu, pasinėrusius į pokalbius, - kapitonas 
nusišypsojo. - Gal komačinas buvo tikintis. Atrodo, jūsų 
miestas traukia pamaldžias sielas, tokias kaip Andžolje- 
ris, - paskutinius žodžius Venjeras ištarė sarkastiškai. 

— Taigi, mesjė Cekai,- lėtai prakalbo prioras.- Eks- 
travagantiškas poetas ir originalus žmogus, ar jums taip 
neatrodo? 

— Be abejonės, bet gal blaivesnio proto nei daugelis kitų. 

— Gal taip ir bus, kaip sakote. Jį pažinojote jau anks- 
čiau? — šią paskutinę pastabą Dantė pridėjo lyg tarp kitko, 
tarsi galvotų apie kitus dalykus. Bet buvo tikras, kad Ven- 
jeras kiekvienam žodžiui skyrė ypatingą dėmesį. 

— Ne, mesjė Aligjeri. Aš esu jūreivis. Bet pastebėjau, kad 
jūsų pojūčiai labai artimi maniesiems, ir man tai yra malo- 
nu. Abu turime tą pačią aistrą, bet, aišku, ne poezijai. Toks 
artimumas leistų manyti, kad mes jau anksčiau bendravo- 
me. Bet dabar tikrai turiu su jumis atsisveikinti. Nenoriu 

atimti brangaus jūsų laiko, kurį privalote skirti valdžios rei- 
kalams. Ar kitokiems, - baigė Venjeras ir klastingai blyks- 
telėjusiomis akimis žvilgtelėjo į pinigų keitėjo duris. 

Nulydėjęs akimis tolstant; žmogų, Dantė ryžtingai įėjo į 
kontorą. Savininkas sėdėjo prie aptrinto menkavertės pu- 
šies stalo, apkrauto popieriais ir registracijos knygomis. Jis 
nesiteikė atsistoti, pasitenkino tik lengvu galvos linktelėji- 
mu. Niekingas Domininko žvilgsnis nuslydo prie raudono 
ryšulio ir tuoj pat grįžo prie Dantės. 

— Norite pasiūlyti man užstatą, mesjė? 

Poetas prikando liežuvį, kad išsilaikytų ko nepasakęs. 
Jis negalėjo nutraukti santykių su Domininku. Bent jau 
ne dabar. Tas šunsnukis buvo vienintelė jo viltis, pade- 
danti įveikti sunkumus. Bet viduje degė nuo įžeidimo. 
Kankindamasis jis stengėsi prisiminti kalbą, kuria ketino 
prašyti naujos paskolos, bet kilo tik žodžiai, atmiešti įžei- 
dimais ir plūdimais. 

O dar tas Venjeras ir jo nenumatytas vizitas. „Velniop 
Manetas ir jo pretenzijos, - tarė pats sau. - Dar bus laiko 
su juo susitvarkyti . 

— Magistrato atstovai turi pasikalbėti su jumis, mesjė 
Domininkai, dėl vieno nusikaltimo. 

Domininko išraiška žaibiškai pasikeitė. 

— Nusikaltimo? Ką tai reiškia, priore? 

Poetas patenkintas pastebėjo, kad Domininkas pagaliau 
ištarė jo titulą su reikiama pagarba. 

— Tikriausiai girdėjote, kad nužudytas komačinų gildijos 
meistras. Magistratas pavedė man ieškoti nusikaltėlio. 

— Ir ketinate jo ieškoti čia? — suvapėjo išblyškęs palū- 
kininkas. 

— Visur, kur tik galėtų slėptis. Bet dabar norėjau sužinoti 
ką kita. Apie ką kalbėjotės su mesjė Venjeru, Venecijos res- 
publikos piliečiu? 

— Apie nieką... kol kas. Jis tik paklausė, ar galiu priimti 
garantinį laišką. 

— O ką jūs atsakėte? 

— Kad priklauso nuo to, ar garantas mokus. 

— O jis? 

— Jis... pasakė, kad dėl to aš neturiu rūpintis. Kad jo ga- 
rantas teigiamai vertinamas visose imperijos žemėse. 

Dantė nutilo ir paniro į apmąstymus. 

— Bet... - Domininkas atsikrenkštė ir, rodos, ruošėsi dar 
kažką pridurti. Jo veidą pridengė gudri amato kaukė. Kaip 
visada, buvo pasirengęs parduoti viską ir visus. O dabar 
prieš jį stovi prioras, kuriam verta įsiteikti. - Bet man pa- 
sirodė keista... 

— Kas? 

— Tiek kalbėti apie garantijas ir imperijas, o paskui pa- 
prašyti avanso už paliktą užstatą. Aukso žiedas, - pasakė 
jis, kreivai šyptelėdamas ir rodydamas geltoną žiedą, kurį 
ištraukė iš pastalės. — Visi jie vienodi, tie jūreiviai, - baigė 
sąmokslininko veidu ir mirktelėjo akį. 

Dantė nekreipė į jį dėmesio. Pagriebė brangenybę - di- 
delį žiedą, padengtą smulkiais, beveik neįžiūrimais ženk- 
lais, ir, gerai apžiūrėjęs, grąžino jį pinigų keitėjui. 

— Taigi, visi vienodi. Dar grįšiu jūsų aplankyti, mesjė 
Domininkai. Turime ir apie kitus reikalus pasikalbėti. 
„Dantė susiruošė eiti, palikdamas sutrikus; palūkininką. 
Zengdamas pro siauras duris, jis užkliudė ryšuliu staktą ir 
nusikeikė. Poetui reikėjo grįžti į priorų rūmus ir pagaliau 
atsikratyti to gremėzdo. 

Velyvą tos pačios dienos bopietę 


(B žengęs į nedidelę tamsią navą Keturiasdešimties 
FN kankinių bažnyčioje ir eidamas palei sieną, kad 
“ niekam nekristų į akis, Dantė prisiartino prie al- 
toriaus. Šalia paprastos akmens plokštės, apsuptos medi- 
nėmis kėdėmis, buvo įrengta grubi lentų pakyla. Ant grei- 
tosiomis sukaltos pakylos stovėjo žmogus ir kalbėjo apie jį 
susispietusiam nedideliam būreliui tikinčiųjų. 

Žmonių - vyrų ir moterų — nebuvo daug, gal keli tuzinai. 
Visi įdėmiai klausėsi. Vieni buvo pasklidę tarp kolonų, kiti 
sėdėjo ant paprastų medinių suolų, treti — tiesiog ant grin- 
dų. Pirmiausia Dantės dėmesį patraukė nustėrę paprastų 
provincijos žmonių veidai. Jie atrodė pakerėti. 

— Mesjė Durante! Pasidalykite su mumis angelų duona. 
Prieikite arčiau. 

Brunas Amanatis nutraukė pamokslą ir pilnomis įkvė- 
pimo akimis pažvelgė į jį. Dantės vardas aplinkiniams ne- 
sukėlė ypatingo susidomėjimo. Tik keli tikintieji metė į jį 
įtarius žvilgsnius, bet tuoj pat nusiramino, išgirdę familiarų 
pamokslininko toną. 

Pasisveiknęs su Dante, Brunas lyg vėl jį pamiršo. Jis nu- 
sigręžė ir su įkarščiu kalbėjo toliau, degančias akis pakėlęs 

į dangų. Pamokslo intonacijos rodė, kad jis jau artėja prie 
pabaigos. Bet poetas lengvai suprato, kur pamokslinin- 
kas lenkia. Tuo momentu jis kažką kalbėjo apie žmogaus 
gyvenimo žemėje etapus. Dantė buvo tikras, kad Brunas 
netrukus pradės liaupsinti naująjį amžių, trečiąjį Dvasios 
laiką, sielos išsilaisvinimą iš kūno ir materijos, ydų ir egoiz- 
mo panaikinimą, tiesos pergalę. Ir tada Bažnyčia, paveikta 
Šventosios Dvasios, taps laisvės ir teisingumo pavyzdžiu. 

Užgesę šių plebėjų veidai buvo tinkamiausia dirva - joje 
galėjai sėti svajones. Šios idėjos - tai didelio medžio, kurį 
pasodino Džoakinas da Fiorė, egzaltuotas vienuolis, prieš 
šimtą metų savo pranašystėmis bandęs atnaujinti Bažny- 
Č1ą, vaisiai. 

Brunas kalbėjo gyvai, kalbą pajvairindamas religiniais 
vaizdais. Kaip išsilavinęs teologijos magistras galėjo įsipai- 
nioti į šias paviršutiniškas vizijas, skirtas paprastiems pro- 
tams? Nejau tokios kvailystės domina Venjerą? 

Minčių tėkmė atitolino Dantę nuo realybės. Pamoks- 
lininko žodžių jis klausėsi vis abejingiau. Paskui kažkas — 
pasikeitęs kalbos ritmas ar balso intonacija — vėl patraukė 
jo dėmesį. Nuobodžius Bruno samprotavimus apie neapi- 
brėžtų troškimų ir nuostabaus laukimo kupiną būsimojo 
amžiaus didybę pakeitė niūresnė tema. Dievas netikėtai 
dingo iš teologo akiračio, jo vietą užėmė nerimastinga ir 
piktdžiugiška tamsybė. 

Brunas kalbėjo ne apie šviesią ateitį, o apie seniausius 
tamsius žmonijos laikus. Teologas vis labiau tolo nuo Džoa- 
kino tezių. Dabar Brunas pasakojo apie angelų, sukilusių 
prieš Dievą, amžių, paskui apie gigantų, kurie gimė iš an- 
gelų kaulų ir valdė žemę, slėgdami ją savo galybe, laikotar- 
pį. Jis kalbėjo apie amžių pranašų, kurie buvo apdovanoti 

regėjimu, o mirė apakinti to, ką pamatė, ir apie antikos 
tautas, sukūrusias didingų paminklų, kurie buvo aplaistyti 
jų pačių krauju. Ir pagaliau Brunas prakalbo apie amžių 
paskutiniųjų žmonių, kurie paveldės žemę, jei tik mokės 
išsikviesti prieš juos gyvenusias kartas ir kūnus, miegančius 
gelmėse ir laukiančius pabudimo. 

Po šių žodžių tarp tikinčiųjų kilo šurmulys. Dantė nugir- 
do keletą pašnibždomis ištartų replikų apie tai, kad vieno 
kaimiečio sodyboje Mudžele atrasti didžiuliai kaulai. Bet 
Brunas nekreipė dėmesio į komentarus ir kalbėjo toliau: 

— Tie, kas gyveno prieš mus, nemirė. Jie miega kapuo- 
se, - teologas raiškiai skandavo primerktomis akimis, lyg 
pats viduje ieškotų patvirtinimo savo žodžiams. - Juos ga- 
lima pažadinti ir kartu su jais atsisėsti prie Dievo stalo. Tai 
galima padaryti. Įmanoma. Įmanoma, - pakartojo jis bent 
kelis kartus, o balsas staiga virto riksmu.- Žvaigždės — 
miegančių senovės Žmonių išorinis kūnas — judėdamos 
nurodys tinkamą momentą Mokytojui. Stebėkite vakarinę 
žvaigždę - ji valdo penkialypį simbolį. 

Dantė liko pritrenktas. Nieko krikščioniško nebuvo 
Bruno žodžiuose — tik šlykšti tamsybių gražbylystė. Ki- 
tus inkvizicija už kur kas menkesnius dalykus suplėšo į 
gabalus. Kaip jis drįsta bažnyčioje sakyti tokius pamoks- 
lus? Dantė prisiminė, ką jam kalbėjo Venjeras. Jis buvo 
įsitikinęs, kad ir meistras komačinas įkliuvo į tas pinkles. 
Jei iš tiesų Ambraziejus išpažino tokias klaidingas idėjas, 
tikėtina, kad jis galėjo pavaizduoti Dievo apleisto pasau- 
lio penkis amžius. Kas dar iš Trečiojo dangaus narių eina 
šiuo paklydimo keliu? Poetas mintyse perbėgo visus tuos 
žvėrių kaukėmis pridengtus veidus. Gabus matematikas ir 
dangaus mokslų žinovas... 

Dantė vėl ėmėsi tyrinėti tikinčiųjų veidus, bandydamas 
suprasti, kaip jie vertina Bruno žodžius. Sie žmonės jam 
atrodė kaip somnambulai ar apsvaigę nuo narkotikų. 

Pamokslininkas ką tik pradėjo giedoti nežinomą psalmę,į 
kurią pakaitomis įsiterpdavo ir tikintieji, bambėdami frazes 
sunkiai suprantama lotynų kalba. Poetas iššifravo tik vieną, 
daugsyk kartotą frazę: „Mater, salva nos!“ , kurią giedotojai 
siejo su kažkokiu vardu, panašiu į gyvatės šnypštimą. 

Dantė apsidairė aplink. Nejaugi niekas nepaprieštaraus 
šiam ritualui? Jokios reakcijos, jokio sutrikimo. Tik niekin- 
gas choras, kuris mechaniškai suklumpa ir kreipiasi į nie- 
ką — į tuštumą. 

Poetas pastebėjo vieną Žmogelį, kuris neatsakinėjo į 
apeigų burtažodžius. Jis stovėjo šiek tiek atokiau nuo visų, 
priešingoje navos pusėje, veidą pridengęs gobtuvu. Kaip tik 
tuo metu, kai Dantė jį pastebėjo, jis lengvai krestelėjo galvą 
ir trumpam atidengė veidą. Pajutęs nugara perbėgusį dre- 
bulį, poetas instinktyviai pasitraukė už kolonos. Negalėjo 
suklysti net ir prieblandoje. Tai buvo tas pats žmogus, kuris 
tyrinėjo Ambraziejaus kūną. Nofas Dei, inkvizitorius. 

Dantė karštligiškai svarstė, kaip geriau pasielgti. Jei vie- 
nuolis čia, vadinasi, bažnytinė valdžia žino, kas vyksta Ke- 
turiasdešimties kankinių bažnyčioje, ir Brunas jau žuvęs. „O 
gal ir aš ,-— svarstė ir dar labiau prigludo prie kolonos. Jam 
norėjosi prasmegti skradžiai žemės. Nežinojo, ar Nofas jau 
buvo čia, kai jis atėjo. Jei taip, šaukštai po pietų. Tas niekšas 
galės jį apkaltinti bendrininkavimu su šiais kliedesiais. 

Bet negalima įduoti kardinolui į rankas tokio ginklo. 
Reikia tuoj pat pasišalinti. Arba nutraukti apeigas ir apkal- 


tinti Bruną Žmogžudyste. Paliepdamas jį suimti civilinės 


* „Mater, sala nos!“ (Iot.) - motina, gelbėk mus. 


I80 


valdžios vardu, ištrauktų teologą iš inkvizicijos nagų ir su- 
trukdytų tam kvailiui pačiam pasisiūlyti ant laužo. Dantė 
jau norėjo eiti, kai jo žvilgsnis susikirto su teologo akimis. 
Jos, rodos, stebėjo tą kampą, kuriame stovėjo Nofas Dei. 
Kažkas nenumatyta sulaikė poetą. 

Tiedu persimetė abipusio susitarimo žvilgsniais. Neliko 
jokių abejonių. Brunas žinojo apie tai, kad vienuolis čia, ir 
vis dėlto nesiėmė jokios apsaugos, aiškindamas savo bepro- 
tišką kosmologiją. 

O gal ieškojo kankinio mirties? Ar jautėsi toks stiprus, 
kad galėjo pasijuokti net iš budelio? Priorui šmėkštelėjo, 
kad šiais azijietiškais kliedesiais užsikrėtė ir aukščiausieji 
vizitoriaus pusę. Regis, žmogus neketino įsikišti. Inkvizito- 
rius nusisuko ir lėtai judėjo prie išėjimo, slinkdamas palei 
sieną. Netoli durų jis susidūrė su grupele moterų. Akimis 
sekdamas, kol jis išeis, Dantė metė abejingą žvilgsnį į jas. 

Tada ir pamatė ją - moteris slėpėsi už šoninės koplyčios 
kolonos. Ji buvo įsisukusi į ilgą medvilninį žydros spalvos 
drabužį, o veidą pridengusi medvilnine kauke. Saugoda- 
mosi nuo dulkių, tokias kaukes nešiojo daugelis kilmingų 
moterų. Bet užteko lengvo jos krustelėjimo, - kai, norėda- 
ma geriau pamatyti, pasistiebė ant pirštų galų, - ir Dantė 
apažino ją, kaip įsimylėjėlis atpažįsta savo aistros objektą. 

Poetas nebežinojo, ką daryti. Moteris grakščiai pajudėjo 
prie išėjimo. Priorui pasirodė, kad Nofas, praeidamas pro 
šalį, mostelėjo jai. Susitarimo ženklas kaip ir su Brunu. 

Inkvizitorius, erezijų kūrėjas, paleistuvė. Tai tarsi trys 
kortos, iškritusios iš neįprastos taro kortų malkos, susitiko 
vienoje bažnyčioje. Kas juos jungia? O gal Nofas atėjo ste- 
bėti ne Bruno, bet moters. 

Prieš išeidamas į gatvę, Dantė valandėlę luktelėjo tarp- 
dury. Vienuolio nebeliko nė kvapo, o Antilija jau buvo ge- 


rokai nutolusi. 


Dantė žingsniavo užsidengęs veidą šydu, apsimesdamas, 
kad slepiasi nuo plieskiančios saulės. Jis sekė moterį per 
tokį atstumą, kad ši negalėtų jo pastebėti, jei kartais atsi- 
suktų. 

Antilija judėjo minioje lyg nematoma, paslėpusi savo 
grožį po plačiu apsiaustu ir kauke. Jai skubėti netrukdė 
karštis, kuris, nors pastatai ir metė šešėlius, dar buvo gana 
stiprus. Moteris ėjo savo keliu, nejausdama nei nuovargio, 
nei musių, kurios zvimbė visur aplink. 

Priėjusi prie fontano, Antilija sustojo atsigerti. Dėl to 
kilstelėjo kaukę ir šiek tiek atsigręžė į Dantę. Poetas pama- 
tė blykstelėjusias onikso akis, tarsi moteris būtų ieškojusi 
jo žvilgsnio. Paskui ji vėl leidosi eiti. Dantė taip pat praėjo 
pro niauriai atrodantį akmeninį vandens dubenį. Jis sekė 
paskui Antiliją, bijodamas būti pastebėtas ir negalvodamas, 
kur eina. Tik dabar, tolumoje pamatęs vaistininko krautu- 
vėlę, jis susigaudė, kur atėjo. 

Kai moteris stabtelėjo, Dantė taip pat sustojo. Ji žvalgėsi 
aplink, norėdama įsitikinti, ar kas nors neseka jos pėdomis. 
Laimei, jį pridengė tuo momentu pro šalį važiuojantis ve- 
žimas su statinėmis. Kai vežimas nutolo, ji jau buvo dingusi 
už vaistinės durų. 

Dantė svarstė, eiti paskui ją ar palaukti, kol išeis, ir toliau 
nepastebėtam ją sekti. Jis nutarė pastoviniuoti už vienos 
kampinio portiko kolonos, piktai nuvijęs elgetą, kuris ten 
rinko aukas. 

Nors Dantė ir grasino, kad palieps sargybiniams nu- 
plakti jį rykštėmis, vargeta pasitraukė vos per kelis metrus, 
susirangė ant Žemės ir ištiesė ranką išmaldai. Dantei net 
pasirodė, kad jis nesiliovė į jį Žiūrėjęs priešiškomis aki- 
mis. Be abejonės, tai buvo dar vienas niekšas iš slaptosios 
gildijos. Jei nereikėtų stebėti moters, tuoj pat pašauktų 
sargybinius ir palieptų jį suimti. Poetas dar kartą metė 
grėsmingą žvilgsnį į apskurėlį, kuris vėl stengėsi atkreipti 
praeivių dėmesį. 

Vargeta buvo kažkuo ypatingas. Po susitikimo su Dža- 
netu poetas ėmė kitaip žiūrėti į tuos vargšus, kuriuos anks- 
čiau tik nepakančiai ignoravo. Elgeta išties atrodė esąs gat- 
vės šeimininkas, tarsi šuo, kuris apšlapinęs pasižymi savo 
kampą. Poetas prisiminė niaurią Džaneto pranašystę, jo 
akivaizdų pasitikėjimą tuo, kad baltieji pralaimės. Ką ta at- 
stumtųjų veislė gali žinoti apie Florencijos ateitį ar apie jo 
likimą? Dantė pajuto, kad žemė slysta iš po kojų, o kairiąją 
akį pervėrė dieglys. 

Sutelkęs dėmesį į duris, poetas staiga netoliese išgirdo 
triukšmą. Prie pirmojo elgetos priėjo dar vienas, ir tarp jų, 
regis, įsiliepsnojo barnis. Dantei pasirodė, kad jis išgirdo 
Džaneto balsą, kuris užgauliai priekaištavo pirmajam dėl 
užimtos vietos. Paskui jie susimušė, susipynę į kojų ir rankų 
kamuolį. Bet pirmasis buvo stipresnis: jis kriokdamas šoko 
ant naujai atėjusio ir smarkiai spyrė jam į šoną. Šis suriko 
iš skausmo ir, krisdamas ant žemės, susiėmė rankomis su- 
laužytą šonkaulį. 

Dantė pašoko ir puolė bėgti prie jų. Aišku, ne tam, kad 
numalšintų tarp driskių kilusį kivirčą, bet dėl kažko, kas 
patraukė jo dėmesį. Susirėmimo įkarštyje pirmojo skur- 
džiaus drabužis prasiskleidė ir atvėrė tamsų, gal odos ar 

bronzos, paviršių. Atrodė, kad žmogus vilki šarvais. Poetas 
norėjo tuo įsitikinti, bet elgeta, pamatęs, kad jis artinasi, 
paskubomis ištrūko iš skausmingai dejuojančio varžovo 
gniaužtų. Neįtikėtinu —- pagal savo sunykusią išvaizdą — vi- 
krumu pašokęs, vargeta puolė į kitą gatvės pusę ir, stum- 
dydamas susibūrusius smalsius praeivius, dingo prieš tai 
parodęs poetui nepadorų gestą. 

— Esu Florencijos prioras, galvijau! Rodyk špygas tai 
kalei savo motinai! — šaukė Dantė, paleisdamas iš akių 
apsimetėlį elgetą. - Niekingasis Tersitas! — dar rado jėgų 
pridurti, sunkiai alsuodamas iš įtampos ir susijaudinimo. 

Poetas pamatė, kaip iš smalsuolių minios atsiskyrė jau- 
nuolis ir ėmė vytis bėglį. Regis, buvo apsirengęs sargybinio 
uniforma. Tikėjosi, kad pavyks jį nutverti. 

— Kas buvo tas apgavikas? - Dantė paklausė Džaneto, 
kuris vis dar svaidė prakeiksmus ir nešvankybes savo 
varžovui. 

— Nežinau, - atsakė elgeta su skausminga grimasa, kuri 
dar labiau išryškino pelės bruožus. - Aš jo nepažįstu. Nau- 
jokas, jau kelios dienos sukiojasi šiose vietose ir renka au- 
kas be mūsų leidimo. Dabar čia daug tokių kaip jis, nežinia, 
iš kur atėjusių. 

- Daug? 

— Taip, iš tiesų nemažai. Prakeiktieji! 

Dantė atsirėmė į piliastrą. Giliai kvėpuodamas jis 
stengėsi numalšinti jaudulį, o paskui, minioje skirdamasis 
kelią, pajudėjo vaistinės link. Teofilis stovėjo ant slenksčio 
ir, rodos, jau laukė jo. Vaistininkas pasitraukė į šalį, kad 
praleistų jį pirma. Šiuo metu aplinkybės Dantei buvo pa- 


* 


Tersitas — „Iliados“ veikėjas, niekšiškumo ir įžūlumo simbolis. 

lankios, tad jis ruošėsi apklausti moterį. Ieškodamas jos, 
greitosiomis apsižvalgė aplink. 

— Kuri... 

— Antilija? Tai jos ieškote? - paklausė Teofilis piktdžiu- 
giškai. — Ką tik čia buvo. 

— Kur ji išėjo? — sutrikęs paklausė Dantė. Juk nematė jos 
išeinant. Bet per muštynių sąmyšį buvo pametęs iš akių 
krautuvėlės duris. 

— Jau išėjo, ar nematėte? Išgirdome lauke triukšmą, ir 
pagalvojau, kad bus geriau, jog ji išeis, nekrisdama niekam 
į akis. Juk žinote apie ypatingą jos padėtį, riziką... 

Poetas linktelėjo. Buvo įsitikinęs, kad Teofilis kažką nuo 
jo slepia. 

— Koji čia ieškojo? — šiurkščiai paklausė Dantė, įsmeigęs 
1 jį akis. 

Vaistininkas mąstė, ką atsakyti, tiksliai svėrė tiesą, kurią 
norėjo atskleisti, tarsi būtų kalbama apie jo mišinius. 

— To, ko visi ieško mano krautuvėje,- ištarė jis 
mislingai. 

— To, ko visi ieško? 

— Visi. Ir jūs taip pat, mesjė Durante. 

Dantė laukė, kad vaistininkas ką nors pridurs. 

— Nesuprantu jūsų alegorijos prasmės, - pareiškė Dantė, 
kai pamatė, kad šis tyli. 

— Kaip atsikratyti skausmo. Arba... 

— Arba? 

— Kaip jį sukelti. Skausmas — pirmasis mūsų veiksmų 
postūmis. Tai turėjo omenyje didysis Aristotelis, kai sukūrė 
savo dangiškąją sistemą. 

— Ne, jūs klystate. Tai meilė skatina judėti dangiškąją 


grandinę. Tai meilė, kurios trokšta paskutinysis dan- 


I85 


gus, paniręs į dieviškąją esybę, tai dėl jos sukasi dangus, 
norėdamas nuolat patirti begalinį apšvietimo džiaugsmą, — 
išsiblaškęs kalbėjo Dantė, tarsi kartodamas pamoką. Jis 
galvojo apie Antiliją. 

Sis aliuzijų žaidimas jį erzino. Dantė norėjo priremti 
vaistininką prie sienos, bet šis jį aplenkė. 

— Ir vis dėlto, mesjė Durante, ar nemanote, kad skaus- 
mas yra tas dievas, kuris viešpatauja žemėje? Ar ne dėl jo 
mes kovojame, mylime, kuriame ir mirštame? Ir jūs pats 
tai patvirtinate, cituodamas Aristotelio žodžius: jei pirma- 
sis dangus pašėlusiai sukasi, kad kiekviename savo taške 
susitiktų su Dievu, ar jo džiaugsmo pilnatvė nekyla iš 
kažkokio trūkumo? 

Vaistininkas kalbėjo tyliai, tarsi bijotų, kad skausmo 
dievas jo neišgirs. Poetas patraukė pečiais. Šiuo metu jis 
nenorėjo leistis į teologinį ginčą. Buvo įsitikinęs, kad Teo- 
filis pradėjo šią polemiką tam, kad nukreiptų jo dėmesį nuo 
moters. 

— Ar Antilija prašė jūsų vaistų? 

Vaistininkas prapliupo juoktis, tarsi linksmintųsi ta- 
vernoje. 

— Jie vadinasi chandu... O ne, jai nėra taip blogai. Ji 
tik ieškojo gero muilo, kuris tiktų jos odai. Bet kas žino, 
gal grožio apsauga moteriai tampa didžiausiu skausmo 
šaltiniu... 

Dantė vis dar dairėsi. Tai, ką kalbėjo Teofilis, neturėjo 
prasmės. Antilija pasuko vaistinės link tuoj po to, kai 
išklausė Bruno pamokslą. 

— Sakėte, kad jūsų vaistas sudarytas iš penkių komponen- 
tų. Ar tikrai jų nežinote? 

Vaistininkas vos pastebimai krūptelėjo. Jis instinktyviai 
nukreipė žvilgsnį į geležinę dėžę, tarsi norėdamas įsitikinti, 
ar ji gerai uždaryta. 

— Jo sudėtis laikoma paslaptyje, mesjė Durante, - pasakė 
dviprasmiškai. — Jūs išbandėte jį ir dabar galite tiksliai pa- 
sakyti, ko jis vertas. 

— Mozaikininkas buvo nužudytas dėl to, kad rengėsi 
atskleisti penkias sudedamąsias kažkokio dalyko dalis. O 
kodėl ne penkis komponentus mišinio... kurio jis galėjo 
gauti iš jūsų arba pavogti. Sakote, kad galiu pasakyti, ko jis 
vertas. Tai tiesa, noras pasisavinti tokį mišinį gali pastūmėti 
į] žmogžudystę. 

Vaistininkas staiga sunerimo. 

— Ar ne juo mesjė Brunas kvailina savo bedieviško kulto 
sekėjus, tarp kurių esate ir jūs? — neatlyžo Dantė. 

— Bet negi manysite... - sulemeno vaistininkas. 

— O kodėl negalėčiau manyti? 

Teofilis dar akimirką padvejojo, paskui staiga pakėlė de- 
šinę ranką ir, sudėjęs pirštus pagal vaistininkų gildijos žen- 
klą, sušuko: 

— Auxilium beto“. 

Tai buvo frazė, kuria vienas konfratras prašė kito pagal- 
bos. Priverstas laikytis jį įpareigojančios priesaikos, Dantė 
mechaniškai pakartojo gestą ir atsakė: 

— Auxilium fero . 

Dabar Sprovjeris atrodė nusiraminęs. Jis pagriebė Dan- 
tei už rankos ir stipriai ją suspaudė. 


*  Auxilium beto (Ict.) - prašau pagalbos. 
“ Auxilium fzro (lot.) - teikiu pagalbą. 

— Ne be pagrindo laikome šią paslaptį svarbia. Bet ji nėra 
vienintelė po šiuo dangaus skliautu. Egzistuoja kitų, dar 
didesnių, ir gal gerai, jei vienas konfratras jas pažins. 

— Ką norite tuo pasakyti? 

— Kas Žino, gal iš tiesų galėtumėte man padėti... gal jūsų 
mokslas... —- neatsakydamas toliau kalbėjo Teofilis. Akimir- 
ką jis sustingo, tarsi turėtų įveikti paskutines abejones, ir 
galiausiai priėjo prie nedidelės spintos. 

Vaistininkas atidarė spintą ir ištraukė mažą tobulos kubo 
formos dėžutę, padarytą iš tamsaus ir vertingo afrikietiško 
medžio, kurį mėgo faraonai. Šiek tiek paknebinėjo vieną jos 
šoną. Dantė išgirdo lengvą spragtelėjimą. Teofilis pakėlė at- 
šokus;į pleištuką. Suveikus slaptam užraktui, dėžutė atsida- 
rė, ir jos viduje galėjai matyti apvalų geltono metalo daiktą. 
Beveik su baime vaistininkas jį paėmė ir padavė Dantei. 

Tai buvo paauksuoto metalo apskritimas, padengtas 
smulkiais įrašais, primenančiais nepažįstamos kalbos al- 
fabeto raides. Labai panašus į žiedą — tokį poetas matė 
Domininko lombarde. Dantė atidžiai daiktą apžiūrėjo ir 
pasvėrė ranka. 

— Ar čia tai, kas atrodo? 

— Taip, mesjė Durante. Tai auksas. 

Dantė toliau sukinėjo daiktą rankose. Staiga jis pakė- 
lė akis. 

— Iš kur jis? 

— Gal teisingiau būtų klausti kieno. Kalbama, kad tokių 
žiedų yra Florencijoje. O gal tai tik legendos. 

— O ką byloja ta legenda? 

— Kad šis auksas neateina iš žemės gelmių. 

— Norite pasakyti, kad kažkas jį... sukūrė? - sumurmėjo 


poetas ir vėl ėmėsi atidžiai jį tyrinėti. 

Paskui jis pridėjo žiedą prie lūpų ir palietė metalą lie- 
Žuviu. 

- Jei tai, ką sakote, yra tiesa, miesto finansams gresia di- 
delis pavojus. Atpažinti prastą metalą monetų falsifikato- 
rių gaminiuose taptų neįmanoma. 

— Ar nemanote, kad šita paslaptis yra didesnė už mano 
vaistų paslaptį? 

— Iš kur gavote šitą žiedą? Ir kas saugo metamorfozės 
paslaptį? Kuris nors iš Trečiojo dangaus? Kalbėkite! - at- 
akavo jį Dantė. Jau norėjo parodyti priesaikos ženklą, bet 
tuoj susilaikė ir paslėpė ranką. —- Noriu, kad atsakytumėte, 
paklusdamas ne gildijos įpareigojimams, bet Florencijos 
valdžiai. 

— Nežinau, prisiekiu jums! Jį man davė Ambraziejus prieš 
pat savo mirtį. Bet nieko nepasakė apie kilmę, — kalbėjo su- 
sijaudinęs vaistininkas, tarsi mirusiojo vardas būtų iškvietęs 
jo šmėklą. — Šios paslapties aš nežinau. Aš pats noriu ją išsi- 
aiškinti, - pridūrė Teofilis, tarsi kalbėdamas su savimi. 

Dantei įstrigo paskutinieji žodžiai. Be abejo, vaistai buvo 
nuostabūs, bet kas jie, palyginti su tuo, ką Teofilis jam pa- 
rodė? Ir kas Florencijoje galėjo atsidėti panašiems moks- 
lams? Paskendęs savo mintyse, poetas prisiartino prie durų 
ir atsigręžė. 

— Aukso žiedą... Ar galėtumėte patikėti man jį kuriam 
laikui? 

- Žinoma, mesjė Aligjeri, - atsakė vaistininkas ir padavė 
žiedą. - Manote, kad galėsite išaiškinti jo kilmę? 

Prioras nieko neatsakė. Jo mintys jau buvo kitur. Tol- 
damas nuo krautuvėlės, Dantė prisiminė, kad išėjo neatsi- 
sveikinęs. Jį sujaudino tai, ką išgirdo, ir naujai atsivėrusios 
perspektyvos. 

Nieko nesakydamas, Teofilis palydėjo jį iki slenksčio. 
Kai buvo tikras, kad Dantės jau nematyti, paskubėjo užda- 
ryti krautuvės duris. Išgirdęs lengvą šnaresį už nugaros, jis 
staiga atsisuko. Prie sienos stovinčio baldo medinė plokštė 
atsivėrė ir paliko tuštumą. Prie siaurų durų stovėjo Antili- 
ja. Teofilis perbėgo akimis jos figūrą, kurią žaviai išryškino 
lengvos drabužių klostės, tarsi matytų drapiruotėje įkalin- 
tą Veneros statulą. Per kaktą jam nuvarvėjo prakaito lašas. 
Moteris nusiėmė kelioninę veido kaukę ir dabar stovėjo 
visa savo grožybe. 

— Ar girdėjote? — paklausė vaistininkas. 

Antilija linktelėjo. Ji žiūrėjo į juodmedžio dėžutę, kuri 
tebegulėjo ant stalo. 

— Aš nieko nepasakiau, - pridūrė Teofilis lengvai virpan- 
čiu balsu. —- Kada... kada jūs leisitės į kelionę? 

Ji vis tylėjo. 

— Ar galėsiu keliauti su jumis? 

Teofilis priėjo arčiau ir palietė jai pečius. Ji abejingai 
stebėjo jo judesius. Vyras atrišo moters drabužio raiščius, 
pamažu atskleisdamas jos vario spalvos kūną. 

Birželio 20-o0si0s5 rytas 


+EY* malos gatvės Aegis kur buvo įsikūrusi pati 
svarbiausia Florencijoje gelumbės pirklių gildija. Turtingį, 
pasipūtę ir įžūlūs. Maždaug pusė magistrato pareigūnų 
atvirai jiems tarnavo. O tie, kurie to nedarė, bijojo jų. 

— Kaip jie drįsta versti mane laukti. Liepčiau visus juos 
pakarti, jei tik būtų budelis. 

Dantę priėmė tik dėl aukštų pareigų, bet laukimas išties 
žemino. Per tą pusvalandį, kol laukė, pro šalį praėjo stambių 
pirklių, juodadarbių ir kitokių žmogpalaikių. Poetas jautė 
kylančią neapykantą ir norą keršyti tiems praturtėjusiems 
prasčiokams. Tik jie pavertė Florenciją tokia, kokia ji da- 
bar yra. Miestas, galėjęs tapti naująja Roma dėl išmintingų 
įstatymų ar antraisiais Atėnais dėl puikių meno kūrinių, 
pamažu ėmė virsti nauja Babilonija, kurioje klesti pagedę 
papročiai. Bet kurį valdžios postą galėjai parduoti, bet kurį 
įstatymą suderinti su Alorino skambesiu, o nuosprendį pa- 
keisti pagal teisėjų norą. 

Laukiamosios salės langai išėjo į statybų aikštę. Kitoje 
gatvės pusėje vietoj senojo kvartalo namiūkščių augo di- 

dingas pastatas. Šiose prabangiose statybose, kylančiose 
tarp vynuogynų, ateityje prieglobstį turėjo rasti knibždanti 
atvykėlių minia, atėjusi laimės ieškoti iš kaimų. Dantei at- 
rodė, kad šiuose statiniuose slypi kažkas netikra: paslėptas 
plyšys, panašus į neryškų įskilimą varpo bronzoje, kurį tik 
išlavinta ausis gali pajusti anksčiau nei varpas netikėtai su- 
skils. Ir poeto ausis, kurią ištobulino mūzos ir įprotis klau- 
sytis senolių balso, aiškiai juto tą disonansą, tarsi tolimo 
krioklio šniokštimą. 

— Vagių miestas, - pakartojo Dantė ir atsitraukė nuo 
lango. 

Pagaliau vienas tarnautojas, apsirengęs ryškia livrėja, 
nemaloniai pašaukė jį ir nulydėjo į viršutinį aukštą, kuris 
buvo virš galerijos, dengiančios senąjį turgų. 

Valdytojas sėdėjo prie aukšto rašomojo stalo. Netoliese 
stovėjo daug mažesnių stalų, prie kurių sėdėjo bent tuzinas 
buhalterių, įnikusių į storas knygas. Jie įrašinėjo bendrovių 
ir pirklių komercinius aktus. 

— Kuo galiu jums padėti, priore? Ar magistratas domisi 
mumis? — paklausė valdytojas. 

Žmogus kalbėjo šaltai ir bespalviu balsu. Taip tikriausiai 
jis kreipiasi į patį žemiausią savo tarnautoją. 

Dantė priėjo taip arti stalo, kad krūtine palietė medžio 
paviršių. 

- Magistratas domisi ir gerais, ir blogais dalykais. Šian- 
dien blogais. 

Valdytojas sutriko. Jis tikėjosi, kad prioras prašys paslau- 
gų ar pinigų. 

— Ką tai reiškia? — paklausė raukydamasis. 

— Tiriu, kaip buvo nužudytas meistras Ambraziejus. 

— Mozaikos meistras... girdėjau. Bet nesuprantu, ką tai 
turi bendra su pirklių gildija... 

— Ir aš nesuprantu. Bent kol kas. Dėl to ir tyrinėju įvai- 
rius tiesos kelius. 

— Ir šie keliai veda čia? 

— Sakoma, kad pirkliai viską žino. „Veikti, numatyti, su- 
tvarkyti — ar ne toks yra jūsų šūkis? 

Nebūdamas visiškai tikras, valdytojas linktelėjo. 

— Bet kokiu atveju esu čia, kad pasikalbėčiau su vienu 
jūsų bendradarbių, - pridūrė Dantė. - Flavijus Petris, ge- 
nujietis. 

— Meistras dažytojas? O kokiu reikalu... 

Klausimo jis nebaigė. Poetas pažvelgė į valdytoją taip, 
kad net nebeliko vietos diskusijoms. Šis sausai paliepė vie- 
nam savo raštininkų palydėti priorą. 


Dirbtuvė buvo įrengta erdviame žemų skliautų požemyje, 
užgriozdintame variniais katilais ir grūstuvėmis, kuriuose 
buvo trinami ir maišomi dažai. Ore tvyrojo tirštos išgaros, 
todėl beveik nebuvo kuo kvėpuoti. 

Flavijus susikaupęs stikline matuokle pilstė į katilą kaž- 
kokį tirpalą. Trumpai šnektelėjęs su Dantę atlydėjusiu 
žmogumi, pasuko prie poeto. Šiam pasirodė, kad savo rū- 
pestingumu jis pirmiausia stengėsi nukreipti dėmesį nuo 
to, kuo buvo užsiėmęs. Vis dėlto dažytojo mandagumas 
Dantę maloniai nuteikė, kai prisiminė, kaip su juo buvo 
elgiamasi pirma. Nors Flavijus jau buvo kumptelėjęs nuo 
amžiaus, raukšlių išvagotame veide švytėjo dvi juodutėlės 


gyvos akys. 

— Kuo galiu jums padėti, mesjė Durante? 

— Noriu pasisemti jūsų išminties Žinių, susijusių su viena 
ypatinga sritimi. 

— Nors mano žinios ir kuklios, aš visas — jūsų paslaugoms. 

— Nenoriu sumenkinti jūsų išsilavinimo. Geriausiai iš- 
manote gamtos mokslus Florencijoje ir Italijoje. O gal ir 
visuose krikščioniškuosiuose kraštuose. 

Santūriai šyptelėjęs, Flavijus kiek palenkė galvą ir laukė, 
ką poetas toliau pasakys. 

— Ką žinote apie aukso gamybą? — Dantė stengėsi kal- 
bėti abejingai, nors pats suvokė, kaip grėsmingai skamba 
jo žodžiai. Bet, jo nuostabai, genujietis atsakė taip ramiai, 
tarsi tai būtų visiškai pagrįstas klausimas. 

— Esu kažką girdėjęs per ilgą savo gyvenimą. Daug iliu- 
zijų, ieškojimų — iki rankų virpėjimo. Daugybė bemiegių 
metų, skirtų šiam darbui... nežinau, ar tai buvo dieviškas 
troškimas įsiskverbti į gamtos įsčias, ar tik godumo demono 
įkvėpimas. Su tokia, lyg ir nedidele, abejone sąžinė susiduria 
kiekvienąkart, kai mintis siekia atskleisti gamtos paslaptį. 

— Bet ar jį galima pagaminti? O gal kas nors pagami- 
no? — paklausė Dantė, ignoruodamas į moralinius skrupu- 
lus įsileidusį senį, kuris dabar susigūžė, įsmeigęs nejudan- 
čias akis į tolį. 

— Yra taip tvirtinančių. Sutikau visokio plauko žmonių, 
kurie prisiekinėjo žiną šią paslaptį. Dažniausiai tai buvo 
nedorėliai ir avantiūristai, neturintys net pačių paprasčiau- 
sių alchemijos žinių... Išskyrus gal tik vieną atvejį. 

— Ir ką sužinojote? 

— Tas, kas tarėsi įgijęs šios srities žinių, kalbėjo apie pen- 
kis etapus, kaip varį paversti auksu. Paslapties esmė buvo 

ne švino sublimacija, kaip daugelis mano, bet varyje slypinti 
ugnis — tai iš jos reikia ištraukti jėgą, kuri brandina auksą. 

— O... jūs tai išbandėte? — susijaudinęs paklausė Dantė. 

— Nemėginau pažinti tiesos iki galo. Aukso paslaptis — 
karalių paslaptis. Pažinę ją, buvo nužudyti tų, kurie troško 
sužinoti... arba kurie norėjo, kad niekas kitas to nežino- 
tų, - Flavijus pasakė taip, lyg nebeturėtų ką pridurti. 

Dantė liko suglumęs. Daug kartų jis girdėjo pasakojant 
tavernose legendas ar jokio realaus pagrindo neturinčius 
pasakojimus. 

— Vadinasi, šių Žinių įgijote labai seniai, dar savo kelionių 
metais. Galbūt net tolimuose kraštuose, - Dantė paklausė 
ironiškai. 

Dažymo meistras įbedė į jį akis. 

— Ne, mesjė Durante. Apie tai girdėjau kalbant mūsų 
mieste, ir visai neseniai, - atsakė jis užsigavęs. - Ir tai ne- 
buvo tušti žodžiai. Parodysiu jums, ką vietinis Žvejys surado 
Pizos pakrantėse apleistos valties dugne. Vienas mūsų žmo- 
nių susidomėjo ir atsiuntė radinį pirklių gildijos atstovybei. 

Atidaręs stalčių, Flavijus ištraukė rausvą akmenį didumo 
sulig riešutu. 

— Ar esate kada matęs kažką panašaus? 

Dantė atidžiai apžiūrėjo daiktą. 

— Tai varis? 

— Hesperidžių obuoliai, - atsakė paslaptingu balsu Fla- 
vijus. - Taip, varis. Kuo gryniausias. 

— Ir iš jo galima pagaminti auksą? 

— Galbūt, - atsakė Flavijus ir ėmė ritinėti tarp pirštų 
grynuolį.- Varis gamtoje randamas pailgų atplaišų, įsi- 
maišiusių į didžiulius uolienos ir žemės gabalus, pavidalu. 
Niekada nemačiau... 

— Ir kaip paaiškintumėte šitą keistą atvejį? - pertraukė 
jį poetas. 

— Nežinau. Tai galėtų būti pirmas etapas. Atrodo, moks- 
las Florencijoje auga svaigiu greičiu. Begaliniai bokštai sie- 
kia dangų. Mums virš galvų atsiveria didžiuliai kaip laukai 
šventovių skliautai. Iškyla nematyti įrengimai, padedantys 
žmogui statybose. Gal kažkas nusiraškė vaisių nuo pažini- 
mo medžio. 

— Taip, kažkas iš tiesų galėjo suvalgyti tą vaisių. O ką ma- 
note apie šitą? —- paklausė Dantė ir iš maišelio, kurį nešiojo 
prie diržo, išsitraukė auksinį žiedą. Dažytojas susidomėjęs 
vikriai ištiesė ranką. 

— Dar vienas tų žiedų... 

— Dar vienas? Esate matęs kitų? 

— Taip... mažiausiai dar du, labai panašius į šitą. 

— O ką galite pasakyti apie metalą? Tai auksas? Natūra- 
lus auksas?.. 

Metęs į jį ironišką žvilgsnį, Flavijus pridėjo žiedą prie 
ant stalo stovinčios juodo jaspio plokštelės ir pradėjo brau- 
kyti, lengvai krestelėdamas. 

— Atrodo, ir jūs suabejojote, priore... Taip, tai auksas, — 
ištarė Flavijus, atidžiai tyrinėdamas plonytes drožleles, ku- 
rias metalas paliko plokštelėje. - Neturi jokių priemaišų. 
Bet negaliu pasakyti, tai gamtos ar žmogaus kūrinys — tam 
nėra tinkamo akmens. 

— Iš kur atkeliavę kiti žiedai, kuriuos matėte? 

— Jie pateko į mūsų gildijos kasas. Tai viskas, ką žinau. 
Bet jei ir Žinočiau, daugiau nepasakyčiau. Pirklių gildijos 
sandėriai užantspauduoti, o šis antspaudas — tai mirtis. 

Flavijus atidavė jam žiedą. Dantė ruošėsi atsakyti, bet 
jo dėmesį patraukė daiktas, gulintis ant darbo stalo, šalia 


196 


buteliukų su dažais. Tai buvo didelis sulankstytas popie- 
riaus lapas. Vienoje jo pusėje atpažino tekančio vandens 
mėlynumą ir kalnų grandinių ochrą. Kad geriau matytų, 
priėjo arčiau ir paėmė lapą. Pašnekovas įtūžo. Poetui pa- 
sirodė, kad dažytojas ruošėsi išplėšti jį iš rankų, bet paskui 
susivaldė. 

— Atpažįstu Paryžiaus miestą ir jo salą, apjuostą bokštais. 
Ir šito jums reikia darbui? — paklausė poetas abejingai. 

— Man pavesta išsiaiškinti geometrijos principus. Tai 
vienas būdų, kuriuo galiu pasitarnauti gildijai. Tiksliai 
pažymėti gatves ir valstybių sienas prekybos veiklai yra 
taip pat svarbu kaip ir kitų dalykų žinios. Bet nekalbėkite 
nieko apie tai, ką matėte, - pridūrė dažymo meistras. Jis 
ištraukė Dantei iš rankų popieriaus lapą ir rūpestingai jį 
sulankstė. 

— Kodėl pasaulio formos pažinimą reikia laikyti paslap- 
tyje? Dėl ko slėpti kūrybos vaisius? Tai tarsi bandyti slėpti 
Dievo veidą! - provokavo jį Dantė, nustebintas dažytojo 
elgesio. 

— Žemės keliai nėra tiktai nervai, kurie sujungia didelį 
jos kūną. Tai ir venos, kuriomis teka žemės gėrybės, mes- 
jė Durante. Pažinti jas — tai laisvai prieiti prie šitų syvų, 
apsisaugant nuo konkurentų pavydo. Be to, negali žinoti: 
gal iš tiesų pasaulio forma yra nuostabi ir baisi kaip Dievo 
veidas. Kad ji mūsų neapakintų, ją reikia slėpti. 

— Tikriausiai jūs teisus, mesjė Flavijau. Bet sakoma, kad 
pasmerktojo akys, prieš panirdamos į tamsybes, pamato 
nuostabų spindėjimą, kuris atskleidžia joms tikrąją daiktų 
formą. Gal visi mes kaip tik ir ieškome šito spindėjimo. 

Senis patraukė pečiais. 


— Taip, prieš apakdami. 

Atsisveikinęs su dažymo meistru, Dantė išėjo į gatvę, 
pilną žmonių. Nedaug kas paaiškėjo. Gatvės kampe pri- 
ėjęs mažą taverną, jis atsisėdo ant suolo lauke po stogine. 
Seimininkas pasėmė baltojo vyno iš didelio molinio indo, 
kuris stovėjo prie židinio. Siltas skystis nubėgo gerkle, bet 
nenumalšino troškulio. Dantei prieš akis raibuliavo dirbti- 
nio aukso tviskesys, sumišęs su nuo gatvės kylančiais garais, 
apnuodytais žmonių ir gyvulių atliekomis. 

Ar iš tikrųjų įmanoma pagaminti tokį gryną auksą, kad 
būtų galima apgauti net meistro Flavijaus Petrio patyrusią 
akį? Reikėtų įspėti apie pavojų pinigų kalyklą. Poetas kelis- 
syk pasukiojo kaklą, kad praeitų tirpulys, sukeltas karščio ir 
vyno. Galvoje nesiliovė sūkuriavusios mintys. Kas atsitik- 
tų, jei iš tiesų daug florinų būtų išleidžiama į apyvartą? Iš 
pradžių pakiltų bendras gyvenimo lygis ir visuotinė laimė. 
Būtų apmokėtos skolos, likviduoti mokesčiai, patenkinti 
visų poreikiai. Pasakų šalis. 

O paskui katastrofa. Auksas prarastų vertę ir būtų priei- 
namas kaip smėlis. Naujasis amžius, apie kurį svajojo Bru- 
nas Amanatis. Bet ir nevilties amžius, paskutiniųjų žmonių 
amžius. 

Pradėjęs kalbėti garsiai, jis atkreipė smuklės šeimininko 
dėmesį. Šis tuoj priėjo, pasiruošęs priimti naują užsakymą. 
Karštis darėsi nepakeliamas. 

— Toks gali būti jų projektas! - sušuko Dantė, staigiai 
pašokdamas ir beveik apversdamas suolą. Numetęs monetą 
nieko nesuprantančiam šeimininkui, poetas pasuko Senojo 
tilto link. 

— Ar šitas žmogus buvo mesjė Durantė? — paklausė vie- 
nas lankytojų, stebėjusių sceną. —- Naujasis prioras? Tesau- 
go mus Dievas. 

Tos pačios dienos vidudienį 


taskaitoje apie Trečiojo dangaus narius buvo nu- 
rodyta ir vieta, kur kiekvienas jų laikinai skaitė 
p kaitas. Su medicininės astrologijos kursą lan- 
pas E! ą 1a 
kančiais mokiniais Čekas iš Askolio susitikdavo San Fre- 
dijane, Šv. Siksto vienuolyno nedidelėje kapitulos salėje. 

Vos tik atpažinęs Ceką tavernoje, Dantė pažadėjo susitikti 
su juo akis į akį, kad padiskutuotų tais klausimais, kuriais jų 
nuomonės skyrėsi. Jau seniai tarp jų vyko nebylus ginčas dėl 
astrologijos. Bet po to, ką išgirdo Keturiasdešimties kanki- 
nių bažnyčioje, susirėmimas tapo neišvengiamas. O kodėl 
ne dabar, kai vyno įkaitinta vaizduotė galėtų jį padrąsinti? 

Į salę Dantė įėjo tuo metu, kai mokytojas nuo katedros 
pakylos baigė stebėti kontradikcinę dviejų studentų po- 
lemiką. Regis, Čekas liko patenkintas diskusijos eiga. Sic 
pusė jau buvo baigusi argumentuoti, o 702 taip pat ėjo prie 
pabaigos. Jaunuolis skaitė, stovėdamas priešais katedrą, o 
pustuzinis studentų sėdėjo ant suolo ir žymėjosi pastabas 
vaškinėse lentelėse. Skaitančiojo atidžiai klausėsi šalia sto- 
vintis jo varžovas. Jis stengėsi pagauti bet kokį prieštara- 
vimą ar nelogiškumą ir perduoti mokytojui, iškeldamas 
pirštą ir ištardamas žodį ego. 

Dantė spėjo nugirsti paskutines frazes. Turėjo būti kalba- 
ma apie Marso įtaką plaučiams, kurie išskiria fluidus. Karštas 
ir sausas Marsas, ugnies planeta, savo dvelkimu sukelia kūno 
karštį. O tai, pasak tuo metu kalbėjusio studento, paaiškina, 
kodėl sumažėja kraujo tekėjimas ir drėgnasis kosulys. 

Jo varžovas, matyt, teigė priešingai, nes, kalbančiojo 
nuomone, jį „<...> tikrai suklaidino akivaizdžiai gausesnis 
spermos išsiliejimas meilės sapnuose, kurių daugiau susap- 
nuojama, kai prisiartina Marsas. Bet, kita vertus, yra žino- 
ma, kad sausra skatina lytinį aktą — tada padidėja gyvūnų 
vaisingumas, sustiprėja meilės protrūkis, būdingas Libijos 
negrų tautoms“. Paskutinius žodžius jaunuolis ištarė atlai- 
džiai, tarsi norėdamas atsiprašyti už varžovo klaidą, kurią 
piktybiškai pats įrodė. Jo repliką visi palydėjo plojimais. 
Regis, argumentai tikrai įtikino nedidelę auditoriją. Ir mo- 
kytojas pritariamai, bet nestipriai pliaukštelėjo rankomis, 
kad nepasėtų tarp auklėtinių pavojingos išpuikimo sėklos. 

Ceremoningai atsisveikinę su mokytoju, studentai ėmė 
skirstytis. Rodos, tik tada Čekas iš Askolio pastebėjo Dantę, 
kuris stovėjo prie durų. Mokytojas greitai nulipo nuo kated- 
ros pakylos ir, išskėsdamas rankas, pabučiavo jį į skruostus. 

— Mesjė Durante, sveiki atvykę! Jei būčiau žinojęs, kad 
ketinate dalyvauti mano paskaitoje, būčiau liepęs atnešti 
kitą krėslą, kad, sėdėdamas man dešinėje, dalyvautumėte 
kaip lygus. 

Dantė atsakė į pasveikinimą, lengvai linkteldamas. 

— Dėkoju jums už garbę, bet neturiu Žicentia docendi. 
Kursai, kuriuos lankiau Bolonijoje ir Paryžiuje, nesuteikia 
man tokios teisės. Taigi mano vieta ten, apačioje, tarp jūsų 


studentų. 

— Žinau, kad esate nepranokstamas savo kuklumu, kaip ir 
išmintimi. Jei norėtumėte, jums būtų vieta Sžudiun. Galėtu- 
mėte dėstyti astrologiją, kurią, kaip Žinau, gerai išmanote. 

— Priimtumėte mane ir į Trečiąjį dangų? — paklausė 
Dantė, žiūrėdamas jam į akis. 

Čekas įsitempė. Maloni veido išraiška akimirksniu išnyko. 

— Kodėl gi ne? — pasakė jis po pernelyg ilgos pauzės. — 
Trečiasis dangus — tai Veneros dangus, o jūs juk esate mei- 
lės poetas... ir, galiu pridurti, didis dainius. 

Giliai įkvėpęs, Čekas užtraukė „Meilė, kuri man kal- 
ba mintyse“ ir padainavo visą pirmąjį posmą. Malonus jo 
balsas, pritariant greitam rankos judesiui, atskleidė eilių 
skambumą. Atsigavęs iš nuostabos, poetas padainavo ant- 
rąjį posmą, paskui Čekas vėl — trečiąjį, ir taip visą dainą. Po 
trumpos tylos, per kurią, rodos, auditorijoje vis dar aidėjo 
balsų dermė, astrologas vėl prakalbo. 

— Suteikėte nemirtingumą žemiškajam savo aistrų objek- 
tui. Deja, varganais mūsų laikais tas ne;manoma, bet kitoje 
epochoje Beatričė, išaukštinta jūsų eilėse, būtų iškilusi iki 
žvaigždžių. Kaip atsitiko su Berenike, kurią apdainavo Ka- 
limachas. 

— Tai neįmanoma ne dėl varganų laikų, bet dėl mūsų 
krikščioniškojo tikėjimo, kuris atmeta galimybę patekti į 
dangų kitokiu keliu nei švento Petro ir jo angelų choro, - 
atsakė sujaudintas poetas. 

— Tebūnie, kaip jūs sakote. Ar galiu jums kuo nors pasi- 
tarnauti? 

— Norėčiau jums pateikti vieną klausimą. Jis susijęs su 
kilniąja astrologija, taip pat ir su šlykštaus nusikaltimo 
epizodu. 


Čekas priėjo arčiau. Atrodė susidomėjęs. 

— Klausau jūsų. 

— Ar tai, kad mūsų likimus paženklino dangus, yra bū- 
tinybė ar atsitiktinumas? Ar žvaigždės, kurios nepriklau- 
so nuo mūsų, lydi mūsų žingsnius, ar tik duoda pirminį 
postūmį veiksmams, kuriuos paskui pasirenkame savo 
nuožiūra? 

Čekas iš Askolio vos pastebimai šyptelėjo. 

— Tai jau aptartas klausimas, mesjė Durante. Bet, leis- 
kite pridurti, jį aptarė dideli protai. Nustatyta, kad dan- 
gaus kūnai, skriejantys erdvėje už Mėnulio trajektorijos, 
yra tobuli ir nepakitę. Jų poveikis būtų menkas, jei jo ga- 
lėtume išvengti: turėtume abejotiną konsekventą, kuris 
išplaukia iš aiškaus antecedento — tobulą priežastį, duo- 
dančią pradžią netobuliems dariniams. Šio prieštaravimo 
mūsų protas nepriima. Ergo, mūsų likimą, kuo tiksliausiai 
valdo žvaigždės. 

Dantė instinktyviai pakėlė smilių. Neištarė mego, bet vi- 
sas jo kūnas pasviro į priekį, tarsi leistųsi į dvikovą. 

— Bet jei pripažintume, kad dangaus poveikis mūsų pri- 
gimčiai neišvengiamas, suirtų visas dorovės statinys, kuris 
laiko mūsų įstatymus, papročius, moralės jausmą, - ramiai 
pasakė Dantė. - Tad ir dėl meistro Ambraziejaus mirties 
reikėtų kaltinti amžinąsias žvaigždžių klajones, o nusikal- 
timą įvykdžiusi ranka taptų tik paprastu instrumentu, ku- 
ris už nieką neatsako. Ir kaip atpirkti kaltę, jei nėra pačios 
nuodėmės. Pats išganymo tikėjimas liktų tuščias kaip pa- 
gonių stabai. 

Čekas iš Askolio šaltakraujiškai atlaikė jo žvilgsnį. 

— Gal jis ir buvo tuščias. 

— Jūs burnojate! Ne to jus mokė didysis Ptolemajas „Al- 
mageste“! - sušuko Dantė. - Ne to mokė Sakroboskas ar 
Gvidas Bonatis, jūsų paties mokytojas! 

— Mane mokė ne tik jie. 

Dabar poetas priėjo taip arti, kad jautė karštą Čeko al- 
savimą. 

— Gal užlipote į mesjė Bruno sakyklą ir iš jo dvasios dy- 
kynės traukiate pragaištingas fantazijas apie kitus dievus? 
Ar tikite, kad žvaigždės — regimoji forma stiprių būtybių, 
kurios gyveno prieš mus žemėje, o dabar ją apleido, bet 
ruošiasi sugrįžti? Ar tikite, kad stebint žvaigždes galima 
išsikviesti tas būtybes? Tai toks jūsų tikėjimas? 

— Klausiausi mesjė Bruno pamokslų, - lėtai prakalbo as- 
trologas. - Tai nėra mūsų mokslo idėjos. Jos ateina iš toli, 
iš Rytų, kur teologas dar jaunystėje skelbė šias tiesas. Bet 
neskirkite joms daug reikšmės: šios mintys niekam nepa- 
vojingos, išskyrus gal tuos, kurie patys jas išpažįsta. 

Astrologo veidą nušvietė šypsena. Jis nutaisė susitaiky- 
mo miną, o balsas vėl tapo lipšnus kaip pirmiau. 

— Gana, mesjė Durante, palikime šį pavojingą kelią, ku- 
ris nuo dangaus mokslų žėrinčio grožio suka prie žemės 
vargų. Mano argumentai nepaneigia atpirkimo. Jį tiksliai 
numatė dangaus planetų judėjimas ir paankstino Marso ir 
Jupiterio sąjunga Žuvų ženkle, kai gimė Išganytojas. 

— Na, gerai, palikime religiją kunigams. Bet turiu dar kitą 
argumentą, kad įrodyčiau jūsiškio klaidingumą. Žvaigždžių 
poveikis, tikras ir nekintantis, pasiekia ir mineralus, slypin- 
čius žemės gelmėse, - ramiai atsakė Dantė. 

— Be jokios abejonės. Veneros Dėka karneolis padeda 


moteriai išsaugoti vaisių. Kaip ir Marsas paverčia oniksą 

stipriu priešnuodžiu. Ir ar ne Saulė suteikia auksui plastiš- 
kumo ir spindesio? 

— Bet jei aukso savybes sumodeliuoja Saulės jėga, kaip 
paaiškinti, kad pati didžiausia ir šviesiausia žvaigždė per- 
duoda savo prigimtį tokiam retam mineralui? 

Čekas šyptelėjo. 

— Kas jums sakė, kad auksas žemėje yra toks retas? Arba 
kad toks ilgai dar bus? 

Dantė žiūrėjo į jį, neatitraukdamas akių. 

— Bet jei dangaus kūnai ir nėra dievai, kaip tikėjo se- 
nieji išminčiai, vis dėlto jie iš tikrųjų turi didžiulę jėgą. 
Tuo akivaizdžiai kasdien įsitikiname permainingame 
mūsų gyvenime. Marso pyktis, Jupiterio triumfas, o svar- 
biausia — nesulaikoma energija Veneros, penkiakampės 
žvaigždės, kuri pralaužia miestų vartus — tai paskutinioji 
dar gyva dievybė. 

— Trečiojo dangaus valdovė, - sumurmėjo poetas. 

Astrologo žodžiai priminė Dantei vieną detalę. Ir Amb- 
raziejus buvo nubraižęs nedidelę penkių briaunų žvaigždę, 
ir Brunas bažnyčioje kalbėjo apie penkiakampį dangaus 
šviesulį. Čekas pritariamai linktelėjo. Paskui, skanduoda- 
mas žodžius ir po kiekvienos eilutės trumpai sustodamas, 
jis pradėjo deklamuoti: 

Meilės žvaigždė trečiajame danguje 
Savo šviesa kelia nerimą sielai, 
Ir jos grožis pasiekia tą, 


Kam mirtis tuoj bat užgesins veidą. 


Dantė klausėsi tylomis. 

— Ką deklamavote? — paklausė jis. 

— Ketureilį iš trumpos savo poemos apie dangaus kūnų 
konfigūraciją. Čia kalbama apie trečiąjį dangų ir jo ka- 
ralienę. 

— Dėl ko pavadinote vakarinę žvaigždę penkiakampe? 

Čekas metė į jį ironišką žvilgsnį. 

— Tik jau nesakykite, kad pats to nežinote, mesjė Du- 
rante, - atsakė astrologas dirbtinai nustebusiu balsu. - Juk 
turite dangaus kūnų žinovo vardą. 

Dantė paraudo įžeistas pastabos. 

— Žinoma, kad ne. Bet dėl ko Venera ir meilė turėtų kelti 
nerimą? 

— Ir to manęs klausiate? Argi iš tikrųjų nežinote? O gal 
netikite, kad meilė lydi mirties žingsnius? Kaip manote, 
dėl ko buvo nužudytas meistras Ambraziejus? 

— Dėl moters meilės? 

— O ta moteris — tai tiesa. 

— Kodėl mozaikininkas turėjo tapti tiesos auka? 

— Bet ar mes visi vienokiu ar kitokiu būdu nesame tokios 
aukos? Ar nesate ir jūs toks, mesjė Durante? 

Dantė prisiminė, ką skaitė ataskaitoje apie Trečiąjį 
dangų: visi jie buvo atvykę iš Romos. Bet dar anksčiau 
visi gyveno Rytuose. Kaip smuklininkas Baldas. Kaip 
Antilija... 

Dantė jautė, kad po astrologinio orumo skraiste Čekas 
dengia kažką nešvaraus ir kad Antilija yra daugiau nei 
šokėja. Šiurpulys perbėgo jo kūnu, prisiminus šią moterį. 
Reikia ją pamatyti. Dabar. Vienam. 

Kad daugiau sužinotų. 

Tos pačios dienos ankstyvą popietę 


Baldo taverna buvo beveik tuščia, tik du patarnautojai triū- 
sė apie didelį ugniakurą, sulinkę nuo sunkių žabarų ryšulių, 
kuriuos dėjo į krūvą palei sieną. Smuklininkas sėdėjo ant 
vieno iš suolų ir, gurkšnodamas vyną iš metalinės taurės, 
stebėjo dirbančiuosius. 

Pamatęs Dantę, Baldas nervingai pastatė taurę ant stalo, 
išliedamas šiek tiek vyno, tarsi vienintele laisva ranka ruoš- 
tųsi gintis. 

Žinoma, šiame mieste joks doras žmogus neperžengia 
tavernos slenksčio anksčiau nei trečią valandą. Darbo die- 
na ėjo į pabaigą. Šeimininkas, matyt, pamanė, kad turės 
reikalų su kokiu girtuokliu. 

Dantė vyptelėjo. Toks driskius, o dar berankis, Florenci- 
jos priorą laiko girtuokliu. Ranka sugriebė paslėptą durklą, 
o vaizduotėje iškilo baisusis Baldo kovos būdas. Reikėjo 
elgtis atsargiai ir neprisileisti jo arčiau. 

— Ar galiu jums pasiūlyti geriausio vyno, mesjė Aligje- 
ri? — paklausė smuklininkas, užbėgdamas jam už akių. 

— Ne tavo vyno atėjau ragauti, - atsakė Dantė, neketin- 
damas sėstis. - Noriu pasikalbėti su šokėja, kuri pasirodo 
tavernoje. 

Baldas glostė smakrą ir stebėjo jį abejingu žvilgsniu. 

— Taigi norite mano Antilijos. Puikiosios Antilijos, — 
žodį „puikiosios“ jis pasakė gosliai. 

— Tavo? — paklausė. Dantei nė netoptelėjo, kad moteris 
galėjo būti vergė, paimta iš Rytuose vykusių mūšių arba 
nupirkta. Antra vertus, krikščioniškieji įstatymai nedraudė 
pagonių vergijos. 

— Ar aš pasakiau „mano“? O, dovanokite, mesjė. Aišku, 
tai iš susižavėjimo, kurį jai jaučiu. Antilija šiame mies- 
te niekam nepriklauso. Daugelis vyrų dėl to kenčia. Ir aš 
vienas jų, - baigė berankis ir plekštelėjo jam per petį, tarsi 
išreikšdamas solidarumą. 

Prioras atsitraukė atgal — ir bijodamas Baldo kovos būdo, 
ir bodėdamasis tokio jo familiarumo. 

— Noriu su ja pakalbėti, - trumpai nukirto poetas. 

— Antilija negyvena varganuose mano namuose, mesjė. 
Aukščiau kelkite akis, jei norite ją pamatyti. 

— Ar ji negyvena tavo užeigoje? — paklausė nustebęs 
Dantė. Staiga prisiminė, kas buvo parašyta ataskaitoje. 

— Ne. Be abejo, ją kas nors globoja, ir ten turite ieškoti, 
jei norite su ja pasikalbėti... 

— Pasakyk, kas jos meilužis, tuojau pat! 

— Mesjė Aligjeri, daug kas yra įsimylėję gražiąją Antiliją, — 
atsakė smuklininkas. — Galėčiau pasakyti ir jų vardus, nes juk 
retsykiais sėdite prie to paties stalo. Jiems, žinoma, ir aš pri- 
klausau... tikriausiai ir jūs, - stačiokiškai pridūrė. - Bet tikro- 
jo meilužio, vienintelio, kuriam atsakoma tuo pačiu jausmu, 
niekas nepažįsta. Jo turite ieškoti, jei norite rasti Antiliją. 

— Nori pasakyti, kad nežinai, kaip rasti moterį, kuri 
naktimis dirba tavo tavernoje ir iš tavęs gauna pinigų pra- 
gyventi? 

— Jūs klystate, mesjė. Ji nieko iš manęs negauna. Neturiu 
tam pinigų. Tik princas galėtų tiek mokėti. 

Dantė vis labiau stebėjosi. 

— Ar tai nėra šokėja pagal profesiją? Tai kodėl tada... 

— Nežinau. Niekas to nežino, - nutraukė jį Baldas. - Ji 
pati manęs paprašė, ar galėtų pasirodyti tavernoje be jo- 

kio užmokesčio. Priešingai, man pasirodė, kad jei būčiau 
atsisakęs, ji buvo pasiruošusi siūlyti man pinigų, kad tik 
galėtų čia šokti. 

— Bet tu neatsisakei. 

— Ne. Manau, kad visoje Florencijoje neatsirastų žmo- 
gaus, kuris atsisakytų. 

Dantė jautėsi išmuštas iš vėžių. Atrodė, kad Baldas skai- 
to jo Mintis. 

— Aš nesu išsilavinęs, kaip jūs, mesjė Aligjeri. Bet mačiau 
daug anapus jūros, gal net daugiau, nei parašyta jūsų kny- 
gose. Ir daug kitų dalykų girdėjau iš mūsiškių, kurie, nepai- 
sydami pavojų, leidosi Indijos žemių link, sekdami didžiojo 
Aleksandro pėdomis. 

— Ir ką girdėjai pasakojant? 

— Kad tolimos tautos garbina savo dievus ne žodžiu ar 
giesme, bet kūno judesiais. Tai štai, mesjė, manau, kad ir 
Antilija pagerbia juos savo šokiu. 

Poetas sukando lūpas. Iš karto jis norėjo patikėti pri- 
mityvia to netašyto žmogaus intuicija. Antra vertus, juk 
jis pats, kai pirmąkart pamatė moterį, jos Žingsniuose 
įžvelgė kažka magiška. Jei taip manyti nebūtų šventvagiš- 
ka, būtų sakęs, kad moteris daugiau panėšėjo į žiniuonę 
nei į prostitutę. Buvo kalbama, kad Rytų stepėse gyvena 
žiaurios klajoklių tautos, kurias valdo nuostabaus skulp- 
tūrinio grožio moterys. Jas laidodavo prabangiuose kapų 
rūsiuose, papuoštas puikiomis brangenybėmis ir jų didy- 
bę liudijančiais ženklais, apsuptas dvariškių, kurie būdavo 
aukojami, kad jos vienos nesileistų į tamsos ir baisybių 
kelią. Su mirtimi bendraujančios žynės prakalbindavo ją 
tada, kai išgerdavo keisto vaistinių žolių nuoviro ir kvies- 

davo susirinkti šešėlius. Ar Ambraziejus nebuvo pirmoji 
tos barbarės deivės auka, jos kelio mirusiųjų namų link 
bendražygis? 

Baldas vienintele savo ranka persibraukė kaktą. 

— Kartais atrodo, kad mane apnuodiję maurų nuodai ne- 
išnyko, o tik aprimo, kaip gyvatė, kuri po akmeniu laukia 
gegužės saulės, kad galėtų vėl gelti. 

— Ar Šventoji Dvasia tave gina?Mūsų tėvų dvasia, kuri 
dalyvavo dieviškoje aukoje ant Golgotos kalno? 

Smuklininkas gūžtelėjo pečiais. 

— Anapus jūros pažinau daug dvasių. 

Dantė tylėdamas žiūrėjo į jį. Paskui jis padažė smilių į 
taurę vyno ir ant stalo nupiešė penkiakampį, išraižytą Amb- 
raziejaus mozaikoje. Smuklininkas išblyško, bet liko ramus, 
tarsi nieko nesuprastų. 

— Gal gelbėdamas savo kūną išmainei jį į sielą? - paklau- 
sė JO poetas. 

Baldas neatsakė. Dantė lėtai atsistojo. 

— O tavo siela mainais reikalauja aukos kraujo? - pa- 
siteiravo poetas. Jam pasirodė, kad berankis stengiasi iš- 
vengti jo žvilgsnio. - O kiti? Kokioms dvasioms paskyrė 
savo tikėjimą? 

— Kiti? Kokie kiti? 

— Mokslo vyrai, kurie, regis, pasirinko tavo taverną kaip 
ritualo altorių. Ką Žinai apie juos? 

— Nieko. Tai mokslo žmonės. Ką bendra jie galėtų turėti 
su manimi? 

— Daug bendra, nes jų mokslas yra intrigų mokslas. Tu 
taip pat galėtum tapti tokio mokslo daktaru. 

Baldas nieko neatsakė, tik mechaniškai perbraukė ne- 
švariu skuduru per stalo kraštą. 
— Ne vien tik aš, — ištarė jis. 


Tūs bats metas Švč. M. Marijos Naujajame vienuolyne 


Kardinolas Akvasparta sėdėjo ant puošnaus krėslo sos- 
to savo kambaryje atsigręžęs į siaurą langą, pro kurį kaip 
peilio pjūvis dangaus mėlynėje matėsi vienuolyno varpinė. 
Varpas mušė devintą. 

Už nugaros kardinolas išgirdo lengvą šnaresį ir atodūsį. 
Kažkas subtiliai stengėsi atkreipti jo dėmesį. Jis lėtai atsi- 
suko į tą pusę. 

Priešais duris stovėjo Nofas Dei. Kai kardinolas moste- 
lėjo, jis suklupo pabučiuoti žiedo, kurį šis atkišo. Ant pe- 
čių nuslydęs gobtuvas atskleidė jo tonzūrą. Laisvąja ranka 
aukštasis prelatas jam meiliai paglostė pakaušį. 

— K3 sužinojote? — paklausė nerimastingai. 

— Tai, ką jau žinojome. Penkiakampis aiškiai matomas. Ir 
juo perduodama informacija nekelia abejonių. 

— Ar manote, kad tas intrigantas bus suvokęs jo prasmę? 

Nofas papurtė galvą. 

— Jis gudrus ir protingas žmogus. Bet dar per mažai žino. 
Kol kas, - paskutinius žodžius jis ištarė susirūpinusiu tonu. 
Tai pastebėjo ir Bažnyčios valdovas. 

— Ar manote, kad jis ieško teisinga kryptimi? 

— Ne. Nesu tikras. Jis sutrikęs, apakintas nesveiko tikė- 
jimo savo teisumu. Menų fakulteto magistrų pėdsakai yra 
gerai matomi. 

— Ir jis mokėsi Paryžiuje? Bet greičiausia, kai dar buvo 
labai jaunas... 

— Demoniškas jų mokymas, suklaidinęs ne vieną, atne- 
šė daugybę aukų. O mūsų žmonėms tas mokymas virto 
beprotišku įsitikinimu, kad protas gali įsiskverbti į visas 
gamtos ir žmonių veiklos paslaptis. Ir dėl to dabar jis jau- 
čiasi pasiklydęs labirinte ir negali suprasti, kad tai jo paties 
žingsniai veda į išėjimo neturinčius aplinkkelius. 

Akvaspartos veidu nuslydo negailestinga šypsena. 

— Tai duoda mums laiko užbėgti už akių paleistuvei. 

— Ar manote, kad iš tiesų būtų galima... - pratęsė Nofas. 

— Nežinau. Bet ir mažiausias abejonės šešėlis turi būti 
išsklaidytas. 

— Ir aš taip manau, eminencija. Turbūt prisimenate, kad 
jau siūliau... 

Popiežiaus legatas staigiu judesiu nutraukė jį. 

— Juk žinote, kad šiame mieste tai neįmanoma. Kai kurie 
priorai jau su mumis, bet dar ne laikas atvirai veikti. Tai 
būtų priimta kaip smūgis miesto laisvei, o dar paties miesto 
teritorijoje. Tokiu atveju prieš mus nusiteiktų ir tie, kurie 
simpatizuoja Bonifacui. Taip tik duotume pretekstą vi- 
siems pasislėpusiems gibelinams... tokiems kaip Aligjeris. 
Juk gerai žinote, kad areštuoti gali tik kvartalo sargyba. 

— Galėtume ją apkaltinti raganavimu ir pareikalauti, kad 
įsikištų miesto valdžia. 

— Jau pagalvojau apie tokią galimybę. Bet jei ji atvyko į 
Florenciją, vadinasi, čia turi patikimų, o gal ir stiprių drau- 
gų. Jei mūsų planas nepavyktų, mums iškeltų viešąją bylą. 
O jei viskas būtų tiesa, ir ji pasakytų... - aukštojo prelato 
balsas iš pykčio dabar ėmė virpėti. - Bet kaip atsitiko, kad, 
išsilaipinusi Italijoje, ji išvengė kontrolės? Kodėl niekas 
nesekė jos veiksmų, niekas nesutrukdė kirsti sienos? Kaip 
galėjo pereiti Bažnyčios žemes ir atsirasti čia? 

Nofas susigūžė. 

— Mes to nežinome. Florencijoje ji pasirodė lyg moste- 
lėjus burtų lazdele. Manoma, kad atplaukė laivu. Gal įsėdo 
į genujiečių laivą... Už pinigus tie piratai bet ką padarytų. 
Mieste yra ir tas nevykėlis iš Sienos Cekas Andžoljeris. Jis 
tuoj prisijungė prie kompanijos. O jie, galimas daiktas, jo 
laukė. 

— Skaičiau jo kūrinių, - pašaipiai ištarė kardinolas. - Kaip 
tik jiems tinkamas žmogus. 

— O gal jis tinka ir mums. Keletas florinų — ir turėsime 
jį savo rankose. 

- Žinau apie jūsų planą, bet ar gerai apsvarstėte, kas lau- 
kia, jei būsite atskleistas... 

Inkvizitorius papurtė galvą. 

— Niekas to nepriskirs nei jums, nei šventajai Bažnyčiai. 

Akvasparta ėmė vaikščioti po kambarį ir suko ratus apie 
Notą, kuris stovėjo kaip įbestas. Paskui jis staiga stabtelėjo. 

— Gerai, darykite, - pagaliau apsisprendė jis. 

— Jau padaryta. Tikėjausi jūsų pritarimo. 

Tos pačios dienos vėlyvą bopietę 


argybos vadas vėl pasirodė celėje. Dantei šmėkšte- 
. lėjo, kad šis žmogus neša nelaimę. Susirūpinęs jo 
e veidas tik sustiprino šį įspūdį. Poetas vėl pajuto savo 
negalavimus. 

— Kas atsitiko šį kartą? Kai jus pamatau, nežinau, džiaug- 
tis jūsų rūpestingumu ar iš anksto pradėti keikti priežastis, 
kurios atvedė pas mane. 

— Atsitiko toks dalykas, ir geriau būtų, kad jį žinotumė- 
te... bent jūs. 

— Kodėl? Iodėl, kad esu poetas? 

— Ne, poezijos menas čia niekuo dėtas. Bet gal... Žodžiu, 
tai rimta. 

— Sakykite. 

= Šį rytą virtuvės patarnautojai tvarkė priorams skirto 
vyno statines... kaip jie sako. 

— Kaip jie sako? 

— Manau, tie niekšai tik ieškojo progos išgerti magistra- 
to lėšomis. 

— Tai ką? Ar atėjote pasitarti dėl rūmuose dirbančių tar- 
nų blaivybės? 

— Ne. Stumdant statines, kaip jie sako, viena jų krito ir 
sudužo. 

Didingai ištiesdamas pečius, poetas priėjo arčiau prie 
sargybos vado. 

— Nejau pageidaujate pagalbos rūsiams išvalyti? 

— Ne, ką jūs, - sargybos vadas paraudo ir ištiesė jam 
ranką, kurią iki šiol laikė paslėpęs už nugaros. - Statinėse 
štai kas. 

Dantė pagriebė daiktą, beveik išplėšdamas jį iš rankų. 
Atrodė kaip drobės maišelis, iš vidaus kažkuo minkštai pa- 
muštas. Drobė buvo prisigėrusi vyno, ir po celę pasklido 
stiprus jo kvapas. Greitosiomis žvilgtelėjęs, poetas durklu 
ėmė ardyti drobės kraštą. 

— Bet gal čia užkeikimas, priore? Gal juodosios magijos 
kerai? — sunerimęs paklausė sargybos vadas. 

Nieko neatsakęs, Dantė atsargiai, kad nieko nepaliestų 
rankomis, durklo smaigaliu ištraukė iš maišelio dalį to, 
kas jame buvo. Jam pasirodė, kad tai buvo supuvę lapai 
ir Žiedai. 

— O gal čia koks vyndarių išradimas, kad vynas būtų aro- 
matingesnis? — svarstė vadas abejodamas. 

Tylėdamas Dantė priėjo prie lango, kad geriau apžiūrėtų 
tą augalinę medžiagą. Jo veidas paniuro, kaktoje įsirėžė gili 
raukšlė. Paaštrėjo ir skausmas smilkiniuose. 

— Išgabenkite iš rūsių visą vyną, vade. Florencijos priorai 
geriau tegul geria vandenį, bent artimiausias kelias dienas. 

— O kas tai yra? Ar žinote? 

— Durnaropė. Jos lapai ir žiedai - pati kenksmingiausia 
augalo dalis. 

— Ar tai... nuodai? 

— Taip. Stipri jų dozė sukelia mirtį, bet atskiesti jie gal 
dar pavojingesni. 

— Kodėl? 

— Jie kelia nerimą ir temdo protą tam, kuris turėtų būti 
budrus, sužadina sapnus ir vizijas. Klastingas protas jais 
ketino paveikti Florencijos vyriausybę. Mus nužudę nuo- 
dai būtų atnešę miestui sunkią, bet įveikiamą krizę. O ty- 
lomis mus vesti į beprotybę, nejučia gramzdinti į haliuci- 
nacijų tamsybes — tai tikrai šėtono darbas. Apie tai niekas 
neturi žinoti. Tas, kas tai sugalvojo, neturi žinoti, kad mes 
atskleidėme jo sumanymą. 

— O ką jūs darysite? - paklausė sargybos vadas. 

— Iuriu toliau ieškoti. Jei nučiupsiu vieną šio slibino gal- 
vą, turėsiu ir visas kitas. 

Kai sargybos vadas išėjo, Dantę apėmė nesutramdomas 
jaudulys. Vadinasi, blogis plečiasi, ir iš Šv. Judo vienuoly- 
no požemių jis kėsinasi į vyriausybinius kambarius? Dantė 
įsiuto. Pasidavęs įniršiui, jis išėjo ir, beveik to nepastebė- 
damas, atsidūrė aikštėje. Eidamas Baldo tavernos link, vėl 
jautė, kad galva karščiuoja. Ir šį kartą, teisindamasis slaptu- 
mu, atsisakė palydos. Taip galėjo laisvai judėti. 

Nors iš tiesų ne dėl to norėjo pasilikti vienas. Antilijos 
kūnas nesiliovė šokęs jam prieš akis. Pats vienas norėjo ją 
apklausti. Įtikinėjo save, kad turi tik vienintelį tikslą - nu- 
bausti kaltąjį. Ir gal tai buvo tiesa. Bet kaltė ėmė kauptis ir 
jo viduje. 

Dantė pasijuto kaip Jokūbas, kuris nakties tamsoje 
turėjo susiremti su angelu. Blaškėsi ir skeryčiojosi kaip 
keleivis, įkritęs į tamsią vandens balą, kurioje jam lemta 
paskęsti. 

Kai poetas pasiekė taverną, ne visi Trečiojo dangaus nariai 
buvo susirinkę. Teofilio vieta buvo tuščia. Ant stalo stovė- 
jo didelis ąsotis, iš kurio sėdintieji jau pylėsi vyno. Dantė 
kreipėsi atskirai į kiekvieną vardu ir pasveikino, o paskui 

iš Askolio balsas jį aplenkė. 

— Kiek kartų, mesjė Durante, šiomis dienomis kalbėjo- 
me apie meilę! Ir vis dėlto tokių mokslo vyrų protas turėtų 
gvildenti kilnesnius dalykus. Tai kas gi, jūsų nuomone, yra 
toji jėga, kuri, rodos, įveikia kiekvieną blaivų ketinimą? 

— Bet ar nereikėtų pasvarstyti, - įsiterpė Brunas Ama- 
natis, — apie jėgą? O gal meilę, kurią skatina smarki gyvy- 
binių fluidų tėkmė, būtų teisingiau apibūdinti kaip sielos 
silpnybę. Ar meilė yra dorybė, ar ji gimsta, prisilietus prie 
mylimo objekto, o gal ji neišgydoma liga, kuri nuskurdi- 
na protus? 

Iš tavernos gilumos pasigirdo būgnų garsai. Pradėję rit- 
mingai dundėti, jie darėsi vis įkyresni, skelbdami Antilijos 
pasirodymą. Užuot atsakęs, Dantė pasuko akis į moterį. Tas 
nerimas ir troškimas sujungti savo kūną su jos ir nugrimzti, 
pranykti jame kaip verpete - ar tai meilė? Argi jis —- tas pats 
žmogus, kuris virpėjo vien nuo Beatričės žingsnių? Ir jei jis 
pasikeitė, ar meilės jėga yra tokia, kad ji taip šlykščiai gali 
pakeisti pačią žmogaus prigimtį? Ar šita jėga išvijo pro- 
tėvius iš žemiškojo rojaus? Pačiupęs pilnutėlę taurę vyno, 
Dantė dideliais gurkšniais ją išgėrė. Deginanti karščio ban- 
ga pakilo iki smilkinių. 

— Be abejo, skaitėte savo draugo Kavalkančio eilėraštį 
„Moteris manęs prašo“. 

Tai vėl buvo Ceko žodžiai. Dantės ausis jo balsas pasie- 
kė iš labai toli, tarsi visi būtų netikėtai pasitraukę ir palikę 
vietą Antilijai, kuri artėjo kraipydama klubus. Poetas buvo 
įsitikinęs, kad juodos jos akys ieškos jo akių ir kad ji šoks 
jam. Jis jautė deginantį pyktį kitiems vyrams, kaltindamas 
juos, kad jos geisdami savo šūksniais ir ištiestomis ranko- 
mis lėtina moters artėjimą. 

Poetas jau norėjo stotis ir pasakyti apie jam suteiktus 
įgaliojimus. Pašauks sargybą, uždarys šį nedorybių lizdą ir 
nutemps tą ištvirkėlę į pagrindinę miesto ligoninę. Kur ir 
su kuo ji slapstosi, išbėgusi iš Baldo tavernos? Tai norėjo 
žinoti ir ketino ištraukti iš jos tą paslaptį, vos tik ji baigs šį 
šlykštų pasirodymą. 

Berankis ją atvežė iš anapus jūros — tai jis visko pradžia. 
Aplinkiniai garsai jį blaškė. 

— Mesjė Durante. Mūsų Antilija, - prakalbo Augusti- 
nas. - Nėra abejonės, kad jos artumas uždega vyrų kūnus 
ir skatina juos galvoti apie sueitį. O tai atsitinka dėl to, 
kad švytintys spinduliai, sklisdami iš jos kūno, skverbiasi 
pro akių ertmes ir, veikiant karščiui, plečia gleivių kana- 
lus. Tai viena moters prigimčiai būdingų savybių. Bet kuri 
gražiai sudėta moteris, atsiduodanti vyro žvilgsniui, suke- 
lia tą pačią reakciją, kuri lemia intymų artumą. Bet kaip 
jūs paaiškintumėte tuos apžavus, kuriuos moteris geba 
skleisti net ir nebūdama šalia? Galiu prisiekti, kad vien 
tik mintis apie Antiliją kaitina vyrų varpas. Jos jėga nesi- 
liauna veikusi ir tada, kai ji toli. Vadinasi, nors ir praeina 
šiek tiek laiko, mūsų Aluidai išsaugo spinduliavimo sukel- 
tus įspūdžius ir pokyčius taip, kaip skystis išlaiko indo, į 
kurį buvo supiltas, formą. 


Per tą laiką Antilija pakeitė judėjimo kryptį. Atrodė, 
dabar ji ketina baigti savo pasirodymą prie stalo šalia Ži- 
dinio, kur sėdėjo grupelė įkaušusių ir garsiai šūkaliojančių 
pirklių. Įtempęs valią, Dantė pagaliau atkreipė dėmesį į 
tą, kuris kalbėjo. 

— Žinoma, Gvido eilėraštis... Manau, meilė yra sielos 
sukrėtimas. Tik jos nesukelia spinduliavimas, kaip teigia 
netikėlis Alkindas savo traktate. Meilė —- įgimta kilnios 
sielos dorybė, puoselėjama nuo pat gimimo. Kaip mineralo 
taurumas būdingas brangiajam akmeniui nuo pat jo for- 
mavimosi pradžios. Moteris savo grožiu tik sustiprina šią 
nematomą dorybę, kuri laukia, kada bus pabudinta ir galės 
veikti. Tai paaiškina, kaip moteris gali veikti savo apžavais 
būdama toli ar net po mirties, kaip pats esu patyręs. Juk 
girdėjote apie dieviškąją Beatričę. 

— Vadinasi, manote, kad tikrai egzistuoja mylinčios sie- 
los? Visi žmonės gali daugintis, bet tik kai kurie mylėti. 

— Todėl, kad meilės mokslas yra aukščiausias mokslas, 
kuriuo remdamiesi mes tobuliname visų sričių Žinias. 
Kaip, beje, manote ir jūs, - atsakė Dantė ir nužvelgė visus 
sėdinčius. 

— Mes? - pasitikslino Cekas. 

- Žinoma. Kolegiją, kuri duos pradžią naujajam Sžu- 
dium, pavadinote Trečiuoju dangumi. Juk norėjote pasi- 
remti meile, kaip jūsų globėju ir svarbiausiu varikliu po 
Dievo. Juk dangiškąją Venerą pasirinkote savo susirinki- 
mų valdove. 

Visi susižvalgė, stengdamiesi suprasti, kur jis suka. 

ne Minervą savo sueigų mūza. Meilė apšviečia, bet ne- 

valdoma meilė veda į pražūtį. Globojami Veneros, jūs 
dalijotės žinojimo duona. Bet Venera siejasi ir su Amb- 
raziejaus mirtimi. 

Dantė pasiėmė taurę, į kurią kažkas vėl pripylė vyno, ir 
godžiai nugėrė gurkšnį. Jis jautė, kad karštis stiprėja, tarsi 
jo viduje šėltų liepsna. Kiti ir toliau sėdėjo tylėdami. Pir- 
masis prakalbo Venjeras. 

— Mesjė Aligjeri, jūsų argumentai, be abejo, patrauklūs. 
Aš mažiau išmanau nei jūs, bet užtat aplankiau daug uostų 
ir daugelį jūrų. Manau, kad moteris — tai tarsi vėjas, kuris 
išpučia viršutines bures arba nulaužia laivo stiebą, siaučiant 
audrai. Ji - ta jėga, kurios trūksta mums, vyrams, plaukian- 
tiems per gyvenimo jūrą, ir kurią mes stengiamės sulaikyti 
savo burėse.-— Venjeras nukreipė žvilgsnį tolstančios šokė- 
jos link, o paskui sumurmėjo: — Nec žecun, nec sine te. 

Poetas prisipylė dar vieną taurę. Vėsus baltasis vynas, 
lengvai skiestas apyrūgščiu vandeniu, teikė akimirką atgai- 
vos, po kurios vėl užplūsdavo karščio banga. 

— Tai kaip aiškintumėte, mesjė Aligjeri, tokią eilutę: 
„Mūsų akys įsidėmi formą, iš kurios ji ateina...“ — paklausė 
Augustinas. - Ar Kavalkantis teigia, kad įsimylėti galima 
tai, ką matai? Bet ar tada įmanoma įsimylėti, kai esi toli? 
Kaip tada paaiškinti aistrą trubadūro Rudelo, be saiko įsi- 
mylėjusio moterį, kurios niekada nebuvo matęs? 

— Ir tai, ką matome, turime suvokti, mūsų protas apie 
tai turi Žinoti, - pridūrė Antonijus. - Bet kaip tokiu atveju 
pateisinti Adomo meilę Ievai, apie kurią jis nieko negalėjo 
iš anksto Žinoti? 


Nec tecum, nec sine te (Vot.) - nei su tavimi, nei be tavęs. 

— Ir kokia tai buvo meilė, ponai, žinant, kas įvyko! — su- 
šuko Čekas Andžoljeris. Iki šiol jis sėdėjo tylėdamas ir ne- 
slėpė kylančio pasibjaurėjimo, tarsi visos šios kalbos būtų 
tik įkyrūs plepalai. - Kadangi mes visi dar išperkame mūsų 
protėvio žygius, kyla klausimas, ar nebūtų geriau, jei tas 
vienišius būtų atsidavęs Onano menui. 

— Bedieviškos jūsų patyčios nepadeda eiti tiesos keliu! — 
užsigavęs įsiterpė Augustinas. 

— Sakau, kad Kavalkantis klysta, ir labai stipriai, — vėl 
pradėjo šnopuodamas ČCekas. - Meilė neatsiranda vien tik 
kaip Gvidas, Lapas ir kiti. Ji atsiranda, kai įsimylėjėliai lie- 
čia vienas kitą, kanda, čiulpia, geria, uodžia, šaukia, vartosi 
lovoje ir rauna plaukus. Gal galėčiau ir aš prisiminti kokį 
savo eilėraštį. Bet bijau, kad mesjė Aligjeris užsigaus, jei 
sulyginsiu savo Bekiną ir jos malones su Baikštuole ar Beat- 
riče ir jų sielomis. 


Diskutuojant apie meilės poeziją, Dantė juto, kaip jo mintys 
vis labiau myšta, tarsi iš dugno pakilęs purvas būtų pradėjęs 
drumsti vandenis. Griežta jo argumentų tvarka dažnai su- 
trikdavo, ir jam nepavykdavo suformuluoti tikslaus žodžio, 
o protas veikė kaip vaizdus ir hipotezes gimdantis vulkanas. 
Atrodė, kad jo mąstymas užgožė kalbą. 

Taip Dantė jausdavosi, kai su draugais ieškodami mei- 
lės nuotykių per pavasario šventę atsiduodavo Veneros 
ir Bakcho garbinimui. Bet pradėjęs politinę karjerą, jis 
elgėsi labai atsargiai ir stengdavosi išlikti, bent jau viešu- 
moje, blaivus. 


Gal tai tik laikinas sudirgimas, kurį nuslopintų dar vie- 
nas baltojo vyno gurkšnis ir jis atgautų pusiausvyrą. Vėl pa- 
kėlė taurę ir, pridėjęs ją prie lūpų, išgėrė gerą gurkšnį. 

Poetas norėjo atsiliepti į pastabą, kuri jam pasirodė netei- 
singa, bet kokie buvo argumentai? O gal būtų turėjęs pako- 
mentuoti išeities tašką? Jis bandė atsistoti, bet vėl parkrito 
ant suolo. Kažkas iš už nugaros bus jį sulaikęs. Bet kas galėjo 
išdrįsti? Skausmas, išplitęs nuo kairiosios akies, pervėrė jam 
smegenis. Vėl reikėjo Teofilio žolių nuoviro. Dar kartą ban- 
dė keltis, bet prieš tai turėjo nusipurtyti tą juokdarį, kuris, 
užsikoręs jam ant pečių, žvangino varpeliais prie pat ausies. 
Griebė už pakaušio, stengdamasis pačiupti jį pirmiau, nei 
kiti pastebės tą banalų pokštą, kurio auka jis tapo. 

Atsistojęs Dantė bandė pasitaisyti apsiaustą, kuris stai- 
ga pasidarė pernelyg platus ir varžė jo judesius. Tuo metu 
pakilęs baisus vėjas ėmė siaubti visą taverną ir purtyti jos 
sienas ir lubas. Ugniakuro liepsnos sukosi verpetais. Poetui 
pasirodė, kad grindų lentos siūbuoja nuo jo svorio, lyg jis 
netikėtai būtų smarkiai išaugęs. Ir vis dėlto jo protas liko 
kuo aiškiausias, kankino tik veriantis skausmas. Štai paga- 
liau meilės vaizdų seka vėl susidėliojo, ir Ceko Andžoljerio 
argumentų nepagrįstumas iškilo visu aiškumu. 

— Taip nėra, - pasakė Dantė, sukaupęs visas jėgas. 

Studium nariai atrodė lyg komedijos žiūrovai, kurie sė- 
dėjo įsmeigę į jį akis ir laukė paaiškinimo. Dantė žvelgė į 
juos kaip per miglą 

Poetas pajuto, kaip kažkas atsargiai uždėjo ranką jam 
ant peties, ir išgirdo pažįstamą balsą. Ketino atsisukti 
pasižiūrėti, kas tai, bet niekaip negalėjo išpainioti kėdė- 


je įstrigusio apsiausto. Nenorėjo užsieniečiams pasirodyti 
esąs nerangus. Jau buvo besisukąs, bet prisiminė, kad tu- 
rėjo atsikirsti Čekui. 

— Taip nėra, - pakartojo. Jam pasirodė, kad sugebėjo pui- 
kiai įtikinti. 

Vėl išgirdo balsą: 

— Ar jaučiate, koks sunkus oras tvyro tavernoje? Tų pra- 
keiktų ugniakurų dūmai užtemdys viską. Gal pageidautu- 
mėte išeiti ir pakvėpuoti grynu oru? 

Tas sunkumas, aišku, sklido nuo ugniakurų. Dantė dar 
kartą mėgino atsistoti, o ranka jam už pečių, rodos, norėjo 
padėti. Atsirėmė į stalą, kad išsilaikytų, ir pasisuko durų 
link. Paskui jis sustojo ir dar kartą pačiupo taurę. Prieš iš- 
eidamas, norėjo ją išgerti. Bet taurė buvo tarsi priklijuota 
prie stalo, ir Dantė nepajėgė jos pakelti, net pasitelkęs į 
pagalbą antrąją ranką. Tikriausiai tai buvo dar vienas to 
prakeikto smuklininko pokštas. 

— Bjaurusis berankis! - sušuko poetas. - Prakeiktasis! 

Lauke kaip antausis į veidą smigo drėgnas ir karštas vė- 
jas. Dantė jautė, kaip prakaito lašai virsta lediniais ir nusė- 
da jam ant kaklo. Žemė, kuria ėjo, buvo minkšta ir nuo jo 
žingsnių dubo kaip ašutų čiužinys. Prakeikti tie florentie- 
čiai ir purvinos jų gatvės. Dabar, laisvai eidamas, pamatė jį 
lydintį žmogų. Aišku jį pažino. 

Žmogus leidosi į kelią greitu žingsniu. Svirduliuodamas 
Dantė įsikabino jam į parankę. 

— Dabar regimosios formos prasmė man aiški. Be abejo, 
yra taip. Ouod erai demonstrandum. 


*  Ouod erat demonstrandum (lot.) - tai ir reikėjo įrodyti. 

Dantė nesiliovė spaudęs žmogui rankos, ir šis nepa- 
tenkintas bandė, nors ir labai mandagiai, išsilaisvinti. Bet 
prioras dar tvirčiau jį suspaudė. 

— Meilė palieka savo pėdsakus jautrioje sieloje. Todėl ji 
išlieka ir tada, kai juos įmynusi moteris dingsta. Kaip ir mie- 
godami prisimename tai, kas buvo. Dėl to galime mylėti tuos, 
kurių nematome. Dėl to galime mylėti ir tuos, kurie mirę. 

— Gal labiau pageidautumėte pažinti ne meilės priežas- 
tis, o jos padarinius, mesjė Aligjeri, - Žmogus ištarė patylė- 
jęs. Dabar jis jau nebesistengė išsivaduoti. Jo balsas sušvel- 
nėjo. - Jūs daug kalbėjote apie meilę. Eikite su manimi į 
„Rojų“. Tai geriausia vieta iš visų penkių. 

Dantė svyruodamas paėjo kelis žingsnius ten, kur nu- 
rodė pakeleivis. Ir vėl penki. Kodėl tas prakeiktas skaičius 
nesiliauja skambėjęs jo galvoje? Jį ėmė varginti palydovo 
kūnas, kuris be perstojo jį stumdė ir varžė. 

— Geriausias iš penkių. O ką... ką jūs turite galvoje? — 
paklausė jis. 

Venjero veidas priartėjo prie jo. Atrodė, žmogus nori 
prasiskverbti iki akių gelmės, kad įsitikintų, ar poetas pajė- 
gia viską suprasti. 

Bet Dantė suprato viską. 

— Geriausias iš penkių... — pakartojo jis neaiškiu balsu. 

— Florencijoje yra penkeri meilės namai, mesjė Aligjeri. 
Jie įsikūrę prie kiekvienų didžiųjų miesto vartų. Kaip prio- 
ras turėtumėte tai Žinoti. 

— Priorai nevaikšto į viešnamius. 

Penkeri vartai. Penkeri viešieji namai. Kuo virsta Flo- 
rencija valdant tam sugedėliui Bonifacui? Argi visi jau pa- 
miršo išminties ir dorybės darbus? 

— „Rojus“? Ponios Ladžijos namai... - sumurmėjo Dan- 
tė. Dabar viskas buvo aišku. 

— Ar žinote juos? — ironiškai paklausė Venjeras.- Ma- 
niau, tik Andžoljeris gerai pažįsta tokias vietas. 

Staiga poetas atsipeikėjo, tarsi būtų sugalvojęs kažką 
nauja. Jis leidosi bėgti, palikdamas nustebusį savo palydo- 
vą, kuris netrukus puolė jo vytis. Atsargiai pagriebė už al- 
kūnės ir nukreipė jį šoninės gatvelės link. 

— Kodėl į šitą pusę? - paklausė Dantė. Jis vis dar sun- 
kiai orientavosi. - Juk reikia eiti į priešingą, kad pasiek- 
tume „Rojų“. 

— Senųjų sienų žiedas - tai jis jungia namus... Žiedas. O 
žiedą galima apeiti iš abiejų pusių, mesjė Aligjeri, - atsakė 
Venjeras. 

Poetas buvo tikras, kad šie žodžiai slepia svarbią tiesą. 
Bet neįstengė suvokti kokią. Kapitonas iš tiesų turėjo būti 
plaukiojimo ekspertas, net ir žemės keliuose. Keista, žemės 
keleivį lydi jūros žmogus. 

Atvėsęs nakties oras ir skubus žingsnis ėmė skaidrinti 
protą. Dantė prisiminė piešinį, kurį aptiko tarp meistro 
komačino popierių. 

— Mesjė Venjerai, ar jūsų galeros turi bures ir po kiliu? — 
paklausė poetas. 

Jūrininkas staiga sustojo ir įsmeigė į jį akis. Atitraukė 
ranką ir nebeprilaikė jo. Dantė pajuto stiprų galvos svaigi- 
mą ir čiupo jį už parankės. Stipriai užsimerkė ir laukė, kol 
žemė nustos verpetuoti. 

- Žinoma, kad ne. Apatinė laivo dalis yra panirusi į vande- 
nį. Kam burė po kiliu? - atsiliepė pagaliau venecijietis, apdai- 
riai tardamas žodžius. - Kaip jums atėjo į galvą tokia mintis? 

— O vis dėlto aš mačiau bures po kiliu. 

— Kur? — Venjero balsas atsklido iš labai toli. Bet Dantė vis 
tiek pastebėjo jo susidomėjimą. — Kur? — paklausė dar kartą. 

— Tarp meistro Ambraziejaus popierių, - atsakė prioras, 
kažko ieškodamas vidinėje drabužio kišenėje. Bet paskui 
prisiminė, kad piešinį paliko San Pjero rūmuose. 

— Fantazijos. Ambraziejus buvo didelis menininkas ir 
statytojas, bet apie jūreivystę mažai išmanė. O gal norėjo 
išreikšti kokią ypatingą alegoriją. Sakote, kad radote tarp 
jo popierių? 


Tolumoje ėmė šmėkščioti šviesos. Dantė atpažino du ži- 
bintus. Jie apšvietė įėjimą į ponios Ladžijos namus, kurie, 
kaip ir Baldo taverna, stovėjo ant buvusios romėnų vilos 
griuvėsių. Atrodo, visi nedori namai atsiranda iš senųjų 
protėvių liekanų, kaip kirminai iš dvėsenos. 

Tik čia pokyčiai buvo ne tokie akivaizdūs. Statinys išlai- 
kė pradinę savo formą: apatiniame aukšte palei kvadratinio 
kiemo, kuris išorinėje pusėje baigėsi portiku, šonus rikia- 
vosi daugybė erdvių kambarių. Antram aukšte buvo įrengti 
maži Miegamieji. 

Žingsniuodami grindų klojinio liekanomis, jie įėjo į se- 
nąjį imp/uvium , kuris buvo pertvarkytas į gyvulių girdyklą. 
Jiems po kojomis į praeitį nugrimzdęs baigė irti juodų del- 
finų apsuptas laivas, kurį mindė lankytojų arkliai. Aplink 
fontaną beveik sunaikinti laiko ir neprižiūrimi spietėsi 
žvaigždynų simboliai ir septynios planetos su jų orbitomis. 
Visas nykstantis zodiakas, nusidriekęs per kiemą. 


*  Impluvium (lot.) - lietaus baseiną. 

Dantė sutriko. Kiek kartų naktimis geismo apakinta s4- 
žine ir jausmais jis trypė šiuos ženklus jų net nepastebė- 
damas? Rojaus dangus... Bet ar iš tiesų kažkur galėtų būti 
rojus? Nejaugi nieko nėra, išskyrus tą nepadorią akmens 
imitaciją, kur paleistuvės miegodavo su atsitiktiniais mei- 
lužiais? Vietomis marmuro gabaliukai buvo ištrupėję, bet 
žvaigždžių kelią dar galėjai įžiūrėti, ir kaip tik priešais jį 
ryškėjo Veneros trajektorijos kreivė. Atsisėdusi ant žvaigž- 
dės, deivė nuoga keliavo per savo dangų. 

Dantė ir Venjeras perkirto Marso ir Jupiterio orbitas, o 
paskui Saturną ir daugybę smulkių nejudančių žvaigždelių, 
išbarstytų už ekliptikos iki priešais iškilusios sienos, kur at- 
sivėrė senųjų sandėlių arkatūra. Dešinėje pusėjė kilo siauri 
plytiniai laiptai. 

Pradėjęs jais lipti, Dantė išgirdo sarkastišką juoką. Stai- 
ga jis atsigręžė tikėdamasis išvysti Venjerą. Bet kažkas ki- 
tas, pasislėpęs arkos kiaurymėje, akylai stebėjo vieną tašką 
kitoje kiemo pusėje. Žmogus buvo apsirengęs apsaugos 
sargybinio livrėja. Tie niekšai jį sekė. Sunkiai grįžo atgal 
ir grėsmingu veidu pasirodė priešais jį. Žmogus neatrodė 
sutrikęs. Kažkoks melsvas švytėjimas sklido nuo jo veido. 
Pilnas abejonių, Dantė sustojo ir persibraukė ranka kaktą. 

— Tai tu? 

Nepažįstamasis nieko neatsakė, tik pakėlė akis į jį. 

— Norėjau tau padėkoti aną naktį Šv. Judo bažnyčioje, — 
sumurmėjo poetas ir paėmė jam už rankos.- Tai geroji 
mano žvaigždė pastatė tave šalia prarajos. 

Žmogus linktelėjo. Nuo judesio ilgi, šviesūs jo plaukai 


trumpam išlindo iš prieblandos ir suspindėjo šviesoje. 

— Mes atsirandame ten, kur mus pašaukia, — atsiliepė jis, 
žiūrėdamas į viršų. — Ten, viršuje, jūsų laukia, — dar pridūrė. 

— Kas tave pašaukė? — paklausė jo Dantė. 

Bet pašnekovas jau buvo nusigręžęs ir žvaigždėmis nu- 
žymėtu keliu tolo prie sustatytų arklių. 


Laiptų viršuje pasirodė moteris, kuri tarsi lūkuriavo. Dar 
visai jaunutė, ilgais, ant kaktos krintančiais plaukais. Tam- 
sių garbanų kupeta skleidėsi ant pečių, kaip kankinės au- 
reolė įrėmindama ištįsusį jos veidą. Nenuleisdama akių, ji 
įžūliai žiūrėjo į jį, pakreipusi galvą į vieną pusę ir vulgariai 
susičiaupusi. 

— Ir štai dar kartą matau jus, mesjė Aligjeri. Galų gale 
vėl ieškote mano lovos, — rūsčiai kreipėsi į jį ir, atrišusi dra- 
bužio raiščius, parodė krūtinę. Aštrus jos balsas rėžė kaip 
peilio ašmenys. 

Dantė liko stovėti dviem laipteliais žemiau. Mergina 
priėjusi pasilenkė ir palietė jį savo krūtimi. Poetas pajuto 
gyvulišką kumelės kvėpavimą, atmieštą kažkokiu dirbtiniu 
kvapu — vienu tų kvepalų, kuriuos menka kaina pardavinė- 
davo turguose anapus Arno. 

— Petra? — sulemeno jis. — Tai tu? 

— Taip, tai aš, mesjė Aligjeri. Ar turiu vadinti jus prio- 
ru? — mergina dar labiau palinko į jį, ieškodama jo lūpų. 

Dantė instinktyviai atsitraukė, stengdamasis nepaliesti 
jos odos. Krūptelėjusi mergina atmetė atgal varno juodu- 
mo plaukus ir vėl atsirėmė į sieną, tarsi būtų norėjusi į ją 
įlįsti. Ji žiūrėjo į jį nepasitenkinimo ir švelnumo kupinu 
žvilgsniu. Paskui ištiesė į jį rankas ir prisitraukė prie savęs. 

Dantė vėl pajuto tą patį kvapą, jos rankas, liečiančias 
jo kūną. Rankos skleidė šaltį ir kartu gerai jam pažįstamą 
karštį. Tačiau jis nenorėjo pasiduoti. Ištiesęs rankas, jis at- 
stūmė ją. 

— Eik šalin, Petra. 

— O, mesjė Aligjeri, šią naktį neturite guostis savo žmo- 
na? Tai kas gi tada jus veda į „Rojų“? —- mergina nusišiepė. 

Jo akis vėl aptemdė svaigulys. 

— Ne... aš nežinau. 

Merginos žvilgsnis tarsi sušvelnėjo. Bet jos akys vylingai 
žybsėjo. 

- Šeimininkė nenori, kad kas nors išeitų iš čia nepaten- 
kintas. Ateikite, — tarė, tiesdama jam ranką. 

Dantė leidosi koridoriumi paskui ją, stengdamasis neat- 
silikti. Bet mergina greitai nubėgo, tarsi būtų turėjusi sku- 
bėti, ir dingo koridoriuje už posūkio, prieš tai metusi į jį 
žvilgsnį. 

Dantei pasirodė, kad ji norėjo būti tikra, jog liks paste- 
bėta. Šiek tiek padvejojęs, jis nutarė eiti paskui ją. Pasukęs 
už kampo, atsirado kitame pastato sparne. Čia miegamuo- 
sius buvo pakeitę didesni, prašmatniau įrengti kambariai. 
Vietoj menkų šiaudinių čiužinių stovėjo medinės lovos ir 
šiek tiek namų apyvokos reikmenų. Nors visi kambariai 
buvo tušti, eidamas pro atdaras duris, Dantė pastebėjo, kad 
kiekviename jų dega nedidelė žibalinė lempa, šiek tiek ap- 
šviesdama vidų ir pripildydama jį šešėlių. 

Niekur negalėjo rasti Petros. Jos žingsnių garsas nuo 
medinių grindų sugrįžo kaip neaiškus aidas, susimaišęs su 
metaliniu garsu. Dantė buvo tikras, kad kažką panašaus jau 
girdėjo. Vynas dar veikė, ir vis sunkiau darėsi suprasti tai, 


kas jį supa. Kodėl jis čia? Ką reiškia visa šita beprotybė? 
Kur jį atvedė Petra, apsimesdama, kad bėga nuo jo? Gal ji 
angelas, o gal jos išvaizda prisidengęs Merkurijus? Gal jis 
jau miręs, ir šitie kambariai — tai Hado prieškambariai? 

Dantė ėjo dar toliau į patalpos gilumą, o garsas vis stip- 
rėjo. Aptemusioje jo sąmonėje švysčiojo neaiškios atsimi- 
nimų nuotrupos. Paskui vienu sykiu atmintis nušvito, kai, 
vėl pajutęs galvos svaigimą, priėjo paskutinį kambarį ir su- 
stojo ant slenksčio. Pirmiau nei pamatė, jis prisiminė, kur 
buvo girdėjęs šį garsą. 


Svyruodamas Dantė krito ant lovos krašto, įsmeigęs akis į 
prieš jį atsivėrus; spektaklį. Ant grindų palinkusi klūpėjo 
Antilija. Rankas ji laikė ištiesusi į daiktą, padėtą ant žemės 
netoli jos kelių. Garsas, kurį jis girdėjo, sklido nuo bronzinių 
plokštelių, pririštų jai prie pirštų, kuriuos moteris ritmingai 
judino, sava kalba kalbėdama kantileną. Tarp nepažįstamų 
žodžių jis atpažino tą patį šnypščiantį vardą, į kurį buvo 
kreipiamasi Keturiasdešimties kankinių bažnyčioje. 

Išgirdusi kažką įeinant, moteris liovėsi kalbėti ir grei- 
tai atsistojo, prieš tai užmetusi šydą ant daikto, kuris buvo 
prieš ją. Regis, tai buvo statulėlė, gal koks pagonių stabas, 
prie kurio ji atliko vieną iš ritualų. 

Dabar Antilija stovėjo priešais jį, apsirengusi paprasta 
geltono šilko tunika, kuri neslėpė jos formų. Kai ji kėlėsi, 
suskambo ilgą jos kaklą ir kulkšnis puošiantys auksiniai žie- 
dai, kurie lengvai virpėjo, judinami nerimastingo kvėpavimo. 
Moteris atrodė susijaudinusi ar išsekinta ilgų maldų. 

— Ką veikiate... čia? - sumurmėjo Dantė. - Čia, - jis vėl 
pakartojo ir neaiškiu mostu parodė į kambarį. Norėjo at- 

sikelti, bet kojos neklausė. Liko sėdėti, o moteris žengė 
prie jo. - Čia, - pasakė dar kartą. O gal tik taip pagalvojo, 
ir garsas sustingo tirštame ore. „Viešnamyje — būtų no- 
rėjęs pasakyti. Paleistuvė. Ir kaip ji galėjo čia atsirasti, jei 
ką tik paliko ją... 

Priėjusi dar arčiau, Antilija ištiesė jam ranką. Jos iš- 
raiška buvo nerami, moteris neatrodė tokia nepasiekiama 
kaip tąkart, per pirmąjį susitikimą, kai atmetusi gašlius 
vyrų žvilgsnius, padarė poetui įspūdį. Buvo žemiškesnė, 
tarsi joje tūnojusi pantera pabėgo, palikdama tik žvėries 
šešėlį. Jos veidas nuo atspindžių švytėjo, karštoje lempos 
šviesoje jis atrodė rusvesnis. 

Moteris palytėjo jam veidą pamažu ir švelniai, lyg aklo- 
ji, bandanti atpažinti nepažįstamo mylimojo bruožus. 
Akių oniksas atrodė dar juodesnis - du bedugniai tamsos 
ežerai. Dantė lengvai pakilo jos link. Ji kilstelėjo ranką sau 
už nugaros ir atrišo raištį. Drabužis greitai nuslydo nuo 
pečių ir apnuogino ją. 

Moters kūną puošė įvairiaspalvė gyvatė, susisukusi ant 
pilvo ir spirale kylanti krūtinės link. Gyvūno akis stebėjo 
ir kvietė poetą, o Antilija dar labiau prisiartino. Švariame 
jos alsavime buvo justi aitrus chandu kvapas. 

Dantė pajuto kietą čiužinį, suglamžytą, drėgmės ir pra- 
kaito prisigėrusią naktinę paklodę,o Antilijos kūnas gludo 
prie jo kūno visa neviltimi, kuri kilo iš vienatvės sužeistos 
jos sielos. Moters rankos leidosi jo ieškoti. Ir prioras at- 
sidavė jos lytėjimui, panirdamas į moters krūtinę, pilvą ir 
apie nieką daugiau negalvodamas. 

Prieblandoje mylėjosi su išdažyto veido šokėja. Ji pri- 
dengė prisiminimą moters, kurios jau neteko, kuri tapda- 

vo visomis kitomis moterimis, išskyrus tą, kuria iš tikrųjų 
buvo, tą, kurios, pasislėpusios po vario spalvos kauke, jis 
nepažino. 


Dantė pamažu atsitokėjo. Atstūmė kūną, kurio svoris slė- 
gė. Jį dusino, tarsi visas pastatas liepsnotų ir ugnis jau būtų 
pasiekusi miegamąjį. Kol tylėdamas ir paniuręs tvarkėsi 
drabužius, Dantė jautė įsmeigtas šokėjos akis, apsuptas še- 
šėlių. Jis nusigręžė į sieną, kad išvengtų to žvilgsnio, kuris 
skverbėsi į jo vidų, bet paskui neatlaikęs atsisuko. 

Antilija tylomis žiūrėjo į jį. Ji atsikėlė iš lovos ir nejudė- 
dama stovėjo viduryje kambario visa nuoga. Įvairiaspalvė 
gyvatė švytėjo savo vingriais, kurie atgijo nuo moters kvė- 
pavimo. Jos kūnas, padengtas prakaito šydu, spindėjo nuo 
lempos šviesos, tartum visa tvankios nakties drėgmė būtų 
susitelkusi ant jos bronzinio kūno. Net ir per tokį atstumą 
poetas jautė aitrų jos odos kvapą savo plaukuose, barzdoje, 
panagėse... 

— Kas tu esi? - sumurmėjo jis. 

Antilija nukreipė smilių sau į krūtinę. Net ir nuo tokio 
lėto judesio auksiniai žiedai suvirpėjo, ir pasigirdo pažįsta- 
mas metalo garsas. 

— Beatričė. 

Dantė žagtelėjo. 

— Iš kur tu žinai? - sulemeno jis užsmaugtu balsu. - Kas 
tau pasakė tą vardą? Petra, ta paleistuvė... 

— Beatričė, - pakartojo moteris. - Noriu atlygio, - pri- 
dūrė bespalviu balsu, tarsi nesuvoktų sakomų žodžių pras- 
mės ir kartotų svetimos kalbos garsus. Paskui ji ėmė tyliai 
verkti. Bet liko stovėti kambario viduryje. - Savo atlygio. 

Dantei vėl ėmė skaudėti galvą. Silpni smilkuliai — tai ne 
naktų geležiniai gniaužtai, bet lengvas prisilietimas jo seno 
priešo, kuris nenorėjo likti užmirštas. Jautė, kaip Antilijos 
skausmas vyniojasi apie jį kaip vingriai gyvatės, kuria buvo 
išpuoštas jos kūnas. 

Lempos liepsna skleidė glitų švytėjimą, panašų į supu- 
vusių dumblių, kuriuos jis matė plūduriuojant Po deltoje. 
Jam pasirodė, kad nei šokėjos, nei jo čia nėra. Dvi vizijos, 
kurios susitinka viename veidrodyje. 

Šitas vaizdas leidosi į skausmo bedugnę iš kitokio dan- 
gaus. Rojus — tai apverstas pragaras. Kaip klydo didis Pla- 
tonas, manydamas, kad mūsų siela leidžiasi iš žvaigždžių. 
Ne, siela tik nori sugrįžti ten, kur niekada nėra buvusi. Ji 
norėjo savo atlygio. Tokia pat paleistuvė kaip ir Petra. 

Pašokęs Dantė išbėgo į koridorių. Buvo tikras, kad Petra 
pasakė šį vardą. Kad pasijuoktų iš jo, kad atkeršytų. Vardas 
nesiliovė aidėjęs jo galvoje. Nekentė jos, tos paleistuvės. 

Mergina stovėjo laiptų viršuje ir laukė jo. Atšiauriu 
žvilgsniu žiūrėjo į jį kaip pragaro sergėtoja. 

— Ką tujai pasakei apie mane, prakeiktoji? Ir ko nori ta pa- 
leistuvė? - sumurmėjo Dantė. - Kaip aš turiu jai atsilyginti? 

Petra nereagavo į įžeidimą. 

— Tai keista moteris. Turi keistų norų. 

— Ko ji nori? 

Mergina kiek suabejojo. 

— Laiko. Ji pasakė, kad nori laiko. 

— Ką tai reiškia? 

— Laiką, - pakartojo ji, gūžtelėdama pečiais. - Ji norėjo, 


kad jums pasakyčiau. Juk jūs esate išminčius. 

Dantė stengėsi suprasti, nervingai dairydamasis aplink 
tarp tų ištvirkimo prisigėrusių sienų. Petra kurį laiką stebė- 
jo jį, paskui jos lūpas vėl nutvieskė vulgari šypsena. 

— Tai ką, mesjė Aligjeri, raudonoji paleistuvė sugebėjo 
išstumti iš atminties jūsų mažąją Petrą? O gal dar vis gal- 
vojate apie kitą? Negalite jos pamiršti, tiesa? Jau dešimt 
metų kaip mirusi, o vis dar gyvena jūsų mintyse. O ji į jus 
net nežiūrėjo! 

— Nutilk, paleistuve! Ką tu supranti apie meilę? —- sušuko 
Dantė ir skėlė jai antausį. 

Petra palietė lūpą — pasirodė kraujas. 

— Ji nemylėjo jūsų, nemylėjo! - sušuko mergina jam tie- 
siai į veidą, ir keli lašai kraujo užtiško ant jos drabužio. Pas- 
kui ji prapliupo verkti. - Niekas jūsų nemyli. Baigsite toli 
savo gyvenimą, ir vienas. 

Dantė pasijuto grimztąs į skausmo liūną. Dideliais 
gurkšniais jis gėrė tą kartų vandenį, lyg skęstantis. Mer- 
gina kūkčiodama nubėgo koridoriumi, o jis lėtais žings- 
niais nusileido laiptais. Pasiekęs kiemą, Dantė pasižiūrėjo 
aukštyn, į žvaigždes. Jis pamatė, kaip kažkokia šviesa pa- 
sirodė miegamojo lange ir lėtai nuslinko į dengto pasažo 
gilumą lydima neaiškios figūros. Šešėlių šešėliai. Lempos 
liepsnelė, dvelktelėjus vėjui, akimirką apšvietė kažkieno 
skruostą. Bet šešėlis tuoj pat jį uždengė ir paslėpė. 

Poetas jautėsi prislėgtas ir neturėjo jėgų svarstyti, ar 
moteris, kurią pamatė, tikrai buvo Antilija. Jam ant ran- 
kų liko raudonų dryžių. Tai turėjo būti karminas, kuriuo 
ji gražindavo savo odą. Supykęs jis nusibraukė rankas į 
drabužį. 

Perėjęs per septynių planetų orbitas, Dantė krito prie fon- 
tano griuvėsių. Šalia jo maloniai gurgeno vanduo. Įmer- 
kęs ranką į nedidelę balą, jis pridėjo ją prie kaktos. Vėsus 
prisilietimas poetą visiškai atgaivino. Vyno poveikis blėso, 
kaip ir gilios nakties valandos. Mintys ėmė skaidrėti, nors 
galvoje dar sukosi reginių ir moteriškų veidų verpetas. 

Dantė pakėlė žvilgsnį ten, kur manė pastebėjęs Antiliją, 
bet dabar visa siena skendėjo tamsoje. 

Jis apsidairė aplink, tuščiai ieškodamas atramos taš- 
ko: visi keturi pastato šonai su langinėmis užvertais lan- 
gais buvo absoliučiai vienodi. Poetas panoro grįžti atgal 
ir apieškoti visus miegamuosius. Juk galėjo taip pasielgti, 
pasinaudodamas valdžios įgaliojimais. Jis metė žvilgsnį 
Vežimų vartų link, greitosiomis skaičiuodamas laiką. Jei 
paskubės, pasieks rūmus, duos signalą gvardijai ir sugrįš 
su puse tuzino sargybinių dar prieš išauštant. Įsakys tiems 
galvažudžiams išversti kiekvieną šiaudų čiužinį, apžiūrėti 
kiekvieną užuolaidos kampą. 

Bet Dantė jautė, kad moters niekada nesuras. Juk din- 
go iš Teofilio krautuvėlės nė pėdsako nepalikusi. Sunkiai 
atsikėlęs, jis pasuko portalo link. Dar kartą atsigręžė, kad 
paskutinįkart žvilgtelėtų į langus, o paskui išėjo į gatvę. 

Priešais jį stovėjo kažkoks Žmogus. Ruošiantis gintis, 
poeto raumenys nevalingai susitraukė. Kai atpažino ironiš- 
kąjį Andžoljerio siluetą, nusiramino. 

— Ir jūs, Cekai, pažįstate „Rojų“? —- sumurmėjo jis. 

— Ir šitą, ir daug kitų nuo čia iki Sienos. Bet šis pui- 
kiausias. 

Kurį laiką tylomis jie žiūrėjo vienas į kitą. Kodėl turėjo 
stebėtis, radęs jį čia? Galbūt jis sekė juos, kai abu su Venje- 

ru išėjo iš tavernos. Kad ir kaip būtų, nieko keisto sutikti jį 
viešnamyje. Ir vis dėlto Dantė jautė, kad jis čia atsirado ne 
šiaip sau. Atrodė įsitempęs, nepanėšėjo į klientą, kuris ką 
tik patyrė pasitenkinimą. 

— Ar žinote, kodėl esu mirtinai supykęs ant savo tėvų? — 
nei iš šio, nei iš to paklausė Čekas. Prioras nustebo - klau- 
simas lyg ir neturėjo nieko bendra su aplinkybėmis. - Įsi- 
vaizduokite, bandžiau nužudyti savo tėvą. Nustūmiau jį 
nuo laiptų jo namuose, ir pats velnias težino, kaip jam pa- 
vyko nenusilaužti sprando. 

— Dėl to, kad esate keistuolis, Čekai. Štai dėl ko. 

Andžoljeris kilstelėjo smakrą ir užsimerkė. Jis tarsi vėl 
viską prisiminė. Jo lūpose nušvito šypsena, kuri greitai virto 
pašaipiu vypsniu. 

— Neatspėsite? Net ir toks protingas būdamas? 

— Sunku sekti paskui pamišimo arklį. Ypač, kai jis šuo- 
liuoja visu greičiu, kaip jūsų atveju, - sumurmėjo pavargęs 
Dantė. 

— Tačiau aš nesu pamišėlis. Nors ir rašiau, kad mane buvo 
apėmusi tokia depresija, jog buvau atsidūręs per žingsnį nuo 
mirties. Norite žinoti, dėl ko taip padariau? - Cekas priėjo 
taip arti prie Dantės, kad beveik jį lietė. Mostu kviesdamas 
dar arčiau, pritildė balsą. - Bijojau, kad jis mane suės. 

— Kas? 

— Tas senis. Jis demonas. Per vakarienę jis gali suėsti visą 
paršiuką vien todėl, kad man pakenktų. Per vieną dieną jis 
suryja trijų vynuogynų derliaus įplaukas. Nieko man nepa- 
liks po mirties. Sakė, kad iki paskutinės dienos jis valgys 
viską, kad nieko nebeliktų. Be to, tai net neturi prasmės, nes 
vis tiek aš mirsiu anksčiau nei jis. Jam velnias padeda. 

Dantė negalėjo sulaikyti šypsenos. Bet ne Čeko tėvas jį 
domino. 

— Kodėl atvykote į Florenciją? 

— Jau sakiau jums. Nekaip susiklostė aplinkybės Sienoje. 
Turėjau kuo greičiausiai sprukti. 

— Bet kodėl į Florenciją? 

— Juk visi čia traukia. Juk tai toks miestas, kur viskas auga. 
Florinai kasoje, bokštų viršūnės, moterų pilvai. Čia viską 
galima daug greičiau pagausinti, nei tai padarė Viešpats su 
duona ir žuvimi. Jei Kristus būtų pasirodęs ant Arno kran- 
to, o ne virš Tiberiados balos, savo sekėjus būtų maitinęs 
ne duonos paplotėliais, bet fazanų ir elnių liežuviais. Čia 
ir man yra kas veikti, tuo esu tikras. Poreikis ir nepritek- 
lius — tai du arkliai, kurie traukia mano vežimą. 

— Tik nesakykite, kad čia atvykote ieškodamas darbo? 

— Vadinasi, tikra teisybė, kad mane persekioja prasta 
reputacija! Ak, kad jūs žinotumėte, kaip pasikeitė mano 
charakteris nuo tada, kai buvome susitikę Kampaldine... Ir 
vis dėlto ketinu pasiūlyti savo rankas garbingai veiklai, iš 
kurios ir pats galėčiau gauti nedidelį pelną. 

— Taigi jūsų charakteris pasikeitė... Bet ar pasikeitė jūsų 
idėjos? 

Atvykėlis iš Sienos metė į Dantę paslaptingą žvilgsnį. 

— 1289-aisiais Kampaldine dėl gvelfų partijos rizikavau 
gyvybe. Ir ką gavau už tai? Skurdą ir tremtį. S; kartą nuta- 
riau Žaisti savo kauliukais. 

— Tais moteriškaisiais? 

Čekas neskubėdamas linktelėjo ir nenuleido nuo Dantės 
akių, tarsi norėtų perskaityti jo mintis. 

— Argi nepastebite, kam ruošiamasi mieste? 


236 


Atrodė, jis tikėjosi, jog Dantė kažką žino. Bet ką? Apie 
ką jis dabar galvoja? 

— Sakote, kad gvelfų partija jus apvylė, - bandė provo- 
kuoti Dantė. - Manote, kad imperatoriaus šalininkai galė- 
tų būti dosnesni? 

Čekas laukė, kad poetas kalbėtų toliau. 

— Didžiosios gibelinų šeimos sutelkė savo valdas šiau- 
rėje ir nenori nusileisti žemiau Po upės slėnio. Karalystės 
pietuose valdžią savo rankose turi prancūzai, kurie, nors ir 
sukandę dantis, remia Bonifacą. Kolonų ir Orsinių šeimos 
Romoje nekenčia Kaetanio ir kautųsi su juo norėdamos 
susigrąžinti asmeninę savo galybę, o ne dėl to, kad atvertų 
kelią į; Romą svetimšaliui didikui. Be to, kas gi imtųsi va- 
dovauti žygiui po pragaištingo mūšio Taljakoce'? Vargšas 
Konradinas mirė, nepalikęs įpėdinių. 

Čekas ir toliau laikėsi šaltakraujiškai, tarsi tos pastabos 
jo visai nejaudintų. 

— Juk nėra palikuonių į imperatoriškąjį sostą, tiesa? — dar 
paklausė Dantė. - O gal aš klystu? 

Atvykėlis iš Sienos kilstelėjo akis ; miegamųjų langus. 
Tai truko tik akimirką, paskui jo abejingas žvilgsnis grįžo 
prie Dantės. Bet to užteko, kad poetas staigiai atsigręžtų, 
paskubomis apsidairydamas aplink. Nieko nepamatė, ta- 
čiau netikėtai „Rojus“ jam pasirodė nušviestas kitokia spal- 
va. Ne tokia bjauria, bet absurdiška. 

Apsimetėlių, maru užkrėstųjų kariuomenė. Įsimaišę 
tarp į Romą keliaujančių piligrimų, ištremtieji gibelinai 

Taliakoce 1268 m. rugpjūčio 23 d. vyko mūšis tarp imperatoriaus palikuonio Konra- 
dino Stauteno ir popiežiaus pakviesto Karolio I Anžu. Jis pasibaigė triuškinančia Karo- 
lio I Anžu pergale. Po mūšio Konradinas buvo nužudytas, o imperija prarado Siciliją. 

kartu su tokiais avantiūristais ir intrigantais kaip Cekas 
ruošiasi susitikti Florencijoje ir atsiduoti slaptos karalie- 
nės vadovavimui? Tos paleistuvės? Tie, kuriuos Džanetas 
sakėsi matęs elgetų prieglaudoje, greičiausia buvo armijos 
avangardas. Jie slapčia rinkdavosi kriptoje, o slaptas jų su- 
eigas tas kvailys galėjo palaikyti paslaptingu ritualu. Ir kai 
tas vaizdavosi demonus ir raganas, anie tiesdavo Žemė- 
lapius, numatydavo susitelkimo taškus, rengdavo ginklų 
saugyklas... 

- Čekai, jūs žinote Šv. Judo bažnyčią, kuri yra už miesto 
sienų? 

Šis prapliupo juoktis, pagaliau parodęs susidomėjimą. 

— Geriau galėtumėte tiesiai klausti, ar ne aš nužudžiau 
meistrą komačiną. Ir jei to paklaustumėte, duočiau jums 
du atsakymus: sic e/ non, kaip Trečiojo dangaus išminčių 
kontroversijose. Ne, nenužudžiau mozaikininko. Taip, ži- 
nau bažnyčią. Bet ją daug kas Florencijoje žino, patikėki- 
te manimi! 

— Ką norite tuo pasakyti? 

Čekas ėmė kandžioti lūpą. Jis nebeatrodė toks ryžtingas 
gal dėl to, kad prisiminė seną jų draugystę. Paskui staiga 
prakalbo taip, tarsi norėtų atverti širdį. 

— Florencijoje, o gal ir visoje Italijoje prasideda nauja 
epocha. Pagalvokite apie save, mesjė Aligjeri, jei norite nu- 
stverti Fortūnai už plaukų. 

Išėjęs per portiko arką, Čekas leidosi žingsniuoti. Sek- 
damas paskui jį, Dantė matė, kaip jis pasuko Vežimų vartų 
link. Tada ir pats lėtai pajudėjo tuo pačiu keliu. Poetas ėjo 
neskubėdamas ir galvojo apie tai, ką išgirdo. 

Nustverti Fortūnai už plaukų... 

Jis dar nebuvo to padaręs. Bet vargu ar dabar akla deivė 
suteiks jam savo malonių. Jo laukė ne laimės, o didybės 
kelias. Slovė pasiekiama per dorybes, o ne per sėkmę. Ieš- 
kojo atvykėlio iš Sienos akių, kad išrėktų tuos žodžius jam 
į veidą, bet jis jau buvo toli. 

Dantė prisėdo kelkraštyje ant mylias žyminčio akmens. 
Galva vis dar svaigo. Sekti dorybių keliu... Bet ką reikėtų 
daryti, jei jo hipotezė pasitvirtintų, ir Antilijos veidą den- 
gianti vario spalvos kaukė būtų tik grimas, slepiantis valdo- 
vų kilmės veido bruožus anksčiau, nei galėtų kilti maištas? 
Ji pati ištarė Beatričės vardą. Savo vardą. Kam būtų atėję į 
galvą paskutinės Švabijos didikų įpėdinės ieškoti tavernos 
pastogėje ar tarp viešnamio sienų? 

Kaip jam pasielgti? Bėgti į rūmus ir pranešti apie gibeli- 
nų intrigą? Sugrįžti su kareiviais, apsupti „Rojų“, sukausty- 
ti Antiliją grandinėmis, ugnimi ištraukti iš jos prisipažini- 
mą, o paskui ją perduoti budeliui, kuris nukirstų galvą taip, 
kaip nukirto Konradinui? Neleisti, kad paleistuvė atsisėstų 
į sostą? 

Jis papurtė galvą. 

Ta moteris — tai tik iš anapus jūros atkilusi šokėja. Nega- 
limas daiktas, kad atvykusi karalienė užsiimtų prostitucija. 
Čekas šnekėjo nesąmones arba kaip visada šaipėsi iš visų. 


O gal buvo girtas. 


16 


Birželio 21-oji, auštant 


$ Ytuosejauėmė aušti, ir ploni rožiniai siūlai maišė- 
| A1 si su nakties juodumu ir mėliu. Akinamai šviesus 

+ V Veneros taškas spindėjo kaip deimantas Aušrinės 
kaktoje, užtemdydamas visas kitas žvaigždes. 

Reikėtų palaukti, kol atidarys vartus. Pasinaudodamas 
savo teisėmis, Dantė galėtų to pareikalauti, bet tada visi jį 
pastebėtų. 

Prisiartinęs prie įėjimo, poetas rado jį atvirą. Priešais 
vartus stovėjo išsirikiavęs būrys ginkluotų Žmonių, kurie 
kažko laukė. Akimirksnį pasvarstęs, Dantė nutarė eiti pir- 
myn. Jei kiltų neaiškumų, prisistatytų. Bet vos žengus kelis 
žingsnius, jį apsupo sargybos ietininkai ir sugriebė kažkie- 
no tvirtos rankos. Poetas bandė reaguoti, spurdėdamas ir 
šaukdamas savo vardą. Kažkas įsakė sargybiniams sustoti 
ir jį paleisti. Kaip burtų lazdele pamojus, tarp pavaldinių 
pasirodė sargybos vadas. 

— Ir jūs naktimis tikrinate miestą, mesjė Aligjeri? — pri- 
siartinęs paklausė sargybos vadas. - Malonus tikrinimas, 
žinant, iš kur pareinate, - pridūrė jis ir veidmainiškai nusi- 
šypsojęs mostelėjo į „Rojų“. 

— O jūs ką čia darote su savo žmonėmis? — paklausė 
Dantė, nekreipdamas dėmesio į bandymą šantažuoti. 

— Atliekame pareigą, mesjė Aligjeri. Atrodo, kad kažkas 
nori prasmukti į miestą. Sargybos sutelkta daugiau. 

Poetas kažką sumurmėjo ir praėjo pro vartų arką. Vadas 
nesekė, tik nulydėjo jį žvilgsniu. 

Dantė jautėsi pervargęs. Sukaupęs paskutines jėgas, įvei- 
kė likusį atstumą tarp vartų ir San Pjero rūmų. Galiausiai 
griuvo į lovą, kai ryto aušra jau ėmė sklisti celėje. 

Nors ir buvo nuvargęs, poetas iš karto negalėjo užsnūsti. 
Sukdamasis vaizdų verpetuose, įaudrintas jo protas lakstė 
po mažą kambarėlį kaip svirne uždarytas paukštis. Nuo ra- 
šomojo stalo bėgo prie nedidelės lovos, paskui — prie lan- 
gelio. Trumpai sustojo prie spintelės kampe. Žvilgsnis pro 
medines dureles pasiekė buteliuką, paslėptą tarp drabužių. 
Žaliojo skysčio dar turėjo būti. 


Jau buvo beužmiegąs, kai išgirdo šaižų juoką. Staigiai atsi- 
suko į garso pusę. Salia lovos stovėjo šešėlis. Poetas atpaži- 
no Gvidą Kavalkanų, jis vilkėjo ilga tunika. Jo kūnas atrodė 
sudarytas iš lengvos ir švytinčios medžiagos, lyg tuščiavi- 
duris medžio kamienas, kuriame dega laužas. Ugnis iš vi- 
daus ėmė siekti paviršių, įsitaisė smulkiose raukšlėse, kurios 
ypač išryškėjo šešėlio pridengtame veide. Gvidas žiūrėjo į jį 
ir vis juokėsi. Rodos, skaitė jo mintis. Dantė pajuto, kad jį 
užplūdo meilės banga. 

— Sveikas, Gvidai. Vėl susitinkame. Kas naujo? 

— Esu jau miręs. O po mirties geriau pažinau daiktus ir 
apie tai noriu tau papasakoti. 

Tik tada Dantė pastebėjo, kokiu keistu drabužiu vilki 
draugas: jis buvo panašus į kažkokios brolijos livrėją. Ant 
krūtinės buvo išsiuvinėtas skydas, kur vertikaliomis juosto- 
mis kartojosi penkios spalvos. 

Gvidas tikriausiai pastebėjo jo žvilgsnį, nes parodė sau į 
krūtinę. 

— Tavo kelyje yra penkios pabaisos, - pasakė jis. Pas- 
kui ore nubraižė penkiakampį. Jo pirštas palikdavo kraujo 
žymę, tokią kaip ant Ambraziejaus krūtinės. 

— Ką norėjai man pasakyti? - nekantraudamas paklausė 
Dantė, o žymė ore pamažu nyko. 

— Mes, mirusieji, nežinome dabarties, nes dabartis egzis- 
tuoja, o mes — ne. Bet vis dėlto matome toli, tartum mūsų 
regėjimą stiprintų vienas tų išgaubtų stiklų, kuriuos glu- 
dina maurai Arabijos žemėse. Pro tą stiklą aš matau tavo 
likimą. Vaikščiosi žeme dar dvidešimt metų, o paskui su- 
tiksi drėgną mirtį, kuri rausiasi maliarijos karščiu po kaulus 
ir viduriuose. Bet nenoriu tavęs sotinti ateities dalykais, tu 
pats juos skausmingai pažinsi. Daugiau tau nieko nekalbė- 
siu ir neatsakysiu. 

— Kalbėk! — sušuko Dantė. Jis buvo įsiutęs. Kodėl drau- 
gas kalba mįslėmis? Kodėl palieka jį apimtą dvejonių? — 
Esi prakeiktas pasipūtėlis, kaip ir visa tavo giminė! — rik- 
telėjo. - Tas niekšas Džanetas yra gyvas, ir jis žino daugiau 
už tave! 

Gvido šešėlis prisišliejo prie lango. Pakėlė pirštą į viršų ir 
parodė į pačią šviesiausią žvaigždę, kuri spindėjo dangaus 
kvadrate. Jo raukšlės dabar labiau išryškėjo: liepsnos tinklas 
jau apėmė veidą, ir jis darėsi vis blankesnis, o žmogiškie- 
ji bruožai sunkiai buvo atpažįstami tame spindesyje, kuris 
plėsdamasis rijo visą kūną. Dantė liko apakintas. Jau ir jį 
ėmė gaubti liepsnos, kai staiga pabudo. 

Drebėdamas poetas pakilo nuo gulto. Jo žvilgsnis nu- 
krypo atviro lango link ir ieškojo žvaigždės, kurią sapnavo. 
Jau aušo. Aukštai horizonte, vos pridengta pirmųjų mels- 

vos šviesos dryžių, visu savo spindesiu švietė Venera. Tai 
buvo ta žvaigždė, kurią nurodė Gvidas, prieš išnykdamas 
liepsnose. 

Dantė liko priblokštas — juk jo draugas gyvas. Tą jis gerai 
žinojo. Tai kodėl jis pasirodė kaip šmėkla? Kodėl įkyriai 
kartojasi ta penkiakampio forma ir nuoroda į Venerą? 

Jei jis gyvas, jo siela negalėjo čia apsilankyti. Vadinasi, tai 
buvo incubus, kuris įgijo draugo pavidalą, kad jį apgautų ir 
pažeistų. Sakoma, kad per tokias sąmonės kančias demo- 
nas įsismelkia į žmogaus sielą. 

Dantė nusiprausė veidą, ir jausmai pamažu ėmė atgauti 
įprastą budrumą. Jo logikos, kurią stiprino teisingas prota- 
vimas ir Dievo malonė, negali apgauti šėtono jėga. Reikėjo 
ieškoti kito paaiškinimo. 

Poetas prisiminė tai, ką buvo skaitęs Artemidoro, sapnų 
paslaptis studijavusio graiko, knygose. Sapnai — tai dienos 
vaizdai, kuriuos iškreipia ir sugadina Žmogaus psichika. 
Juose yra tai, ką mes jau žinome. Sapnas - ne kas kita kaip 
prisiminimas. 

Kiek legendų girdėjo, kiek ugningų pamokslų išklausė, 
ir visur pasakojama istorija apie mirusį draugą, kuris grįžta 
aplankyti gyvojo, kad jam duotų ataskaitą apie pomirtinį 
gyvenimą. Jo sąmonė turėjo pasinerti į tuos prisiminimus, 
kurie iškilo sapne. 

Dar neišspręsta paslaptimi apie mozaikos penkias sude- 
damąsias dalis buvo galima remtis aiškinant keistą Gvido 
drabužį ir krauju nubraižytą penkiakampį. Ir Čekas iš Asko- 
lio kalbėjo apie Venerą kaip apie penkiakampę žvaigždę. 


Incubus (Ict.) - košmaras, slogutis; senovės romėnų tradicijose - fantastinė nelaba 
būtybė, kuri trukdydavo miegoti, atsiguldama žmogui ant krūtinės. 

Jo protas turėjo rasti priežastį, nors dabar, dieną, gebėji- 
mas sujungti faktus neatrodė toks tvirtas. Dantė karštligiš- 
kai bandė prisiminti viską, ką žinojo apie astrologiją. Vie- 
name kambario kampe, užkrautas popierių šūsnimi, gulėjo 
Gvido Bonačio traktatas. Poetas pasiėmė jį ir atsainiai ėmė 
vartyti. Tikėjosi, kad tai, kas neaišku, paaiškės. Jam prieš 
akis mirguliavo dideli knygos lapai su lentelėmis, efemeri- 
džių skaičiavimais, planetų judėjimais... 

Paskui Dantė netikėtai pamatė juos. Jie stovėjo jam prieš 
akis, ryžtinga ranka nupiešti perrašinėtojo, kuris nemąsty- 
damas, o gal net nesuprasdamas atkartojo tai, ką didysis 
astrologas pažymėjo zodiako žemėlapiuose. Tai buvo Ve- 
neros planetos ciklai. Mokslas apie konjunkcijas su Saule 
ekliptikos lanke. 

Viskas buvo čia, jam prieš akis. Kas aštuoneri metai Sau- 
lė ir Venera, judėdamos savo orbitomis, penkis kartus su- 
artėdavo viena su kita, ir tokių jungčių pėdsakai dangaus 
skliaute suformuodavo taisyklingo penkiakampio susikir- 
timo taškus. Penkiakampė žvaigždė. Tai atrado senovės 
babiloniečiai. Dabar tas šnypščiantis garsas — vardas, kurio 
šaukėsi Antilija ir kiti, įgijo prasmę. Ištarė — meilės deivė, 
dovanojanti savo sekėjams kūno malonumus. 

Pamažu idėja ėmė įgyti formą, lygiai kaip į tuščią teatro 
sceną suėję aktoriai yra pasirengę pradėti vaidinti. Aušros 
žvaigždė, deivė Ištarė, kuri reikalavo kūno aukos iš jai tar- 
naujančių moterų žynių, liepdama joms sueiti su nepažįs- 
tamais vyrais. 

Dantė susiėmė galvą rankomis ir stipriai suspaudė 
smilkinius, tarsi būtų norėjęs akimirką sustabdyti minčių 
maišatį. 

- Jei bent jūs, tėve, galėtumėte man padėti, - pats nepa- 
juto kaip pasakė. 

— Kodėl pasirinkai mane vadovu? — atsiliepė mylimo 
Vergilijaus balsas. 

— Todėl, kad esate didžiausias. 

— Ne. Pasirinkai mane dėl to, kad esu miręs. O mirusieji 
nemeta šešėlio. 

Sunkių žingsnių aidas už durų, paskui smarkus energin- 
gas beldimas atitraukė Dantę nuo fantazijų. Tai buvo jau 
gerai pažįstami signalai. 

— Mesjė Durante, pabuskite. 

Nuskubėjęs atidaryti durų, poetas pamatė sargybos 
vadą - uždususį, persirengus; įprasta ginkluote. Dabar, 
dieną, čiulbant paukščiams ir kvepiant ką tik iškeptai duo- 
nai, žmogus su kovine apranga atrodė dar komiškesnis. Vis 
dėlto jo žvilgsnis slėpė kažką, kas neleido juoktis. Tai buvo 
baimė. Akys pasruvusios krauju, o iš po šalmo išlindusi vei- 
do dalis - šmėkliško blyškumo. 

— Reikia eiti, greitai. Yra kitas lavonas. 

— Kas jis? —- sušuko Dantė. 

— Netoli Romos vartų magistro Teofilio, vaistininko, 
krautuvėlė. Tikriausiai jis miręs. 

— Tikriausiai? Kaip tai suprasti? 

— Turite savo akimis pamatyti, sakau jums. Kaip aną 
kartą. 

Dantę apėmė apmaudas, vėl prisiminus naktį Šv. Judo 
bažnyčioje. Jis pašoko norėdamas įgelti sargybos vadui, bet 
kažkas žmogaus žvilgsnyje jį sulaikė. Vadas puolė laiptais prie 
sargybinių, kurie, ginkluoti ietimis, jo laukė šalia durų. Dan- 
tei pasirodė, kad ir kareivių veiduose šmėkščioja nerimas. 

Sargyba turėjo jį lydėti, bet Dantė be šarvų ir ginklų Teo- 
filio krautuvėlę pasiekė pirmiau nei visi kiti. Durys buvo 
atlapotos, o šalia stovėjo sargybinis ir, uždėjęs skersai durų 
ietį, saugojo jas nuo smalsuolių, kurie jau būriavosi aplin- 
leido priorui įeiti. 

Pakabintas už kaklo ant vienos iš šviestuvo grandinių, kū- 
nas kabojo šalia degto molio krosnies. Gal tai iš tikrųjų Teo- 
filis. Drabužiai buvo jo, ir žiedas ant dešinės rankos smiliaus, 
regis, priklausė vaistininkui. Bet dabar, matydamas lavoną, 
Dantė suprato sargybos vado būseną. Aukos galva buvo ap- 
lieta gelsvu sustingusiu tirpalu. Šalia lavono ant žemės gulė- 
jo apverstas varinis puodas, kuriame dar buvo nusikaltimui 
naudotos medžiagos likučių — žvakių vaško. Rankos surištos 
už nugaros, bet be vargo galėjai matyti, kad žmogus mėgino 
ištrūkti iš raiščių. Dantei prieš akis tuoj iškilo pirmojo nusi- 
kaltimo vaizdas, akivaizdžiai panašus. Vaškas — pagrindinis 
komponentas ruošiant gydomuosius preparatus. Taigi ir da- 
bar žudikas naudojo medžiagą, su kuria auka dirbo. Ir čia tas 
pats ritualas, tokia pati siaubinga liturgija, siekiant sunaikin- 
ti veidą, kuris mums teikia panašumo su Dievu. 

Minkšta medžiaga padengė iškankintą veidą plonu 
sluoksniu, pro kurį kaip pro matinį stiklą buvo galima 
įžvelgti veido bruožus. Paėmęs nuo stalo skalpelį, jo smai- 
galiu poetas kilstelėjo sukietėjusio vaško kraštelį. Tai tikrai 
buvo vaistininkas. Praskleidęs drabužį ant krūtinės pamatė 
penkias įpjovas, kurios žymėjo tokį patį penkiakampį kaip 
ir mozaikininko kūne. Žaizdos atrodė paviršinės, jos nega- 
lėjo būti mirtinos, nesimatė ir kitų smurto žymių. Verdan- 
tis vaškas ant vargšo Žmogaus buvo užpiltas dar jam gyvam 

esant. Teofilis iki galo stebėjo visus žudiko veiksmus, kol jo 
akys išdegė nuo verdančio skysčio. 

Dantė jau regėjo siaubingą reginį, kuris atsivers nuėmus 
sukietėjusią apdangą. 

— Ar ir dabar nepripažinsite, kad mūsų mieste darbuojasi 
raganius? — jam už pečių sulemeno sargybos vadas. 

Mirusysis, rodos, atvėrė burną tam, kad išrėktų savo pri- 
tarimą. Dantė pasijuto lyg kliedesio pagautas. 

Iki šio momento visas jo dėmesys buvo sutelktas į aukos 
kūną. Jis skubiai žvilgtelėjo į geležimi kaustytą dėžę. Ant že- 
mės priešais atidarytą dėžės dangtį mėtėsi lapai, kuriuos jis 
pastebėjo, kai lankėsi čia pirmą kartą. Poetas vikriai juos susi- 
rinko, kartu spėjęs pastebėti, kad stebuklingasis vaistas buvo 
dingęs. Baigęs kraupų paties surežisuotą spektaklį, jį, matyt, 
paėmė tas, kas nužudė vaistininką. Paskui Dantė peržiūrėjo 
lapus, kurie, kaip prisiminė, buvo tvarkingai perrišti virvele. 

Jo nusivylimas didėjo. Lapai buvo balti, išskyrus du. Pir- 
majame buvo tik viena trumpa frazė, o kitame paskubom 
užrašyti keli skaičių deriniai, kurių prasmės jis nesuvokė. 
Gal žudikas kartu su žaliojo skysčio indu pasiėmė ir tai, ką 
spėjo parašyti vaistininkas, atsidavęs tam svarbiam darbui. 
Ant grindų gulėjo laiko apgadinto pergamento gabalėlis, 
jame matėsi išblukusios spalvos žymių. Brėžinio ar žemė- 
lapio likučiai. 

Poetas neabejojo, kad kruopšti vaistinės apžiūra visiškai 
beprasmiška. Vėl ėmėsi tyrinėti vienintelį prirašytą lapą. 

— Ką tai reiškia, priore? — už nugaros išgirdo murmant 
sargybos vadą. Žmogus, budriai sekęs visus jo veiksmus, 
dabar sunkiai skaitė kelis žodžius: - Non in trigono nec in 
tefragono... 


*. Nonin trigono ne in tetragono (lot) - ne trikampyje ir ne keturkampyje. 

— sed in bentagono secretum mundi,- baigė Dantė. Jį 
suerzino taip arti stovintis ir jam į kaklą kvėpuojantis žmo- 
gus. - Penkiakampyje slypi pasaulio paslaptis. 

— O ką tai reiškia? — vėl pakartojo sargybos vadas. 

Poetas gūžtelėjo pečiais. Norėjo suprasti, ar kaltinin- 
kas tikrai buvo vienas. O gal šitas gyvybes sunaikino kelių 
žmonių rankos. Jis atmetė mintį apie kolektyvinį nusikal- 
timą: šios piktadarybės turėjo vieną formą, ir joje išsiskyrė 
neginčijama žudiko individualybė. 

Kaltininkas žudė dėl vienintelio motyvo, nors ir pri- 
sidengė gausybe simbolių. Mozaikininko ir vaistininko 
žmogžudystės neabejotinai buvo susijusios. Nors poetui 
šmėkštelėjo, kad galbūt meistro komačino mirtis nėra 
svarbiausia įvykių grandis, kad jį nužudė atsitiktinai einant 
šlykščiu nusikaltimo keliu. 

Aišku, tai paneigė visus jo įsitikinimus. Kaip moko di- 
dysis filosofas, kiekvienas padarinys yra nulemtas paskatos. 
Dantė niekada neabejojo, kad įvykių seka laiko požiūriu 
klostosi pagal tam tikrą logiką. Taigi pirmasis smurto aktas 
lemia kitą, ir taip toliau iki baisios grandinės. Bet jei kal- 
tininkui svarbiausia būtų buvusi Teofilio mirtis, tada siau- 
binga komačino baigtis galėjo būti tik tragiškas prologas, 
režisieriaus išmonė, norint visus nukreipti klaidingomis 
pėdomis. 

Iki šiol Dantė ieškojo priežasties, dėl ko nužudytas Amb- 
raziejus. Bet dabar, kai nužudytas ir vaistininkas, jis turė- 
jo rasti abiem bendrą motyvą. 14 motyvą, kuris paskatino 
žudiką. Gal vienas ir buvo. Aukso žiedas, kurį komačinas 


perdavė Teofiliui. To aukso, kuris galbūt buvo pagamintas 


* 


Sed in pentagono secretum mundi (lot.) - bet penkiakampyje pasaulio paslaptis. 

pagal baisiąją paslaptį, kuris paslapčiomis cirkuliavo Flo- 
rencijoje, kuris spindėjo ir puošė vienos moters kūną. 

Turėjo su ja pakalbėti. Vienas. Tik šį kartą nepasiduos 
vyno pagundai. 

Netikėtai prisiminė paslaptingą Antilijos dingimą iš šios 
krautuvėlės. 

— Kas aptiko auką? — paklausė sargybos vado. 

— Mano žmonės, - kvailai didžiuodamasis atsakė šis. — 
Patruliuodami ėjo pro šalį ir sustojo prie durų, viduje išgir- 
dę įtartiną triukšmą. Tuoj pat įėjo... 

— Triukšmą? Vadinasi, užklupo kaltininką įvykio vietoje? 
Tai kur jis? - beveik šaukte šaukė Dantė. 

— Viduje nieko nebuvo. Bet žudikas turėjo būti ką tik pa- 
bėgęs, nes aukos kūną, kaip man sakė, dar tampė agonijos 
traukuliai. 

— Pabėgęs? O pro kur? Krautuvėlė turi vienintelį išėji- 
mą — į gatvę. Tai kaip tie prakeikti idiotai nieko nepamatė? 

— Aš jums sakau, kad visuose šituose dalykuose slypi šė- 
tono jėga. 

Poetas jo nebesiklausė. Jo akys bėgiojo po visas patalpas, 
iš naujo tyrinėdamos kiekvieną detalę. Sienos buvo iš vien- 
tiso akmens ir gerai matomos, išskyrus plotą už lentynų, 
ant kurių buvo išrikiuoti indai su vaistažolėmis. Nuskubėjo 
į tą pusę ir, pagriebęs už baldo kampo, iš visų jėgų jį papur- 
tė, tarsi tikrindamas tvirtumą. 

— Padėkite man jį pastumti, greitai. 

Sargybos vadas priėjo suglumęs. Staiga jo veide įsižiebė 
nuovoka ir jis savo ruožtu puolė prie baldo ir stengėsi jį 
atitraukti. 

— Atrodo... atrodo, kad būtų prikaltas prie sienos, - šno- 


pavo jis paraudęs. 


250 


Dantės kakta buvo šlapia nuo prakaito. Stumiamos len- 
tynos nepajudėjo nė per nago juodymą. Kaip pamišęs, 
poetas puolė prie jose sukrautų indų ir ėmė svaidyti juos 
žemėn. Paskui durklo rankena pradėjo stuksenti į užpaka- 
lines lentas. Į smūgius atsiliepė duslus garsas. 

— Sitoje vietoje siena tuščia, - pasakęs jis atsitraukė per ke- 
lis žingsnius ir paragino prieiti sargybinius. - Laužkite čia! 

Gal tai buvo tik fantazija, bet Dantei pasirodė, kad kaž- 
kas sujudėjo anapus lentų. Neabejojo, kad kur nors turėjo 
būti įtaisas atidaryti, bet nebuvo laiko ieškoti. Sargybiniai 
su kardais pradėjo daužyti lentas. Senas ąžuolas sunkiai pa- 
sidavė, pamažu kylant atplaišų debesiui. Paskui stiprėjantis 
lūžių garsas leido suprasti, kad lentos jau neišlaikys. Mostu 
atitolinęs žmones, Dantė vėl iš visų jėgų pradėjo stumti 
baldą, nekreipdamas dėmesio į likusias keramines vazas, 
kurios krito ant Žemės ir garsiai dužo. 

Pagaliau lentos griuvo, pasisukdamos į kambario vidų, o 
prioras, pastūmėtas savo paties įkarščio, įvirto į slaptą kam- 
barėlį, kuris atsivėrė už krautuvėlės sienos. Susijaudinęs jis 
atsistojo ir ėmė dairytis aplink. Kambarėlis buvo tuščias. 
Viršuje poetas pastebėjo langelį. Rėmo kampe kybojo nu- 
plėšta užuolaida. 

-— Tikriausiai pabėgo pro ten. Greitai, paskui mane! - su- 
šuko Dantė, kabindamasis už angos krašto ir stengdamasis 
pasikelti. 

Sunkiai kvėpuodamas, jis krūtine užsigulė ant palangės. 
Kitoje pusėje atsivėrė didesnė erdvė, skendinti prieblando- 
je. Remdamasis krūtine į palangę, Dantė persivertė per ją 
ir atsidūrė anapus. 

— Ar pagavote jį, priore? Ar jį matote? - girdėjo šaukiant 
sargybos vadą kitoje sienos pusėje. 


Tai buvo neįprasta vieta. Akys, dar apakintos lauko švie- 
sos, ne iš karto prisitaikė prie naujoje aplinkoje tvyrančios 
prieblandos. 

Dantei rodėsi, kad jis atsirado didelio laivo viduje, erd- 
viame triume, pilname šmėklų, kurios vos judėjo, pučiant 
lengvam vėjeliui. Palei išilginę statinio lentą buvo tankiai 
nutiestos maždaug aštuoniasdešimties uolekčių ilgio vir- 
vės. Ant jų džiūvo šimtai įvairiaspalvių audinių. Tirštas ir 
drėgnas oras, persmelktas dažomųjų medžiagų kvapų, pri- 
sodrino patalpą, ir joje beveik nebuvo kuo kvėpuoti. 
lieka džiūti audinius. Dantė staiga pajuto, kad jį pykina ir, 
sulenkęs kelius, stengėsi atgauti kvapą. Bet jo protas dirbo 
toliau, braižydamas vietos planą. Už Teofilio vaistinės san- 
dėlis, kurį vaistininkas dėl kažkokių priežasčių buvo sujun- 
gęs su pagrindine patalpa. Ir žudikas tai turėjo Žinoti. 

— Ar matote jį? — vėl ėmė šaukti sargybos vadas. 

Sukabinti audiniai trukdė ką nors įžvelgti. Dantė tikėjo- 
si, kad tas idiotas nutils ir leis bent klausytis. Džiovykloje 
tvyrojo tyla, išskyrus lengvą audinių šiuženimą. Architek- 
tas angas išdėliojo taip, kad patalpa vėdintųsi. Tas lengvas 
oro sroveles dabar Dantė jautė veidu. „Vadinasi, turi būti 
kitų kelių, kaip išeiti ,— svarstė jis sunerimęs. 

Paskubomis poetas ėjo tarp eilėmis sukabintų audinių, 
apžiūrėdamas tarp jų susidariusius ilgus ir siaurus korido- 
rius. Pykdamas galvojo, kad žudikas pabėgo tada, kai jam 
pasirodė, kad kažkas sujudėjo. Jo akys jau apsiprato su prie- 
blanda. Tarp audinių jis pastebėjo iškilumą, kuri lėtai ju- 
dėjo priešingos pastato pusės link. Kažkas ėjo, prisidengęs 
džiūstančiais audiniais, kad nepamatytas galėtų pasprukti. 

— Greitai, vade, bėkite čia su savo žmonėmis - jis dar 
čia! — sušuko Dantė, puldamas prie tos vietos, kur pastebė- 
jo, kad kažkas juda. 

Neturėjo laiko aiškintis, ar žmonės vykdo jo įsakymą. 
Skubėdamas jis skynėsi kelią tarp audinių, kurie jam kliu- 
dė. Kumštyje gniaužė durklą, net nesusimąstydamas, ką 
darytų atsidūręs priešais varžovą, ginkluotą ilgu ginklu. 

Bet jautė kažką viduje, kas jam teikė pasitikėjimą: ne 
ginklu žudė tas vyras, jei apskritai tai buvo vyras. Ir Antilija 
dingo toje pačioje vietoje. 

Įstrižai perkirtęs džiūstančių audinių eiles, žudikas puo- 
lė į dešinę pusę nuo jo. Dantė neaiškiai matė, kaip kūnas 
šokinėja nuo vienos eilės prie kitos, o paskui dingsta už au- 
dinio užtvaros. Šuolis buvo nepaprastai greitas. 

Netoli savęs, keliomis eilėmis dešiniau, pajuto kažką ju- 
dant. Žudikas mėgina grįžti atgal, ketindamas užklupti jį 
iš už nugaros. Greitai atsisuko ir prasiskverbė pro užtvarą, 
įnirtingai plėšdamas audinių gabalus. 

Dantė bėgo į tą pusę, iš kur buvo įėjęs, ir su palengvėjimu 
pamatė, kad pro langelį viršuje pagaliau pradėjo leistis ka- 
reiviai. Kresnas sargybos vado kūnas šmėkščiojo tuščiame 
plote tarp dviejų audinių eilių. Jis stovėjo ir sunkiai kvėpa- 
vo, bet gerai, kad bent jau pasirodė. 

— Būkite atsargūs, jis čia! Bėga jūsų link! - sušuko Dantė. 

Ir paslaptingasis priešininkas tikriausiai pastebėjo gink- 
luotus žmones. Jis pakeitė kryptį ir judėjo prioro link, tarsi 
nusprendęs, kad dabar šis mažiau pavojingas. 

Audinio apgaubta figūra žaibiškai artėjo. Iškiluma iš 
medžiagos padarytoje sienoje sklido stebėtinu greičiu, tarsi 
ne žmogus, o laukinis žvėris bėgtų į jį. Poetas baimingai 

prisiminė, kad kažką panašaus buvo matęs per šernų me- 
džioklę miškingose kalvose netoli Fjezolės. Lygiai taip pat 
atsivėrė krūmai, iš kurių tankmės paskui iššoko didžiulis 
šernas ir savo iltimis perplėšė pilvą jo arkliui. 

Tai prisiminus, Dantę pagavo šiurpas. Sargybiniai artėjo 
prie jo, bet jų ietys kliuvo už audinių ir trukdė bėgti. 

Užuot padėję, jie tik kėlė jam pavojų, elgdamiesi lyg va- 
rovai keistoje medžioklėje. Ieškodamas saugesnės padėties, 
Dantė atsitūpė ir iš visų jėgų suspaudė durklą, laukdamas 
besiveržiančio priešininko smūgio. 

Staiga, lyg burtų lazdele mostelėjus, per kelis žingsnius 
nuo poeto viskas nuščiuvo. Žmogus liko stovėti nejudėda- 
mas. „Gal ruošiasi šuoliui ir tuoj puls“, - baimingai svarstė 
Dantė. Paskui didžiulis audinio gabalas tarsi pasidarė gy- 
vas, jis pakilo nuo virvės ir krito ant jo. Jausdamas, kaip 
jį siaučia šlapias audinys, Dantė įnirtingai kovojo, steng- 
damasis išsilaisvinti. Tada dvi tvirtos rankos suspaudė jį 
per audinį ir sukaustė. Puolęs į neviltį, poetas dar bandė 
smeigti durklu, bet audinys neleido įžiūrėti, kas jį pagriebė. 
Jo šnervės prisipildė aitraus dažų kvapo. Ar kada pagalvojo, 
kad taip kvepia mirtis? Poetas su siaubu laukė, kada į kūną 
susmigs ašmenys, ir niekas nebegalės jo išgelbėti. 

Kai priešininkas pastūmė jį į šoną, Dantė susipainiojo 
ir pargriuvo ant žemės. Jautė, kad jį kažkas prispaudė, bet 
jokių smūgių iš anapus audinio nebuvo. Užpuolikas tarsi 
norėjo prasiskirti taką ir nustumti Dantę nuo savo kelio. 

Dabar jau nieko virš savęs nebejautė. Toliau grūmėsi su 
šlapiu audiniu, stengdamasis išsipainioti iš ryšulio, į kurį 
buvo įsuktas, ir bandydamas atsistoti. Staiga Dantė pajuto, 
kad kažkas atsirado šalia, ir dvi rankos sugriebė jį. Išsivada- 

vęs iš gniaužiančio glėbio, poetas pamatė, kad tai kareiviai 
atskubėjo jam į pagalbą. Greta jų stovėjo sargybos vadas 
buka veido išraiška. Regis, džiaugėsi padėjęs. 

— Jis ką tik buvo čia! —- sušuko prioras.- Neleiskite jam 
pabėgti! 

— Kas buvo? Mes nieko nematėme. 

— Aš jums sakau, kad jis buvo čia, viduje... Juk negalėjo 
išgaruoti! Ieškokite jo! 

Žmonės sutrikę susižvalgė. Tuoj pat prie jų priėjo ir kiti 
sargybiniai. 

— Išsiskirstykite po visą džiovyklą ir eikite tarp eilių — 
mes turime jį apsupti! — šaukė Dantė. 

Sargybiniai pasigręžė į savo vadą, kuris davė jiems žen- 
klą veikti. Kai jie bėgo į šalis, poetas pasuko į koridorių 
kambario viduryje. Jautė, kad kaip tik ten, jį paleidęs, nu- 
bėgo užpuolikas. 

Dantė nieko nepamatė. Nieko nerado ir kiti, apieškoję 
ir tarp audinių perėję visais siaurais takeliais. Sukabintos 
medžiagos, judinamos vėjelio, ir toliau lengvai siūbavo. Žu- 


dikas buvo dingęs. 

Tos pačios dienos ankstyvą popietę 


nt aukštų, raižytomis atkaltėmis pagražintų ir ratu 
sudėtų krėslų sėdėjo šeši vyrai, užlieti stiprios švie- 

-£V sos, kuri veržėsi pro aukštus langus San Pjero rūmų 
kapitulos salėje. 

Jie buvo vieni. Net ir sargyba stovėjo tolėliau. Jiems per 
rankas keliavo didelis popieriaus lapas su magistrato žy- 
menimis. 

— Tai gana... daug, — ištarė vienas iš šešių vyrų, žemas ir 
liesas, beveik nematomas dideliame krėsle. - O gal... - per- 
gamentą laikanti jo ranka sudrebėjo. Jis tai pastebėjo ir tuoj 
stvėrė lapą ir antrąja, kad neiškristų. 

— Būkime viskam pasirengę. 

— Bet kiek jų daug... Ir kuo vardu... Daugelis jų prielan- 
kūs Bonifacui. 

— Manote, kad jų per daug? Ir kad kai kuriems turėtume 
rodyti palankumą? — puolė jį Dantė. - Atleisti tiems, kas 
begėdiškai pažeidžia mūsų įstatymus? Kas pragaištingais 
savo darbais prisideda prie to, kad kilnus mūsų miestas, 
vertas tapti didžiosios Romos palikuonimi, virsta vagių 
ir sąvadautojų lindyne? Kas sutepė miesto gatves krauju, 
išlietu kivirčuose ir susirėmimuose, kas atlapojo pilietinio 
karo šventyklos duris? — poetas valandėlę nutilo, kumščiais 

spausdamas šonines krėslo atramas. Paskui baigė: - Ar ne- 
manote, kad neatsakingu savo elgesiu jie palaiko Bonifacą, 
kenkiantį mūsų laisvei? 

Kai nuskambėjo šis vardas, visi staiga sutriko. 

— Ne... žinoma, - ir kitas prioras atrodė kaip nesavas. — 
Bet ištremti ir Donačių šeimą... Ar tai ne jūsų giminaičiai? 

— Mano žmona Donati. Ir kas iš to? — atšovė Dantė. 

Prioras nežinojo, ką atsakyti, bet pasiduoti nenorėjo. 

— Bet jų net keturiasdešimt devyni... 

— Blogai pažiūrėjote. Jų penkiasdešimt. Vieną aš savo 
ranka pridėjau. Paskutinį. 

Prioras pakėlė lapą sulig akimis, nerimastingai ieškoda- 
mas įrašo, o paskui pažvelgė į kalbėjusįjį, tarsi šaltas šio 
tonas jam būtų įkirtęs kaip gyvatės liežuvis. 

— Manote, kad reikėtų... 

— Tai būtina. Dėl Florencijos, - Dantė perbraukė ranka 
kaktą, bandydamas nustumti skaudų smilkulį, kuris iš po- 
akio srities įkaitusiais savo ašmenimis įsikabino į smegenis. 
Popiečio karštis pabudino gyvatę, slypinčią jo galvoje. 

Tvyrojo tyla, kol susirinkusieji žiūrinėjo pergamentą, 
perduodami jį iš rankų į rankas ir sustodami ties viena 
ar kita pavarde. Baigę skaityti, įsmeigdavo akis į poetą 
ir prakauliame jo veide ieškojo abejonės ženklo ar ne- 
tikrumo šešėlio. Bet jis liko ramus ir tvirtai atlaikė visų 
žvilgsnius. 

— Na, ką gi, tebūnie, kaip sakote, — pasakė seniausias 
prioras. Didelį, ant smiliaus mūvimą žiedą jis padažė į ra- 
šalu sumirkytą fetrinę pagalvėlę ir padvejojęs uždėjo savo 
antspaudą. - Tai, kas padaryta, negali būti pakeista, - pri- 


dūrė ir perdavė sąrašą sėdinčiajam iš dešinės. 


258 


Kiti keturi priorai skubėdami padarė lygiai tą patį, tar- 
si greitu judesiu norėtų atsikratyti nerimo. Penktasis, prieš 
perduodamas dokumentą paskutiniajam, trumpai jį sulaikė 
ir prakalbo: 

— Laimė, mūsų kadencija baigiasi rugpjūčio viduryje. 
Tada kaip piligrimas keliausiu į; Romą paminėti didžiojo 
jubiliejaus. Kad tik toliau nuo šito miesto — kažkas negera 
čia tvyro. O jūs ką veiksite, mesjė Durante? 

Dantė nervingai išplėšė pergamentą kaimynui iš rankų 
ir paskubėjo uždėti savo antspaudą. Paskui, gūžtelėjęs pe- 
čiais, atsakė: 

— Nežinau. Nežinau ateities. Bet sutinku su jumis, kad iš 
tiesų Florencijos gatvėmis vaikščioja šėtonas, nuo kada... 

— Nuo kada, mesjė Durante? 

Dantė atsakė ne iš karto. Jam prieš akis iškilo vienas re- 
ginys. Paskui jis pasipurtė ir prakalbo: 

— Pasirūpinkite, kad įsakas apie ištrėmimą būtų perduo- 
tas gonfalonierui ir kad šis prižiūrėtų, kaip jis bus vykdo- 
mas. Iki rytojaus nė vieno jų neturi likti mieste. 

Išeidamas Dantė beveik kaktomuša susidūrė su sargybos 
vadu, kuris jo laukė už durų. Rankose jis spaudė pluoštelį 
popieriaus lapų, perrištų virvele. 

— Atėjau su jumis pasitarti, priore. Liepėte pranešti 
jums kiekvieną smulkmeną, kuri bent kuo galėtų sietis su 
nusikaltimu. 

— Ar yra kas nors nauja? 

Sargybos vadas nukreipė žvilgsnį į kitus priorus, neži- 
nodamas, kaip elgtis. Paskui iš pažiūros abejingame pašne- 
kovo veide perskaitė nurodymą kitiems nieko nepatikėti. 
Dantė palaukė, kol priorai nueis, tada skubiai ėmė klau- 

sinėti. Laiko buvo nedaug. Išeidami iš celės, priorai įtariai 
žvilgtelėjo į poetą. Ką jie žino apie šitą įvykį? Ką galėjo 
prasitarti tas kvailas sargybos vadas? Ar kas nors iš jų įvel- 
tas į šį reikalą, kurį jau galima pavadinti sąmokslu? 

— Na, tai ką? — Dantė paragino vadą. 

Sargybos vadas atnarpliojo aplankalo mazgą ir parodė 
puslapį, kuriame mirgėjo pavardžių sąrašas. 

— Cia Prancūzijos vartus kertančių žmonių sąrašas. Sar- 
gybiniai surašo vardus visų tų, kurie eina per muitinę. Jie 
informavo mane apie du įtartinus žmones, kurie ėjo kartu 
su piligrimais, sustojusiais čia pakeliui į Romą. 

— Kas jie tokie? ž 

— Jie prisistatė pirkliais iš Padujos, o apsistojo Cekerino 
tavernoje, toje, kuri... 

Dantė gerai žinojo, kas buvo kalbama apie Cekeriną ir 
jo klientus. Antra vertus, ar Prancūzijoje nevertino tokio 
dalyko kaip Florencijos nedorybės. Tai išgirdo tik atvykęs 
į Paryžių. 

— Ar tik nebūsite susirūpinęs dar dviem iškrypėliais, ku- 
rie nusprendė susitikti Florencijoje? — aštriai paklausė poe- 
tas, tikėdamasis, jog Dievas nepaskirs miestui tokios pat 
bausmės kaip Sodomai. 

— Bet sargybinių vyresnysis, kuris yra atvykęs iš Sienos, 
juos atpažino. Gal jie ir padujiečiai, bet tikrai ne pirkliai. 
Sargybinis juos gerai prisimena. Jie vadovavo darbinin- 
kams, kurie statė naująją katedrą jo mieste. Tai du staty- 
bos meistrai. 

į puslapio apačioje įrašytą datą ir šūktelėjo: - Bet tai at- 
sitiko daugiau nei prieš savaitę! Kodėl tik dabar man tai 
pranešate? 

Sargybos vadas sutrikęs paraudo. 

— Sąrašas peržiūrimas tik kas dekadą... Sargybinis nega- 
lėjo numanyti... - sulemeno. 

Poetas pakėlė balsą, pats to nenorėdamas, bet tuoj pat 
susitvardė. Vadinasi, teisybę sakė tas nedorėlis Džanetas, 
nors sargybos vadas yra įsitikinęs, kad tiedu atvykėliai — tai 
meistrai komačinai. Bet ar tai tie patys, kuriuos jis matė 
bažnyčios požemiuose? Ir kodėl Florencijoje renkasi tiek 
meistro Ambraziejaus profesijos draugų? 

— O kurie dabar? 

— Būkite ramus, priore. Sargybinis patyręs. Jie yra stebi- 
mi, kaip privalu daryti su kiekvienu, kas įeina į miesto teri- 
toriją prisidengęs svetimu vardu. Juos nusekė iki Čekerino, 
kur jie apsistojo. 

— Bet noriu Žinoti, kur jie šią minutę! 

— Bet... jie vis ten, ilsisi po kelionės, manau... 

— Jūs manote? Manote? —- Dantė sužaibavo akimis. - O 
ką jūs dar manote, gal galite pasakyti? 

— Neatrodė, kad būtų reikėję kažką daryti, - sulemeno 
sargybos vadas. - Galų gale tai tik du nekalti žmonės. 
Visi kalba, kad komačinai simpatizuoja gibelinams, bet 
mūsų mieste jie nenusižengė... nėra nieko, į ką jie būtų 
įsipainioję... 

— Išskyrus du žiaurius nusikaltimus! 

Tai išgirdęs, sargybos vadas, regis, atgavo šiek tiek pasiti- 
kėjimo. Jis išsitiesė visu ūgiu ir atstatė krūtinę. 

— Norėjau jums pranešti, kad vaistininko nužudymo kal- 
tininkas prieš valandą buvo suimtas. 

— Ką? - sušuko Dantė. - Ir kas... 

— Sargybiniai nučiupo vieną žinomą sukčių, tokį Džane- 
tą, kuris paprastai elgetauja prie Svč. M. Marijos Naujosios 

bažnyčios. Arno pakrantės turguje jis bandė parduoti kelias 
stiklines vazas, kurios, kaip nustatyta, priklausė mesjė Teo- 
filio vaistinei. Dabar jis Stinkių kalėjime, surištas virvėmis. 
Teigia esąs nekaltas, bet tai neilgam. Kaip matote, klydote, 
įtardamas komačinus. 

Dantė bandė įsivaizduoti iškreiptą Džaneto veidą, kai jis 
papuolė sargybiniams į rankas. Tas menkysta neturi nieko 
bendra su nusikaltimu. Daugių daugiausia, pasinaudojęs 
vaistininko mirtimi, jis galėjo apšvarinti krautuvėlę. Jau 
norėjo paliepti sargybos vadui, kad paleistų tą netikėlį, bet 
staiga persigalvojo. Tegu Džanetas už amoralų gyvenimą 
patiria šiek tiek kančių. Paskui, nelaukęs, kol tie sargybiniai 
iš tikrųjų jį nugalabys, Dantė įsikiš ir įsakys jį paleisti. Bet 
tai bus vėliau. 

Bet kokiu atveju gerai, kad reikalai taip susiklostė. Poetas 
nepasitikėjo tuo žmogumi, kuris dabar žiūrėjo į jį ir laukė 
nurodymų. Gal jis tikrai yra mulkis, bet galbūt žinojo apie 
tuos du nusikaltimus daugiau, nei jam pasakė. Gal jis iš 
tikrųjų tarnauja Akvaspartai, tada geriau sudaryti įspūdį, 
kad žudikas rastas. 

— Jei yra taip, kaip sakote, vadinasi, viena problema jau 
išspręsta. Ačiū už stropumą. 

Sargybos vadas tarsi sutriko, ir Dantė pagalvojo, kad pa- 
sirodė pernelyg greitas, vertindamas jo išvadas. Greičiau- 
siai ir pats sargybos vadas iki galo nebuvo įsitikinęs elgetos 
kaltumu. 

Nieko daugiau nepasakęs, Dantė nuėjo laiptų link. Sar- 
gybos vadas jį palydėjo kupinu įtarimo žvilgsniu. 

Dar nebuvo išėjęs iš portiko, kai vidinio kiemo centre 
poetas pastebėjo grupę ginkluotų žmonių, kurie vilkėjo 
ryškią samdytų kareivių, atliekančių popiežiaus misiją, uni- 

formą. letimis jie buvo apsupę šviesiu dominikonų abitu 
apsirengusį vyrą. Ryškioje saulės šviesoje jis atrodė daug 
menkesnis ir liesesnis, nei poetui pasirodė Gailestingumo 
ligoninės požemių prieblandoje. 

Tada Nofas Dei susitiko su mirusiaisiais. Dabar, būda- 
mas tarp gyvųjų, jis atrodė lyg sukaustytas, tarsi ne savo 
vietoje. 

Dantė sustojo šalia piliastro, kad minutėlę pagalvotų ir 
pasiruoštų susitikimui. Vadinasi, vilkas atėjo į avidę. Ir su 
savo žudikais. Kas, nepranešęs sargybai apie pavojų, gink- 
luotiems žmonėms davė leidimą įeiti į priorų rūmus? Aki- 
mirką suabejojo: gal susitinkant su inkvizitoriumi reikėtų 
grįžti atgal ir pašaukti kelis kareivius? Bet Nofas Dei jau 
pamatė jį ir dabar skubėjo pereiti per atvirą kiemą, tarsi 
norėdamas kuo greičiau pasiekti apsauginį portiko šešėlį. 

— Džiaugiuosi galėdamas susitikti su jumis jūsų darbo 
vietoje, brolau, - ištarė jis ir demonstratyviai pakišo kryžių, 
kuris kabojo jam ant kaklo. Ignoruodamas gestą, Dantė tik 
šiek tiek linktelėjo galvą. 

Inkvizitorius greitai atitraukė kryžių, nesureikšminęs ce- 
remonialo pažeidimo. 

— Atėjote pasikalbėti su taryba? — paklausė Dantė. 

— Ne su taryba, bet su jumis, mesjė Aligjeri, nes jūsų 
balsas iškiliausias taryboje. 

— Iškilumas gimsta iš gebėjimo atsispirti meilikavimui, 
broli Nofai. Ko čia ieškote? 

Gelsvas inkvizitoriaus veidas trumpai užsidegė, paskui 
vėl pasislėpė po diplomatijos kauke. 

— Gal apie tuos dalykus būtų geriau pasikalbėti pas jus, 
toliau nuo įkyrių akių, - pasakė jis, įtariai dairydamasis 
aplink. 

Dantė pritariamai linktelėjo ir pirmas nuėjo savo celės 
link. 

Jiedu susėdo vienas priešais kitą ant paprasčiausių suo- 
liukų. Nofas atsmaukė gobtuvą ir, iš per petį permesto 
nedidelio maišelio išsitraukęs skudurą, nusišluostė juo iš- 
prakaitavusią kaktą. Netikėtai jo išraiška pasikeitė. Atrodė, 
kad celės priedanga jį atgaivino. Tamsoje jis jautėsi geriau. 
Inkvizitoriaus žvilgsnis, praradęs ankstesnį veidmainišku- 
mą, vėl įgijo įprastą ledinę išraišką. Poetas instinktyviai pa- 
sitikrino, ar durklas po ranka. 

— Nenoromis nutariau prašyti jūsų audiencijos, mes- 
jė Aligjeri, nusižengdamas Bažnyčios tradicijoms ir savo 
paties asmeniniams principams, - pradėjo inkvizitorius. — 
Manau, geras piemuo turi ieškoti naktį pasiklydusios avies 
ir per pūgą, ir per dykumą. Bet jei avis pavirsta vilku ir 
apsimeta nuklydusi tik tam, kad nuviliotų piemenį toliau 
nuo bandos, tada piemuo kuo greičiausiai turi sugrįžti ir 
apsiginkluoti. 

— Pragaištinga jūsų alegorija, brolau. Tai aš esu ta avis 
vilko kailyje? O gal visa Florencija, kuriai atstovauju? 

- Jūs niekam neatstovaujate, mesjė Aligjeri. Ir gana grei- 
tai išvysite savo bejėgiškumą. Bet kol kas užimate tokią 
vietą, kuri įpareigoja mus stebėti jus. Ir tik dėl to įveikiau 
teisėtą savo išdidumą ir pasekiau mūsų Viešpačiu, kuris 
nuplovė kojas ir niekingajam Judui. 

— Kodėl jūs toks palankus? Gal norėtumėte, kad atšauk- 
tume ištrėmimą? 

Kažin kas informavo tą šunpalaikį apie nutarimą, kuris 
turėjo likti paslaptyje, kol tas bus įvykdytas. Bet nebuvo 
prasmės niršti. Kiekvienas iš penkių priorų galėjo tarnauti 
kardinolui. Vienuolio veidą iškreipė grimasa. 

— Bažnyčiai visai nerūpi likimas žmonių, kurie jūsų mies- 
te nesutardami kovoja vieni su kitais. Ji neprašo atšaukti 
ištrėmimo. Greitai mes patys kontroliuosime Florencijos 
vartus, ir visi teisieji bus sugrąžinti į tėvynę. Ne, ne dėl to 
atėjau pas jus. 

— Tai dėl ko? 

— Prašau jūsų suimti vieną moterį - šokėją Antiliją. Ji 
šoka tavernoje prie kelio ; Romą. 

Prieš atsakydamas, Dantė šiek tiek palaukė. Jis tyrinėjo 
pašnekovo išraišką, kad suprastų, ką šis turi galvoje. Bet 
inkvizitorius liko bejausmis. 

— Kodėl? - paklausė poetas. 

— Kad nebekenktų daugiau. Ją reikia surakinti grandinė- 
mis ir išvežti į Romą, kur ją teis už jos kaltes. Ir kad sugrą- 
žintų tai, kas jai nepriklauso. 

Taigi kardinolas nutarė atsiskleisti. Dantė mintyse sku- 
bėjo sudėlioti hipotezių tinklą į racionalų siužetą, kuris pa- 
galiau rado patvirtinimą. Tik dėl vieno motyvo Bonifacas 
galėjo suimti paprastą šokėją. Po karmino kauke slėpėsi 
Beatričė — teisėta imperatoriškojo sosto paveldėtoja. Visos 
kitos hipotezės atkrinta, prisiminus užuominomis prasi- 
tartą prisipažinimą. Vadinasi, tai ir norėjo atskleisti Amb- 
raziejus būsimoje Sžudium auditorijoje? Turėjo taip būti. 

— O kuo ji kaltinama? - paklausė. 

— Raganavimu ir gamtos dėsnius pažeidžiančiais veiks- 
mais, - abejingai atsakė vienuolis. Jis ir pats netikėjo tais 
žodžiais — tai buvo tik tuščia ritualo formuluotė. 

— Kaltinimas bendravimu su demonais tinka daugmaž 
bet kuriam, kas pažeidžia Dievo valią. Galų gale kiekvie- 
name nusikaltime dalyvauja šėtonas - kaip žiūrovas ar kaip 
aktyvus veikėjas. Taigi miesto valdžia turi turėti svarbesnių 

motyvų, imdamasi tokios atsakingos iniciatyvos, o juolab — 
karališkosios šeimos moterų atžvilgiu. 

Nofo Dei veidas išrasojo. 

— Jūs ir vėl su ta legenda apie Manfredžio dukterį... Esa- 
te užsispyręs kaip jūsų kaimiečių asilai. Sakiau, kad ne toks 
kaltinimas pateiktas moteriai. 

— Matau, kad mano tvirtinimas jūsų nestebina. Tai kodėl 
ji turi būti perduota jums? Juk tikrai ne dėl to, kad yra ra- 
gana, — ištarė poetas, pasilenkdamas arčiau. 

Vienuolis išblyško. 

— Kuo ją kaltinate? - neatlyžo poetas. - Pasakykite, koks 
yra tikrasis kaltinimas! 

— Ją kaltiname vagyste. 

Prioras suraukė kaktą. Vagyste? Prieš akis akimirksnį 
blykstelėjo auksinis žiedas, kurį jam rodė Teofilis ir kurį 
poetas paslėpė San Pjero rūmų celėje. Toks kaip kiti, ku- 
rių, kaip jam prasitarė mesjė Flavijus, buvo pilna mieste. Ir 
nepaprastai panašus į Antilijos vėrinius. Jos kilmę galbūt 
dengia ne paslaptis, o tik banali vagystės klasta? Atrodė 
kvaila. Taip negalėjo būti. 

— Ką norite tuo pasakyti? — paklausė poetas. Kad įvertin- 
tų šį naują faktą, jam reikėjo laiko. 

— Moteris turi kai ką, kas priklauso Bažnyčiai. 

— Ką? 

Nofas kiek sutriko. 

— Ne... negaliu pasakyti. 

— Florencijoje draudžiamas inkvizicijos procesas, kai 
nėra akivaizdžių įrodymų. Gal manote esąs Romoje? - at- 
sikirto poetas. 

— Negaliu pasakyti, nes nežinau. 

— Kaip tai? —- nustebęs sušuko Dantė.- Ką tai reiškia? 
Kaip galite ją kaltinti, net nežinodami, ką ji pavogė? 

— Žinome, kad kažkas jai atskleidė vieną paslaptį. Tą pa- 
slaptį ji pavogė iš šv. Petro valstybės. 

— Gana žaisti mįslėmis! Kokia tai paslaptis? Su kuo ji 
susijusi? 

— Su popiežiaus Celestino V, Bonifaco pirmtako, mirtimi. 

— Moteris žino jo žudikų vardą? Ir norėtumėte, kad dėl 
to Florencija ją suimtų? Kad ji negalėtų kalbėti? 

— Kodėl tuščiai šnekate apie žudikus? Kodėl siejate šį 
šventvagišką žodį su švento Žmogaus ramia mirtimi? 

— Todėl, kad ir akmenys žino, jog Celestinas buvo nužu- 
dytas! - sušuko Dantė. - O gal... moteris žino, kaip gami- 
namas auksas? Tai gal šitai ji atėmė iš jūsų? 

Vienuolis nieko neatsakė. Lyg ir ketino dar kažką sakyti, 
bet paskui staigiu judesiu ištiesino gležnus pečius. Jo veidas 
vėl tapo marmurinis. 

— Tai ir viskas, ką turėjau jums pasakyti, - pareiškė jis 
atsistodamas. —- Tikime, kad mūsų prašymas bus rūpestin- 
gai įvykdytas. Jums tai paskutinė proga pagerinti nuomonę, 
kurią esame apie jus susidarę. 

Dantė tylomis sugniaužė kumščius, kišdamas špygas, ir 
nukreipė juos išeinančiam Žmogui į nugarą. „Neduosiu tau 
jos, šunie',- pagalvojo jis. 


Poetas buvo įsiutęs. Jau antrą kartą turėjo tą gyvatę savo 
rankose ir paleido, nesugebėjęs ištraukti jokios informaci- 
jos. Celestino V mirtį tikrai dengė niauri paslaptis, ir ta pa- 
slaptis išsprūdo iš Bonifaco nagų. Bet gal toje tylos sienoje, 
kuria Bažnyčia buvo pridengusi šį įvykį, atsirado spraga? 
Jis prisiminė, ką kalbėjo Jakobas Ioritis apie dviejų po- 
piežių santykius. Architektas jam perdavė tiktai gandus. 

Bet Antonijus da Peretola galėjo žinoti daug daugiau. Per 
tarnybos metus kurijoje jis daug galėjo išgirsti ir pamatyti, 
vaikščiodamas Laterano rūmų koridoriais. Tame gyvačių 
lizde Celestino mirtis tikrai buvo tapusi apkalbų objektu. 
Reikia priversti jį kalbėti. 

Dantė sustojo vidury portiko. Jis palaukė, kol inkvizito- 
rius su savo apsauga nutols. Poetas stovėjo įsmeigęs akis į 
laiptus, kai išgirdo savo vardą. Atsisuko — jo vos neparbloš- 
kė mesjė Dučijus, kuris bėgte bėgo jo link. 

— Pagaliau jus sutikau! — šūktelėjo magistrato sekreto- 
rius, sunkiai gaudydamas kvapą. - Neįmanoma jūsų rasti! 

Iš po pažasties jis ištraukė didelį susuktą popieriaus lapą, 
kurį vargais negalais bandė išvynioti. 

— (Gal todėl, kad dabar esu labai užimtas, - šaltai atsilie- 
pė poetas ir net nesiteikė pasižiūrėti į lapą. 

— Bet kol nesibaigusi kadencija, priorai neturėtų atitolti 
nuo rūmų... juk žinote. 

— Tokia yra taisyklė. Bet gyvenimas mėgsta išimtis, — 
trumpai atkirto Dantė, pykdamas, kad jį trukdo. - Kas gi 
čia taip svarbaus? 

— Reikia numatyti, kur statyti. 

— Ką statyti? — prioras nukreipė žvilgsnį į lapą, kurį se- 
kretorius vis tebekišo jam panosėn. Lyg architektūriniai 
apmatai, lyg kažkokio pastato brėžinys. Ilga konstrukcija, 
padalyta į daug nedidelių patalpų. Gal vienuolynas. O gal 
nauja ligoninė. 

— Vyriausiasis gatvių architektas primygtinai siūlo, kad 
tai būtų Gvardingo ansamblyje, priešais būsimus priorų rū- 
mus. Jis tvirtina, kad netrukus ten iškils naujasis Florencijos 
centras. Toje vietoje ir reikėtų statyti, kad būtų prieinama 
visiems miestiečiams, kuriems pavesta rūpintis viešaisiais 

reikalais. Ir visiems pravažiuojantiems užsieniečiams, kad 
grįžę namo galėtų pasakoti apie mūsų miesto dorybes. 

Dantė ėmė tyrinėti planą ir jau norėjo kažko klausti, bet 
sekretorius jį aplenkė. 

— Pastatą suprojektavo talentingas architektas. Jis sie- 
kė, kad piliečių suėjimams būtų rasta tinkama vieta. Mūsų 
projektas perimtas iš romėnų. Jų imperatoriai visada rūpi- 
nosi, kad niekas nebūtų prarasta. Ir mes, fAlorentiečiai, dabar 
darysime tą patį. 

Poetas vedė akimis per žemėlapį. Žinoma, galerija, pro 
kurią įeinama, buvo gerai matoma. Salių buvo daug, ir tai 
rodė, kad galerija turėjo būti tikrai iškilminga. Gal šiam 
miestui dar liko kokia viltis. Kažką panašaus jis buvo matęs 
tiktai Prancūzijoje. Jau kuris laikas tenykščiai karaliai iškė- 
lė į viešumą savus turtus, papuošalų rinkinius ir dvarų ta- 
pybą, kad parodytų savo valdžios įtakingumą. O Florencija 
tikrai nenusileidžia menininkų talentu ir gebėjimais. Šlovę 
miestui galėjo pelnyti žmonės, patikėdami tai vietai savo 
kolekcijas. Italijoje tik popiežiai turėjo tokių svarbių meno 
rinkinių. Bet šioji galerija būtų pirmoji Italijoje, atverta pu- 
blikai. Muziejus — štai tinkamiausias vardas. 

— Kiekviename kambaryje reikės eksponuoti atskirų 
meno rūšių kūrinius. Taigi akis galės grožėtis visa žmo- 
gaus kūryba. Taip, ir aš manau, kad tinkamiausia vieta šiam 
pastatui — priešais magistrato rūmus. 

— Atsiklausėme ir Arnolfo di Kambijaus, kuris dirba prie 
katedros, — atsiliepė mesjė Dučijus. Jis stebėjosi įvairiapu- 
siu poeto mąstymu. 

— Didžiojo Arnolfo? Gerai padarėte, kad kreipėtės į jo 


šviesų protą. 

— Matote... dalykas tas, man rodos, kad netikslinga įreng- 
ti įėjimą iš aikštės pusės. Geriau iš priešingos. 

— O kodėl? 

— Nemanau, kad būtų labai padoru, jei būsimieji valdy- 
tojai susidurtų su kokiu kaimiečiu atrištomis kelnėmis. 

— Ir kuriems galams muziejuje kas nors turėtų rištis 
kelnes? 

— Nežinau, apie kokį muziejų jūs kalbate. Bet manau, 
kad būtų sunku susitvarkyti neatsismaukus kelnių. 

Poetas išplėšė jam iš rankų lapą ir paskubomis vėl ėmė 
tyrinėti. 

— Bet juk tai išvietė! Norite pastatyti išvietę priešais ma- 
gistrato rūmus? — sušuko jis išraudęs. 

- Žinoma, toks ir yra sumanymas. Būtų didelių įplaukų 
šaltinis surinkus mokestį už šlapinimąsi... 

— Norite rinkti šlapalus ir iš to daryti bjaurų verslą, ir visa 
tai — prieš priorų rūmus? 

— Bet šlapimas reikalingas rauginant kailius... Ir impera- 
toriai rūpinosi, kad šlapimas būtų surenkamas... 

— Eikite velniop, mesjė Dučijau, jūs ir jūsų šlapimas! 
Pereikite su kepuraite, jeigu norite ką nors surinkti! — susi- 
nervinęs sušuko Dantė ir, stumtelėjęs jį į šoną, pasuko prie 
išėjimo. 

Nuėjęs porą žingsnių, poetas staiga sustojo ir greitai su- 
grįžo atgal. 

— Pateikite projektą mano kolegai, mesjė Lapui Salte- 
relui. Jis visą savo gyvenimą rinko šlapimą, tad gal dabar 
galėtų rinkti ir miesto. 

Dantė paliko nustebusius sargybinius, kurie, kilus 
triukšmui, buvo subėgę pasižiūrėti. Išėjęs į gatvę, poetas 

sutelkė visas savo jėgas ir stengėsi nuraminti įsiaudrinusią 
vaizduotę. Vėl galvojo apie savo užduotį. Iki komendanto 
valandos dar buvo laiko. Kai varpas paskelbė darbo dienos 
pabaigą, gatves, vedančias į Šv. Morkaus vienuolyną, už- 
tvindė žioplinėjančių žmonių minia. Nors ir buvo grūstis, 
Dantė greitai pasiekė teisininko buveinę. Atrodė, kad įsi- 
bauginę Žmonės traukiasi jam iš kelio. 

Antonijus sėdėjo savo celėje prie stalo, apkrauto atvers- 
tais rankraščiais ir pergamentų lapais, ir susikaupęs kažką 
rašė, kaip ir pirmą kartą, kai Dantė jį aplankė. Kai išgirdo 
įeinant, teisininkas pakėlė akis ir paklausė: 

— Kuo galiu jums padėti, mesjė Aligjeri? 

— Pasakykite man ką nors daugiau apie tai, ką Žinote. 

— Apie tai, kas susiję su popiežiaus bule? Jūs esate įsitiki- 
nęs savo klaida... keista dviejų Saulių teorija? Būtų galima 
vėl pradėti... 

— Apie Celestiną V. 

Antonijaus veidas paniuro, tarsi šis vardas skambėtų jam 
kaip nelaimė. 

— Ir vėl tas niekingas popiežius? 

— O gal šventas, atsižvelgiant į... 

— Celestinas nebuvo šventas, patikėkite manimi. Bet gal 
ir niekingas nebuvo. Ką norėjote žinoti? 

— Tai, ką gali pasakyti tik tas, kas labai gerai pažįsta Baž- 
nyčios reikalus. Kad ne Bonifacas nužudė Celestiną, kaip 
visi mano. 

Antonijus akimirksnį svarstė ir, atrodė, jautėsi pamalo- 
nintas. 

— Taip ir yra. Galbūt anksčiau ar vėliau jis būtų jį nužu- 
dęs. Bet pirmiausia būtų sužinojęs jo paslaptį. O ją pasigro- 
bė tikrojo žudiko ranka. 

— Kokią paslaptį? 

Antonijus atsikrenkštė, kad laimėtų laiko. 

— To niekas nežino. Prieš tapdamas popiežiumi, Celes- 
tinas buvo išsirengęs į ilgą kelionę į Lioną. Ten jis kelias 
dienas svečiavosi pas miesto kryžiuočių komandorą. Iš ten 
sugrįžo priimti investitūros į šventąjį sostą. Bet kalbama, 
kad grįžo prislėgtas, ir tai, ką sužinojo, jį privedė iki mirties. 
Bent jau taip buvo kalbama Romoje. 

— Bet kodėl jis įsitikinęs, kad ir Antilija tai žino? —- su- 
murmėjo poetas. - Ar mano, kad ir ji įpainiota į nusikal- 
timą... 

— Šokėja? Negaliu suprasti, - nustebęs pasakė Anto- 
nijus ir patraukė pečiais. Vis dėlto neužmirškite, kad 
Bažnyčia informaciją gauna iš netiesioginių, bet veiks- 
mingų šaltinių. Jei jie mano, kad moteris įpainiota, gal 
taip ir yra iš tikrųjų. 

Dantė atidžiai klausėsi, žaisdamas drabužio raišteliu. 

— Mesjė Antonijau... 

— Klausau jūsų. 

— Šv. Pauliaus už sienų vienuolynas Romoje, kuriame 
dirbo Ambraziejus ir Jakobas ir kur jūs darbavotės rengda- 
mas Bonifaco bulę... Sakėte, kad jis atiteko kryžiuočiams. 

— Taip. Kaip ir Liono komandatas, jei tai turite galvoje. 

— Tai ir turėjau galvoje. Tarp kitko, ar girdėjote kalbant 
apie paslaptingą penkių skaičių derinį, gal penkiakampį, 
kažkaip susijusį su šia paslaptimi? 

Teisininko žvilgsnis staiga pagyvėjo, tarsi šie žodžiai jam 
būtų priminę kažkokią pamirštą detalę. 

— Taip, ir tai girdėjau. Kad paslaptis turi alegorinę pen- 
keto formą. Jums tai kažką sako? 

Dantė papurtė galvą. Mozaikos dalys,žymuo lavonų kūne, 
Azijos žolelių gėrimas, imperatoriaus Frydricho šeima... Sis 
skaičius ne tik bylojo apie mirtį. Jis ją šaukte šaukė. 


Dantė nepastebėjo, kaip atsidūrė gatvėje, apimtas vis didė- 
jančio nerimo. Nusikaltimas jį žavėjo. Bet ar teisinga visą 
savo proto šviesą paskirti piktadarybei, apleidžiant tautos 
reikalus? 

Svečių namų laiptai Šv. Morkaus vienuolyne vedė ne į aikš- 
tę, į kurią atsivėrė bažnyčios šventorius, bet į šoninę gatvelę. 
Dykinėjančių žmonių buvo dar daugiau, ir sumišęs balsų šur- 
mulys užgulė Dantei ausis. Jis norėjo tuoj sugrįžti į priorų rū- 
mus, kad sužinotų, kaip vykdomas įsakymas, bet tiršta minia, 
kuri plaukė priešinga kryptimi, neleido jam greičiau eiti. 

Dar kartą kažkieno pastumtas, Dantė pabudo iš savo 
minčių ir atsisuko, kad spirtų į užpakalį jį užgavusiam aki- 
plėšai, tam prastai apsirengusiam kaimiečiui subjaurotu 
veidu. Bet šis, įtrauktas žmonių jūros, jau buvo toli. Tik 
tada Dantė pastebėjo, kad sujudimas aplink nėra toks kaip 
įprasta. Jam už nugaros Žmonės taip spaudėsi, kad beveik 
pakėlė jį nuo Žemės ir nustūmė į platesnį gatvės galą. 

Virš minios galvų suplevėsavo spalvingos užuolaidos, 
kaip burės, iškeltos ant siaurajame aikštės gale stovinčio 
vežimo plokštumos. Greitosiomis įrengtoje scenoje judėjo 
įvairiaspalviais drabužiais apsirengę kūnai, apsupti plojan- 
čios minios. 

Dantė visiškai nenorėjo atsidurti su tais gyvuliais priešais 
pajacų balaganą. Jis bandė spraustis prie vienos iš parduo- 
tuvių, įsikūrusių palei šoninę gatvės sieną, bet visų jų durys, 
pasibaigus darbo dienai, jau buvo užrakintos. Ieškojo min- 
tyse kitos išeities, kai pasijuto prispaustas prie vežimo. 

— Mesjė, tai tikrai puikus spektaklis! - kažkas sušuko 
šalia jo ir pakratė už rankos, kad labiau atkreiptų dėmesį. 
Žmogus tikriausiai jį atpažino ir atrodė patenkintas, galė- 
damas pasidalyti su prioru vakaro įspūdžiais. Poetas jį at- 
šaldė, šiurkščiai atitraukdamas ranką. 

— Kuo puiki toji komedija, storžievi? 

Žmogus nepajuto įžeidaus tono. 

— Angelo ir demono kova! — paaiškino entuziastingai. - 
Kad išgelbėtų žmogų nuo pragaro... Žiūrėkite! 

Vėl pagriebė jam už rankos. Stengdamasis ištrūkti, Dan- 
tė pagaliau nutarė pasižiūrėti spektaklį. 

Klūpėdamas scenos viduryje, jaunuolis priešais save lai- 
kė iškimštą lėlę, primenančią nuogą Žmogų. Veidas buvo 
grubiai išpaišytas: dvi išsprogusios akys, juodos šnervių 
kiaurymės ir dantų pilna burna, galinti reikšti šypseną, 
kandžią grimasą ar stingdantį riksmą. Lėlininkas vienin- 
telis iš scenoje esančių žmonių vilkėjo paprastą darbo dra- 
bužį. Į kairę nuo jo, šūkalodama bjaurius žodžius, šokinėjo 
grupelė aktorių. Jie buvo apsirengę ryškiomis tunikomis, 
veidus paslėpę po groteskiškomis kaukėmis ir apsiginklavę 
šakėmis, ant kurių kybojo ryškiai raudono audinio juostos. 
Dešinėje — tiek pat angelų, tvarkingai vilkinčių baltas tuni- 
kas, papuoštas dideliais sparnais iš paauksuotos medžiagos. 
Idiotiškos palaimos apimti veidai nemokšiška lotynų kalba 
giedojo šlovinimo giesmes. 

- Angelai mėgina išplėšti iš velnių mirusiojo sielą. Žiū- 
rėkite! — vėl prakalbo žmogus šalia jo. 

Ir iš tiesų kairėje pusėje kilo didelis sujudimas. Velnių 
grupė, apsupusi lėlę, svaidė į ją šakes, daug kur praplėšda- 
ma jos galvą. Iš skylių pylėsi pjuvenos. Lėlės galva smar- 


kiai siūbavo, bet meistro įspausta skausmingos nuostabos 

išraiška nedingo, tarsi nieko nesuprastų apie tą nežemišką 
susirėmimą, kurio objektu ji tapo. 

O angelai, dar smarkiau giedodami dangiškąsias maldas, 
ėmė šokinėti, tarsi ketintų skristi, ir mosuoti kartoniniais 
sparnais. Žiūrėdamas į šį padriką šėlsmą, toli gražu nepri- 
menantį angeliškų jausmų, Dantė savo vaizduotėje matė 
pulką harpijų, puolančių mirusios iškamšos krūtinę. „Kad 
ir koks būtų pantomimos tikslas, - pagalvojo jis, - angelai 
ir demonai turėtų paskubėti, nes pjuvenų greitai nebeliks ir 
žmonių dėmesys išsisklaidys“. 

— Matote, kaip stengiasi septynios didžiosios nuodėmės? 
Bet septynios dorybės neleis joms paimti to vargšo žmo- 
gelio! — vėl šūktelėjo kaimietis, kuris, regis, sekė šią karštą 
kovą nepraleisdamas nė menkiausios smulkmenos. 

— O kodėl ta iškamša turėtų išsigelbėti nuo pragaro? — 
paklausė prioras, susidomėjęs tvirtais religiniais pašnekovo 
įsitikinimais. 

— Negi nesuprantate? Juk jis išpažino savo nuodėmes, jis 
atgailavo! 

— Ir to užtenka, kad būtų išgelbėtas? Truputį paverkš- 
lenti? 

— Aišku, jei angelas to nori. Dabar bus nuspręstas jo liki- 
mas — pakilti ar nusileisti, - atsakė Žmogus ir pirštu parodė 
dvi išpieštų drobių grupes scenos šonuose. 

Dantė akimis nulydėjo piršto mostą. Tai, kas iš pradžių 
jam pasirodė tik spalvoti skudurai, buvo ne kas kita kaip 
nupiešti paveikslai. Vienoje pusėje grubiai papaišyta uolin- 
ga ertmė, atsiverianti į plyną plokščiakalnį, kurį vietomis 
paįvairino uolos fragmentai ar koks menkas krūmelis. Iš 
ertmės gilumos veržėsi ilgi raudoni liežuviai - deginančios 
liepsnos triumfas. 

Kitoje scenos pusėje —- visą drobės paviršių dengiantis 
šviesiai mėlynas fonas, pagyvintas bet kur išmėtytomis 
balkšvomis debesų dėmėmis. Viršutinėje dalyje išbraižy- 
ti koncentriniai apskritimai vedė žvilgsnį begalybės link: 
aiškiai į ją ir buvo nukreipti šuoliai bei skrydžiai angelų, su 
įkarščiu bandančių į savo pusę persitraukti iškamšą, kuri, 
nekeisdama bukos išraiškos, rodos, nesuvokė, kas jai būtų 
geriau. Dantė įtempė žvilgsnį, kad suprastų, ką tie nevy- 
kėliai nupiešė perspektyviai mažėjančių apskritimų centre. 
Buvo panašu į gėlę - lyg kokia baltuojanti rožė. 

— Tai rojus, mesjė! - pajuto pareigą paaiškinti žmogus, 
sekęs Dantės žvilgsnį. - Matote žvaigždžių kelius? Aps- 
kritimus? 

Žmogus atrodė labai patenkintas, galėdamas padėti pri- 
orui suvokti scenos prasmę. Dantė metė į jį ledinį žvilgsnį. 

— O kodėl dangaus centre yra gėlė? 

- O, gerai paklausėte... Ten yra Dievas. Štai kodėl! 

— Bet kodėl gėlė? 

— O kodėl ne? - sušvokštė žmogus. 

Dantė atitraukė žvilgsnį, suerzintas jo įžūlumo. Galvojo 
apie paties parašytą „Gėlę“ — tikrai ne Dievo vietą apdai- 
nuojantį kūrinį. Ir vis dėlto rojus iš tiesų galėtų būti panašus 
į šitą balaganą. Bent jau toks tikrai buvo ponios Ladžijos 
„Rojus“. Gal ir pajacai rado įkvėpimo spektakliui, apsilankę 
pas paleistuves. Koncentrinės orbitos, dangus, Merkurijus, 
Mėnulis, Saulė, Venera, Trečiasis dangus... 

14 akimirką viena nedorybių, kuri buvo pasilenkusi ir 
ruošėsi nučiupti iškamšą, staigiai atsisuko ir urgzaama 
šoko prie žiūrovų. Per minią nuvilnijo išgąstingas šūksnis. 
Riktelėjo ir žmogus šalia Dantės. Poetas krūptelėjo: žvėries 

bruožus primenanti demono kaukė nepaprastai panėšėjo į 
baisiąją Ambraziejaus kaukę. 

„Gal siaubo bruožai visada panašūs, bet tik ne tai, kaip 
jie vaizduojami“, - mąstė Dantė. Nuodėmių yra įvairių. 
Gal reikėjo ištirti visas nusikaltimo vietas, sujungti jas į 
vieną aiškų piešinį ir nubraižyti miesto nuodėmių ir sie- 
ros — Ditui priklausančių ribų - žemėlapį. 

Aplinkui žmonės vis labiau grūdosi, linksmai stebėdami 
iškamšai nutinkančias negandas. Paleistuvystė pradėjo ne- 
padoriai ją kutenti tarp kojų, o priešais atsistojęs persivalgy- 
mas ėmė vaizduoti, kad godžiai kažką ryja. Dantė apsidai- 
rė aplink, nužvelgdamas šūkalojančios minios veidus. Kuo 
skiriasi šie žmonės nuo bejausmio, šiaudų prikimšto veido? 
Jeigu septynios nedorybės išliptų iš vežimo ir pereitų miesto 
gatvėmis, jos greičiausiai sutiktų tokius pačius akluosius kaip 
ši iškamša. Kuo skiriasi Florencija nuo pragaro, nupiešto 
drobėje, kuri plevėsuoja jam virš galvos? Ir pragaras - kaip 
apskritimas, sienų apjuostas miestas, priglaudęs ištvirkėlių 
tautą. Viso įmanomo žiaurumo panorama. 

Dantė pasipurtė, norėdamas atsikratyti šių minčių. Va- 
karėjo. Mintyse dėliojosi kūrinio fragmentai, kaip Ambra- 
ziejaus mozaikos gabaliukai, nužymėję nebaigtą figūrą. 

Reikia tirti toliau, paliekant nuošalėj komačinų paieškas. 
Dėl to, kad sargybos vadas pasielgė aplaidžiai, jie galėjo 
būti bet kur apsistoję. Jis dar kartą turės pasiekti Trečiąjį 
dangų — tai ten slypi nusikaltimų šaknis. 

Dantė prisiminė paskaitas, kurių klausėsi Paryžiuje. Jis 
tarsi vėl išgirdo senąjį disputą apie universalijas. Tomis ati- 

Ditas - senovės lotynų tikėjime — požemio karalystės dievas, atitinkantis graikų 
Plutoną. 

trūkimo valandėlėmis, kai nerašydavo meilės eilių Beatri- 
čei, leisdavosi į jį dominančius disputus. 

— Taip, - sumurmėjo Dantė. - Nėra bendrųjų idėjų. To- 
kios universalijos kaip Platono arkliškumas - visiems ark- 
liams bendras bruožas, tiesiogiai Dievo sugalvotas idėjų 
pasaulyje, yra tik minties abstrakcija. 

Tai negalėjo būti nematomas ir beasmenis žudikas, Dan- 
tė tuo buvo tikras. Žudė tik vienas, ir tik vienas turi būti 
surastas. Bet kas? Ir dėl ko? O svarbiausia - kodėl abiem 
atvejais tokiu barbarišku būdu? Šių trijų atsakymų jis ėjo 
ieškoti, ir visus juos, remiantis logikos dėsniais, turėjo rasti 
vienu metu, antraip viskas netektų prasmės. 

Dantei degė kakta. Viduje ėmė bręsti nauja nuojauta. Iki 
šio momento jis ieškojo vienintelio atsakymo, kuris paaiš- 
kintų visas tris mįsles. Bet tas, kas susitepė rankas krauju, 
galėjo būti paskatintas velnio ir pasirinkti šį būdą skirtin- 
gam tikslui. Galimas daiktas, kad jei žlugs jo tyrinėjimai, 
pagrįsti įsitikinimu, kad egzistuoja logiškas ryšys tarp nu- 
sikaltimo formos ir žudiko mąstymo, jie žlugs kaip tik dėl 
to. Nusikaltimų žiaurumas jam pakišo mintį, kad tai susiję 
su šėtono kultu. Neįprasta aukų kūno padėtis vertė galvo- 
ti apie iškreiptą krikščionių reikalavimą amžinojo poilsio, 
norą valdyti kūnus ir peržengus tamsybių slenkstį. 

O jei žudikas turėjo kitą tikslą? Jei jis siaubingu savo 
būdu siekė baigti darbą, kurį paliko Ambraziejus? 

14 pačią dieną temstant 


AB au penktą kartą Dantė peržengė žemą tavernos 
2) slenkstį ir pasuko prie stalo, prie kurio rinkdavosi 

e Trečiojo dangaus nariai. Artėdamas greitu žvilgsniu 
apmetė salę: visi Sžudium nariai sėdėjo savo vietose ir pus- 
balsiu šnekučiavosi. Tvyrojo įtampa - ir ore, ir jų veiduose, 
kur kiekviena raukšlė ypač buvo matyti. Per vieną naktį visi 
atrodė keleriais metais pasenę. Vienintelis ČCekas Andžol- 
jeris jautėsi laisvai ir juokavo su kaimynu. „Jis jau tapo visa- 
teisiu jų draugijos nariu“, - galvojo Dantė. 

Žvelgdamas jiems į veidus, poetas vaizdavosi išmintin- 
gų žvėrių susirinkimą, kur Čekas prisijungė prie kitų kaip 
skiauterėtas driežas. Bet tuščia Teofilio kėdė priminė, kad 
tarp šių Žvėrių slepiasi nematyto žiaurumo gyvulys. 

Baldas taip pat buvo sunerimęs ir nerodė įprasto paslau- 
gumo, net nepriėjo prie stalo. Jis laikėsi atokiai, ir Dantė 
kelis kartus turėjo jį šaukti, kol pagaliau šis apsisprendė ap- 
tarnauti. Poetas vienu ypu ištuštino taurę. 

Čekas Andžoljeris pirmasis kreipėsi į jį, prašnekdamas 
Įprastai pašaipiu tonu. 

— Tai kaip, ar pradėjote ruošti savo kviestinius pietus? Tą 
išminties suvestinę, apie kurią mums kalbėjote? 

Dantė vėl paprašė pripilti taurę. Smuklininkui įvykdžius 
užsakymą, poetas abiem rankomis paėmė taurę ir taip su- 
stingo neatverdamas lūpų. Po kurio laiko jis krustelėjo. 

— Ne. Tas darbas, kuris dar prieš kelias dienas man atro- 
dė toks svarbus, per paskutines valandas neteko jokio įdo- 
mumo. Dabar galvoju apie visai kitokį veikalą. 

— O apie ką bus kalbama tame veikale, mesjė Aligje- 
ri? — įsiterpė Venjeras. 

— Apie tai, ką jūs gerai išmanote — apie kelionę. 

— Apie kelionę? Nežinojau, kad atradote kelionių ir jų 
pavojų džiaugsmą. O apie kokias šalis pasakosite? 

— Pasakosiu apie miestą. Skausmo miestą. Aprašysiu 
gausius blogio ir menkus gėrio dalykus, kurių atradau tarp 
jo sienų. Visą begalinį nusikaltimo pamišimą ir jam pa- 
sipriešinančios dorybės šlovę. Tai toks bus mano veikalas 
Summa criminalis . Laikantis šiuolaikinio stiliaus, jis bus 
parašytas liaudies kalbos eilėmis. 

— Gėris, blogis, dorybės ir užgaulės? Bet juk bus baisi ko- 
medija! - sušuko Cekas Andžoljeris ir prapliupo juoktis. 

— Taip, tikrai komedija... tam tikru atžvilgiu, - išsiblaškęs 
sumurmėjo poetas. - Bet dabar ne laikas analizuoti mano 
projektą. Kur dingo įprasta jūsų susirinkimų linksmybė? — 
paklausė Dantė, į nieką atskirai nesikreipdamas. 

Visi sėdintieji mechaniškai atsisuko į jį tarsi marionetės 
turgaus aikštėje. 

— Be abejo, magistro Teofilio mirtis sutrikdė Trečiojo 
dangaus dermę, atimdama vienos iš žvaigždžių krištolinį 
skliautą. Aš suprantu jūsų skausmą, - kalbėjo poetas. 


* Summa criminalis (Iot.) - nusikaltimo esmė. 


— Pirma meistras Ambraziejus, paskui - Teofilis, - su- 
murmėjo Augustinas. - Ir Teofilis... Kodėl? 

— Kartais mirtis eina aplinkkeliais, kol pasiekia savo tiks- 
lą, - pratarė Venjeras, mąsliai paniręs į savo stiklinę. - Ke- 
tina sukti dešinėn, o paskui staiga mus užklumpa iš kairės. 

Kiti žiūrėjo į Dantę tylėdami. Žvėries įspaudas jų vei- 
duose ryškėjo, augant vidinei įtampai. 

— Skausmas tapo dar slogesnis dėl to siaubo, kuris vaikš- 
to tarp jūsų, - šaltai pasakė poetas. 

Įtampa dar padidėjo. Ant visų veidų lyg laidotuvių šydas 
nusileido šešėlis. Tylą pagaliau nutraukė Cekas iš Askolio. 

— Siaubas... tarp mūsų? Turite galvoje aklą žvėriškumą, 
smogusį dviem Sžudium atstovams? Nelemtą dangaus išsi- 
dėstymą, nulėmusį dvi netektis? 

— Turiu galvoje tą, kuris iš jūsų nužudė Ambraziejų ir 
Teofilį. Su nusikalstamu piktybiškumu ir pasitelkęs proto 
jėgą jis nutraukė tas gyvybes, kurių trukmę galėjo reguliuo- 
ti tik Dievas. 

Kaltinimas nesulaukė jokio dėmesio. Kiekvienas žiūrėjo 
priešais save, šiek tiek pakreipęs akis į kaimyną, ir niekur 
toliau. Jie aiškiai žinojo, kad prie šio stalo sėdi žudikas, bet 
tai priėmė arba abejingai, arba šlykščiai solidarizuodamiesi 
kaip bendrininkai. 

Cekas iš Askolio visą tą laiką sėdėjo parėmęs galvą ant 
sugniaužto rankos kumščio. Galiausiai jis atsitiesė. 

— Jūs teisus, mesjė Aligjeri, tikriausiai mes visi taip mano- 
me. Ne tik jūs rausėtės šio nusikaltimo šešėliuose — ir mūsų 
sąžines paveikė įvykis, ir mūsų protai, ne mažiau kaip jūsų, 
ėmė ieškoti teisybės. Bet jūsiškė išmintis pailso sprendimų 
kelyje, o mūsiškė nepriėjo jokios išvados, išskyrus karčią 

tiesą, kad mirtis užkirto kelią projektui, kuris galėjo atnešti 
šlovę miestui, sutikusiam mus priglausti. Meistro koma- 
čino žmogžudystė, paskui Teofilio mirtis žymi ir Studium 
forentinum pabaigą. 

— Norite uždaryti universitetą? - paklausė Dantė. 

— Taip, mesjė Aligjeri, - įsiterpė Brunas. - Bet ne tik dėl 
tos tragedijos, kuri ištiko Trečiąjį dangų. Šis miestas dar 
nėra pasirengęs tapti aukštojo mokslo centru, apie kokį 
mes svajojome. Magistratui nerūpi, kad čia iškiltų centras, 
kuris būtų susijęs su mokslu, o ne su prekyba. Bonifacas 
jau išleido dekretą dėl Sapientia urbis steigimo Romoje. 
Padujos ir Bolonijos miestai per daug arti ir per daug stip- 
riai jie traukia jūsų jaunimą. Ne, bijau, kad Trečiasis dan- 
gus bet kokiu atveju būtų išblėsęs, net jei šėtono ranka 
nebūtų įsikišusi. 

Dantė jautė kylant niršulį. Vadinasi, juos liūdina šita 
nesėkmė, o ne dviguba žmogžudystė? Jis metė žvilgsnį į 
tavernos gilumą, ieškodamas Antilijos. Neaiškias dievybes 
garbinantys veidmainiai, kuriuos valdo demonas ir ta pa- 
leistuvė. Ir tarp jų slepiasi žudikas, gal net keli. O dabar jie 
nori nutraukti savo veiklą. Taip sau, lyg niekur nieko. 

— Vadinasi, žadate grįžti į savo kraštus? Bet juk miestas 
dabar smarkiai plečiasi, jame bus daugiau nei šimtas tūks- 
tančių žmonių. Jau padėti didžiulių pastatų pamatai, iš visos 
Italijos atvyksta būriai darbininkų, kad padėtų statyti nau- 
juosius Atėnus. Magistratas parems jūsų projektą. Atrodo, 
kad vakar du nauji meistrai komačinai peržengė Šiaurinius 
miesto vartus. Gal Ambraziejaus darbas bus baigtas. 

Dantė kalbėjo visiems, o ne konkrečiai kažkuriam jų. 
Niekas neatsiliepė. Poeto žvilgsnis lakstė sėdinčiųjų vei- 

dais. Buvo tikras, kad bent vienas jų turėjo apie tai žinoti. 
Bet visi liko ramūs. 

Tik Venjeras sureagavo į Žinią: 

— Du meistrai komačinai? 

— Ir ši vieta jau nebebus tokia kaip pirma, joje nebeliks 
grožio, - pratarė Augustinas, tarsi nebūtų girdėjęs prioro Žo- 
džių. - Ar žinote, kad dieviškoji Antilija palieka Florenciją? 

Dantė staigiai pašoko. 

— Šokėja? Esate tuo tikri? — paklausė jis susijaudinęs ir 
trūkčiojančiu balsu. Paskui sukando lūpas, pykdamas ant 
savęs, kad parodė savo jausmus. - Niekas negali palikti 
miesto be magistrato leidimo! Niekas, kol neįmesiu kalti- 
ninko į Stinkių kalėjimą! — šūktelėjo Dantė, stengdamasis 
suteikti savo žodžiams oficialų toną. 

— Moteris jau pasirengusi išvykti. Taip mums pasakė 
Baldas. Užtenka pasižiūrėti į tą žmogų, kad patikėtum jo 
žodžiais: juk atrodo kaip primuštas šuo. O kai dėl kalėjimo, 
nejau iš tiesų manote, kad švelnios jos rankos gali būti su- 
teptos krauju? 

Tas prakeiktas smuklininkas tai nuslėpė nuo jo. Už tai 
jį galima būtų atiduoti į inkvizicijos rankas. Kad nutrauk- 
tų jam ir antrąją ranką. Prakeiktasis šunsnukis, galėtų nu- 
sibaigti kalėjime. Ten mirtis jį ištiktų penktąjį ir pagaliau 
paskutinį kartą. 

— Ar žinote, kur link ji išsiruošė? — paklausė poetas, nu- 
stūmęs mintis. 

Augustino veidu nuslinko šešėlis, kai jis persimetė žvilgs- 
niu su kitais. 

— Kas žino... Gal savo tikrosios meilės link, - pasakė sar- 
kastiškai. - Tas demonas... 

— Angelai ir demonai - ar Dievo akyse tai nėra tas pats 
dalykas? — prakalbo Brunas. - Ar jam nepriklauso viskas, 
kas egzistuoja? Ar į pragarą nutrenktas Liuciferis švelniais 
lyros garsais nedžiugina jo ausies, liedamas į jas giesmės 
saldybes? Argi laikas nėra apgailėtina mūsų iliuzija? O argi 
apgaulingi jausmai nėra mūsų kankintojai? Kad ir kas būtų 
Antilija — dangaus angelas ar žemės gelmių demonas, - ji 
apsupta savo spindesio... 

— Nes aukštai yra taip kaip žemai, - sumurmėjo Čekas 
iš Askolio. — Iš dangaus ertmių veržiasi ta pati liepsna, kuri 
ryja vulkanų vidų. 

Venjeras sėdėjo tylėdamas ir nepaliovė tyrinėjęs kumšty- 
je suspaustos taurės dugno. Bet po šių žodžių jis sujudėjo. 

— O jūrų gelmes raižo tokios pačios nesutramdomos 
tėkmės kaip oro srovės, kurios išpučia bures. Taip, ponai, 
iš tiesų apačioje yra kaip ir viršuje... mačiau, — pasakęs jis 
panarino galvą ir įsistebeilijo į taurę, tarsi norėtų nuginti 
nerimą keliantį prisiminimą. 

Dantė buvo tikras, kad šiuose žodžiuose tūnojo paslėpta 
prasmė. Toks įspūdis susidarė, lyg Trečiasis dangus pradėjo 
kalbėti alegorijomis. 

- Bet jeigu viską žinančios Šventosios Dvasios dėka 
Dievo mintyse nėra skirtumo tarp to, kas buvo, ir to, kas 
bus, - pasakė poetas, - mūsų Žmogiškasis ribotumas turi 
pripažinti, kad du žmonės buvo nužudyti, jų žemiškoji 
kelionė nutraukta, jiems skirtas laikas pavogtas. O tai jau 
šaukiasi Dievo keršto. 

— Kerštas yra mano, ir mano yra atleidimas, tarė Amži- 
nasis. Ir neleido paliesti Kaino, - sumurmėjo Venjeras. 

— Jo kerštas ir jo atleidimas, bet mūsų yra teisingumas. 
Mūsų užduotis yra atkurti teisingą tvarką mums skirtame 
gyvenime, tą tvarką, kurią nusikaltimas sugriauna. 

— Atrodo, kad jums labiausiai rūpi tvarka to, kas su visais 
savo vargais vyksta žemėje. Ir vis dėlto... - Čekas iš Askolio 
padėjo ant stalo savo taurę. Jis žiūrėjo į blizgantį, fakelo at- 
spindžių nušviesintą metalą taip, tarsi šis tviskantis daiktas 
būtų pagavęs visą jo dėmesį. Tebetylėdamas uždėjo pirštą 
ant taurės kojelės ir lėtai ėmė jį vesti ratu, sekdamas aki- 
mis. Staiga vėl atgijo. — Ir vis dėlto visa tai, kas gyva, yra tik 
blyškus atspindys to, kas yra danguje, - baigė jis. 

— Ar kalbate apie Dievo šlovę? 

— Turiu galvoje begalinę jėgą šviesulių, kurie, gravitacijos 
veikiami, sukasi aukštybėse ir įtraukia mus į savo orbitos 
sūkurį. Jie yra tikrasis visatos pagrindas. Jie ir daro mus 
tokius, kokie esame, kaip jau sakiau jums. 

— Bet dangaus ertmėse nėra grandinių mūsų dvasiai. Ji 
gali laisvai rinktis ir geisti. Jūs mąstote ne tik klaidingai, 
bet ir šventvagiškai. Apsidairykite aplink, kad ir po šitą 
taverną. Sąnarių nuovargis, dvasios aistros ir jos jauduliai, 
jūsų paties nenuspėjami veiksmai — argi tai nėra geriausias 
įrodymas, kad teisinga visa tai, ką sakau? Ne antgamtiškoji 
iš anksto nustatyta tvarka valdo žmones. Žvaigždžių jėga 
įspaudžia tik menkus polinkius: ji turi padėti Dievo valiai, 
skatindama teisingai veikti. O ieškoti teisingumo, vadinasi, 
ruošti kelią, kad Jo valia būtų įgyvendinta. 

— Jūs klystate, mesjė Aligjeri. Žvaigždžių jėgą uždaro- 
te žemiausiame visatos sluoksnyje, kuriame lemties mums 
skirta gyventi. Bet tuoj mums virš galvų, kaip ir čia pat po 

kojomis, toji galybė sprogsta su šimteriopa jėga. Argi nėra 
įrodyta, kad akmenys sulaiko šią galybę žemės gelmėse? Ar 
deimantas nėra visų mineralų karalius ir ar nesislepia di- 
džiausiame gylyje, beveik susiliedamas su pačia mūsų pla- 
netos šerdimi? Ir ar tai neatsitinka kaip tik dėl to, kad pa- 
viršiuje spinduliai yra siauri, o žemės gelmėse jie išplatėja, 
lygiai taip lęšio židinys susidaro pusiaukelėje tarp šviesos 
šaltinio ir stipriausiai spinduliuojančio jo taško? 

— Norite pasakyti, kad aktyvi žvaigždžių jėga yra labai 
stipri danguje, susilpnėja žemės paviršiuje ir vėl didėja lei- 
džiantis į gelmes? 

Astrologas nušvito. 

— Be abejo, taip yra. In inferiore terrae erimus sicut deos. 

— Dievas atskyrė šviesą nuo tamsybių, žemę nuo van- 
dens! Ir davė mums šviesą ir žemę kaip mūsų karalystę, 
o tamsybes ir vandenis paskyrė siaubingoms būtybėms. 
Planetos gelmės — tai ne Pažadėtoji žemė, bet Liuciferio 
urvas! — rūsčiai sušuko poetas. 

— Bet kur tada būtų turėjęs prisiglausti svarbiausias an- 
gelas, jei ne tokioje vietoje, kur viskas susilieja, kur jėga yra 
didžiausia? 

Netekęs vilties, Dantė ruošėsi atremti tą padriką teoriją, 
kai jo galvoje netikėtai kilo mintis. Jis prisiminė pėdsakus 
Šv. Judo bažnyčios kriptoje, nesuprantamas žymes ir lita- 
nijas, apie kurias jam kalbėjo Džanetas. Poetas sutelkė dė- 
mesį į astrologo veidą, į erelišką jo profilį. Tai jis leidosi į 
požemius, ieškodamas spinduliuojančios žvaigždžių jėgos. 
Tai jo balsas skambėjo tuose baimės pilnuose tuneliuose. 


* In interiore terrae erimus sicut deos (Iot.) - žemės gelmėse būsime kaip dievai. 

O Ambraziejus? O Teofilis? Kokia jėga reikalavo jų gy- 
vybių? Taip paprasta, taip bjauru... Niekas čia nieko nerez- 
ga nei prieš Florenciją, nei prieš Bažnyčią, nei prieš gvelfų 
partiją. Trečiasis dangus sukilo prieš Dievą. 

Dantė lėtai atsistojo nuo krėslo ir visus nužvelgė. 

— lr jūs pritariate magistro Pranciškaus tezei? — paklausė 
jis šaltai. — Jūs visi? 

Brunas pašoko, aiškiai susijaudinęs. Atrodė, jau ruošė- 
si atsakyti, bet jo argumentai —- nesvarbu, kokie, liko už- 
slopinti smarkaus triukšmo, kuris kilo prie tavernos durų. 
Pro jas veržėsi grupė ginkluotų žmonių, išgąsdinusi arčiau 
sėdinčius lankytojus, kurie galvotrūkčiais puolė trauktis, 
vartydami suolus ir stalus. Atsisuko ir Dantė, ranka skubė- 
damas susirasti užslėptą durklą. Akies krašteliu jis ieškojo 
galimybės pabėgti į salės vidurį. 

Bet pažinęs įsiveržėlių vadą aprimo. Kresnas, sunkiais 
šarvais apsivilkęs žmogus rėkalodamas laidė nurodymus į 
kairę ir į dešinę, o jo akys, rodos, ieškojo kaip tik jo. Poetas 
greitai nuėjo jo link, skindamasis kelią pro sutrikusių lan- 
kytojų būrį. 

— Gal apvaizda jus čia atlydėjo, vade? — pasakė jis. 

Tie žmonės jam padės, jei turės sulaikyti šokėją ir už- 
sitikrinti, kad niekas iš čia esančių nepabėgtų. Jau ruošėsi 
duoti nurodymus, bet pajuto, kaip sargybos vado ranka su- 
griebė jį už alkūnės. Vado veidas buvo perkreiptas nerimas- 
tingos grimasos. 

— Jūsų man reikia, mesjė Aligjeri, arba tiksliau — man 
reikia miesto valdžios. Cerkių ir Donačių grupuotės su- 
sigrūmė šalia Senojo tilto, nepaisydamos to, kad priimtas 

įsakas jas ištremti. Skubu ten dabar su savo žmonėmis, bet 
būtina, kad kartu pasirodytų kas nors iš valdžios atstovų. Iš 
San Pjero rūmų atnešiau jūsų regalijas. 

Vienas sargybinių priėjęs įteikė jam siuvinėtą kepurę ir 
paauksuotą lazdą. 

— Ar negalėjote kreiptis į mano kolegas? — šiurkščiai pa- 
klausė poetas, išplėšdamas daiktus iš suprakaitavusių sar- 
gybinio rankų. 

— Bandžiau... bet jie... 

— Ką jie? 

— Nenorėjo net girdėti... Manau, jie bijo. 

— Bijoti apskurėlių muštynių? 

— Ne... jie bijo sukilimo... 

Dantė vos nepaleido besiveržiančių keiksmų, adresuotų 
tiems bailiams ir menkam sargybos vadui, kuris vienas ne- 
pajėgė nuraminti sujudimo. Bet kažkas žmogaus žvilgsnyje 
leido jam suprasti, kad padėtis išties rimta. 

Gal pavojus iš tikrųjų didelis. Jei baltųjų ir juodųjų konf- 
liktas kils anksčiau, nei frakcijų vadovų įsakymas ištremti 
duos kokių rezultatų, visoje Florencijoje įsivyraus netvarka. 
Tada įsikiš Bonifacas, kuris galbūt net kreipsis pagalbos į 
Prancūzijos karalių, visada pasirengus; prisikrauti kišenes 
florinų. Bet kokia kaina reikia to išvengti. 

Paskubomis Dantė užsidėjo kepurę ir bėgte nubėgo prie 
durų, paliepęs sargybiniams sekti paskui jį. Išeidamas jis 
dar metė žvilgsnį į Trečiojo dangaus narius, kurie net ne- 
sujudėjo. Jis dar grįš čia. O ypač dėl vieno jų. 

19 


13 pačią dieną per komendanto valandą 


" adas buvo sutelkęs visą kvartalo sargybą, palikda- 
mas tik vartų apsaugą ir priešgaisrinius būrius. Iš 

> viso apie keturiasdešimt žmonių: arba per daug, 

arba per mažai, - nes dar nebuvo aišku, kas ten atsitiko. 

Jie skubėjo gatvėmis, kurios skyrė juos nuo Senojo tilto. 
Tarpais bėgo, kiek leisdavo jėgos, trumpai sustodami at- 
gauti kvapo. 

— Ar žinomos susirėmimo priežastys? - paklausė Dantė, 
kai jie sustojo. 

— Kalbama, kad išleistas įsakas ištremti frakcijų vadovus. 
Čerkiai ir Donačiai apsiginklavo, ruošdamiesi ginti savus ir 
pulti priešininkus. 

Poetas iš pykčio sugniaužė kumščius. Kažkuris priorų 
bus išsitaręs. Neapgalvoti jo žodžiai išbarstė sukilimo sėklą. 
Susirūpinęs jis metė žvilgsnį į sargybą, kuri ėjo paskui jį. Jei 
Čerkių ir Donačių šeimynos išėjo į gatves, sargybos vado 
žinioje esančio pulko neužteks. Vieni Donačiai į kovos lau- 
ką gali atsivesti penkis šimtus ginkluotų žmonių. 

Tada reikės kviesti arbaletininkų ar net prašyti Akvaspar- 
tos, kad atsiųstų į pagalbą samdytų kareivių. Taip tas gyva- 
tė įgyvendins savo planą, kurį brandino nuo pat pradžių. 

„Geriau jau padegti Florenciją',- svarstė Dantė. Jo mintys 
ėmė suktis apie medienos sandėlius palei Arno upę, netoli 
malūnų. Norėdami išgelbėti savo turtą ir puolę kovoti su 
ugnimi, žmonės gal nurimtų. 

Dantė greitai nuvijo tą mintį, nevilties pašnibždėtą. Už 
paskutinio Arno krantinės posūkio triukšmas gerokai su- 
stiprėjo. Tolumoje matėsi dviejų susirėmusių būrių deglai. 
„Keistas tas naktinis susidūrimas, - mąstė poetas, sustojęs 
atsikvėpti. — Jis atėmė iš varžovų malonumą atvirai įžeidi- 
nėti vienas kitą ir pasirinkti nekenčiamiausią priešininką, 
kad, prisidengę politine konkurencija, galėtų išlieti visą 
savo pagiežą . 

Dantei susidarė įspūdis, kad šios riaušės sukeltos dirbti- 
nai, norint paslėpti kažką rimtesnio. 

— Kas davė pradžią sukilimui? — paklausė jis sargybos 
vado, kuris šnopavo šalia jo. Bet šiam dar neprakalbus, Dan- 
tė jau žinojo, kad bet koks atsakymas bus beprasmis. Įtampa 
tarp dviejų frakcijų jau seniai buvo tokia, kad turėjo sprogti. 

— Frakcijų vadovų tremtis... neapgalvotas veiksmas... Kaip 
išsikapstysime iš tos bėdos? — verkšleno sargybos vadas. 

— Ką tu išmanai apie miesto politiką, gyvuly? Tu nematai 
toliau savo nosies. 

Net šis idiotas leido sau abejoti jo sprendimais. Dabar 
reikės įtikinti ir jį, kaip pirma anuos sukčius priorus? Dan- 
tė sunkiai sulaikė ranką, kuri jau buvo pakilusi virš parau- 
dusio Žmogaus veido. 

Bet vidinis nerimas augo. Tremties įsakas buvo paskuti- 
nis bandymas gelbėti jau ir taip beviltišką padėtį. Rizikin- 
gas žingsnis. Gal pasikartos prieš trisdešimt metų įvykęs 
stebuklas, kai Florencija atsilaikė prieš ją nualinus; gvelfų 

ir gibelinų susirėmimą. Bet tada buvo tokių stipruolių kaip 
Uberčių Farinata arba tokio lankstaus proto žmonių kaip 
Lamberčių Moska. 

O kas šį kartą galės išgelbėti miestą? Bet kokia viltis, ro- 
dos, liko patikėta tik jam. Be abejo, tai ta Aligjerių giminės 
misija, kurią jam lėmė jo kelrodė žvaigždė. 

— Paprasto protelio žmogau, kaip manai, kodėl esu gi- 
męs po Dvynių ženklu, jei ne dėl šito? 

Sargybos vadas, kuris mažai ką išmanė apie astrologijos 
mokslą, sutrikęs tik pasitraukė į šoną. 


Kitoje upės pusėje stovintys juodieji koneveikė baltuosius, 
kurie, mosuodami deglais, buvo susibūrę aikštelėje už Se- 
nojo tilto. Poetas su palengvėjimu konstatavo, kad jų ma- 
žiau, negu jis būgštaudamas manė. Gal dar įmanoma val- 
dyti situaciją? 

— Kaip galime žinoti, kad ten tikrai juodieji? — šūktelėjo 
jis sargybos vadui. 

Blyškioje mėnulio šviesoje sunkiai buvo galima įžiūrėti 
anoje pylimo pusėje dūluojančią masę. Tai galėjo būti ir 
paslaptingieji gibelinai, apie kuriuos visi kalbėjo. 

— Matėme jų vėliavą — joje pavaizduotas šv. Jurgis. Mūsiš- 
kiai kovoja su šv. Jono Krikštytojo atvaizdu, - atsakė vadas. 

Pro pat Dantę, atšokę nuo krautuvėlių sienos, pralėkė keli 
akmenys. Norėdamas išvengti naujų smūgių, jis greitai pa- 
sislėpė už apgadintos Marso statulos, kuri stovėjo tilto vir- 
šuje. Kitoje pusėje staiga nušvito ryški šviesa, kurią skleidė 
krūvon sunešti deglai. Tikriausiai jie norėjo, kad spektaklis 
geriau matytųsi. Ir iš tiesų kai kurie juodieji, atsismaukę 
kelnes, kaip paniekos ženklą rodė savo užpakalius. 

Staiga tako viduryje pasirodė raitelis. Tai buvo stambaus 
kūno sudėjimo žmogus. Didelė jo galva skendėjo tankioje 
žiloje barzdoje. 

Jį išvydęs, poetas išsišiepė. Nors ir iš tolo, neryškioje deg- 
lų šviesoje, iš karto jį atpažino. 

— Prakeiktasis, - sušnypštė sargybos vadas, prisiglaudęs 
šalia jo. — Tai Korsas Donatis, tų niekšų vadovas. Užuot 
bandęs sutaikyti, jis kursto sukilti prieš miesto valdžią. Jam 
reikėtų iškrėsti tokią šunybę, kaip Pizos gyventojai daro... 

— O ką jie daro? - išsiblaškęs paklausė Dantė. 

— Su tokiais kaip jis? Juos uždaro bokšte, kurį paskui 
užmūrija. Arba pakabina ant galerų stiebų, apipylę derva, 
kad ilgiau išsilaikytų nesutrūniję. Juos palaidoja ore, tie 
barbarai! 

Dantė prisiminė siaubingą mirtį grafo Ugolino, kuris 
buvo gyvas užmūrytas Mudos bokšte kartu su savo vai- 
kais. Korsas Donatis nusipelnė to paties... tai būtų kaip 
įspėjimas kitiems. 

Šviesos blyksnis pervėrė Dantei smegenis. Net pagalvo- 
jo, kad akmuo bus pataikęs į jį - tokia aiški buvo jo mintis. 
Kaip anksčiau nepagalvojo? Juos palaidoja ore. Aukštai yra 
taip pat kaip ir žemai. Ar ne taip buvo pasakyta? Ar tai 
negalėjo būti Ariadnės siūlas, kurio jis beviltiškai ieškojo? 
T4 akimirką poetas suvokė viską kuo ryškiausiai: penkia- 
kampį, Venerą, savo mokslą apie žvaigždes. 

Dantė nedelsdamas turėjo grįžti į taverną ir suimti kal- 
tininką, kad kankinamas viską prisipažintų. Tai jis, žurėjo 
būti jis. Poetas atsisuko norėdamas šūktelėti sargybiniams, 
bet paskui susilaikė ir vėl pasislėpė už priedangos, kurią 


daužė aplink skriejantys akmenys. 

Kažkas širdies gilumoje jį stabdė. Tiesą pasakius, jis visa- 
da bjaurėjosi tuo, kai teisybė būdavo sužinoma kankinant. 
Niekada nebūtų to daręs su Trečiojo dangaus nariu. Bet ne 
dėl krikščioniškojo gailestingumo. Kas padarė tuos nusi- 
kaltimus, viešai išsižadėjo savo prigimties, palenkęs blogiui 
dangiškąją proto dovaną. 

Ne, ne dėl šito. Žudikas iškvietė jį į dvikovą. Ant likimo 

svarstyklių padėjo skolą ir kreditą. Uždengė ranka jam akis, 
būdamas tikras, kad nieko negalės matyti. 
Grandinėmis surakintas, žudikas būtų sudeginęs Dantę 
savo stingdančia pašaipia šypsena, jei poetui būtų tekę 
pripažinti, kad jis nežino blogio priežasties. Kuri tiesų jam 
dar neaiški? 

Dantė tikėjo žinąs kaltininko vardą. Jis buvo tarp kitų 
Trečiojo dangaus vardų. Gal nusikaltimo įrodymai slypi 
nusikaltėlio namuose? Bet kokia kaina turėjo tai sužinoti. 
Staiga išpuolė iš už priedangos ir ėmė bėgti tilto link. 

— Kur bėgate, priore? — už pečių pasigirdo sunerimęs 
sargybos vado balsas. - Ten juodieji, anoje pusėje! Ar pa- 
kvaišote? 

Dantė leidosi prie Senojo tilto. Aplink girdėjo vis gar- 
sesnius sukilėlių šauksmus: 

— Kodėl bėgate pas juos? Norite pasprukti? Sprunkate 
ir jūs? 

Poetas bėgo nesustodamas. Sargybos vadas atsiims ir už 
tuos įžeidinėjimus. Bet ne dabar. Mintyse jis išvydo, kaip 
vaikystėje su kitais vaikais ateidavo ant tilto, prisiminė arkos 
viduryje stovėjusią kailių pardavėjo krautuvę ir jos bjaurų 
kvapą, kurį skleidė arklių šlapimas, naudojamas kailiams 


293 


rauginti. Už krautuvės buvo kopėčios. Užlipęs jomis, galė- 
jai pasiekti krautuvių stogus ir pereiti tiltą, žingsniuodamas 
virš apačioje šūkaujančių sukčių galvų. Jau daug metų apie 
tai nepagalvojo. Laimė, kopėčios vis dar stovėjo, tik labiau 
apgriuvusios nei anuomet. Dantė tikėjosi, kad jį išlaikys. 

Juodieji kitoje tilto pusėje Dantę pastebėjo. Pamatę, kad 
jis, pasipuošęs prioro regalijomis, bėga į jų pusę, iš pradžių 
išsigando. Manė, kad veda gvardiją pulti, ir skubiai atsitrau- 
kė rampos link. Bet supratę, kad jis vienas, vėl įgijo drąsos. 
Skubomis ropšdamasis kopėčiomis, Dantė girdėjo, kaip jie 
artinasi bėgdami tarp krautuvėlių. 

Viršuje atsirado tą akimirką, kai pirmasis jų, pasiekęs til- 
to vidurį, ėmė taikyti ietį į poetą. Dantė paleido į jį lentgalį 
nuo krautuvės stogo ir peršoko ant kito. Lentų perdanga 
nuo jo svorio baisiai sugirgždėjo, bet išlaikė. Iš ten liuok- 
telėjęs pasiekė dar kitą krautuvę. Apačioje stovintys juo- 
dieji iš pradžių nesusigaudė ir kiek sutriko. Dantė laimėjo 
laiko ir spėjo pasiekti paskutinę krautuvę. Jis nušoko ant 
žemės būriui už nugaros, kuris tik dabar suvokė jo gudrybę 
ir puolė prie jo su ietimis. 

Prioras kiek riste pasirito žeme. Keldamasis pajuto sopė- 
jimą ir su nerimu pagalvojo, kad jau nėra toks vikrus kaip 
anksčiau. Apsidairė aplink, stengdamasis susigaudyti tam- 
soje. Kairėje pastebėjo didžiulį šešėlį, kuris veržėsi prie jo. 

Akimirką Dantė pagalvojo, kad puola milžiniškas ken- 
tauras. Korsas Donatis, tuo metu pasiekęs rampos kraštą, 
stipriai patraukė žąslus, ir žirgas atsistojo piestu. Čia bėgo 
ir asmeninė jo sargyba. Didžiausią pavojų kėlė trys sun- 
kiais šarvais vilkintys žmonės, kurie artinosi ištiesę rankas 
ir pasiruošę jį čiupti. 


Dantė atpažino Akvaspartos samdytų kareivių geležinius 
marškinius. Tarp jų buvo ir tas, kuris jį įžeidė popiežiaus 
atstovybėje. Tie niekšai, ko jis visada ir bijojo, jau talkina 
juodiesiems. O dabar jie rengiasi pašalinti jį iš kelio kaip 
pavojingą liudytoją. 

Dantė pasijuto patekęs į padėtį be išeities, kaip pelė tarp 
katinų. Staiga jis pastebėjo menką galimybę pabėgti. Toje 
rampos pusėje, kur važiavo vežimai, buvo siauri laipteliai. 
Nors neryškiai matėsi tik pirmoji jų pakopa, Dantė buvo 
įsitikinęs, kad jie veda prie upės. Jis puolė bėgti į tą pusę, 
per plauką išvengė pro galvą praslydusios kuokos smūgio. 
Kažkieno ranka bandė pagriebti jam už alkūnės. 

Ištrūkęs iš sargybinio, kurio judesius varžė sunkūs geleži- 
niai marškiniai, Dantė stačia galva puolė ant pirmųjų laiptų 
pakopų. Sargybinis, neišlaikęs pusiausvyros, sukniubo tarp 
kojų dviem savo draugams, kurie stovėjo ant rampos krašto, 
ir parvertė juos. Visi trys persekiotojai parvirto ant Žemės ir, 
susipynę į rankų ir kojų kamuolį, kaip sniego lavina nušliaužė 
laiptais, savo kūnais apsaugoję Dantę nuo aštrių akmenų. 

Pasiekęs apačią, Dantė puolė bėgti prie plūduriuojančio 
malūno šalia Vežimų tilto, laimėdamas šiek tiek laiko. Per- 
sekiotojai leidosi ta pačia kryptimi, saugodamiesi nepaslys- 
ti ir nesusibadyti ietimis. 

— Prakeiktieji nevidonai! — šūktelėjo Dantė ginkluotiems 
vyrams, kai jie priartėjo prie laiptų galo. - Prakeiktieji ne- 
vidonai, jūs kalės vaikai! - liejo pyktį jis ir parodė jiems 
nepadorų gestą. - Kad jūs supūtumėte pragare, niekšai! 

Du kareiviai mėgino atsistoti, o trečiasis, pilvotas seržan- 
tas, pasirodė ant tilto parapeto ir kiaulės akimis ėmė ieškoti 
prioro, klausydamasis jam sviedžiamų prakeiksmo žodžių. 
Jis pasidygėjęs išsiviepė, rodydamas kreivus geltonus dantis. 

— Mus prakeikia, tas užsienietis! Linki mums nelaimės! 
Sugaukite tą nekromantą! 

Vyrai liovėsi juokęsi ir dabar energingai pradėjo žegno- 
tis, šaukdamiesi Kristaus. Paskui, vėl stvėrę ietis, puolė vytis 
Dantę, kuris kiek įmanydamas bėgo krantu, kartais patai- 
kydamas koja į vandenį ir taškydamas dumblo purslus. 

Poetas bėgo kiek įkabindamas. Už nugaros girdėjo keiks- 
mus ir geležinių ginklų žvanges;. Atrodė, menkai grįstu 
šlaitu leidžiasi puodžių būrys. Jis bėgo net neatsigręžda- 
mas, o jėgos seko. 

Dantei ėmė trūkti kvapo, o pilvą lyg replėmis spaudė 
aštrus dieglys. Netekęs vilties, jis pagalvojo, kad persekio- 
tojai, ko gero, jaunesni už jį. Ir vis dėlto jis privalėjo bet 
kokia kaina išvengti suėmimo, kad neišduotų Florenci- 
jos lūkesčių. Be abejo, šis maištas — tai bendros kovos su 
baltųjų frakcija pirmasis žingsnis, kaip buvo išpranašavęs 
Džanetas, tas prakeiktas negandos paukštis. Stinkių kalė- 
jime elgeta bus sudraskytas į gabalus. Velniop tas niekam 
nenaudingas padaras! 

Priekyje, už kelių žingsnių nuo savęs, Dantė pamatė 
siaurą plyšį mūro sienoje, kuri ėjo palei dešinę kelio pusę. 
Jis puolė į vidų, tikėdamasis, kad persekiotojai prabėgs 
pro šalį. 

Tūnodamas tamsoje ir jausdamas iš baimės stingstančią 
širdį, prioras išgirdo tolstantį metalo garsą. Nors kepino 
vasaros saulė, jam per veidą tekėjo šaltas prakaitas. Durian- 
tis skausmas šone lenkė jį perpus. 

Dantė viltingai pagalvojo, kad mirties dalgis bus jį ap- 
lenkęs, bet, bijodamas vėl išgirsti žingsnių aidą ir šūksmus, 
liko stovėti nejudėdamas. Anksčiau ar vėliau tie nedorėliai 

supras, kad buvo apgauti, ir grįš atgal. Reikėjo pasinaudoti 
tuo laikinu pranašumu ir ieškoti saugesnio prieglobsčio. 

Greitosiomis jis svarstė, ar nevertėtų grįžti į gatvę ir ban- 
dyti pasiekti Romos vartus. Bet bijojo, kad kiaulės veido 
vadovaujami samdyti kareiviai nebūtų leidęsi jo pėdomis. 
Jei pirmoji grupė grįš atgal, jis liks uždarytas siaurame ko- 
ridoriuje ir nebeturės jokios išeities. 

Tą akimirksnį už nugaros Dantė pajuto šešėlį. Staiga at- 
sisuko, pasirengęs smogti. Tamsoje atpažino Čeką Andžol- 
jerį. Argi tai įmanoma? Visai neseniai tas žmogus sėdėjo 
su juo tavernoje. Vadinasi, turėjo išeiti tuoj pat ir kažkokiu 
būdu pasiekti kitą upės krantą. Bet kokiais keliais? Juk tik- 
rai nepažino Florencijos geriau už jį. 

Čekas vilkėjo odiniais šarvais, turėjo užsidėjęs plunks- 
na puoštą šalmą ir mosavo trumpu raitelio durklu. Atrodė 
taip, lyg būtų atgijusi viena romėnų statulų, nuverstų Švč. 
M. Marijos Naujosios bažnyčios aikštėje. „Juokingas ir bai- 
sus“, — toptelėjo Dantei. 

— Čekai! - sušuko jis. - Vadinasi, tokie reikalai atvedė 
jus į Florenciją? Sumanėte pakeisti istoriją? Pataikauti 
juodiesiems? 

Čekas pakėlė smakrą, norėdamas geriau į jį įsižiūrėti. 

— Prisitaikėliui visada atsiranda šiltas kampas. Ir jis neturi 
mokėti už tai, ką kiti privalo pirktis skambančiomis moneto- 
mis. Kalbu apie tą švelniąją gėlę, kuri mums abiem taip rūpi. 

- Tai jūs popiežiaus pusėje, Čekai? — toliau klausė poe- 
tas, netikėdamas savo akimis. 

— O kaip jūs manėte, mesjė Durante? Pereikite ir jūs, pa- 
klausykite manęs, — ištarė jis uždėdamas ranką poetui ant 
peties. 

Dantė šiurkščiai jį atstūmė. Dar ketino kažką pridurti, 
bet paskui apsisuko ir nuskubėjo prie savo tikslo. 

— Negaliu, drauge mano. Turiu pasimatyti su nusikalti- 
mu, — sušuko jis neatsisukdamas. 

— Geriau būtumėte gėrę tą vyną - jūs ir kiti priorai. Da- 
bar sapnuotumėte, užuot pabudę. 

Tuoj pasirodė vienas samdytų arbaletininkų ir įtempė 
kilpinį lanką. Priklaupęs kruopščiai ėmė taikytis į tolstan- 
čio Dantės nugarą. 

Čeko Andžoljerio ranka stumtelėjo ginklą į viršų, nu- 
kreipdama strėlę, kuri nuskriejo bėgliui virš galvos. 

— Sustok. Jis savo žodžiais jau pasiruošė kapą, - pasakė 
Andžoljeris ir mostelėjo ranka į poetą. - Ten jis ir bus pa- 
laidotas. 


Dantė nubėgo likusį kelią, sunkiai alsuodamas ir išeikvojęs 
paskutines jėgas. Galų gale tas maištas išėjo į naudą. Nie- 
kas nesugebės įveikti Senojo tilto, užgulto besigrumiančių 
žmonių, o pereiti Vežimų tiltu reikės daug laiko. 

Poetas žinojo, kur reikia eiti. Aprašymas, kurį perskaitė 
ataskaitoje apie Sžudium narius, padėjo atpažinti nukirstą 
bokštą. Gatvė buvo tuščia, ją supo tik aklinos sienos, ku- 
riose atsivėrė langų įdubos, užmūrytos per paskutinius su- 
judimus. Apatinėje bokšto dalyje buvo įstatytos medinės, 
geležinėmis vinimis sutvirtintos durys. Akmeninėje bokš- 
to sienoje nebuvo jokio atramos taško, kuriuo būtų galima 
pasiekti gotikinio tipo langą, esantį maždaug penkių uo- 
lekčių aukštyje. 

Dantė akimirką suabejojo, paskui atsirėmė į medį, tik- 
rindamas, ar tvirtas. Nors durys iš pažiūros ir atrodė gana 
tvirtos, stipriau stumtelėjus jos girgžtelėjo. Gal iš vidaus jas 

kažkas užsklendė menku kaiščiu. Arba medis, senas kaip 
ir pats pastatas, bus išgraužtas kinivarpų. Duris dar kartą 
pastūmė, ir jos pasidavė. Įtempęs visas jėgas stūmė toliau. 

Spragtelėjus Dantė pajuto, kad kažkas anoje pusėje nulū- 
žo, ir durys atsilapojo. Jis atsirėmė į staktą, kad nenuvirstų 
anapus durų, kurios išėjo net su visais surūdijusiais vyriais. 
Prieš jį atsivėrė belangis, visiškai tuščias kambarys. Buvo 
matyti siaura laiptų aikštelė, nuo kurios aukštyn kilo akme- 
niniai laiptai. Menka mėnulio šviesa, sklindanti pro išvers- 
tas duris, šiek tiek padėjo orientuotis mažoje erdvėje. Staiga 
poetas pastebėjo žibalinę lempą, padėtą sienos nišoje. 
kur dėti kojas, greitai užlipo į antrąjį aukštą. Lentų grindys 
girgždėjo nuo jo svorio. Norėjo tikėti, kad jų būklė geresnė 
negu durų. Patalpa, kurioje atsidūrė, buvo beveik tuščia. Čia 
stovėjo tik paprasta medinė lova, uždengta linine paklode, 
nuo kurios sklido lengvas švaros dvelksmas, sumišęs su ki- 
tokiu, moteriško kūno, kvapu. Nuogo, priešais jį gulinčio 
Antilijos kūno vaizdas, kurį sužadino šis kvapas, visu savo 
grožiu iškilo jam akyse. Taigi tokia buvo jos slėptuvė - pas 
žmogų, įsirengusį urvą griūvančiame bokšte. Paslaptingas 
mylimasis, kurio Baldas nekentė, o gal ir bijojo. Jis tarsi vėl 
išgirdo Petros žodžius: „Niekas jūsų nemyli...“ 

Piktai nuvijo tą vaizdą šalin. Jis dar nubaus ją, kartu ir 
jį. Viename kambario kampe stovėjo skrynia, kurioje buvo 
sudėti moteriški apdarai. Dantė nugramzdino rankas į su- 
judusią audinių vilnį, tarsi į Antilijos plaukus, ir jos kvapas 
vėl pripildė šnerves ir apraizgė mintis. 

Poetas pajuto stiprų galvos svaigimą. Akimirką jam pa- 
sirodė, tartum laikas būtų sustojęs. Jis tikrai apsėstas — tai 
per psichiką demonai atranda kelią į žmogaus sielą, eidami 

tuo taku, kurio nežino doroji sąžinė. Pasikeitęs erdvės ir 
laiko pojūtis, sudrumsta vaizduotė yra tikriausi ir geriausiai 
atpažįstami požymiai. Ar tai, kad žinojo, jog yra demono 
apsėstas, jam leis išsigelbėti nuo pražūties? Tavernoje ji pa- 
savo auką? Ar įstengs pabėgti nuo apeigų, kurias atliko ta 
pragaro Žynė variniu veidu? 

Veidą panėrė į sugriebtus apdarus, įkvėpdamas jų aro- 
mato. „Gal drabužiai buvo sudrėkinti kokiu nors magišku 
žolių nuoviru“, — galvojo jis, sukaupdamas paskutines są- 
monės jėgas. 

Pojūčiai nebepajėgė kovoti su miražais. Bet kažkas ne- 
numatyta staiga jį sugrąžino į realybę ir suteikė jėgų atsi- 
plėšti nuo to meilės košmaro. 

Prie pat kojų Dantė išgirdo švarų metalinį garsą ir pa- 
matė kažką riedant grindimis — tai buvo viena Antilijos 
apyrankių. Numetęs apdarus atgal į skrynią, jis pasilenkė ir 
pakėlė ją. Apyrankė buvo stebėtinai sunki. 

Ta moteris tikrai turėjo žinoti aukso gaminimo paslaptį, 
jei nesaugomoje skrynioje galėjo ramiai palikti tokį turtą. 
Skubėdamas jis išmėtė ant žemės viską, kas buvo dėžėje, 
ieškodamas kitų brangenybių. Kartu su brangiomis šilko 
ir lino tunikomis be tvarkos mėtėsi dar dešimtys tokių pat 
vėrinių. Tai tikrai buvo brangenybių skrynia. Dantė išvertė 
ją, ir ant žemės pasipylė visi daiktai, kurie blykčiodami pas- 
klido aplink. Šiame bokšte buvo visos karalystės turtas. 

Karalystė... Antilija iš tiesų buvo didžiojo Frydricho II 
palikuonė. Vadinasi, dėl to atsidavė tam nepadoriam spek- 
takliui „Rojuje“. Padarytų bet ką, kad tik paslėptų savo ta- 
patybę. O gal vėriniai — tai išlydyti imperatoriškieji turtai, 

pridengti nuo svetimų akių. Bet kas, pamatęs šias apyran- 
kes, būtų įvertinęs jų puikumą, bet niekada nebūtų pagal- 
vojęs, kad moteris tokių turi dešimtis. Taigi jomis puošian- 
tis galima geriausiai slėpti paslaptį. 

Dantės vaizduotėje visos istorijos detalės ėmė dėliotis 
tarsi Ambraziejaus mozaikos gabaliukai. Akvaspartos ne- 
apykanta moteriai, jo mėginimas apkaltinti ją erezija, kad 
galėtų suimti, meistro komačino persekiojimas Romoje ir 
paskui jo nužudymas. Mirtis Teofilio, kuris buvo atskleidęs 
aukso paslaptį, žinojo jo kilmę ir kuris bandė apgauti poe- 
tą, nukreipdamas jo dėmesį į alchemiją. 

Tokia galimybė buvo priimtina. 

Ir vis dėlto kai ko trūko. 

Kodėl Bonifaco žudikai nesuėmė moters, kodėl gaišo 
laiką, naikindami viską aplink ją ir laikydami paslapų, 
užuot iš šaknų pašalinę Štaufenų dinastijos grįžimo į Ita- 
liją pavojų? 

Dantė nukreipė žvilgsnį aukštyn, pakeldamas lempą. 
Laiptai vedė į kitą aukštą. Jis skubiai ėmė lipti akmeninė- 
mis pakopomis. 

Viršutiniame aukšte atsivėrusi patalpa panėšėjo į kitas, 
tik joje nebuvo jokių baldų, išskyrus stalo lentą, padėtą ant 
dviejų kryžmai sukaltų skersinių ir apkrautą bet kaip išmė- 
tytais dideliais storo popieriaus lapais. Paėmęs vieną, poetas 
pakėlė jį arčiau lempos. Išryškėjo painus anglimi nubraižy- 
tų linijų raizginys. Linijos buvo smulkiai subadytos, tarsi 
braižytojo darbą būtų užpuolusi vabzdžių kolonija. Lapas 
buvo išteptas suodžiais. 

Dantei iš susijaudinimo širdis suspurdėjo. Rado tai, ko 
ieškojo — mozaikos eskizus, kuriais Ambraziejus naudojosi, 
sienoje braižydamas darbo schemą. 


Paskubomis jis žiūrėjo vieną kartono lapą po kito, bet 
jaudulys ir menka šviesa trukdė matyti visumą. Vienur 
pasirodydavo kojos, kitur - rankos detalė. Viename lape 
buvo pavaizduotas senio veidas. Bet visi eskizai buvo ne- 
atpažįstami — daugybė papildomų ženklų neleido suvokti 
visumos prasmės. Jis nuleido rankas. Buvo tik vienintelis 
būdas suprasti. 

Dantė paskubomis sudėjo kartono lapus į vieną pluoš- 
tą, ieškodamas, kaip juos suvynioti. Lango nišoje pamatė 
suoliuką, ant kurio gulėjo sulankstytas audeklas. Pastvėręs 
išskleidė jį ir numetė ant stalo. 

Ir vėl sustingo iš nuostabos. Tai buvo ne naktinė užuo- 
laida, kaip iš pradžių pasirodė, bet sunkus baltos vilnos au- 
dinys. Išskleistas jis įgavo vainiko formą — tai apsiaustas, 
kurio vienoje pusėje buvo išsiuvinėtas įspūdingas kryžius 
su platesniais skersinių galais. Kryžiuočių kryžius —- toks 
puošė bažnyčioje rastą durklą. 

Vadinasi, šokėja iš tiesų buvo imperatoriškosios Štaufe- 
nų dinastijos palikuonė, ir kryžiuočiai nesiliovė ją globoję? 
Arba gal... 

Dantė taukštelėjo kumščiu į kaktą. Dabar jis prisiminė 
palūkininko Domininko žodžius. Tai ne Kryžiuočių ordi- 
nas sekė Antilijos žingsnius, tiesė jai ranką ištikus pavo- 
jui, glostė varinį jos kūną. Tai darė tik vienas žmogus. Šio 
bokšto gyventojas. 

Trečiojo dangaus narių veidai jam ėmė suktis ratu kaip 
sūkurys. Poetas greitosiomis suėmė popieriaus lapus į ap- 
siaustą ir bėgte nubėgo prie išėjimo. Ėjo pro skrynią, net 
negalvodamas apie turtus, kuriuos palieka be priežiūros. 

Tos pačios dienos vidunaktį 


antė užsidegė vieną tų deglų, kuriuos sargybiniai 
:J buvo palikę šalia portalo. Tamsa aplink atkakliai 
laikėsi, užleidusi šviesai tik nedidelį ratą. Einant 
siauru taku palei prarajos kraštą kriptoje, šviesos spindulys 
stabtelėjo ant numestos pomirtinės Ambraziejaus kaukės, 
atgaivindamas piktą meistro komačino šypsnį. 

Dantė pradėjo lipti pastoliais, prieš tai įstatęs deglą į vie- 
ną iš atramų, kurios buvo įtaisytos sienoje aplink mozai- 
ką. Ambraziejus buvo pasiruošęs viską, kad galėtų dirbti ir 
naktimis. Nejaugi jis jautė, kad pragaro šunys jį persekioja, 
ir skubėjo baigti darbą. 

Poetas pradėjo ieškoti tarp lapų to, nuo kurio būtų ga- 
lima pradėti atkurti piešinį. Radęs lapą su senio galva, jis 
uždėjo jį ant atitinkamo mozaikos gabalo. Ant pastolių pa- 
matė medinį plaktuką ir nedidelį kibirėlį, pilną surūdijusių 
vinių. Greitai prikalęs kartoną prie sienos, ėmė ieškoti kito, 
kuris papildytų piešinį. 

Taip praėjo beveik valanda. Pirminė nuostaba pamažu 
perėjo į smalsumą. Ir sienoje, ir jo mintyse tragedijos frag- 
mentai ėmė jungtis į vientisą nelauktą piešinį. 

Sudėjus kartono lapus į vietas, paaiškėjo, kiek darbo kon- 
tūrai skiriasi nuo pirminio projekto. Poetas nepamatė nei 

švelniai nugludintų gėlių ir paukščių, nei Edeno augalų ir 
žiedų. Ambraziejus neketino vaizduoti gyvybės medžio 
idėjos dėl to, kad jos niekada nebuvo. Jo meistriškumas ir 
nepaprastas gebėjimas jausti spalvas suteikė formą kur kas 
aistringesniam vaizdui. 

Ar paslaptis, kurią bet kokia kaina reikėjo išlaikyti, buvo 
susijusi su antrąja žmogaus figūra dešinėje milžino pusėje? 
Gal ši laukė jo, kol jis baigs savo kelionę? Moters žvilgsnis 
skleidė šviesą, tarsi ji ruoštųsi apglėbti ilgai lauktą mylimą- 
jį. „Taip ir Penelopė turėjo pasitikti lovoje Odisėją“, - gal- 
vojo poetas. 

Moteris tiesė ranką į vyrą. Atrodė kupina jaunystės grožio, 
o vyras jau buvo sulaukęs gyvenimo saulėlydžio. Ji buvo vi- 
siškai nuoga — taip menininkai drįsdavo vaizduoti tik Ievą. 

Dantė atpažino Antilijos veidą, jos stačią krūtinę, trium- 
fuojantį pilvą. Už dailių ir tvirtų kaip kolonos jos kojų, ap- 
juostų auksu, menininkas vaizdavo keisto miesto kontūrus. 
Čia nebuvo dantytų sienų, tik daug laiptinių bokštų, kokie 
būdingi Rytų dykumoms - tarsi nauja Babilonija, kurią 
valdė moteris, iškilusi virš miesto kaip karalienė. 

Tarp dviejų mylimųjų telkšojo vanduo — lenktos ir nu- 
kirstos bangos, prie kurių vos lietėsi keisti paukščiai ir kur 
plaukiojo romūs delfinai ir baisusis leviatanas. Virš šio 
barjero tiesėsi moters ranka, lytinti pasiruošusį ją pasiimti 
ištiestą vyro delną. Abi jų rankos sudarė puslankio formą. 
Dar matėsi padalomis suskirstytų ženklų ir arabiškų skaičių, 
kokie būna saulės laikrodyje. Apačioje — kartušas su įrašu: 
DECLINATIONIS MAGNETICAE GRADUUS.. 


*. Deinationis magneticae graduus (lot.) - magnetinio pasvirimo laipsniai. 

Jis pasirodė netikėtai — išniro iš tamsos. Tikriausiai atėjo 
požeminiu tuneliu ir pakilo pro vandens saugyklą. 

Žvilgsnis buvo nedraugiškas, o melsvos akies rainelės 
blizgėjo kaip ledinis krištolas. Ėjo lėtai jo link prispaustomis 
prie šonų rankomis. Bet jo raumenys iš tiesų buvo įtempti 
kaip laukinio žvėries, pasiruošusio pulti grobį. Nusimetęs 
nuolankaus tremtinio kaukę, jis atrodė aukštesnis, ir jo gys- 
lose vėl ėmė ūžauti korsariškas protėvių kraujas. Iš pradžių 
Dantei pasirodė, kad jis puls kaip kryžiuotis. Staiga šoko 
atgal, perkeldamas kūno svorį ant šiek tiek į priekį atmes- 
tos dešinės kojos, pasiruošęs spirti į tarpkojį. Numanydamas 
jo kontrsmūgį, žmogus greitai pakeitė taktiką: ties krūtine 
pakėlė rankas ir sustojo, rodydamas jam delnus, tarsi norė- 
damas tuo pasakyti, kad dar yra žodžių laikas. 

Poetas priėmė nebylias jam siūlomas paliaubas ir atsi- 
traukė dar per žingsnį, stengdamasis nutaisyti atsipalaida- 
vusio žmogaus povyzą. Bet iš tiesų keikė save, kad leidosi 
įveikiamas nenumaldomo noro greičiau sužinoti ir atėjo 
čia vienas ir neginkluotas. Niekas nežinojo, kur jis, ir nie- 
kas negalėjo ateiti į pagalbą. Vienintelis ginklas, kurį turi, 
tai trumpas durklas. Jį laikė slaptoje kišenėje, bet abejojo, ar 
priešininkas leis juo pasinaudoti. 

„Gal taip ir geriau, - galvojo Dantė. - Jei Dievas ir tei- 
singumas jo pusėje, pagalbos jam nereikės“. Jis taip pat pa- 
kėlė rankas, pakartodamas Žmogaus gestą, bet kartu akies 
krašteliu nerimastingai tyrinėjo apšviestą nedidelį plotą, 
ieškodamas to, kuo būtų galima apsiginti. 

— Keistoje vietoje jus sutinku, mesjė Aligjeri. Ne skaity- 
kloje ar bibliotekoje, kur būtų galima tikėtis pamatyti tokį 
išmintingą žodžių mylėtoją kaip jūs. 

— Galbūt. Bet, antra vertus, nesame nei ant galeros de- 
nio, nei karo laivų statykloje ar tolimuose paplūdimiuose, 
kur būtų galima sutikti jus, mesjė Venjerai. 

— Ir vis dėlto po šiais skliautais yra daugiau uolekčių jū- 
ros ir tolimųjų Žemių, nei jūs manytumėte. 
mozaiką 

— Po šiais skliautais yra daugiau žodžių ir prasmių, dau- 
giau knygų, nei jūs manote. Bet tikriausiai jūs tai žinote. 

— Atrodo, kad nenustebote, mane išvydęs. 

- Ne. Žinojau, kad susitiksime. Ir gal šita vieta yra tin- 
kamiausia. 

— Kodėl įtarėte mane? - paklausė venecijietis patylėjęs. Jo 
balse skambėjo nuoširdus smalsumas. Atrodė, tarsi nežinotų, 
ką daryti, arba lauktų kažko, kas jam patartų ar nurodytų. 

Poetas šiek tiek pasuko galvą ir pirštu parodė į apsiaustą, 
kuris gulėjo ant žemės prie pastolių. 

— Manau,jis jūsų. Juk priklausote Kryžiuočių ordinui. 

Venjero veide pasirodė blyškus šypsnys. 

— O kaip jūs tai supratote? 

- Ne iš apsiausto. Ir ne iš durklo, kurį pametėte Šv. Judo 
bažnyčioje, kai bandėte įtikinti šlykščiomis apeigomis ir 
išbraižėte sienoje penkiakampį. Man tai atskleidė palūki- 
ninkas Domininkas. Tai jis pasakė, kad paprašėte jo priimti 
laiškus, kurių apmokėjimas garantuotas. O tokius gali iš- 
duoti tik kryžiuočių komandorai. 

— Bet kaip galėjote suprasti... šitai? - paklausė kapito- 
nas. Plačiai ranka mostelėjo į mozaiką jiems už nugarų, 
o paskui smiliumi parodė į mirties akivaizdoje šaukiančio 


Ambraziejaus kaukę, gulinčią jam prie kojų. 

— Tai jūs man padėjote atskleisti. 

— Aš? — atsiliepė nustebęs Venjeras. 

— Jūs savo žodžiais. Man pasakojote, kad vietoj dekora- 
tyvinės skulptūros prie laivo pirmagalio kažkada pririšda- 
vo žmones - kaip auką dievams, tikintis palankios kelio- 
nės. Ir argi ne jūreiviai užlieja pasmerktųjų kūnus bitumu, 
kad ilgiau išliktų kaip įspėjimas kitiems? Tai šis siūlo ga- 
las ir atvedė mane iki jūsų. Ir dar pakeliui į „Rojų“ pasakė- 
te, kad žiedą galima apeiti iš abiejų pusių. Ambraziejus ir 
Teofilis stovėjo tame pačiame vilčių neteikiančiame kelyje 
ir tik per atsitiktinumą vienas mirė anksčiau nei kitas. Tai 
turėjote galvoje, kai pasakėte, kad vaistininkas nužudytas 
vėliau tik dėl to, kad mirtis pasirinko kitą kelią. Bet aš 
likau aklas, kol pagaliau mano protas nušvito šį vakarą 
Trečiojo dangaus tavernoje, kai jūs sulyginote jūrų sroves 
su audringaisiais vėjais ir pasakėte, kad apačioje yra taip 
kaip ir viršuje. Ar ne tokia buvo meistro Ambraziejaus 
piešinio prasmė? Būdas išnaudoti jūrų sroves. Ir jūs tai 
žinojote, nors ir apsimetėte nieko nežinąs. 

Venjeras linktelėjo. 

— Taip, tai sena, Tyro jūrininkų išrasta priemonė įveikti 
stiprias priešingas sroves prie Heraklio stulpų. Jie išaiški- 
no, kad penkiasdešimties uolekčių gylyje yra srovė, kuri 
teka vakarų kryptimi vandenyno link. Ir sugalvojo povan- 
deninę burę, kad išnaudotų tą srovės jėgą, tarsi tai būtų 
vėjas, — gyvai paaiškino jis. 

Venjero akyse sužibo šviesa, tarsi senovės jūrininkų 
gudrumas vis dar jį žavėtų. Dantei pasirodė, kad aplink 
jį alsuoja jūra. Prieš pradėdamas kalbėti, jis šiek tiek pa- 
laukė. 

— Bet ne tik dėl to čia atėjau. Mane atvedė jūsų siela. 
Sakiau, kad nusikaltimo forma atspindi autoriaus protą. 
Prisiminkite Trečiojo dangaus narius. Pranciškų iš Asko- 
lio ir jo tikėjimą abstrakčiu dangiškųjų kūnų griežtumu ir 
absoliučia likimo geometrija. Arba teologą Bruną Amana- 
tį, aklą kitų aklųjų vadovą, kuriam anksčiau ar vėliau teks 
sudegti ant laužo. Antonijų da Peretolą, apimtą minties 
sutelkti visus žmones Bažnyčios globon ir dėl to pasiren- 
gusį atiduoti mus į tirono rankas. Augustiną di Meniką, 
kuris kaip antikos žmonės yra įsitikinęs, kad protas gali 
rasti teisybę, ir dėl to pasmerktas likti tamsoje, už Dievo 
namų durų. Ir Čeką Andžoljerį, kamuojamą depresijos, 
kuri tarsi apnuodijo jį. 

Venjeras klausėsi tylėdamas ir net nejudėdamas, tik su- 
kryžiavęs ant krūtinės rankas. 

— Bet tuose nusikaltimuose nejutau aistros skonio. Buvo 
kitas juos ženklinantis šešėlis, - dar pridūrė poetas. 

— Koks? 

— Skausmas. Skausmas sielos, išplėštos iš gimtosios Že- 
mės ir nusviestos į tremties šaltį. Tikriausiai tai didžiausias 
skausmas, nuo kurio išsigydyti ne;jmanoma. 

Venecijietis nulenkė galvą, tarsi gindamasis nuo šių 
žodžių. 

„ — Supratote mano veiksmus. Ir supratote priežastis, dėl 
ko taip elgiuosi, — ištarė jis, staiga vėl atsigaudamas ir ne- 
slėpdamas išdidumo. 

Dantės žvilgsnis pakrypo į didžiulį piešinį, kuriam pa- 
galiau netrūko jokių dalių. Plevenanti deglo šviesa tarsi at- 
gaivino jūrų platybes. 

— Taip, dabar taip, - poetas nužvelgė padalomis suskirs- 
tytą liniją, kuri kirto erdvę tarp vyro ir moters kūnų ir pus- 

lankiu jungė uolų bei upių plotą su kitapus jūros esančia 
žeme. — Tai naujoji pasaulio šalis. Po Europos, Azijos, Li- 
bijos ir ketvirtosios, vandenų, šalies. Šita... - jis nukreipė 
pirštą į tamsią dėmę, pažymėtą kartono lape prie moters 
kojų — į miestą su keistais bokštais. 

Venjeras priėjo arčiau, tarsi ir jis būtų norėjęs geriau įsi- 
žiūrėti. 

- Taip, - ištarė jis luktelėjęs. — Tai tikslus darbas. Amb- 
raziejus buvo tikras meistras. Jam užteko žvilgtelėti į slaptą 
kryžiuočių archyvą Šv. Pauliaus vienuolyne Romoje, kad 
viską suprastų. Tai išaiškinti ordinui prireikė ne vienerių 
metų. Jis norėjo, kad tai visi sužinotų. Pasiūliau jam visą 
auksą, kad tik tylėtų. Buvo kaip pamišęs, — sulig šiais Žo- 
džiais Venjeras iš po drabužių ištraukė trumpą kardą ir įrė- 
mė jį poetui į krūtinę. 

Dantė pajuto, kaip šaltas plieno smaigalys pavojingai 
kyla prie gerklės, ir instinktyviai atsilošė. Durklo ašmenys 
tuoj pat atsirado šalia. Regis, priešininkas nenorėjo keis- 
ti mirties nuosprendžio. Jo lūpų kampai susitraukė, tarsi 
žvėries kaukė, kurią Dantė gerai pažinojo. Ši kaukė nu- 
braukė nuo veido malonius žmogaus bruožus. Ir žvilgsnis 
tapo šaltas, kaip liūto. Poetas staiga pasijuto pražuvęs. 

Bet Venjeras kol kas tik žaidė su jo gerkle, neskubėdamas 
baigti jų dvikovos. Kaip geras aktorius jis, matyt, nenorėjo 
išeiti iš scenos, neparodęs visų gabumų ir nesulaukęs ploji- 
mų už savo talentą. 

— Argi niekas iš Trečiojo dangaus niekada neįtarė jūsų? 
Nė Antilijos, kuri kaip paskutinė paleistuvė slėpėsi tarp 
„Rojaus“ sienų. Bet kodėl Teofilis? Kaip vaistininkas pa- 
teko į mirties tinklą? — paklausė poetas. - Iš tiesų suma- 
niai viską atlikote. 

Dantė bandė paglostyti jam savimeilę — tai buvo bene 
vienintelis būdas norint laimėti laiko. 

— Jis žinojo metalų paslaptis. Brangakmenių paslaptis. 
Ir kažką įtarė dėl Antilijos kilmės. Jis matė gryną varį iš 
jos tėvynės kasyklų. Žinojo, kad tokio vario nėra visiems 
žinomuose kraštuose. Bandžiau ir jį papirkti su cbandu 
buteliuku. Tikėjausi, kad šita paslaptis labiau nei auksas 
numaldys jo proto išdidumą. Bet jis norėjo dar kai ko... 
jis per daug norėjo,- jūreivio žvilgsnis akimirksnį nu- 
krypo į moterį. - Būtų ieškojęs ir radęs. Ir jis užmokėjo 
už savo tobulumą, - pridūrė su blyškia šypsena veide. — 
Gal pasaulis priklauso vidutinybėms. Tik jos gali ramiai 
vaikščioti. 

Dantė pajuto, kad Venjero balsas šiek tiek pasikeitė, tar- 
si jis ketintų baigti. Aišku, jau ruošėsi pulti. „Kažin ar ir 
mano kūną kaip dekoratyvinę skulptūrą pririštų prie lai- 
vo?“ — paklausė pats savęs poetas, karštligiškai galvodamas, 
ką daryti. Kišenėje jautė durklą. Gal jam pavyks ištraukti jį 
anksčiau, nei Venjeras puls jį. 

Netikėtai Dantė puolė į priekį, o jo ranka griebė už 
ginklo rankenos. Venjeras to nesitikėjo, ir pavėluota jo 
reakcija suteikė poetui galimybę smogti venecijiečiui į 
veidą, o laisvąja ranka griebti jam už dešinės rankos ir 
ją sulaikyti. Durklo ašmenys, nuslydę puslankiu, smigo 
priešininkui į kaklą. 

Taikinio taškas liko truputį žemiau ausies, bet ginklas 
nuo jo atšoko, kažkam sutrukdžius. Matyt, Venjeras tu- 
rėjo plieninį antkaklį, kuris sulaikė mirtiną smūgį. Nieko 
nelaukęs, poetas vėl pakėlė ranką, šį kartą taikydamas že- 
miau - į širdį. 

Dantė iš visų jėgų smogė durklu. Bet venecijietis, stipriai 
trūktelėjęs ranką, išsivadavo iš jo gniaužtų ir vėl išvengė 
ginklo smūgio, kuris, nukrypęs nuo širdies, įsmigo į peties 
raumenį. Poetas pajuto, kaip jėgos staiga apleido priešinin- 
ką, tarsi iš jo būtų išėję gyvybės syvai. 

Dantė jau buvo bekeliąs ranką, bet kažkas jam sugrie- 
bė už alkūnės, stengdamasis sulaikyti. Poetas instinktyviai 
atsisuko, ketindamas smogti naujam priešininkui, kuris 
grasino jam už nugaros, kaire ranka vis dar gniauždamas 
Venjerui gerklę. 

Palinkusi ties juo, stovėjo Antilija. Kažkas jos elgesyje jį 
sulaikė. Ji žiūrėjo ne į poetą, bet jam už nugaros, į Venjerą. 
Ji visai nebijojo Dantės, o jos akys buvo pilnos ašarų. Poe- 
tas sustingo su iškeltu į viršų durklu, nežinojo, ką daryti, ir 
duso nuo nerimo ir įtampos. 

Tik dabar, rodos, moteris jį pastebėjo. 

— Prašau jūsų, mesjė, - sumurmėjo ji. Nieko daugiau 
nepasakė, tik žiūrėjo į jį savo tolimu žvilgsniu. Bet vienas 
plyšelis, regis, atsivėrė ją supančio šešėlio sienoje. - Prašau 
jūsų, — ji vėl pakartojo. 

Žmogžudiškas Dantės įniršis staiga atlėgo — tarsi pa- 
mojus burtų lazdele. Jis nuleido durklą. Venjero kūnas jo 
gniaužtuose dar kiek priešinosi. Poetas atitraukė ranką ir 
leido jam kvėpuoti, o paskui išsitiesė ir žengtelėjo atgal. Jo 
vietą užėmė Antilija. Palinkusi ties žmogaus kūnu, lanksčiu 
kaip gyvatės judesiu ji atsiklaupė. Prioras prisiminė tai, ką 
jam pasakojo tolimuosius kraštus aplankęs keliautojas. Jis 
kalbėjo apie užjūrio nuodingųjų gyvačių meilės šokį, kurį 
mėnesienos naktimis galima pamatyti dykumos smėlynų 
kopose. 

Apklojusi Venjerą savo apsiaustu, Antilija bandė jį at- 
gaivinti pusbalsiu dainuodama kantileną, sudarytą iš nesu- 
prantamų garsų ir žodžių. Keistai vibruodama, ji gludo prie 
j0, tarsi norėtų perduoti jam dalį savo gyvybės ir šilumos. 

Kai venecijietis ėmė gautis ir kosčioti, ji vėl atsisuko į 
poetą. 

— Pasigailėkite mūsų, — ištarė moteris. Jos balsas buvo gai- 
lus ir nerimastingai trūkčiojo. Moteris sunkiai tarė žodžius, 
dusdama iš susijaudinimo, kaip taria tam, kas turi kalbėti 
svetima kalba ir bijo likti nesuprastas. - Leiskite mums su- 
grįžti. Jūs suprantate tremties skausmą. Aš išklausiau jus. 

Vario spalvos veidas, šlapias nuo ašarų, spindėjo deglo 
šviesoje. Dantė pastebėjo, kad Venjeras krustelėjo. Dabar 
jis Žiūrėjo į poetą. Bet atrodė, kad žvilgsnis eina kiaurai 
pro jį, ieškodamas Antilijos. Žvilgsnis tvirtas, nė mažiausio 
baimės šešėlio, kupinas stipraus skausmo. 

Antilija atsisuko į Dantę, bet pirmasis prakalbo Venje- 
ras. Jo balsas buvo ramus, be jokios pagiežos. Baltas kaip 
popieriaus lapas, jis spaudė sužeistą petį, ranka stabdyda- 
mas kraują. 

— Siūlau jums vieną sandėrį, priore, - pasakė jis. 

— Kokį sandėrį? 

— Prašau jūsų duoti man laiko. Tik vieną valandą. 

— O ką man siūlote mainais? 

Kapitonas akimirksnį pasvarstė. 

— Jūs atskleidėte penktosios žemės paslaptį. Bet vien tik 
žinios yra beprasmės, kaip ir tai, ką mes žinome apie pra- 
žuvusiąją Atlantidą. Kad ją pasiektume, reikalingas vėjų ir 
jūros srovių žemėlapis, leidžiantis išvengti viesulų ir po- 
vandeninių uolų. Kaip tik ir siūlau jums šios naujosios Ze- 
mės jūrų žemėlapį. 

Jis nutilo. Ir moteris laukė tylėdama, iš baimės išplėsto- 
mis akimis. 

— Tik vieną valandą, - dar prašneko Venjeras.- Paskui 
galėsite vėl pradėti mūsų gaudynes. Pakrantėje mūsų laukia 
ordino laivas. Lauke pilnatis, kelias iki jūros laisvas. Prasi- 
dėjus potvyniui, paliksime Toskaną. 

Dantė negalėjo atitraukti akių nuo kryžiuočio. Gal matė 
demono žvilgsnį. Antilija taip pat žiūrėjo į poetą. Jį skrodė 
keturios nemirksinčios akys. Poetas pajuto lengvą galvos 
svaigulį. Ar tai ne apokalipsės žvėris sustingdo žmogų dau- 
gybe savo akių? 

— Parodykite man tai, apie ką kalbate. 

Venjeras vargais negalais ištraukė iš po liemenės kelis 
lapus. 

— Tai magistro Teofilio žemėlapiai. Ir jis norėjo pavaiz- 
duoti paslaptį, - sumurmėjo Venjeras, pakeldamas akis į 
mūro sieną. - Nors ne taip aiškiai. 

Tarp ištrauktų lapų vienas buvo sulankstytas ir daug di- 
desnis už kitus. Kai Venjeras jį išlankstė, poetas pasilenkė 
ties žemėlapiu, kuris buvo suteptas jo paties išlietu krauju. 
Jis atpažino vaizdus, kuriuos studijavo su mokytoju Bru- 
netu. Pasaulio forma. Didysis Ptolemajo veikalas, suma- 
nios rankos perrašytas ant pergamento. Suskirstytas į dalis, 
su kalnų grandinėmis, ilgomis upių gyvatėmis, plačiaisiais 
okeanais. 

Bet buvo dar kažkas, kažkas didžiulio. Išplėstomis aki- 
mis Dantė stebėjo ženklus, lygindamas sienos piešinio ale- 
goriją su tiksliai ją atitinkančiu atvaizdu, kurį regėjo prie- 
šais save. Vadinasi, teisūs buvo antikos žmonės, vadindami 
upe tai, ką menkas jo bendraamžių protas užsispyręs laiko 
vandenynu. Iš tiesų ta vandens masė, kuri driekiasi į vaka- 

rus ir atrodė begalinė, buvo upė. Žemėlapyje aiškiai galėjai 
matyti pažymėtą kitą jos krantą, žemių, salų ir įlankų taką, 
lygiagrečiai einantį palei Europos ir Afrikos krantus. Be- 
kraštė žemė, smėlio laikrodžio formos sala: dvi didžiulės 
dalys, kurias jungia sąsmauka. 

Penktoji pasaulio šalis. In bentagono secretum mundi. Ša- 
lis, į kurią keliavo mozaikos milžinas. Į vakarus. Ten, kur 
krypo jo žvilgsnis. Tai tokią paslaptį meistras komačinas 
siekė atskleisti savo darbe — kitą kontinentą anapus van- 
denyno. 

Aukso žemė? Dantės žvilgsnis nuslydo prie Antilijos 
apyrankių su neiššifruojamomis jų puošmenomis. Moteris 
tarsi suprato jo mintis. 

— Ten yra daug šio metalo, kuris drumsčia jūsų sapnus, — 
pasakė ji netvirtai. - Bet mums jis neturi tokios vertės, kokią 
jam, kaip atrodo, suteikiate jūs. Mums turtas — tai šitas. 

Iš po drabužio ji ištraukė blyškiai švytintį žalsvo akmens 
vėrinį. Nefritas. 

— Paimkite jį. Jis jūsų, jei priimate sandėrį. Jis suteiks 
jums nemirtingumą. 

Atsainiai tiesdamas ranką į vėrinį, Dantė toliau tyrinėjo 
žemėlapį. Jame buvo nurodytos ne tik geografinės ribos, 
bet ir laivų keliai, vėjų ir srovių kryptis, detalus pakran- 
čių vaizdas su vietomis, kur galima išlipti, ir pavojingomis 
uolomis, pažymėta, kiek dienų reikia plaukti atvira jūra, o 
kiek - palei jos krantus. 

Įveiktas smalsumo, Dantė visiškai užmiršo savo prieši- 
ninką. Staiga atsigodo ir sugrįžo į gynybinę poziciją. Bet 
Venjeras nebeturėjo jokio priešiškumo. Jis atrodė suneri- 
męs ir laukė jo atsakymo. 

— Dabar viskas mano rankose: jūs, jūsų paslaptis, jūsų 
bendrininkė. Kodėl turėčiau priimti sandėrį, kurį man siū- 
lote? — paklausė poetas patylėjęs, judindamas lapus, kuriuos 
spaudė kumštyje. 

— Todėl, kad suprantate skausmą. Nepasielgsite žiauriai 
su tuo, kurį įveikėte, - sumurmėjo venecijietis, nulenkda- 
mas galvą. Paskui, nervingai krūptelėjęs, vėl atsistojo. — Ir 
dar todėl, kad šiuose žemėlapiuose trūksta svarbiausio ele- 
mento. To, kurio net ir Teofilis nepajėgė sužinoti. 

— Kokio? — nepatikliai paklausė Dantė. 

— Didžiulį vandenyną siaubia pastovūs ir priešingi vėjai. 
Tai jie per šimtmečius saugojo šią žemę. Tik viename taš- 
ke, kelių laipsnių geografinėje platumoje, jie pučia palankia 
kryptimi. Nežinant to, kiekvienas bandymas yra pasmerk- 
tas pražūčiai. Klajotumėte ištisus mėnesius, o gal ir metus 
be jokios vilties. 

Poetas svarstė tai, ką išgirdo. Gal venecijietis per daug 
tikėjosi iš jo kilnios sielos. Neįsivaizdavo, ar Stinkių ka- 
lėjimo požemiuose yra įrankių, kurie galėtų įtikinti. Juk 
ir nieko neduodamas jis lengvai sužinotų paskutinę pa- 
slaptų. 

Vis dėlto priešininko veidas leido suprasti, kad jis būtų 
galėjęs ištverti ir didžiausią skausmą. „Išskyrus galbūt tik 
vieną dalyką“, - pagalvojo poetas, žiūrėdamas į Antiliją, 
kuri ir toliau meldėsi savo dievams už mylimojo pečių. 
Dantė mėgino įsivaizduoti budelio įrankių draskomo jos 
kūno kančią. 

Bet ir jis pats nebūtų to pakentęs. Įpykęs nuvijo šalin 
šią mintį, jausdamas, kad smalsumas ima viršų. Norėjo dar 


pagalvoti. 

Vėl mostelėjo į žemėlapius. 

— Kaip jie atsirado pas jus? Platonas buvo paskutinis, 
kuris turėjo žinių apie žemę už vandenyno. Bet ir jis kal- 
bėjo remdamasis ne savo patirtimi, o senesnių laikų pa- 
sakojimais... 

Venjeras šyptelėjo. 

— Kryžiuočių ordinas ilgai kasinėjo tarp Jeruzalės tvirto- 
vės griuvėsių, po senąja šventykla. Daugelis manė, kad jie 
ieško izraelitų turto. Suaukoto aukso, sandoros skrynios... 
ar net gralio. Nesamonės. Ten nieko nėra. Ten niekada nie- 
ko nebuvo. 

Jo veidą iškreipė grimasa —- žaizdą pervėręs smilkulys ar 
nusivylimo skausmas. 

— Dievai niekada nevaikščiojo žeme. Tai tik miražai. 
Akmenys, kuriuos išdegino saulė ir apgulčių liepsnos. Lie- 
kanos senojo mokslo, kurį išsaugojo Aleksandrijos žydų 
bendruomenė. Žemėlapių fragmentai. Informacija kelio- 
nėms į tolimąsias žemes. Duomenys, surinkti iš Egipto 
tautų. Prie Nilo reikėjo ieškoti. 

— Tai dėl to kryžiuočiai iki paskutiniųjų kovėsi Damjeto- 
je, net leisdami sunaikinti krikščionių jėgas? 

— Taip. Jie jau Kipre buvo radę vieną jūrų žemėlapį su į 
vakarus vedančio laivų kurso pradžia. Žinojo, kad senojoje 
Aleksandrijos bibliotekoje turėjo būti žemėlapių, kuriais 
naudojosi Ptolemajas ir kuriuos iš ten išgabeno žydai, bė- 
gantys iš arabų griaunamo miesto. Pamažu visi šių Žinių 
fragmentai sudėti į vieną vietą. 1294-aisiais Viešpaties me- 
tais vienas ordino laivas buvo pasiųstas išbandyti to kelio, 
kurį buvo sudarę mūsų geografai. Kursas buvo apskaičiuo- 
tas pagal Veneros judėjimą. 

— Brangakmenis, nukritęs Liuciferiui nuo kaktos, - su- 
murmėjo Dantė.- Su penkiais nekintamais savo taškais 
danguje. Penkiakampis, kurį išbraižėte savo aukų kūnuose. 

— Vadinasi, ir jūs tai žinote. Jos judėjimą lengviausia sekti 
ir danguje, ir jūroje, kur magnetinė ašis ima klysti. 

Dantė pakėlė akis į mozaiką. Deglo šviesa krito ant dvi 
figūras jungiančios ilgos skaičių arkos, apšviesdama centri- 
nę jos dalį ir palikdama kraštus tamsoje. 

— Ar šiais skaičiais išreikštas pataisos matavimas? — pa- 
klausė jis. 

Venecijietis linktelėjo, ir poetas įbedė į jį akis, kurios tar- 
si matė tą tolimą horizontą. Atsakymą jau žinojo. 

— Tam laivui vadovavote jūs? — paklausė. 

Venjeras dar kartą linktelėjo ir jo akyse šmėkštelėjo anų 
dienų prisiminimas. Staiga Dantė atsisuko į moterį. 

— O ji? Tai iš ten ji atvyko kartu su tų Žemių auksu ir 
variu? 

Kapitonas pažvelgė į Antiliją kupinu meilės žvilgsniu. 

— Taip, ir tai yra pats vertingiausias lobis. Laimingi tos 
žemės dievai, kuriuos ji garbina savo šokiu. 

— Bet kodėl viską laikyti paslaptyje? Kodėl žudyti, kad 
nuslėptum visai žmonijai naudingą atradimą? 

Prieš atsakydamas, Venjeras luktelėjo. Kai prakalbo, jo 
balse jautėsi lengva ironija, tarsi būtų norėjęs pajuokti po- 
eto naivumą. 

Švelniai paėmęs moteriai už riešo, jis pakėlė jį Dantei 
prieš akis ir parodė apyrankę. 

— Jo ten yra tiek, kad būtų galima pripildyti šimtą mūsų 
galerų. Tiek, kad pakaktų pasotinti visus godžius Europos 
karalius ir finansuoti jų karus tūkstančiui metų į priekį. 

Kad galėtų sukurti naują imperiją... arba kad ją sugriau- 
tų, - Venjeras vėl patylėjo, tarsi norėdamas pasitikrinti, ar 
Dantė gerai suprato jo žodžius. - Kad vėl į žemę pakviestų 
Kristų. Kad uždegtų naujos religijos liepsną. Kad pasiektų 
dangų ir išplėštų paties Dievo namų duris. Ir jūs klausiate, 
dėl ko reikia laikyti paslaptį? Dėl ko Kryžiuočių ordinas 
bet kokia kaina stengėsi ją išsaugoti? Dėl ko tas, kas jai kėlė 
pavojų, turėjo mirti? 

Dantė nejudėdamas žiūrėjo į žemėlapį, tarsi koks sap- 
nas jam būtų perplėšęs ateities šydą. Pajuto, kaip gyslose 
netikėtai pasklido karštis. Viskas rodėsi taip menka ir ne- 
reikšminga, palyginti su minčių uždegta vizija: apginkluo- 
ti didžiausią žemėje kariuomenę, prikelti romėnų valdžią, 
paversti Florenciją pasaulio centru, atsisėsti tarp didžiųjų, 
paskelbti naują įstatymą, kuris leistų žmonėms gyventi pa- 
gal evangeliją. Nubausti Bonifacą. 

— Valanda laiko mainais už tai, ką žinote, — ištarė jis. 

Venjeras lėtai linktelėjo. Iš pradžių atrodė, kad jo ranka 
kilo paimti žemėlapio, bet paskui sustojo. 

— Dėkoju jums, mesjė Aligjeri. Sandėris yra teisingas. 
Bet jei laikysite šitą žemėlapį, paliksite atvertas pragaro 
žiotis. Jūsų išmintis tai žino, - pasakė venecijietis ir krau- 
juotu savo pirštu užrašė skaičių. 

Dantė prispaudė pergamentą kumščiu. Dabar niekas 
negalėjo jo atimti. 

— O ar mes pažįstame pragarą? Ką apie jį žino mūsų pro- 
tas? Tik Dievo šviesa, o ne jūsų senieji žemėlapiai apšviečia 
mūsų žingsnius. Jei Dievas mums duoda šių durų raktus, 


neatidaryti jų — būtų jo valios įžeidimas. 

- Žodžiais jūs tik dengiate savo godumą. Tebūnie, kaip 
norite, nes ši diena yra jūsų. Bet ateis ir kitokų dienų, pati- 
kėkite manimi. O mums reikia tik vienos valandos. 

— Gausite ją. Vieną valandą. 

Kai jie abu jau žengė pro duris, Dantė kreipėsi į vyriškį: 

— Mesjė Venjerai! 

Jūreivis sustingo ant slenksčio, atsiremdamas į Antiliją, 
kuri spaudėsi jam prie rankos. 

— O jūs ją matėte, naująją žemę? 

Kryžiuotis linktelėjo. 

— O ką... ką matėte? 

— Krantą — į pietus nuo ekvatoriaus. Jo kampuotas galas 
nukreiptas į mūsų pasaulį. Didžiulė uola, kuri kyla į dangų. 
Ten mes ir grįšime. 

Dantė atsisveikindamas kilstelėjo ranką. 

— Viena valanda. O paskui paskelbsiu jūsų gaudynes. 

Jiems išeinant, poetas dar kartą pašaukė Venjerą: 

— Paskutinis dalykas. Ar per savo keliones užėjote tokią 
vietą, kur vanduo apsemtų iškilusias žemes? 

— Niekada ir niekur. 


— Taip ir žinojau. Aš buvau teisus. 


Poetas liko vienas. Jis sėdėjo ant pastolių lentos, po di- 
dinga savo mylimojo laukiančios moters figūra. Arklių, 
risčia paleistų į vakarų pusę, kanopų bildesys buvo pasku- 
tinis garsas, pasiekęs bažnyčią. Ar Ambraziejaus ir Teo- 
filio kraujas tikrai bus palankus šiai kelionei? Jis jautėsi 
apsuptas šešėlių, lyg šmėklų būrys būtų susirinkęs jam už 
nugaros. 

Prieš akis buvo penktosios pasaulio šalies žemėlapis. At- 
rodė, kad virpančioje deglo šviesoje pergamento paviršius, 
nublizgintas daugybės rankų ir metų, degė kaip jo žadamas 
auksas. Dantė mąstė apie pavojus, apie kuriuos Venjeras jį 
buvo įspėjęs. 

Su kuo galėtų pasidalyti paslaptimi? 

Su niekuo. Tik jis visoje Florencijoje buvo vertas ją žino- 
ti. Niekas kitas. 

Staiga jis prikišo pergamento kraštą prie lempos ugnies 
ir ilgai Žiūrėjo į jį, naikinamą liepsnos. Už nugaros lyg pa- 
juto bičiulišką vaiduoklį, kuris stebėjo jo veiksmus. 

— Ar gerai pasielgiau, tėve? 

— Taip, - atsakė senasis balsas, gyvenantis jo sieloje. — 
Bet nebus tau už tai atlyginta. Užtemdei savo draugų akis, 
užpylei vašku jų ausis, nes tu kaip Odisėjas nori žinoti tik 
vienas. 


EPILOGAS 


Birželio 22-74 švintant 


43, indamas arklį Dantė dideliais šuoliais leidosi į 
$) kelią. Už kelių mylių nuo Pizos sienų bėglių pėd- 

sakai, palikdami į miestą vedantį kelią, pasuko 
pakrantės link. 

Gūsiuotas Tirėnų jūros vėjas tvilkė Dantei akis, vers- 
damas ašaroti. Vežimų išvažinėtas kelias baigėsi per kelias 
mylias nuo kranto. Toliau plytėjo didžiulė pelkė, mažos 
aukštumos ir liūnai su keliais smėlėtos žemės liežuviais. 
Sustojęs nedidelėje apskurusioje gyvenvietėje - paskutinė- 
je, kuri vedė prie paplūdimio, Dantė pasiteiravo, ar šiose 
apylinkėse yra vieta, kur galima būtų lengvai prisišvartuoti. 
Prieš atsakydami, kaimiečiai ilgai žiūrėjo į jį bukomis aki- 
mis. Taip, šiek tiek toliau, pakrantėje, esąs nedidelis uostas. 
Ta kryptimi ir nuėjo du svetimšaliai. 

Tamsa sklaidėsi, išryškindama pelkę. Poetas įveikė pa- 
skutinę kopą, o šlapias nuo prakaito jo arklys nuilsęs šno- 
pavo. Apačioje atsivėrė smėlėtas Tirėnų jūros krantas ir 
smarkios bangų mūšos sušiauštas vandens paviršius. Jūroje 
jau šėlo vasaros audra. Čia, žemėje, ji dar atrodė toli: pir- 
mieji jos pranašai buvo drėgno ir karšto vėjo gūsiai. 

Dantė greitomis apžvelgė visą pakrantės liniją. Į kairę 
nuo savęs, pietų pusėje, atpažino uostą, apie kurį kalbėjo 
kaimiečiai — tai buvo paprasta iš polių įrengta prieplauka, 
pridengta mažos įlankėlės ir apsaugota neilgo žemės liežu- 
vio. Gretimais stovėjo kelios medinės lūšnos — tarsi nedi- 
delė žvejų gyvenvietė. 

Bet poeto dėmesį patraukė kita detalė. Tolėliau, šimto 
uolekčių atstumu nuo kranto, jis pastebėjo kontūrus juodos 
galeros, kuri bandė išplaukti į atvirą jūrą vėjo pakeltomis 
burėmis. Laivas neturėjo nei vėliavos, nei kitokio atpažįs- 
tamo ženklo. Galera buvo pavojingai pakrypusi ant šono ir, 
kiek Dantė galėjo įžiūrėti, turėjo sunkumų. Jis spustelėjo 
pentinais nuvargusį arklį ir pasileido laivo link. Gyvulys 
nusižvengė, atsakydamas į pentinų spustelėjimą. 

Per trumpą laiką poetas turėjo įveikti jį skiriantį atstu- 
mą iki laivo. Jis būgštavo, kad laivas išplauks. Bet operacija 
atrodė sudėtingesnė, nei ekipažas buvo numatęs. Pasiekęs 
nedidelį prieplaukos tiltelį, Dantė nušoko nuo arklio ant 
lentų klojinio. Laivas vis dar kovojo su bangų mūša. Prie- 
šingai, poetui pasirodė, kad atstumas iki kranto sumažėjo, 
tarsi vairininkas dvejotų — veržtis į atvirą jūrą ar pasitikėti 
sausuma. 

Kylančioje ryto brėkšmoje ryškiai matėsi laivo pastur- 
galio žibintas, kurio šviesa spindėjo juodoje jūroje, supda- 
masi ant nerimstančių bangų. Netikėtai šviesa smarkiai 
sustiprėjo, tarsi iš karto būtų uždegta dar šimtas kitų Ži- 
bintų. Paskui laivo korpusą nutvieskė žaibas, ir visas laivas 
nušvito. 

Dantė buvo girdėjęs pasakojant Pizos jūrininkus apie 
vaiduoklių laivus, šviečiančius atviroje jūroje. Tas istorijas 

jis vadino girtų kliedesiais, kuriais jie pajvairindavo naktis, 
kai pristigdavo vyno. Bet dabar vieną tų reginių jis matė 
prieš save: atrodė, kad galera užlieta ugnies. Aiškiai buvo 
galima išskirti apšviestas laivo virves ir burę, tarsi tame taš- 
ke būtų susitelkusi visa saulės šviesa, o pakeltų irklų eilės 
panėšėjo į pamišusio skrydžio sparnus. 

Atrodė, kad galera pradings ugnies kamuolyje, kuris aki- 
no kaip žaibas — toks prieš kelerius metus nuvertė Šv. Kry- 
žiaus bažnyčios bokštą. Paskui įkaitę liežuviai pakilo į dan- 
gų ir, įveikę stiebo aikštelę, metėsi į vandenį šnypšdami. 
Regis, tame švytėjime poetas atpažino kelių žmonių figū- 
ras. Jos šoko apgaubtos akinančio baltumo, tarsi laivo de- 
nis būtų šventykla, kurioje atliekamos apeigos seniesiems 
ugnies dievams. 

Laivas pradėjo stipriai krypti į šoną ir tapo visiškai nebe- 
valdomas, apsiaustas liepsnos, o burė virto ugnies liežuviu, 
kuris, nelyginant laidotuvių vėliava, kilo į juodą dangų. 

Dantė prisiminė jau kartą matęs tokį akinantį skaistumą. 
Tai buvo tuomet, kai studijavo alchemiją, kad būtų priim- 
tas į vaistininkų gildiją. Tai tokia medžiaga, kuri užsilieps- 
noja ir dega, skaisčiai švytėdama ir skleisdama baisią kaitrą, 
panašią į pragaro žiočių. 

Dantė paklaikęs žiūrėjo į laivą. Per kelias akimirkas su- 
nykęs jo karkasas ėmė skęsti, o šviesos blyksniai kibirkščia- 
vo ant likusio stiebo ir viršutinio denio dalių. 

Fosforas. 

Tik taip jis galėjo paaiškinti šį siaubingą spektaklį, at- 
mesdamas šėtono jėgos įsikišimą. Galeros triume turėjo 
būti fosforo, kuris arba atsitiktinai užsidegė, arba buvo už- 
degtas sąmoningai. 

Susijaudinęs Dantė suklupo ant tiltelio, merkiamas pir- 
mųjų lietaus šuorų. Degančiame denyje jis atpažino Antilijos 
figūrą. Iškėlusi ranką į viršų, ji kreipėsi į jį. Gal tai buvo tik 
agonija, bet jis tai suvokė kaip gražų atsisveikinimo gestą. 

Dantė matė, kaip jos veidas ištirpo lyg vaškas akinančia- 
me skaistume, o plaukai užsiliepsnojo kaip spindinti vilnis. 
Kodėl sakoma, kad mirtis yra juoda? Juk ji greitai artėja, 
vilkėdama šviesa ir purpuru. 

Paskui poetui pasirodė kitas šešėlis, kurį taip pat siautė 
liepsna. Jis matė, kaip žmogus priartėjo prie moters ir švel- 
niai prigludo jai prie kūno, tarsi norėdamas ją apginti. Da- 
bar galėjai matyti tik du vėjo plevenamus ugnies liežuvius, 
artėjančius prie nykstančių galvų. 


Laivas pradingo bangose. Brėkštančios dienos šviesoje virš 
bangų kyšojo tik apanglėjusi laivo stiebo viršūnė — ban- 
guojantis antkapis, nurodantis kapo vietą jūroje. 

Tik tada Dantė pastebėjo dvi raitelių figūras, stovin- 
čias prie vienos nedidelės gyvenvietės lūšnos slenksčio. Jie 
vilkėjo sunkiais kelioniniais apsiaustais, galvas buvo prisi- 
dengę gobtuvais. Regis, jie iki galo dėmesingai stebėjo visą 
tragediją. Nuojautos pagautas, Dantė staiga pašoko. Tie 
žmonės — tai du meistrai komačinai. 

Jis ėmė bėgti palei prieplauką, norėdamas juos pasiek- 
ti, bet atskubėjęs prie lūšnos spėjo pamatyti, kaip jie abu 
šuoliuoja pro šalį. Vienas jų, šviesiaplaukis jaunuolis, pra- 
jodamas trumpai įbedė į jį mėlynas akis. Poetas norėjo juos 
vytis savo arkliu, bet šis kiūtojo nuošalyje kaip apkvaišęs, 
nebepajėgdamas net žolės skabyti. Buvo toks nusikamavęs, 
kad paragintas būtų iškart kritęs. 

Dantė nukreipė žvilgsnį į vakarus. Jam prieš akis driekėsi 
horizontas — pilka linija, skirianti dvi skirtingo tamsumo 
dalis. Ar iš tiesų už to taško yra penktoji šalis su savo auksu 
ir grožybėmis? Ir ar tikrai egzistuoja baisusis uolų kyšulys, 
apie kurį pasakojo Venjeras ir kuris kaip koks milžinas iš- 
kildavo iš vandens priešais jūrininkus, užtverdamas jiems 
kelią su savo pabaisų palyda? 

Kalnas, iškylantis kitoje pasaulio dalyje, kunkuliuojan- 
čios jūros viduryje. Kažin kam Dievas davė teisę ją pama- 
tyti? Antilijos siluetas vėl iškilo jam prieš akis. 

„Gal mūsų protėviai buvo tokie kaip ji, - galvojo poe- 
tas. —- Gal toks buvo žemiškasis rojus“. 

Dantė pirštais palietė žalsvojo akmens vėrinį, paslėptą 
po drabužiu. 

Nemirtingumas. 


Taip, jis pasieks jį. 


PADEKA 


Daug kas prisidėjo, kad šis romanas — vaizduotės vaisius, 
gimęs iš svajonių ir istorinių Žinių, būtų parašytas ir publi- 
kuotas. Dauguma jų, net patys to nežinodami, padėjo man 
mintimis, pasakojimais, pastabomis ir knygomis, kurios 
suteikė idėjų mano romanui. Noriu padėkoti išradinga- 
jam Diego Gabutti'ui, pagrįstai laikomam paskutiniuoju 
futuristu, daug pasakojimų apie paslaptinguosius dalykus 
žinančiam Igoriui Longo, istorinių detektyvų autoriams 
Leonardo Gori'ui, Daniele Cambiaso ir Renee Vinkui, su 
kuriais dalijausi mintimis ir įspūdžiais. 

Dėkoju tiems, kas tiesiogiai prisidėjo prie šio romano. 
Pirmiausia tai leidyklos „Mondadori“ redakcijai, kuri 
kruopščiai tvarkė ir rengė spaudai rankraštį, ne kartą jį 
peržiūrėjo ir dėmesingai reagavo į mano pastabas. Taip 
pat ir Giampaolo Dossena'i, iš kurio knygų apie Dantę 
pasisėmiau daug istorinių žinių. Ir galiausiai dėkoju litera- 
tūros agentui Piergiorgio Nicolazzini'ui, kuris visą laiką 
buvo šalia manęs ir daug padėjo, kad romanas pasiektų 
skaitytoją. 


Visiems jiems nuoširdžiai ačiū. 


327 


Leoni, Giulio 
Le252. = Mozaikos nusikaltimai: [romanas] / Giulio Leoni; iš italų kalbos ver- 
tė Birutė Zindžiūtė-Michelini. - Vilnius: Versus aureus, 2006. — 328 p. 
ISBN 9955-699-01-9 
„Mozaikos nusikaltimai“ — tarptautinę šlovę pelnęs italų rašytojo Giulio Leoni istorinis 
trileris, kuriame prioras Dantė Aligjeris tiria du žiauriai įvykdytus nusikaltimus. Klastingos 
Vatikano intrigos ir aistros, mistiški ritualai ir aukso gavimo paslaptis, penkiakampis sim- 
bolis, užšifruotas nužudyto menininko kūrinyje — visą šią painią mozaiką gali sudėlioti tik 
poetas Dantė Aligjeris... 
UDK 850-3 


Giulio Leoni 
MOZAIKOS NUSIKALTIMAI 


Redaktorė Vėjūnė Midverytė 


Tiražas 3000 egz. 

Išleido „Versus aureus“ leidykla 
Rūdninkų g. ro, Vilnius LT-or1135 
versus2versus.lt 
www.versus.lt 
Spausdino UAB „Vilniaus spauda“ 
Viršuliškių skg. 80, Vilnius LT-os131 


GIULIO LEONI (g. 1951 m.) - sparčiai kylanti Italijos žvaigždė, 
pelniusi tarptautinį pripažinimą. Kuria istorinius intelektualius trile- 
rius, kurie išversti į beveik 20 pasaulio kalbų. Jo romanas „Mozaikos 
nusikaltimai“ (2004 m.) susilaukė didžiulio tarptautinio susidomėji- 
mo ir yra išleistas 29 pasaulio šalyse, 

Giulio Leoni aistringai domisi tuo, kas neįprasta: alchemija, eg; 
zorcizmu, ezoterika, astrologija, chiromantija, XIII a. literatūra ir 
XX a. avangardu. Renesanso filosotijos specialistas, magijos ir iliu- 
zionizmo ekspertas išmano, kaip tirti tamsias ir paslaptingas sritis, 
slypinčias už faktų. Šiuo metu Giulio Leoni gyvena Romoje ir baigia 


rašyti detektyvą vaikams. 


Florencija, 1300 m. Prie neužbaigtos mozaikos randamas žiauriai 
nužudyto garsaus meistro komačino lavonas. Prioras Dantė Aligjeris 
nagrinėja įvykį. Tai jo pirmasis oficialus tyrimas, bet jis jau yra pa- 
rašęs kriminologinį traktatą „Dieviškoji komedija“ ir puikiai išmano 
žmogaus proto ir sielos vingrybės. 

Tirdamas nusikaltimą, Dantė seka painiais pėdsakais, kurie pilni 
intrigų ir paslapčių. Kodėl buvo nužudytas popiežius? Ką Horenci- 
joje veikia tamplieriai? Kodėl mieste staiga atsirado tiek daug aukso? 
Tik Dantė gali sudėlioti šitą mozaiką... Vėl nusileidęs į pragarą jis 
suvokia, kad blogis yra daug arčiau nei mes įsivaizduojam. 

Dantė sužino paslaptį, kuri žmonijai gali padovanoti aukso amžių 
arba pasmerkti ją chbaosui. Jis turi nulemti istorijos eigą... 


